Na temelju članka 109. stavka 5., članka 198. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) i Odluke o izradi II. izmjena i dopuna Generalnog urbanističkog plana Koprivnice („Glasnik Grada Koprivnice“ broj 1/21), Gradsko vijeće Grada Koprivnice na 23. sjednici održanoj 25.02.2025., donijelo je

**O D L U K U**

**o II. izmjenama i dopunama Odluke o**

**donošenju Generalnog urbanističkog**

**plana Koprivnice**

**I. OPĆE ODREDBE**

**Članak 1.**

(1) Odlukom o II. izmjenama i dopunama Odluke o donošenju Generalnog urbanističkog plana Koprivnice (u daljnjem tekstu: Odluka), donose se II. izmjene i dopune Odluke o donošenju Generalnog urbanističkog plana Koprivnice („Glasnik Grada Koprivnice“ broj 4/08, 5/08 – ispravak, 7/14 i 1/15 – pročišćeni tekst), (u daljnjem tekstu: GUP).

(2) Stručni izrađivač GUP-a je Zavod za prostorno uređenje Koprivničko-križevačke županije, Florijanski trg 4/I, Koprivnica.

**Članak 2.**

(1) Obuhvat GUP-a mijenjao se sukladno III. izmjenama i dopunama Prostornog plana uređenja Grada Koprivnice i Odluci o pokretanju ovih izmjena i dopuna GUP-a.

**Članak 3.**

(1) Sastavni dio Odluke je Elaborat: „II. izmjena i dopuna Generalnog urbanističkog plana Koprivnice“ (u daljnjem tekstu: Elaborat).

(2) Elaborat sadrži sljedeće sastavne dijelove: opće priloge, tekstualni dio, grafički dio i obrazloženje (obrazloženje prostornog plana i obvezne priloge).

(3) **Opći prilozi** sadrže obrazac GUP-a s podacima o nositelju izrade i podatke o izrađivaču.

(4) **Tekstualni dio** sadrži odredbe:

**TEKSTUALNI DIO**

I. OPĆE ODREDBE

II. ODREDBE ZA PROVEDBU

III. PRIJELAZNE I ZAVRŠNE ODREDBE

(5) **Grafički dio** sadrži sljedeće kartografske prikaze:

**GRAFIČKI DIO**

1 Korištenje i namjena PROSTORA M 1:5000

2 MREŽA GOSPODARSKIH I DRUŠTVENIH DJELATNOSTI M 1:5000

3A Prometna i komunalna infrastrukturna mreža

Promet M 1:5000

3B Prometna i komunalna infrastrukturna mreža

Elektroničke komunikacije M 1:5000

3C Prometna i komunalna infrastrukturna mreža Elektroenergetika M 1:5000

3D Prometna i komunalna infrastrukturna mreža

Plin M 1:5000

3E Prometna i komunalna infrastrukturna mreža

Vodoopskrba M 1:5000

3F Prometna i komunalna infrastrukturna mreža

Odvodnja M 1:5000

4A Uvjeti za korištenje, uređenje i zaštitu PROSTORA

Područja primjene posebnih mjera uređenja i zaštite M 1:5000

4B Uvjeti za korištenje, uređenje i zaštitu PROSTORA

Područja primjene posebnih mjera uređenja i zaštite – Kulturna

dobra i krajobraz M 1:5000

4C Uvjeti za korištenje, uređenje i zaštitu PROSTORA

Način i uvjeti gradnje M 1:5000

**GRAFIČKI DIO ZA PROVEDBU ZAHVATA U PROSTORU S DETALJNOŠĆU PROPISANOM ZA URBANISTIČKI PLAN UREĐENJA**

|  |  |  |
| --- | --- | --- |
|  | **ZONA LEDINSKA** |  |
| 5.1.A | Korištenje i namjena PROSTORA – ZONA LEDINSKA | M 1:2000 |
| 5.1.B | PROMETNA, ULIČNA I KOMUNALNA INFRASTRUKTURNA MREŽA – ZONA LEDINSKA | M 1:2000 |
| 5.1.C | NAČIN I UVJETI GRADNJE – ZONA LEDINSKA | M 1:2000 |
|  | **ZONA PAVELINSKA I ZONA DRAVSKA II** |  |
| 5.2.A | Korištenje i namjena PROSTORA - ZONA PAVELINSKA I ZONA DRAVSKA II | M 1:2000 |
| 5.2.B | PROMETNA, ULIČNA I KOMUNALNA INFRASTRUKTURNA MREŽA - ZONA PAVELINSKA I ZONA DRAVSKA II | M 1:2000 |
| 5.2.C | NAČIN I UVJETI GRADNJE - ZONA PAVELINSKA I ZONA DRAVSKA II | M 1:2000 |
|  | **ZONA RADNIČKA II** |  |
| 5.3.A | Korištenje i namjena PROSTORA - ZONA RADNIČKA II | M 1:2000 |
| 5.3.B | PROMETNA, ULIČNA I KOMUNALNA INFRASTRUKTURNA MREŽA - ZONA RADNIČKA II | M 1:2000 |
| 5.3.C | NAČIN I UVJETI GRADNJE - ZONA RADNIČKA II | M 1:2000 |
|  | **ZONA KAMPUS** |  |
| 5.4.A | Korištenje i namjena PROSTORA- ZONA KAMPUS | M 1:2000 |
| 5.4.B | PROMETNA, ULIČNA I KOMUNALNA INFRASTRUKTURNA MREŽA - ZONA KAMPUS | M 1:2000 |
| 5.4.C | NAČIN I UVJETI GRADNJE - ZONA KAMPUS | M 1:2000 |

(6) **Obrazloženjem** se daje analiza, ciljevi prostornog razvoja i uređenja, obrazloženje planskih rješenja i obvezne priloge.

(7) **Obrazloženje GUP-a** sadrži sljedeće dijelove:

**OBRAZLOŽENJE**

1. POLAZIŠTA

2. CILJEVI PROSTORNOG UREĐENJA

3. OBRAZLOŽENJE PLANSKIH RJEŠENJA

OBVEZNI PRILOZI

I. Zahtjevi javnopravnih tijela prema članku 90. Zakona o prostornom uređenju

II. Izvješće o javnoj raspravi

III. Evidencija postupka izrade i donošenja GUP-a

IV. Popis sektorskih dokumenata i propisa.

**POJMOVNIK**

**Članak 4.**

(1) U smislu ovog GUP-a koriste se slijedeći pojmovi:

* **Grad Koprivnica** - označava teritorijalno upravnu jedinicu kao posebnu jedinicu lokalne samouprave.
* **Naziv grad** **Koprivnica** - označava naselje Koprivnicu sa statusom grada.
* **Uže područje naselja Koprivnica** je građevinsko područje unutar obuhvata Generalnog urbanističkog plana Koprivnice.
* **Zona užeg centra Koprivnice** ovim GUP-om smatra se područje Koprivnice označeno kao područja zajedničkih obilježja – PZO-i.
* **Urbano područje** je građevinsko područje naselja, u pravilu, centralnog naselja administrativne jedinice koja ima status grada po posebnom propisu.
* **Zakon** je važeći zakonski propis iz područja prostornog uređenja i planiranja, Zakon o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), (u daljnjem tekstu: Zakon).
* **Posebni propis** je važeći zakonski ili podzakonski propis kojim se regulira područje pojedine struke vezano za sadržaj ovog GUP-a.
* **Provedbeni akti** jesu akti kojima se sukladno Zakonu omogućava gradnja.
* **Obuhvat GUP-a** je prostorna ili administrativno određena cjelina za koju se donosi ili je donesen GUP.
* **Generalni urbanistički plan Koprivnice (GUP)** je prostorni plan koji je donesen za prostornu cjelinu unutar granice naselja Koprivnica, čiji je obuhvat određen ovim GUP-om.
* **Urbanistički plan uređenja (UPU)** je plan koji donosi predstavničko tijelo jedinice lokalne samouprave.
* **Detaljni plan uređenja (DPU)** je plan donesen temeljem propisa koji su važili prije stupanja na snagu važećeg Zakona te se smatraju urbanističkim planom uređenja u smislu važećeg Zakona.
* **Prostor** je sastav fizičkih sklopova na površini te ispod i iznad zemlje, do kojih dopiru neposredni utjecaji djelovanja ljudi.
* **Prostorna cjelina** je prostorno i funkcionalno zaokruženo područje određene namjene, koje je izgrađeno i uređeno ili koje se prostornim planom planira izgraditi i urediti prema uvjetima ovog GUP-a.
* **Zahvat u prostoru** je svako građenje građevine, rekonstrukcija postojeće građevine i svako drugo privremeno ili trajno djelovanje ljudi u prostoru kojim se uređuje ili mijenja stanje u prostoru.
* **Složeni zahvat u prostoru**je zahvat u prostoru koji se sastoji od jedne ili više građevina i jednog ili više zahvata u prostoru koji se prema propisima o gradnji ne smatraju građenjem, a za koji se određuje obuhvat zahvata u prostoru i jedna ili više građevnih čestica unutar obuhvata zahvata u prostoru (kampovi, golf igrališta, adrenalinski parkovi i slično).
* **Namjena prostora, površina, zemljišta, odnosno građevina** je planirani sustav korištenja prostora, površina, zemljišta odnosno uporabe građevina, određena, odnosno propisana ovim GUP-om.
* **Osnovna namjena prostora/površina** je planirano korištenje prostora/površina podređeno jednoj funkciji (naselje, poljoprivreda, šume, promet, gospodarstvo, sport, rekreacija i drugo) unutar koje se mogu planirati i druge namjene ili sadržaji, koji isključivo proizlaze iz potrebe osnovne namjene.
* **Građevinsko zemljište**je zemljište unutar granica građevinskog područja te zemljište izvan građevinskog područja obuhvaćeno građevnom česticom na kojoj je izgrađena građevina.
* **Građevinsko područje** je područje određeno ovim GUP-om na kojemu je izgrađeno naselje i područje planirano za uređenje, razvoj i proširenje naselja, a sastoji se od građevinskog područja naselja, izdvojenog dijela građevinskog područja naselja i izdvojenog građevinskog područja izvan naselja.
* **Izgrađeni dio građevinskog područja** je područje određeno ovim GUP-om koje je izgrađeno.
* **Neizgrađeni dio građevinskog područja** je područje određeno ovim GUP-om planirano za daljnji razvoj.
* **Neuređeni dio građevinskog područja** je neizgrađeni dio građevinskog područja određen ovim GUP-om na kojemu nije izgrađena planirana osnovna infrastruktura.
* **Infrastruktura** su komunalne, prometne, energetske, vodne, pomorske, komunikacijske, elektroničke komunikacijske i druge građevine namijenjene gospodarenju s drugim vrstama stvorenih i prirodnih dobara.
* **Komunalna infrastruktura** su građevine namijenjene opskrbi pitkom vodom, odvodnji i pročišćavanju otpadnih voda, održavanju čistoće naselja, sakupljanju i obradi komunalnog otpada, te ulična rasvjeta, tržnice na malo, groblja, krematoriji i površine javne namjene u naselju.
* **Osnovna infrastruktura**je građevina za odvodnju otpadnih voda prema mjesnim prilikama određenim ovim GUP-om i prometna površina preko koje se osigurava pristup do građevne čestice, odnosno zgrade.
* **Zelena infrastruktura** su planski osmišljene zelene i vodne površine te druga prostorna rješenja temeljena na prirodi koja se primjenjuju unutar gradova, a kojima se pridonosi očuvanju, poboljšanju i obnavljanju prirode, prirodnih funkcija i procesa radi postizanja ekoloških, gospodarskih i društvenih koristi održivoga razvoja.
* **Prometna površina** je površina javne namjene, površina u vlasništvu vlasnika građevne čestice ili površina na kojoj je osnovano pravo služnosti prolaza u svrhu pristupa do građevne čestice.
* **Površina javne namjene** je svaka površina čije je korištenje namijenjeno svima i pod jednakim uvjetima (javne ceste, nerazvrstane ceste, ulice, biciklističke staze, pješačke staze i prolazi, trgovi, tržnice, igrališta, parkirališta, groblja, parkovne i zelene površine u naselju, rekreacijske površine i slično).
* **Zgrada** je zatvorena i/ili natkrivena građevina namijenjena boravku ljudi, odnosno smještaju životinja, biljaka i stvari. Zgradom se ne smatra pojedinačna građevina unutar sustava infrastrukturne građevine (trafostanice, pothodnici, mostovi i slične građevine).
* **Građevina** je građenjem nastao i s tlom povezan sklop, izveden od svrhovito povezanih građevnih proizvoda sa ili bez instalacija, sklop s ugrađenim postrojenjem, samostalno postrojenje povezano s tlom ili sklop nastao građenjem. Građevine mogu biti: građevina osnovne namjene (osnovna građevina), prateća građevina i pomoćna građevina.
* **Postojeća građevina** je građevina izgrađena na temelju građevinske dozvole ili drugog odgovarajućeg akta i svaka druga građevina koja je prema Zakonu o prostornom uređenju i Zakonu o gradnji s njom izjednačena.
* **Samostalna funkcionalna jedinica** je dio zgrade koji se može korisnički, odnosno vlasnički odijeliti (etažirati) i koristiti zasebno.
* **Balkon** je vanjski dio etaže građevine otvoren s najmanje dvije svoje strane.
* **Lođa** je vanjski dio etaže građevine otvoren jednom svojom stranom.
* **Etaža** je korisni prostor građevine između (pripadajućeg) poda i stropa, odnosno krova. Etaža je prostor podruma, suterena, prizemlja, kata, uvučenog kata ili potkrovlja.
* **Etažom** se ne smatraju zatvoreni dijelovi stubišnih vertikala u funkciji izlaza na ravni neprohodni krov, pripadajući konstruktivni dijelovi zgrade i slični građevni elementi za smještaj instalacijske opreme koja se postavlja na krov.
* **Podzemna etaža** je podrum.
* **Nadzemna etaža** je suteren, prizemlje, kat, uvučeni kat i potkrovlje.
* **Podrum (Po)** je dio građevine koji je potpuno ukopan ili je ukopan više od 50% svoga volumena u konačno uređeni i zaravnani teren i čiji se prostor nalazi ispod poda prizemlja, odnosno suterena.
* **Suteren (S)** je dio građevine čiji se prostor nalazi ispod poda prizemlja i ukopan je do 50% svog volumena u konačno uređeni i zaravnani teren uz pročelja građevine, odnosno da je najmanje jednim svojim pročeljem izvan terena. Na kosom terenu strmog nagiba suteren može mijenjati podrum ili se može graditi kao dodatna podzemna etaža, bez obzira na ukupnu dozvoljenu etažnost.
* **Prizemlje (P)** je dio građevine čiji se prostor nalazi neposredno na površini, odnosno najviše 150,0 cm iznad konačno uređenog i zaravnatog terena mjereno na najnižoj točki uz pročelje građevine ili čiji se prostor nalazi iznad podruma i/ili suterena. Na kosom terenu prizemlje je etaža kojoj je visinska razlika između stropa etaže prizemlja i najniže točke konačno izravnanog terena neposredno uz zgradu veća od 2,0 m.
* **Kat (K)** je dio građevine iznad prizemlja čiji se korisni prostor nalazi između poda i stropa.
* **Potkrovlje (Pk)** je za korištenje prikladan dio građevine smješten neposredno ispod kosog ili zaobljenog krova, bez obzira da li se stvarno koristi.
* **Tavan** je dio volumena građevine ispod krovne konstrukcije i iznad stropa zadnje etaže, bez nadozida i bez namjene.
* **Uvučeni kat (UK)** je najviša etaža građevine oblikovana ravnim krovom čiji zatvoreni ili natkriveni dio iznosi najviše 75% površine dobivene vertikalnom projekcijom svih zatvorenih nadzemnih dijelova zgrade, odnosno građevine, uvučen s ulične strane najmanje za 1,5 m i ukupne visine najviše 3,5 m, mjereno od vrha stropne konstrukcije najviše dozvoljene pune etaže do vrha stropne konstrukcije uvučenog kata. Iznimno, za građevine koje su pod nadležnošću konzervatorskog odjela moguće je oblikovati uvučeni kat (kosi krov) sukladno posebnim uvjetima nadležnog Konzervatorskog odjela.
* **Terasa** je otvoreni vanjski dio građevine koji se nalazi uz ili na toj građevini.
* **Nadstrešnica** je jednoetažna građevina, otvorena i natkrivena krovom.
* **Galerija** je prostor unutar jedne funkcionalne cjeline odvojen zasebnim podom unutar etaže, a njezina površina ne smije biti veća od 75% neto površine te etaže.
* **Tehnička etaža** je prostor zgrade, odnosno građevine namijenjen isključivo smještaju i razvodu instalacija i/ili koji nije namijenjen boravku ljudi, odnosno smještaju životinja, biljaka i stvari.
* **Maksimalno dozvoljena etažnost građevine / Najveća etažna visina građevine (E)** označava najveći dozvoljeni broj i tip etaža građevine ili arhitektonskog kompleksa.
* **Krovni istak** je građevni element krova koji izlazi izvan vanjske linije pročelja.
* **Istak pročelja (erker)** je zatvoreni unutarnji dio etaže kata istaknut u odnosu na ravninu pročelja građevine.
* **Krovna kućica** je građevni element kosog krova koji omogućava ugradnju vertikalnog građevnog elementa unutar krova, kao što su prozor, vrata, ograda balkona i slično. Ukupna dužina krovnih kućica može iznositi najviše 1/3 ukupne duljine pripadajućeg pročelja građevine.
* **Nadozid potkrovlja** je zid čija visina nije viša od 1,2 m mjereno od gornje kote međukatne konstrukcije.
* **Zeleni krov** je tehnički sustav kojim se na građevinskoj strukturi odvojenoj od tla, najčešće na krovu zgrade, formiraju veće kontinuirane površine zasađene biljem.
* **Ulično pročelje zgrade** je pročelje zgrade orijentirano na ulicu ili drugu prometnu površinu s javnom namjenom (trg, šetalište, višekorisnički kolni prilaz i slično).
* **Tlocrt etaže** je vertikalna projekcija na podnu ravninu etaže, svih zatvorenih i otvorenih (nenatkrivenih i natkrivenih) konstruktivnih dijelova zgrade pripadajućih istoj etaži, uključivši i terase u prizemlju zgrade kada su iste konstruktivni dio podzemne etaže.
* **Tlocrtna površina zgrade** je površina dobivena iz prikaza zgrade na katastarskom planu koji prikaz čini vertikalna projekcija svih nadzemnih zatvorenih i otvorenih (nenatkrivenih i natkrivenih) konstruktivnih dijelova zgrade, osim balkona, uključivši i terase u prizemlju zgrade kada su iste konstruktivni dio podzemne etaže.
* **Otvoreni dijelovi zgrade** su natkrivene i nenatkrivene terase, nadstrešnice, lođe, balkoni, strehe, vijenci i drugi istaci, vanjska stubišta, vanjske rampe za ulaz u zgradu, konstrukcije za zaštitu od sunca, rasvjetne, dimne i ventilacijske kupole i slično.
* **Zatvoreni dijelovi zgrade** su prostori unutar zgrade koje pregradni građevni elementi (zidovi, vrata, prozori i drugi) u cijelosti fizički odjeljuju od okoline neposredno podložne utjecaju vremenskih nepogoda.
* **Gradivi dio čestice** predstavlja površinu građevne čestice unutar koje je moguće razviti tlocrtnu površinu zgrade. Određuje se ovisno o zoni unutar koje se građevna čestica nalazi te ovisi o obliku i veličini građevnečestice, položaju građevnog pravca, minimalnoj udaljenosti od granica vlastite građevne čestice i prirodnim uvjetima. Izvan gradivog dijela građevne čestice mogu se izvoditi građevni elementi kao što su vijenci, oluci, strehe krovova i slični elementi.
* **Visina građevine** (Vmax)mjeri se od konačno zaravnanog i uređenog terena uz pročelje građevine na njegovom najnižem dijelu, do gornjeg ruba stropne konstrukcije najviše pune etaže (odnosno uvučenog kata), odnosno do vrha nadozida potkrovlja. Visina građevine se ne odnosi na zatvorene dijelove stubišnih vertikala u funkciji izlaza na ravni krov, niti na kućnu instalacijsku opremu koja se postavlja na krov.
* **Ukupna visina građevine** (Vu) mjeri se od konačno zaravnanog i uređenog terena na njegovom najnižem dijelu uz pročelje građevine do najviše točke krova (sljemena krova), a kod građevina s ravnim krovom ili kod građevina s kosim krovom i atikom čija visina je veća od visine sljemena, ukupna visina građevine se mjeri do vrha atike.
* **Građevinska (bruto) površina zgrade** je zbroj površina mjerenih u razini podova svih dijelova (etaža) zgrade (Po, S, P, K, Pk) određenih prema vanjskim mjerama obodnih zidova s oblogama, osim površine vanjskog dizala koje se dograđuje na postojeću zgradu, a koja se izračunava na način propisan Zakonom i propisom donesenim na temelju Zakona.
* **Građevna čestica** je u načelu jedna katastarska čestica čiji je oblik, smještaj u prostoru i veličina u skladu s ovim GUP-om te koja ima pristup na prometnu površinu sukladan ovom GUP-u, ako Zakonom nije propisano drukčije.
* **Interpolacija** je gradnja na preostaloj neizgrađenoj građevnoj čestici koja se nalazi u kontinuirano izgrađenom uličnom potezu, odnosno pretežito dovršenom predjelu građevinskog područja naselja (u pravocrtnom, uglovnom ili sličnom uličnom nizu).
* **Održavanje građevine** je izvedba građevinskih i drugih radova na postojećoj građevini radi očuvanja temeljnih zahtjeva za građevinu tijekom njezina trajanja, kojima se ne mijenja usklađenost građevine s lokacijskim uvjetima u skladu s kojima je izgrađena.
* **Rekonstrukcija građevine** je izvedba građevinskih i drugih radova na postojećoj građevini kojima se utječe na ispunjavanje temeljnih zahtjeva za tu građevinu ili kojima se mijenja usklađenost te građevine s lokacijskim uvjetima u skladu s kojima je izgrađena (dograđivanje, nadograđivanje, uklanjanje vanjskog dijela građevine, izvođenje radova radi promjene namjene građevine ili tehnološkog procesa i slično), odnosno izvedba građevinskih i drugih radova na ruševini postojeće građevine.
* **Uklanjanje građevine ili njezina dijela** je izvedba radova razgradnje građevine ili njezina dijela s mjesta na kojem se nalazi, uključujući i gospodarenje zatečenim otpadom u građevini i na građevnoj čestici, te građevnog materijala i građevnog otpada nastalog razgradnjom građevine sukladno propisima koji uređuju gospodarenje otpadom, te dovođenje građevne čestice, odnosno zemljišta na kojemu se nalazila građevina u uredno stanje.
* **Urbana sanacija** je skup planskih mjera i uvjeta kojima se poboljšava karakter izgrađenih područja unutar i izvan granica građevinskog područja devastiranih nezakonitim građenjem i na drugi način.
* **Urbana preobrazba** je skup planskih mjera i uvjeta kojima se bitno mijenjaju obilježja izgrađenog dijela građevinskog područja promjenom urbane mreže javnih površina, namjene i oblikovanja građevina, i/ili rasporeda, oblika i veličine građevnih čestica.
* **Koeficijent izgrađenosti** (kig) je odnos izgrađene površine zemljišta pod građevinom (svih građevina) i ukupne površine građevne čestice. Zemljište pod građevinom je vertikalna projekcija svih zatvorenih dijelova, otvoreni i natkrivenih konstruktivnih dijelova građevine osim balkona i streha krovišta, na građevnu česticu, uključivši i terase u prizemlju građevine kada su iste konstruktivni dio podzemne etaže. U izgrađenu površinu ne ulaze cisterne, septička jama i slične građevine, ukoliko su ukopane u zemlju, kao i terase na terenu.
* **Koeficijent iskoristivosti** (kis) je odnos građevinske (bruto) površine (GBP), obračunat prema posebnom propisu, svih građevina na građevnoj čestici i površine građevne čestice
* **Regulacijska linija** je linija koja razgraničava prometnu površinu od površina drugih namjena. To je linija koja razgraničava površinu postojećeg prometnog koridora/trase prometne površine u izgrađenim dijelovima građevinskih područja (ulica, prilazni put, trg i drugo), odnosno površinu planiranog prometnog koridora (prometne površine) u neizgrađenim dijelovima građevinskih područja, od površine građevne čestice. Građevna čestica može imati jednu ili više regulacijskih linija.
* **Građevni pravac** je pravac koji određuje smještaj i udaljenost pročelja prizemlja građevine u odnosu na regulacijsku liniju. Na njega se smješta glavnina pročelja, najmanje pola pročelja, a u slučajevima razvedenih, zaobljenih tlocrta te kada građevni pravac nije okomit na bočne granice građevne čestice onda je to najistureniji dio građevine.
* **Urbana oprema** jest sva oprema koja se montira odnosno postavlja na površinama svih namjena, kojom se oplemenjuje urbani prostor (koševi za smeće, stajališta javnog prijevoza, držači bicikala, oglasni i reklamni panoi, smjerokazi i ostali znakovi, klupe, vaze za cvijeće, zaštitni stupići i slično).
* **Kosi teren** je teren prosječnog nagiba većeg od 120.
* **Konačno uređeni i izravnani teren** je uređena površina čestice (zemljana podloga, opločenja i sl.) čija visinska kota u odnosu na visinsku kotu terena prije gradnje može varirati najviše 1,5 m u svrhu oblikovanja terena. Pod konačno uređenim i izravnanim terenom ne smatra se ulazna rampa najveće širine pročelja 5,0 m za podzemnu ili suterensku garažu, te vanjske stube najveće širine 1,50 m prislonjene uz građevinu za potrebe pristupa u podrumsku ili suterensku etažu.
* **Postojeća ulična morfologija građevina** (karakterističan uzorak područja) definirana je postojećom gradnjom u ulici te se može primijeniti u odnosu na dvije susjedne građevine odnosno čestice lijevo i desno od predmetne građevne čestice.
* **Vidikovac** je mjesto posebno uređeno za promatranje krajobraza.
* **Energija iz obnovljivih izvora** je energija iz obnovljivih nefosilnih izvora, primjerice solarna energija (toplinska i fotonaponska) te geotermalna energija.
* **Proizvodno postrojenje koje koristi obnovljive izvore energije** je samostalno i tehnički cjelovito postrojenje za proizvodnju električne i/ili toplinske energije, koje koristi obnovljive izvore energije za proizvodnju električne i/ili toplinske energije, a koje se može sastojati od više proizvodnih jedinica.
* **Kogeneracijsko postrojenje** je proizvodno postrojenje u kojem se istodobno proizvodi električna i toplinska energije u jedinstvenom procesu, pri čemu se kogeneracijska postrojenja koja obnovljive izvore energije koriste kao primarni izvor energije smatraju proizvodnim postrojenjima koja koriste obnovljive izvore energije.

**II. ODREDBE ZA PROVEDBU**

**Članak 5.**

Naslov poglavlja „**1.1. Stambena namjena**“ briše se.

**Članak 6.**

Članak 5. mijenja se i glasi:

„(1) Korištenje površina javnih i drugih namjena u ovom GUP-u uvjetovani su obilježjima prostora, valorizacijom izgrađenih i prirodnih površina Grada Koprivnice s ciljem omogućavanja daljnjeg razvoja urbane strukture gradskog područja potičući održivo korištenje prostora i okoliša te unapređenje kvalitete života.

(2) Površine javnih i drugih namjena prikazane su na kartografskim prikazima broj 1. “Korištenje i namjena površina” i broj 2. „Mreža gospodarskih i društvenih djelatnosti“ u M 1:5000 na sljedeći način:

1. Stambena namjena:

* stambena namjena − oznaka S
* stambena gradnja u zelenilu – oznaka S1

1. Mješovita namjena:

* mješovita namjena − oznaka M

1. Javna i društvena namjena:

* upravna – oznaka D1
* socijalna – oznaka D2
* zdravstvena – oznaka D3
* predškolska – oznaka D4
* školska – oznaka D5
* visoko učilište – oznaka D6
* kultura – oznaka D7
* vjerska – oznaka D8
* površine na kojima su moguće sve javne i društvene namjene – oznaka D

(sve navedene i druge javne i društvene namjene: specijalizirani odgojno-obrazovni centri, sportsko-rekreacijske građevine - dvorane, igrališta i slično, ostale upravne i socijalne građevine te slično)

1. Gospodarska namjena:

* proizvodna namjena – oznaka I
* poslovna namjena – oznaka K
* proizvodno-poslovnu namjenu - oznaka IK

1. Gospodarska namjena – ugostiteljsko-turistička:

* hotel– oznaka T1

1. Sportsko rekreacijska namjena – oznaka R
2. Javne zelene površine:

* Javni park – oznaka Z1
* Dječje igralište – oznaka Z2

1. Zaštitne zelene površine – oznaka Z
2. Površine infrastrukturnih sustava – oznaka IS
3. Groblje – oznaka +.“.

**Članak 7.**

Iza članka 5. dodaju se novi naslovi poglavlja i njima pripadajući članci kako slijedi - „**1.1. Stambena namjena**“ i sljedeći članci: **članak 5.a** i **članak 5.b**, „**1.1.1. Stambena gradnja u zelenilu**“i članak 5.c:

**„1.1. Stambena namjena**

**Članak 5.a**

(1) Prema načinu korištenja površine namijenjene stanovanju u GUP-u dijele se na:

* stambenu namjenu (oznaka S)
* stambena gradnja u zelenilu (oznaka S1).

**Članak 5.b**

(1) Površine **stambene namjene** (oznaka S) namijenjene su uređenju i gradnji građevina stambene namjene.

(2) U slučaju kada stambena građevina unutar površine stambene namjene ima i prateće sadržaje naziva se građevina stambeno-poslovne namjene.

(3) Na građevnim česticama stambene namjene mogu se pored stambene namjene uređivati i graditi prostori za prateće sadržaje stanovanja, a to su:

* **javne i društvene namjene**
* političke, vjerske, društvene i kulturne djelatnosti
* predškolsko obrazovanje, razne vrste igraonica i slično
* zdravstvena zaštita - ambulante, ordinacije i slično
* specijalizirane usluge - veterinarske usluge za male životinje, hoteli za pse i slično
* **gospodarska namjena - poslovna**
* financijske, tehničke i poslovne usluge - uredi i informacijske djelatnosti - zastupstva i slično
* obrtničke usluge – frizerske i slične usluge, krojačke, postolarske, fotografske, autoelektričarske, vulkanizerske, automehaničarske, autolimarske, staklarske, stolarske, autopraonice i slične radionice
* prodavaonice robe dnevne potrošnje, specijalizirane trgovine
* **ugostiteljsko-turističke namjene**
* pansioni, hosteli i slični smještajni kapaciteti
* kavane, restorani i slično
* **javne zelene površine**
* parkovi, urbani vrtovi i slično
* dječja igrališta
* **zaštitne zelene površine**.

(4) Prateći sadržaji iz stavka 3. ovog članka na površinama stambene namjene mogu biti zastupljeni na sljedeći način:

* u sklopu stambene građevine na svim etažama do 35 % udjela u ukupnom GBP-u
* na istoj građevnoj čestici uz osnovnu građevinu stambene namjene kao jedna građevina do 35% ukupnog GBP-a na građevinskoj čestici.

(5) Građevina s pratećim sadržajima može se graditi istodobno ili nakon uređenja i izgradnje građevine osnovne namjene.

(6) Na površinama stambene namjene, na zasebnoj građevnoj čestici mogu biti zastupljene sljedeće namjene i površine koje nadopunjuju osnovnu stambenu namjenu:

* gospodarska namjena – poslovna
* javna i društvena namjena
* ugostiteljsko-turistička namjena
* sportsko-rekreacijska namjena
* javne zelene površine
* zaštitne zelene površine
* infrastrukturne namjene.

(7) Sukladno stavku 6. ovog članka na površinama stambene namjene, na zasebnoj građevnoj čestici, mogu se uređivati i graditi sljedeće građevine s djelatnostima, u okviru navedenih namjena, i površina:

* **gospodarske namjene – poslovna**
* financijske, tehničke i poslovne usluge - uredi i informacijske djelatnosti - zastupstva i slično
* obrtničke usluge – frizerske i slične usluge, krojačke, postolarske, fotografske, autoelektričarske, vulkanizerske, automehaničarske, autolimarske, staklarske, stolarske i slične radionice
* prodavaonice robe dnevne potrošnje, specijalizirane trgovine
* **javne i društvene namjene**
* političke, vjerske, društvene i kulturne djelatnosti - društveni dom i slično
* predškolsko, školsko obrazovanje
* zdravstvena zaštita - ambulante, ordinacije i slično
* specijalizirane usluge - veterinarske usluge za male životinje, hoteli za pse i slično
* razne vrste igraonica i slično
* **ugostiteljsko-turističke namjene**
* pansioni, hosteli i slični smještajni kapaciteti
* kavane, restorani i slično
* natkrivene i/ili zastakljene terase i slično
* **kiosci** do 15,0 m2, za obavljanje jednostavnih trgovačkih i ugostiteljskih djelatnosti, prema posebnom propisu
* **sportsko-rekreacijske namjene**
* sportske dvorane, sportska tereni, igrališta i slično
* **javne zelene površine**
* parkovi, urbani vrtovi i slično
* dječja igrališta
* parkovi za pse
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže
* manje infrastrukturne građevine - trafostanice i slično.

(8) Prateći sadržaji iz stavka 3. i građevine navedene u stavku 7. ovog članka i njihove namjene s djelatnostima i površine, moraju zadovoljiti uvjet da razinom buke i emisijom u okoliš, sukladno posebnim propisima, ne smetaju okolini i ne umanjuju uvjete stanovanja, rada i boravka na vlastitoj i susjednim građevnim česticama.

(9) Na površinama stambene namjene nije dozvoljeno graditi osnovne i prateće građevine poljoprivredno gospodarske namjene.

(10) Iznimno od prethodnog stavka, u slučaju postojećih poljoprivredno gospodarskih građevina dozvoljeno je izvoditi radove održavanja.

(11) Iznimno, postojeće autopraonice mogu se zadržati.

(12) Mjere ublažavanja potencijalnih negativnih utjecaja II. Izmjena i dopuna Generalnog urbanističkog plana na ekološku mrežu su:

* Izgradnja unutar površina namijenjenih stanovanju planirati izvan područja rasprostranjenosti staništa pogodnih za ciljne vrste POVS HR2001320 Crna gora.

**1.1.1. Stambena gradnja u zelenilu**

**Članak 5.c**

(1) Površine **stambene gradnje u zelenilu** (oznaka S1) namijenjene su uređenju i gradnji individualnih stambenih zgrada na padinama područja Vinice, a u skladu s uvjetima za zaštitu vizura tog prostora u **poglavlju 8.1.**

(2) Na građevnim česticama stambene gradnje u zelenilu mogu se pored stambene namjene uređivati i graditi prostori za prateće sadržaje stanovanja, a to su:

* **javne i društvene namjene**
* predškolsko obrazovanje, razne vrste igraonica i slično
* zdravstvena zaštita - ambulante, ordinacije i slično
* specijalizirane usluge - veterinarske usluge za male životinje, hoteli za pse i slično
* **gospodarska namjena - poslovna**
* obrtničke usluge – frizerske i slične usluge
* prodavaonice robe dnevne potrošnje, specijalizirane trgovine koje ne ometaju stanovanje.

(3) Prateći sadržaji iz stavka 2. ovog članka na površinama stambene namjene mogu biti zastupljeni na sljedeći način:

* u sklopu stambene građevine na svim etažama do 35% udjela u ukupnom GBP-u
* na istoj građevnoj čestici uz osnovnu građevinu stambene namjene kao jedna građevina do 35% ukupnog GBP-a na građevinskoj čestici
* građevina s pratećim sadržajima može se graditi istodobno ili nakon uređenja i izgradnje građevine osnovne namjene.

(4) Na površinama **stambene gradnje u zelenilu** na, zasebnoj građevnoj čestici, mogu se uređivati i graditi sljedeće građevine s djelatnostima i površine koje nadopunjuju osnovnu stambenu namjenu:

* **gospodarske namjene – poslovna**
* obrtničke usluge – frizerske i slične usluge
* prodavaonice robe dnevne potrošnje i specijalizirane trgovine koje ne ometaju stanovanje i to na način da njihov udio u ukupnoj GBP građevne čestice ne prelazi 200 m2
* **javne i društvene namjene**
* predškolsko obrazovanje, razne vrste igraonica i slično
* zdravstvena zaštita - ambulante, ordinacije i slično
* specijalizirane usluge - veterinarske usluge za male životinje, hoteli za pse i slično
* **sportsko-rekreacijske namjene**
* sportska tereni, igrališta i slično
* **javne zelene površine**
* parkovi
* dječja igrališta
* parkovi za pse
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* manje infrastrukturne građevine – trafostanice i slično.

(5) Prateći sadržaji iz stavka 2. i građevine navedene u stavku 4. ovog članka i njihove namjene s djelatnostima i površine, moraju zadovoljiti uvjet da razinom buke i emisijom u okoliš, sukladno posebnim propisima, ne smetaju okolini i ne umanjuju uvjete stanovanja, rada i boravka na vlastitoj i susjednim građevnim česticama.“.

**Članak 8.**

Članak 6. mijenja se i glasi:

„(1) Površine **mješovite namjene** (oznaka M) namijenjene su uređenju i gradnji građevina stambene namjene, stambeno-poslovne namjene, poslovne namjene, građevina ugostiteljsko-turističke namjene i slično.

(2) Na površinama mješovite namjene moguće je uređivati i graditi pretežito stambenu namjenu i pretežito poslovnu namjenu. U slučaju gradnje mješovite stambeno-poslovne građevine udio pojedine namjene u ukupnom GBP-u nije ograničen.

(3) U sklopu mješovite namjene može se na jednoj građevnoj čestici graditi osnovna građevina, arhitektonski kompleks ili složena građevina svih dozvoljenih namjena određenih u stavcima koji slijede ovog članka. Postotak zastupljenosti odnosno udio u ukupnom GBP-u građevne čestice nije određen i propisuje se niti za jednu namjenu.

(4) U sklopu površina mješovite namjene mogu biti zastupljene sljedeće namjene i površine:

* stambena namjena
* javna i društvena namjena
* gospodarska namjena
* gospodarska namjena – proizvodna (pretežito zanatska, manja industrijska)
* gospodarska namjena – poslovna (pretežito uslužna, trgovačka i komunalno-servisna)
* ugostiteljsko-turistička namjena
* sportsko-rekreacijska namjena
* javne zelene površine
* zaštitne zelene površine
* infrastrukturna namjena.

(5) Sukladno stavku 4. ovog članka na površinama mješovite namjene, na zasebnoj građevnoj čestici, mogu se uređivati i graditi sljedeće građevine s djelatnostima, u okviru navedenih namjena i površina:

* **stambene namjene**
* stambeno-poslovne namjene
* **gospodarske namjene – poslovna / proizvodna**
* financijske, tehničke i poslovne usluge i informacijske djelatnosti - banke, zastupstva i slično
* obrtničke usluge – frizerske, kozmetičarske i slične usluge, krojačke, postolarske, fotografske, male tiskare, mali farmaceutski i slični laboratoriji, male pekarske i slastičarske radionice i slične uslužne djelatnosti
* tehnički servisi − autopraonice, automehaničarske, autoelektričarske, autolimarske, vulkanizerske, strojobravarske, staklarske, stolarske, klesarske limarske, kovačnice i slično
* prodavaonice široke potrošnje, specijalizirane trgovine
* trgovine gorivom na malo, trgovine plinom, samo uz državne ceste
* tržnica i slično
* na površinama mješovite namjene ne mogu se graditi trgovački centri GBP-a većeg od 1000 m2 te gospodarske građevine proizvodne namjene osim obrta bez štetnih utjecaja (buke, zagađenja i slično)
* specijalizirane usluge - veterinarske usluge za male životinje, hoteli za pse i slično
* **javne i društvene namjene**
* političke, vjerske, društvene i kulturne djelatnosti - muzeji, tehnološki park, društveni dom, vatrogasni dom i slično
* predškolsko, školsko obrazovanje, visoko učilište
* zdravstvena zaštita - bolnica, dom zdravlja, ambulante, ordinacije i slično
* socijalna skrb - dom socijalne skrbi i slično
* razne vrste igraonica i slično
* **ugostiteljsko-turističke namjene**
* hoteli, pansioni, hosteli i slični smještajni kapaciteti
* kavane, restorani, disco klubovi i slično
* natkrivene i/ili zastakljene terase i slično
* **kiosci** do 15,0 m2, za obavljanje jednostavnih trgovačkih i ugostiteljskih djelatnosti, prema posebnom propisu
* **sportsko-rekreacijske namjene**
* sportske dvorane, sportska tereni, igrališta i slično
* **javne zelene površine**
* parkovi, urbani vrtovi i slično
* dječja igrališta
* parkovi za pse
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže
* manje infrastrukturne građevine – trafostanice i slično.“.

**Članak 9.**

Članak 7. mijenja se i glasi:

„(1) Površine **javne i društvene namjene** (oznaka D)namijenjene su uređenju i gradnji građevina javne i društvene namjene.

(2)Površine i građevine za javnu i društvenu namjenu služe za obavljanje sljedećih djelatnosti:

* društvena - odgoj, obrazovanje, prosvjeta, znanost, kultura, sport, rekreacija, zdravstvo i socijalna skrb
* upravna - rad državnih tijela i organizacija, tijela i organizacija lokalne i područne (regionalne) samouprave
* društvene organizacije - pravne osobe s javnim ovlastima
* udruge građana
* vjerske zajednice.

(3) Na površinama javne i društvene namjene mogu se uređivati i graditi sljedeće građevine javne i društvene namjene:

* upravna D1
* socijalna D2
* zdravstvena D3
* predškolska D4
* školska D5
* visoko učilište D6
* kultura D7
* vjerska D8
* površine na kojima su moguće sve javne i društvene namjene D.

(4) Na građevnim česticama javne i društvene namjene pored osnovne namjene iz prethodnih stavaka ovog članka mogu se uređivati i graditi prostori za prateće sadržaje, a to su:

* **gospodarska namjena - poslovna**
* prostori trgovačkih djelatnosti - specijalizirane trgovine i slične trgovine koje su u službi osnovne namjene
* prostori uslužnih djelatnosti - pekare, kafići i slične usluge koje su u službi osnovne namjene
* uredski prostori čiji zbroj GBP-a (građevinske bruto površine) ne smije prelaziti 10% od ukupne GBP-e cjelokupne građevine
* prostori stambene namjene do 100,0 m2  GBP-a isključivo za smještaj zaposlenih domara, čuvara i slično
* **ugostiteljsko-turističke namjene**
* pansioni, hosteli i slični smještajni kapaciteti kao prateći sadržaji zdravstvenoj namjeni, visokoškolskoj i znanstvenoj namjeni
* kavane, restorani i slično
* parkovi, dječja igrališta i slično
* zaštitne zelene površine.

(5) Prateći sadržaji iz stavka 4. ovog članka na površinama javne i društvene namjene mogu biti zastupljeni na sljedeći način:

* u sklopu građevine javne i društvene namjene na svim etažama do 35% udjela u ukupnom GBP-u
* na istoj građevnoj čestici uz osnovnu građevinu javne i društvene namjene kao građevina do 35% ukupnog GBP-a na građevinskoj čestici.

(6) Građevine i/ili prostori s pratećim sadržajima iz stavka 4. ovog članka mogu se uređivati i graditi istodobno ili nakon uređenja i izgradnje građevine osnovne namjene.

(7) Na površinama i građevnim česticama za javnu i društvenu namjenu ne mogu se uređivati i graditi građevine stambene, poslovne i gospodarske namjene koje nisu u službi osnovne namjene.

(8) Na površinama javne i društvene namjene, na zasebnoj građevnoj čestici, mogu se uređivati i graditi sljedeće građevine s djelatnostima, u okviru navedenih djelatnosti i površina:

* **ugostiteljsko-turističke namjene**
* pansioni, hosteli i slični smještajni kapaciteti
* kavane, restorani i slično
* natkrivene i/ili zastakljene terase i slično
* **sportsko-rekreacijske namjene**
* rekreacijska igrališta
* **javne zelene površine**
* parkovi, dječja igrališta, parkovi za pse i slično
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže
* manje infrastrukturne građevine - trafostanice i slično.“.

**Članak 10.**

Iza članka 7. dodaje se novi članak 7.a koji glasi:

„**Članak 7.a**

(1) Gospodarska namjena dijeli se na:

* proizvodnu namjenu (oznaka I)
* poslovnu namjenu (oznaka K)
* proizvodno-poslovnu namjenu (oznaka IK)
* ugostiteljsko-turističku namjenu (oznaka T1)
* ugostiteljsko-turističku namjenu – kamp.

(2) **Građevina gospodarske namjene** smatra se građevina koja služi za obavljanje gospodarskih djelatnosti, a može biti:

* gospodarska građevina za tihe i čiste djelatnosti
* gospodarska građevina za bučne i/ili potencijalno opasne djelatnosti.

(3) **Gospodarskom građevinom za tihe i čiste djelatnosti,** kod koje se ne javljaju utjecaji štetni za okoliš i zdravlje ljudi te se u njoj obavljaju sljedeće djelatnosti, smatraju se građevine:

* financijske, tehničke i poslovne usluge (uredi), informacijske djelatnosti i slično
* obrtničkih usluga - frizerske, kozmetičarske, krojačke, postolarske, fotografske, autoelektričarske radionice, staklarske, male tiskare, mali farmaceutski i slični laboratoriji, male pekarske i slastičarske radionice i slične uslužne djelatnosti
* trgovačkih i skladišnih prostora za trgovinu i skladištenje proizvoda koji ne utječu na povećanje zagađenja zraka ili uzrokuju pojave koje mogu ugroziti ljude i okolni prostor, kao što su požari ili eksplozije - prostori za prodaju, obuće, odjeće, prehrambenih artikala, mješovite robe, namještaja, željezarije, elektroopreme, ljekarne, drogerije, knjižare, papirnice, prodavaonice boja, lakova, slikarske opreme i slično
* trgovine - kiosci do 15,0 m2, za obavljanje djelatnosti jednostavnih trgovačkih i ugostiteljskih usluga, prema posebnom propisu
* specijalizirane usluge koje se obavljaju u malim ordinacijama - liječničke, veterinarske usluge za male životinje i slično
* turističkih i ugostiteljskih djelatnosti bez sadržaja koji utječu na povećanje razine buke ili zagađenja okoline - hoteli, pansioni, kavane, kampovi, caffe barovi i slično
* skladištenje i/ili preradu poljoprivrednih proizvoda, osim prerade mesa - sortirnice, pakirnice, vinarije, kraft pivovare i/ili destilerije, uljare i slično
* građevine drugih gospodarskih djelatnosti koje ne utječu na povećanje buke i zagađenja zraka i ne uzrokuju pojave koje mogu ugroziti ljude i okolni prostor.

(4) **Gospodarskom građevinom za bučne i/ili potencijalno opasne djelatnosti**, kod kojih se potencijalno javljaju utjecaji na okoliš i zdravlje ljudi, radi čega je potrebno primijeniti mjere zaštite utvrđene posebnim propisima, smatraju se građevine:

* za industrijsku ili obrtničku proizvodnju ili preradu, osim primarne poljoprivredne proizvodnje (klanje životinja, prerada mesa, ribe te životinjskih ostataka), proizvodnja hrane, pića i slično
* za proizvodnju proizvoda od tekstila, kože, stakla, metala, drveta, kamena i slično
* za proizvodnju kemijskih, betonskih, opekarskih, električnih i elektroničkih proizvoda i slično
* tehničkih servisa - autopraonice, automehaničarske, autolimarske, strojobravarske, klesarske i limarske radione, kovačnice i slično
* građevinarstva - armiračke, tesarske, stolarske i slične radionice
* za obradu drva - pilane i slične radionice
* trgovački i skladišni prostori za trgovinu i skladištenje proizvoda koji mogu potencijalno utjecati na povećanje buke i zagađenja zraka ili uzrokovati pojave koje mogu ugroziti ljude i okolni prostor, kao što su požari ili eksplozije, (trgovine i skladišta hrane, hladnjače, silosi, sušare, trgovine plinom, benzinske postaje, specifična skladišta i slično)
* ugostiteljskih djelatnosti, uslijed čijeg obavljanja potencijalno dolazi do povećanja razine buke - disco klubovi, noćni barovi i slično
* transportnih i srodnih djelatnosti - stanice za tehnički pregled vozila, parkirališta za autobuse, kamione, građevinske radne strojeve i opremu i slično
* komunalnih djelatnosti
* reciklažno dvorište, građevina za gospodarenje neopasnim otpadom, centar za ponovnu uporabu i slično
* proizvodna postrojenja i proizvodne jedinice koje proizvode električnu energiju iz obnovljivih izvora energije i visokoučinkovite kogeneracije
* naftno-rudarski objekti i postrojenja za istraživanje i eksploataciju geotermalnih voda u energetske svrhe
* građevine drugih gospodarskih djelatnosti koje se mogu obavljati unutar građevinskog područja, ali koje mogu potencijalno utjecati na povećanje buke i zagađenja zraka ili uzrokovati pojave koje mogu ugroziti ljude i okolni prostor, kao što su požari ili eksplozije, a za sprečavanje kojih je potrebno provoditi dodatne mjere zaštite.

(5) Tihe i čiste djelatnosti mogu se obavljati i u sklopu stambene građevine, odnosno dijelovi stambene građevine mogu se namijeniti i za poslovne tihe i čiste djelatnosti, ukoliko za to postoje tehnički uvjeti.

(6) Bučne i potencijalno opasne djelatnosti lociraju se na udaljenosti od stambenih, sportsko-rekreacijskih te javnih i društvenih građevina i to najmanje 6,0 m, odnosno i na manjoj udaljenosti od stana vlasnika te djelatnosti ukoliko se to dokaže posebnim elaboratom.

(7) Najviše dopuštene ocjenske razine buke za svaku namjenu posebno određene su u poglavlju **11.3. Smanjenje prekomjerne buke**.“.

**Članak 11.**

Naslov poglavlja „**1.4.1. Gospodarska proizvodna namjena – I**“ mijenja se i glasi: „**1.4.1. Gospodarska namjena - proizvodna**“.

**Članak 12.**

Članak 8. mijenja se i glasi:

„(1) Površine gospodarske namjene – proizvodna (oznaka I) namijenjene su uređenju i gradnji građevina proizvodne namjene.

(2) Na površinama **gospodarske namjene – proizvodna** (oznaka I), na zasebnoj građevinskoj čestici, mogu se uređivati i graditi sljedeće građevine i površine:

* proizvodni pogoni svih vrsta bez ograničenja
* poslovne građevine
* uslužne građevine
* znanstveni istraživački i obrazovni centri vezani za tehnološke procese osnovne proizvodne namjene i slično
* komunalno-servisne građevine
* reciklažno dvorište i građevine za gospodarenje neopasnim otpadom, centar za ponovnu uporabu i slično
* trgovine gorivom na malo, plinom i slično
* autopraonice
* **javne zelene površine**
* parkovi i slično
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže – podzemne i nadzemne garaže
* manje infrastrukturne građevine - trafostanice i slično.

(3) Na površinama gospodarske namjene – proizvodna (oznaka I) ne mogu se graditi trgovački centri.

Na površinama gospodarske namjene – proizvodno-poslovna (oznaka IK) mogu se smještati trgovački centri (južni dio Danice, zone Dravska, zona Dravska II, Pavelinska, Radnička, zona Radnička II, Kampus i ostale).

(4) Na građevnim česticama gospodarske namjene – proizvodna mogu se pored proizvodne namjene uređivati i graditi sljedeći prateći sadržaji, a to su:

* prostor stambene namjene za boravak osoblja odnosno zaposlenika sukladno stavku 5. ovog članka
* uslužne, upravne, uredske, servisne i skladišne građevine
* kulturna namjena
* zdravstvena namjena
* predškolska namjena
* ugostiteljsko-turistička namjena - pansioni, hosteli i slični smještajni kapaciteti
* sportsko-rekreacijske površine i igrališta na otvorenom

(5) Prateći sadržaji iz stavka 4. ovog članka na površinama gospodarske namjene - proizvodna mogu biti zastupljeni na sljedeći način:

* u sklopu proizvodne građevine na svim etažama do 35% udjela u ukupnom GBP-u građevne čestice
* na istoj građevnoj čestici uz osnovnu građevinu proizvodne namjene kao jedna prateća građevina do 35% ukupnog GBP-a na građevinskoj čestici
* u sklopu gospodarske namjene – proizvodna može se smjestiti prostor stambene namjene za boravak osoblja odnosno zaposlenika na način da se ne može planirati niti graditi prije gradnje osnovne građevine namijenjene gospodarskoj namjeni – proizvodna i ne može zauzimati više od 35 % ukupne građevinske (bruto) površine na građevnoj čestici.“.

**Članak 13.**

Naslov poglavlja „**1.4.2. Gospodarska poslovna namjena – K**“ mijenja se i glasi: „**1.4.2. Gospodarska namjena - poslovna**“.

**Članak 14.**

Članak 9. mijenja se i glasi:

„(1) Površine **gospodarske namjene – poslovna** (oznaka K) namijenjene su uređenju i gradnji građevina pretežito uslužne, pretežito trgovačke i komunalno servisne namjene.

(2) Na površinama **gospodarske namjene - poslovna** (oznaka K), na zasebnoj građevinskoj čestici, mogu se uređivati i graditi sljedeće građevine i površine:

* trgovački i veletrgovački sadržaji
* skladišta, servisi, uredske zgrade, znanstveni, istraživački i obrazovni centri te slično
* zanatske građevine i slično
* građevine i uređaji komunalno-servisne namjene
* reciklažno dvorište, građevina za gospodarenje neopasnim otpadom, centar za ponovnu uporabu i slično
* trgovine gorivom na malo, plinom i slično
* autopraonice
* ugostiteljsko-turistička namjena – hotel, pansioni, hosteli i slični smještajni kapaciteti u funkciji osnovne namjene
* prostor stambene namjene za boravak osoblja odnosno zaposlenika sukladno stavku 3. ovog članka
* sportsko-rekreacijske površine i igrališta na otvorenom
* **javne zelene površine**
* parkovi i slično
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže – podzemne i nadzemne garaže
* manje infrastrukturne građevine - trafostanice i slično.

(3) U sklopu gospodarske namjene – poslovna može se smjestiti prostor stambene namjene za boravak osoblja odnosno zaposlenika na način da se ne može planirati niti graditi prije gradnje osnovne građevine namijenjene gospodarskoj namjeni – poslovna i ne može zauzimati više od 35 % ukupne građevinske (bruto) površine na građevnoj čestici.

(4) Građevine i površine navedene u stavka 2. ovog članka i njihove namjene moraju zadovoljiti uvjet da razinom buke i emisijom u okoliš, sukladno posebnim propisima, ne smetaju okolini i ne umanjuju uvjete stanovanja, rada i boravka na vlastitoj i susjednim građevnim česticama.“.

**Članak 15.**

Iza članka 9. naslov poglavlja „**1.4.3. Ugostiteljsko-turistička namjena – hotel – T1**“ mijenja se i glasi: „**1.4.2.1. Gospodarska namjena – proizvodno-poslovna**“.

**Članak 16.**

Članak 9.a mijenja se i glasi:

„(1) Površine gospodarske **namjene – proizvodno-poslovna** (oznaka IK) namijenjene su uređenju i gradnji:

* građevina proizvodne i zanatske namjene određenih u članku 8. ovog GUP-a
* građevina pretežito uslužne, pretežito trgovačke i komunalno servisne namjene određenih u članku 9. ovog GUP-a.“.

**Članak 17.**

Iza članka 9.a dodaju se novi naslovi poglavlja i njima pripadajući članci kako slijedi - „**1.4.3. Ugostiteljsko-turistička namjena – hotel**“ i **članak 9.b**, „**1.4.4. Ugostiteljsko-turistička namjena – kamp**“ i **članak 9.c**:

„**1.4.3. Ugostiteljsko-turistička namjena – hotel**

**Članak 9.b**

(1) Površine **ugostiteljsko-turističke namjene** (oznaka T1) namijenjene su uređenju i gradnji postojećih i planiranih građevina ugostiteljsko-turističke namjene.

(2) Građevine ugostiteljsko-turističke namjene uređene su i opremljene za pružanje ugostiteljsko-turističkih usluga kao što su: hotel, hotel baština, hostel, difuzni hotel, apart hotel i ostale ugostiteljsko-turističke građevine sukladno važećoj zakonskoj regulativi.

(3) Na građevnim česticama ugostiteljsko-turističke namjene pored osnovne namjene iz prethodnih stavaka ovog članka mogu se uređivati i graditi prostori za prateće sadržaje, koji ne ometaju odvijanje osnovne ugostiteljsko-turističke namjene:

* **gospodarska namjena - poslovna**
* trgovačka – prodavaonice na malo, specijalizirane trgovine i slične trgovine koje su u službi osnovne namjene
* uslužne - frizerske i slične usluge, razne agencije za iznajmljivanje i slično
* zdravstvena – osim bolnica i slično
* zabavna
* **sportsko-rekreacijske namjene**
* sportski tereni, igrališta, bazeni i slično
* parkovi, dječja igrališta i slično
* zaštitne zelene površine
* infrastrukturne površine.

(4) Prateći sadržaji iz stavka 3. ovog članka na površinama ugostiteljsko-turističke namjene mogu biti zastupljeni na sljedeći način:

* u sklopu građevine ugostiteljsko-turističke namjene na svim etažama
* na istoj građevnoj čestici uz osnovnu građevinu ugostiteljsko-turističke namjene kao prateća građevina

(5) Građevine i/ili prostori s pratećim sadržajima iz stavka 4. ovog članka mogu se uređivati i graditi istodobno ili nakon uređenja i izgradnje građevine osnovne namjene.

(6) Na površinama ugostiteljsko-turističke namjene, na zasebnoj građevnoj čestici, mogu se uređivati i graditi sljedeće građevine s djelatnostima, u okviru navedenih namjena i površina:

* **sportsko-rekreacijske namjene**
* sportski tereni, igrališta, bazeni i slično
* **javne zelene površine**
* parkovi, dječja igrališta i slično
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže
* manje infrastrukturne građevine - trafostanice i slično.

(7) Građevine ugostiteljsko-turističke namjene moraju se projektirati sukladno važećoj zakonskoj regulativi vezano za razvrstavanje, kategorizaciju i posebne standarde ugostiteljskih objekata i njihovih skupina.

(8) Prateći sadržaji iz stavka 3. i građevine navedene u stavku 6. ovog članka i njihove namjene s djelatnostima i površine, moraju zadovoljiti uvjet da razinom buke i emisijom u okoliš, sukladno posebnim propisima, ne smetaju okolini i ne umanjuju uvjete stanovanja, rada i boravka na vlastitoj i susjednim građevnim česticama.

**1.4.4. Ugostiteljsko-turistička namjena – kamp**

**Članak 9.c**

(1) Površine **ugostiteljsko-turističke namjene – kamp** smatraju se uređenim prostorom namijenjenim za uređenje ugostiteljskog objekta za smještaj vrste kamp, drugih oblika smještaja, ugostiteljskih djelatnosti te sporta i rekreacije.

(2) Kamp je ugostiteljski objekt za smještaj u skladu sa važećim Pravilnikom o razvrstavanju, minimalnim uvjetima i kategorizaciji ugostiteljskih objekata kampova iz skupine "kampovi i druge vrste ugostiteljskih objekata za smještaj". U kampu se gostima pružaju usluge smještaja i druge usluge u skladu sa važećom zakonskom regulativom.

(3) Na površinama ugostiteljsko-turističke namjene – kamp može se planirati sljedeće:

* ugostiteljski objekt – vrsta kamp, vrsta glamping, vrsta kamp odmorište
* hotel
* ostale ugostiteljske djelatnosti koje ne ometaju odvijanje osnovne ugostiteljsko-turističke namjene.

(4) Na građevnim česticama ugostiteljsko-turističke namjene - kamp pored osnovne namjene iz prethodnih stavaka ovog članka mogu se uređivati i graditi prostori za prateće sadržaje, koji ne ometaju odvijanje osnovne ugostiteljsko-turističke namjene:

* **gospodarska namjena - poslovna**
* trgovačka – prodavaonice na malo, specijalizirane trgovine i slične trgovine koje su u službi osnovne namjene
* uslužne - frizerske i slične usluge, razne agencije i slično
* zdravstvena – osim bolnica i slično
* zabavna
* **sportsko-rekreacijske namjene**
* sportski tereni, igrališta, bazeni i slično
* parkovi, dječja igrališta i slično
* zaštitne zelene površine
* infrastrukturne površine.

(5) Prateći sadržaji iz stavka 4. ovog članka na površinama ugostiteljsko-turističke namjene mogu biti zastupljeni na sljedeći način:

* u sklopu građevine javne i društvene namjene
* na istoj građevnoj čestici uz osnovnu građevinu javne i društvene namjene.

(6) Građevine i/ili prostori s pratećim sadržajima iz stavka 4. ovog članka mogu se uređivati i graditi istodobno ili nakon uređenja i izgradnje građevine osnovne namjene.

(7) Na površinama ugostiteljsko-turističke namjene - kamp, na zasebnoj građevnoj čestici, mogu se uređivati i graditi sljedeće građevine s djelatnostima, u okviru navedenih namjena i površina:

* **javne zelene površine**
* parkovi, dječja igrališta i slično
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže
* manje infrastrukturne građevine - trafostanice i slično.

(8) Prateći sadržaji iz stavka 4. i građevine navedene u stavku 7. ovog članka i njihove namjene s djelatnostima i površine, moraju zadovoljiti uvjet da razinom buke i emisijom u okoliš, sukladno posebnim propisima, ne smetaju okolini i ne umanjuju uvjete stanovanja, rada i boravka na vlastitoj i susjednim građevnim česticama.“.

**Članak 18.**

Iza članka 9.c naslov poglavlja „**1.5. Sportsko-rekreacijska namjena (R)**“ mijenja se i glasi: „**1.5. Sportsko-rekreacijska namjena**“.

**Članak 19.**

Članak 10. mijenja se i glasi:

„(1) Površine **sportsko-rekreacijske namjene** (oznaka R) namijenjene su uređenju i gradnji postojećih i planiranih građevina za sportske i rekreacijske aktivnosti.

(2) Na površinama sportsko-rekreacijske namjene mogu se uređivati i graditi sportski centri, sportske građevine i igrališta kako slijedi:

* stadioni
* sportske dvorane
* igrališta – otkrivena i natkrivena
* sportske staze, borilišta
* bazeni – otvoreni i zatvoreni
* ostale sportske građevine sa i bez gledališta
* prostori za obuku i čuvanje psa i konja
* rekreacijsko jahanje
* i slično.

(3) Na površinama i građevnim česticama sportsko-rekreacijske namjene pored osnovne namjene iz prethodnog stavka ovog članka mogu se graditi i uređivati sljedeći prateći sadržaji koji upotpunjavaju osnovnu namjenu:

* **ugostiteljsko-turistički**
* hoteli, pansioni, kampovi i slični smještajni kapaciteti
* kavane, restorani i slično
* **gospodarske namjene - poslovni**
* uredi
* prodavaonice i specijalizirane trgovine
* **javni i društveni**
* igraonice
* domovi – studentski, sportski i slično
* zdravstvena zaštita - ambulante, ordinacije i slično vezano uz sportsku medicinu
* obrazovanje vezano uz sport
* djelatnosti ostalih članskih organizacija koje su vezane za sport
* parkovi, dječja igrališta i slično
* zaštitne zelene površine
* **infrastrukturne površine**
* prometne površine
* pješačke i biciklističke površine
* javna parkirališta, natkrivena parkirališta i garaže
* manje infrastrukturne građevine.

(4) Prateći sadržaji iz stavka 3. ovog članka mogu sudjelovati s najviše 35% u GBP-u građevne čestice namijenjene sportsko-rekreacijskoj namjeni.

(5) Za kapitalne sportske građevine (stadioni, sportska dvorana, gradski bazeni i slično) površina pratećih sadržaja može biti i veća od 35%.

(6) Na površinama sportsko-rekreacijske namjene, na zasebnim građevnim česticama, mogu se uređivati i graditi sljedeće građevine s djelatnostima, u okviru navedenih namjena i površina:

* **ugostiteljsko-turistički**
* hoteli, pansioni i slični smještajni kapaciteti
* kavane, restorani i slično
* **javne zelene površine**
* parkovi, dječja igrališta i slično
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže
* manje infrastrukturne građevine - trafostanice i slično.

(7) **Prateći sadržaji** navedeni u stavka 3. ovog članka i njihove namjene moraju zadovoljiti uvjet da razinom buke i emisijom u okoliš, sukladno posebnim propisima, ne smetaju okolini i ne umanjuju uvjete stanovanja, rada i boravka na vlastitoj i susjednim građevnim česticama.

(8) Unutar sportsko rekreacijske namjene ne može se odvijati gradnja građevina niti prostorija stambene namjene.

(9) Prateći sadržaji mogu se graditi istodobno ili nakon uređivanja i izgradnje građevina osnovne namjene.

(10) Iznimno od prethodnih stavaka ovog članka, za sportsko-rekreacijsku namjenu u zoni bazena Cerine u slučaju gradnje hotela udio pratećih sadržaja nije ograničen. Primjenjuju se uvjeti gradnje određeni u članku 9.b.

(11) U sklopu sportsko-rekreacijske namjene u zoni bazena Cerine planirana je gradnja i uređenje kampa. Kod gradnje kampa udio pratećih sadržaja nije ograničen te se primjenjuju uvjeti gradnje određeni u članku 9.c.“.

**Članak 20.**

Iza članka 10. naslov poglavlja „**1.6.1. Javni park – Z1**“ mijenja se i glasi: „**1.6.1. Javni park**“.

**Članak 21.**

Članak 11. mijenja se i glasi:

„(1) Površine **javnih parkova** (oznaka Z1) namijenjene su javnom korištenju, šetnji i odmoru građana. Uređuje se hortikulturno, planski raspoređenom vegetacijom (visokom i niskom), izvedbom parternog opločenja u obliku šetnica, manjih trgova, rekreativnih površina te postavom urbane opreme sukladno prilagodbi klimatskim promjenama.

(2) Na građevnim česticama javne zelene površine – javni park omogućeno je uređenje i izgradnja:

* kolnih i pješačkih staza
* biciklističkih staza
* sportsko-rekreacijskih površina i igrališta
* dječjih igrališta i odmorišta
* parkovi za pse
* manjih građevina prateće namjene - odmorišta, fontana, vidikovaca, paviljona, nadstrešnica, pergola i ostale urbane opreme
* montažne građevine – kioska, pozornica, tribina i sličnih građevina
* sakralnih građevina i povijesne opreme prostora
* građevina sanitarno-higijenskog standarda
* građevine za potrebe zaštite od elementarnih nepogoda i ratnih opasnosti - zakloni i skloništa
* komunalne građevine
* parkirališta izvedenih od travnatih elemenata uz rubne dijelove javne površine
* manje infrastrukturne građevine – trafostanice i slično.

(3) Gradnja dozvoljena unutar javne zelene površine - javnog parka može zauzimati do 10% njegove površine. Iznimno, sportsko-rekreacijske površine, igrališta, dječja igrališta i odmorišta određena u stavku 2. ovog članka smiju zauzimati 35 % GBP građevne čestice površine javnog parka.

(4) U sklopu stambene namjene, mješovite namjene i ostalih namjena, kako je određeno ovim GUP-om,mogu se uređivati javne zelene površine – javni park sukladno uvjetima određenim u ovom članku.

(5) Zaštitom **zelene infrastrukture** predlaže se ovim GUP-om sljedeće:

* **Parkovi susjedstva** su serija manjih parkova unutar pretežito stambene namjene, naročito u zonama individualnih stambenih zgrada. Ovi prostori imaju visok značaj za aktivan život, druženje i identitet lokalne zajednice, zbog čega je nužno voditi računa o njihovoj kvaliteti i dostupnosti na gradskoj razini. Aktivnost je usmjerena na sustavno unaprjeđenje i proširenje sadržaja ovih prostora u skladu s definiranom namjenom i potrebama lokalne zajednice.
* **Dječja igrališta** je potrebno urediti i proširiti sadržaj dječjih igrališta uvođenjem različitih tematskih tipova igrališta, djelomičnu standardizaciju opreme, povećanje uvjeta za igru djece slabije pokretljivosti te razradu prirodnih elemenata za igru. Unaprjeđenje postojećih igrališta usmjereno je i na podizanje opće kvalitete njihovog uređenja (što uključuje zastore, biljni materijal i druge parkovne elemente) te povećanje njihove dostupnosti i sigurnosti.Prilikom planiranja lokacija novih dječjih igrališta, potrebno se rukovoditi pravilom uspostave minimalno jednog igrališta unutar radijusa od 350 m (6 minuta hoda) u odnosu na mjesto stanovanja.
* **Uspostava novih tipova javnih otvorenih prostora** podrazumijeva formiranje novih i nekonvencionalnih tipova otvorenih prostora radi poticanja raznolikosti boravka i rekreacije na otvorenom. Ostvariti kroz prenamjenu prostora koji do sada nisu imali jasno određenu namjenu kao što su livadne površine u rubnim urbanim dijelovima koje su prepoznate kao veliki potencijal za razvoj zelene infrastrukture.
* **Školski vrtovi** uspostava tematskih edukacijskih školskih vrtova u dvorištima osnovnih i srednjih škola.“.

**Članak 22.**

Iza članka 11. dodaje se novi podnaslov poglavlja i njemu pripadajući članak kako slijedi - „**1.6.2. Dječje Igralište**“ i **članak 11.a**:

„**1.6.2. Dječje Igralište**

**Članak 11.a**

(1) **Površine dječjih igrališta** (oznaka Z2) su planski oblikovane javne površine namijenjene za igru djece.

(2) Na površinama dječjih igrališta dozvoljeno je hortikulturno uređenje, oblikovanje i uređenje terena u funkciji dječjih aktivnosti i uređenje i postavljanje igrala za djecu, urbane opreme i pješačkih staza.

(3) Na površinama dječjih igrališta nije dozvoljena gradnja čvrstih građevina, već samo uređenje otvorenih površina. Ako postoji ugroženost sigurnosti djece (zbog prometa i sl.) igralište mora biti ograđeno.“.

**Članak 23.**

Iza članka 11.a naslov poglavlja „**1.7. Zaštitne zelene površine – Z**“ mijenja se i glasi: „**1.7. Zaštitne zelene površine**“.

**Članak 24.**

Članak 12. mijenja se i glasi:

„(1) **Zaštitne zelene površine** (oznaka Z) su prirodne površine i/ili površine oblikovane radi potrebe zaštite okoliša, reljefa, nestabilnih padina, od erozije, voda, od buke, klimatskih promjena i slično, a obuhvaćaju i zaštitne zelene površine uz infrastrukturne građevine i ostale kultivirane zelene površine.

(2) Zaštitne zelene površine potrebno je planirati i projektirati u skladu s bioraznolikosti lokacije, izbjegavati gubitak vrijednih prirodnih i doprirodnih staništa i vegetacije te koristiti rješenja temeljena na prirodi (nature-based solutions).

(3) Zaštita zelenih površina provodi se sadnjom i održavanjem odgovarajućeg visokog (stablašice) i niskog raslinja (živice autohtonih i zimzelenih vrsta najmanje visine 1,50 m) te ograničenjem u korištenju te površine.

(4) Unutar zaštitnih zelenih površina mogu se uređivati pješačke i biciklističke staze, trim staze, polagati linijska infrastruktura, graditi kišne vrtove te samo izuzetno locirati druge vrste naprava ili građevina infrastrukturnog sustava, izuzev antenskih stupova elektroničke komunikacijske infrastrukture.

(5) **Zaštitne zelene površine** odnosno **zaštitne pojaseve** obvezno je saditi i održavati kao zaštita od negativnog utjecaja određene namjene na susjedne građevne čestice drugih namjena gdje ljudi borave, kao prilagodba klimatskim promjenama, na sljedeći način:

* kontaktni dijelovi građevne čestice na kojoj se nalaze ili se planiraju graditi građevine **gospodarske namjene, komunalne namjene (groblja), infrastrukturne namjene,** **građevine za gospodarenje otpadom, parkirališta za kamione i autobuse,**  koji se graniče sa građevnim česticama stambene namjene, javne i društvene namjene, sportsko-rekreacijske namjene, ugostiteljsko-turističke namjene te sličnih namjena gdje boravi veći broj ljudi, obvezno moraju imati pojas zaštitnog zelenila najmanje širine 1,0 m i visine 1,50 m, odnosno kako je za svaku namjenu posebno određeno
* kontaktni dijelovi građevne čestice na kojoj se nalazi ili se planira graditi **manja** **višestambena zgrada ili višestambena zgrada,** a koji se graniče sa građevnim česticama javne i društvene namjene, sportsko-rekreacijske namjene i sličnih namjena, obvezno moraju imati pojas zaštitnog zelenila najmanje širine 1,0 m i visine 1,50 m
* zaštitne zelene površine iz prethodnih podstavaka nije potrebno označavati na kartografskim prikazima ovog GUP-a.“.

**Članak 25.**

Iza članka 12. podnaslov „**1.8. Stambena gradnja u zelenilu – Z4**“ i njemu pripadajući „**članak 13.**“, podnaslov „**1.9. Posebna namjena – N**“ i njemu pripadajući „**članak 14.**“ brišu se.

**Članak 26.**

Ispred članka 15. naslov poglavlja „**1.10. Površine infrastrukturnih sustava – IS**“ mijenja se i glasi: „**1.8. Površine infrastrukturnih sustava**“.

**Članak 27.**

Članak 15. mijenja se i glasi:

„(1) Na površinama infrastrukturnih sustava (oznaka IS) mogu se graditi infrastrukturne građevine te uređivati javne zelene površine.“

**Članak 28.**

Iza članka 15. naslov poglavlja „**1.11. Groblja**“ mijenja se i glasi: „**1.9. Groblja**“.

**Članak 29.**

Članak 16. mijenja se i glasi:

„(1) Površina groblja (oznaka +) namijenjena je gradnji i uređenju površine za ukope, krematorij, mrtvačnicu, prometne površine i slično.

(2) U sklopu površine za groblje mogu se nalaziti vjerske građevine, dio za posebne vrste ukopa, memorijalni dio, uredi uprave groblja te građevine za zaposlenike groblja, servis i održavanje.

(3) Kao prateći sadržaji na površini groblja mogu se graditi trgovačke i poslovne građevine koje nadopunjuju osnovnu namjenu (cvjećarnice, kamenoklesarske radionice, prodavaonice potrepština za groblje i slično).

(4) Na površini groblja, a sukladno osnovnoj namjeni, mogu se uređivati zelene površine kao zaštitne zelene površine, javne zelene površine te drvoredi i slično.

(5) Na području GUP-a nalaze se tri površine groblja koja su upisana u Popis kulturnih dobara u **poglavlju 8.2. Mjere očuvanja i zaštite kulturno-povijesnih cjelina i građevina.**“.

**Članak 30.**

Ispred članka 17. naslov poglavlja „**2. UVJETI UREĐENJA PROSTORA ZA GRAĐEVINE OD VAŽNOSTI ZA REPUBLIKU HRVATSKU, KOPRIVNIČKO-KRIŽEVAČKU ŽUPANIJU I GRAD KOPRIVNICU**“ mijenja se i glasi: „**2. UVJETI UREĐENJA PROSTORA ZA GRAĐEVINE OD VAŽNOSTI ZA REPUBLIKU HRVATSKU I KOPRIVNIČKO-KRIŽEVAČKU ŽUPANIJU**“.

**Članak 31.**

Članak 17. mijenja se i glasi:

„(1) Građevine, drugi zahvati u prostoru i površine od važnosti za Republiku Hrvatsku i Koprivničko-križevačku županiju određene su temeljem Uredbe o određivanju građevina, drugih zahvata u prostoru i površina državnog i područnog (regionalnog) značaja („Narodne novine“ broj 37/14, 154/14, 30/21, 75/22 i 61/23).

(2) Ovim GUP-om određuju se sljedeće građevine od važnosti za Republiku Hrvatsku i Koprivničko-križevačku županiju:

- Za Republiku Hrvatsku:

- državne ceste D2 i D20

- željeznička pruga M201, R202

- planirani koridor pruge za regionalni promet

- međunarodni magistralni TK kabel

- magistralni plinovodi:

* Ludbreg – Koprivnica DN 500/50
* Budrovac - Varaždin I DN 300/50
* Legrad – Koprivnica DN 300/50
* Koprivnica - Budrovac DN 500/50
* MRS Koprivnica – MRS Suhopolje DN 250/50
* Jagnjedovac – MRS Koprivnica I DN 100/50
* Jagnjedovac – MRS Koprivnica I DN 150/50 – trajno napušten

- magistralni kondenzatovodi:

* MČS Koprivnica – CPS Legrad DN 50/50
* MRS Koprivnica II – PČ Miklinovec DN 100/50

- nadzemni objekti u sustavu prijenosa plina:

* mjerno redukcijska stanica MRS Koprivnica I
* mjerno redukcijska stanica MRS Koprivnica II,
* plinski čvor PČ Koprivnica
* mjerno čistačka stanica MČS Koprivnica.

- Za Koprivničko-križevačku županiju:

* županijski elektronički komunikacijski vodovi s pripadajućim građevinama

- sportske građevine

- građevine vodoopskrbe sa svim pripadajućim mrežama i uređajima

- objekti prijenosne elektroenergetske mreže: 110 kV dalekovodi:

* DV 110 kV TS Koprivnica – TS Bjelovar
* DV 110 kV TS Koprivnica – TS Križevci

- objekti opskrbne elektroenergetske mreže: 35 kV dalekovodi i 35/10(20) kV transformatorska postrojenja:

* DV 35 kV TS Koprivnica – TS Koprivnica 1, podzemni kabel kroz Čakovečku, van funkcije
* DV 35 kV TS Koprivnica – TS Koprivnica 2, podzemno
* DV 35 kV TS Koprivnica – TS Danica, podzemno
* DV 35 kV TS Koprivnica – TS Danica, nadzemno
* DV 35 kV TS Koprivnica 3 – TS Danica, podzemno
* DV 35 kV TS Koprivnica – TS Danica, podzemno
* DV 35 kV TS Koprivnica 1 - TS Koprivnica 2, podzemno
* DV 35 kV TS Koprivnica 2 - TS Koprivnica 3, podzemno
* DV 35 kV TS Koprivnica - TS Koprivnica 1, novi podzemni kabel u koridoru DV 110 kV Koprivnica – Bjelovar
* DV 35 kV TS Danica - TS Drnje, nadzemno
* TS 35/10(20) kV Koprivnica 3
* TS 35/10(20) kV Danica

- koridori dalekovoda 110 kV

- građevine i prostori koji su zaštićene prirodne vrijednosti i spomenici kulture.

(3) Zahvati u prostoru, odnosno površine državnog značaja koji se prema posebnim propisima koji uređuju gradnju ne smatraju građenjem:

* istražni prostor ugljikovodika „Drava – 02“
* eksploatacijsko polje ugljikovodika EPU „Peteranec“
* istraživanje i eksploatacija geotermalnih voda za energetske svrhe
* naftno-rudarski objekti i postrojenja za eksploataciju geotermalnih voda za energetske svrhe.“.

**Članak 32.**

Iza članka 17. naslov poglavlja „**3.1. Gospodarska proizvodna namjena – I**“ mijenja se i glasi: „**3.1. Gospodarska - proizvodna namjena – oznaka I**“

**Članak 33.**

Članak 18. mijenja se i glasi:

„(1) **Građevina gospodarske - proizvodne namjene** je gospodarska građevina namijenjena obavljanju industrijskih, obrtničkih i/ili poljoprivrednih (prerađivačkih) djelatnosti te ostalih proizvodnih djelatnosti određenih u **poglavlju 1.** ovog GUP-a.

(2) Prilikom parcelacije nova građevna čestica mora imati oblik i površinu koja omogućava funkcionalno i racionalno korištenje prostora.

(3) Najmanja veličina građevne čestice je P= 2.000 m2.

(4) Najmanja dozvoljena širina građevne čestice je 18,0 m. Iznimno i manje, ako je to zatečeno stanje postojeće građevne čestice.

(5) Najveći dopušteni koeficijent izgrađenosti - kig i iskoristivosti - kis građevne čestice te najveći dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje**.

(6) Na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene.

(7) Najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više.

(8) Visina građevina koje radi tehnoloških procesa koji se u njima obavljaju kao što su silosi, dimnjaci, kotlovnice, strojarnice dizala i slično, može biti i viša od navedenih visina.

(9) Dozvoljena je izgradnja podzemnih etaža za potrebe odvijanja proizvodnih procesa, skladištenja, parkiranja i slično.

(10) Udaljenost građevine od regulacijske linije ne može biti manja od 7,0 m. Iznimno, udaljenost građevine od regulacijske linije može biti i manja sukladno postojećoj uličnoj morfologiji.

(11) Udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a.

(12) Udaljenost prateće i/ili pomoćne građevine od građevine osnovne namjene na istoj građevnoj čestici najmanje je 3,0 m odnosno kako je određeno u **poglavlju 9.5**. ovog GUP-a.

(13) Gradivim dijelom građevne čestice smatra se površina udaljena najmanje 7,0 m od regulacijske linije i najmanje 3,0 m od bar jedne granice građevne čestice odnosno sukladno prethodnim stavcima ovog članka.

(14) Izvan gradivog dijela građevne čestice mogu se graditi građevine niskogradnje, infrastrukturne, prometne i komunalne građevine.

(15) Područje u širini najmanje 10,0 m prema površinama namijenjenim za izgradnju građevina stambene, mješovite, javne i društvene te sportsko-rekreacijske namjene mora se urediti kao zona zaštitnog zelenila.

Za prostor poslovne zone Dravske navedena udaljenost mora iznositi najmanje 20,0 m.

(16) Građevine gospodarske - proizvodne namjene treba projektirati i oblikovati prema načelima suvremenog oblikovanja industrijskih građevina, uz upotrebu postojanih materijala te primjenu suvremenih tehnologija građenja. Građevine se mogu graditi i kao montažne, sukladno uvjetima ovog članka.

(17) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a.

(18) Građevna čestica mora imati osiguran neposredni kolni prilaz minimalne širine 3,0 m na prometnu površinu. Iznimno i manje, ako je takvo zatečeno postojeće stanje evidentirano u katastru.

(19) Građevna čestica prema prometnoj površini može se urediti sadnjom ukrasnog zelenila i drveća ako se time ne ometa ulaz u građevnu česticu i preglednost prometnih površina, a u tom dijelu je moguć smještaj parkirnih mjesta za zaposlenike i posjetitelje.

(20) Na krovišta je moguće ugraditi kupole za prirodno osvjetljenje te kolektore sunčeve energije i fotonaponske ćelije.

(21) Parkirališno-garažna mjesta za građevine gospodarske - proizvodne namjene moraju se osigurati sukladno **poglavlju Parkirališta i garaže** ovog GUP-a.

(22) Ostali uvjeti uređenja građevne čestice te gradnja i oblikovanje građevina unutar gospodarske namjene - proizvodna određeni su u **poglavlju 9.5.,** a koji u ovom članku nisu određeni.“.

**Članak 34.**

Iza članka 18. naslov poglavlja „**3.2. Gospodarska poslovna namjena – K**“ mijenja se i glasi: „**3.2. Gospodarska - poslovna namjena – oznaka K**“

**Članak 35.**

Članak 19. mijenja se i glasi:

„(1) **Građevina gospodarske - poslovne namjene** je građevina namijenjena obavljanju uredskih, servisnih, uslužnih (uključujući i ugostiteljskih), trgovačkih, sajmova i ostalih poslovnih djelatnosti određenih u **poglavlju 1.** ovog GUP-a.

(2) Prilikom parcelacije nova građevna čestica mora imati oblik i površinu koja omogućava funkcionalno i racionalno korištenje prostora.

(3) Najmanja veličina građevne čestice je P=1.000 m2.

(4) Najmanja dozvoljena širina građevne čestice je 18,0 m. Iznimno i manje, ako je to zatečeno stanje postojeće građevne čestice.

(5) Najveći dopušteni koeficijent izgrađenosti - kig i iskoristivosti - kis građevne čestice te najveći dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje**.

(6) Na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene.

(7) Najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više.

(8) Visina građevina koje radi tehnoloških procesa koji se u njima obavljaju kao što su silosi, dimnjaci, kotlovnice, strojarnice dizala i slično, može biti i viša od navedenih visina.

(9) Dozvoljena je izgradnja podzemnih etaža za potrebe odvijanja proizvodnih procesa, skladištenja, parkiranja i slično.

(10) Udaljenost građevine od regulacijske linije ne može biti manja od 7,0 m. Iznimno, udaljenost građevine od regulacijske linije može biti i manja sukladno postojećoj uličnoj morfologiji.

(11) Udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a.

(12) Udaljenost prateće i/ili pomoćne građevine od građevine osnovne namjene na istoj građevnoj čestici najmanje je 3,0 m odnosno kako je određeno u **poglavlju 9.5**. ovog GUP-a.

(13) Gradivim dijelom građevne čestice smatra se površina udaljena najmanje 7,0 m od regulacijske linije i najmanje 3,0 m od bar jedne granice građevne čestice odnosno sukladno prethodnim stavcima ovog članka.

(14) Izvan gradivog dijela građevne čestice mogu se graditi građevine niskogradnje, infrastrukturne, prometne i komunalne građevine.

(15) Područje u širini najmanje 5,0 m prema površinama namijenjenim za izgradnju građevina stambene, mješovite, javne i društvene te sportsko-rekreacijske namjene mora se urediti kao zona zaštitnog zelenila.

Za prostor poslovne zone Dravske navedena udaljenost mora iznositi najmanje 20,0 m.

(16) Građevine gospodarske - poslovne namjene treba projektirati i oblikovati prema načelima suvremenog oblikovanja industrijskih građevina, uz upotrebu postojanih materijala te primjenu suvremenih tehnologija građenja. Građevine se mogu graditi i kao montažne, sukladno uvjetima ovog članka.

(17) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a.

(18) Građevna čestica mora imati osiguran neposredni kolni prilaz minimalne širine 3,0 m na prometnu površinu. Iznimno i manje, ako je takvo zatečeno postojeće stanje evidentirano u katastru.

(19) Građevna čestica prema prometnoj površini može se urediti sadnjom ukrasnog zelenila i drveća ako se time ne ometa ulaz u građevnu česticu i preglednost prometnih površina, a u tom dijelu je moguć smještaj parkirnih mjesta za zaposlenike i posjetitelje.

(20) Na krovišta je moguće ugraditi kupole za prirodno osvjetljenje te kolektore sunčeve energije i fotonaponske ćelije.

(21) Parkirališno-garažna mjesta za građevine gospodarske - poslovne namjene moraju se osigurati sukladno **poglavlju Parkirališta i garaže** ovog GUP-a.

(22) Ostali uvjeti uređenja građevne čestice te gradnja i oblikovanje građevina unutar gospodarske namjene - poslovna određeni su u **poglavlju 9.5.,** a koji u ovom članku nisu određeni.“.

**Članak 36.**

Iza članka 19. dodaje se novi naslov poglavlja i njemu pripadajući članak kako slijedi – „**3.2.1. Gospodarska proizvodno-poslovna namjena – oznaka IK**“ i članak 19.a:

„**3.2.1. Gospodarska proizvodno-poslovna namjena – oznaka IK**

**Članak 19.a**

(1) **Građevina gospodarske proizvodno-poslovne namjene** je građevina koja služi za obavljanje gospodarskih djelatnosti - proizvodnih, industrijskih, zanatskih, poslovnih, uslužnih, trgovačkih, komunalno-servisnih, ugostiteljsko-turističkih, poljoprivrednih djelatnosti određenih u **poglavlju 1.** ovog GUP-a.

(2) U gospodarsko proizvodno-poslovnoj namjeni mogu se graditi građevine proizvodne i poslovne namjene na sljedeći način:

* uvjeti uređenja građevne čestice te gradnja i oblikovanje za **gospodarsko - proizvodne građevina** određeni su **u poglavlju 3.1.** ovog GUP-a
* uvjeti uređenja građevne čestice te gradnja i oblikovanje za **gospodarsko - poslovne građevine** određeni su **u poglavlju 3.2.** ovog GUP-a.“.

**Članak 37.**

Iza članka 19.a naslov poglavlja „**3.3. Uvjeti smještaja građevina gospodarske namjene na površinama mješovite (M) namjene.**“ mijenja se i glasi: „**3.3. Uvjeti smještaja građevina gospodarske namjene na površinama mješovite namjene** (oznaka M)“.

**Članak 38.**

Članak 20. mijenja se i glasi:

„(1) **Građevine proizvodne i poslovne namjene** na površinama mješovite namjenesu građevine proizvodne namjene - pretežito zanatska, poslovne namjene – pretežito uslužna, trgovačka, komunalno-servisna, ugostiteljsko-turističke građevine koje ne ometaju uvjete boravka i rada na susjednim građevnim česticama.

(2) Građevine gospodarske proizvodne i poslovne namjene mogu se graditi pored površina gospodarske namjene i na površinama mješovite namjene.

(3) Najveći dopušteni koeficijent izgrađenosti - kig i iskoristivosti – kis građevne čestice te najveći dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje**.

(4) Na površinama mješovite namjene ne mogu se graditi građevine za koje je potrebna provedbe postupka procjene utjecaja na okoliš te koje u proizvodnom procesu imaju emisiju štetnih tvari u tlo, vodu i zrak.

(5) Na površinama mješovite namjene mogu se graditi gospodarske građevine, a u skladu s **poglavljem 1.2. Mješovita namjena**:

* robne kuće i ostale trgovačke građevine GBP do 1.000 m2
* tržnice
* hoteli i ostale ugostiteljske građevine
* uredske građevine
* komunalno servisne građevine sukladno važećoj zakonskoj regulativi
* građevine uslužne namjene
* proizvodne građevine
* iznimno, postojeće robne kuće i ostale trgovačke građevine GBP-a većeg od 1.000 m2 mogu se rekonstruirati bez obzira na uvjet iz podstavka 1., stavka 5., ovog članka.

(6) Sve navedene građevine mogu se graditi zasebno kao osnovne građevine na građevnoj čestici ili u sklopu druge osnovne namjene kao prateće građevine.

(7) Na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene.

(8) Najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više.

(9) Visina građevina koje radi tehnoloških procesa koji se u njima obavljaju kao što su silosi, dimnjaci, kotlovnice, strojarnice dizala i slično, može biti i viša od navedenih visina.

(10) Dozvoljena je izgradnja podzemnih etaža za potrebe odvijanja proizvodnih procesa, skladištenja, parkiranja i slično.

(11) Najmanja veličina građevne čestice iznosi P=600 m2.

(12) Udaljenost građevine od regulacijske linije ne može biti manja od 5,0 m.

(13) Iznimno od prethodnog stavka, u već izgrađenim dijelovima naselja udaljenost građevine od regulacijske linije može biti i manja sukladno postojećoj uličnoj morfologiji građevina.

(14) Udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a.

(15) Udaljenost prateće i/ili pomoćne građevine od građevine osnovne namjene na istoj građevnoj čestici najmanje je 3,0 m odnosno kako je određeno u **poglavlju 9.5**. ovog GUP-a.

(16) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a.

(17) Građevna čestica mora imati osiguran neposredni kolni prilaz minimalne širine 3,0 m na prometnu površinu. Iznimno i manje, ako je takvo zatečeno postojeće stanje evidentirano u katastru.

(18) Na krovišta je moguće ugraditi kupole za prirodno osvjetljenje te kolektore sunčeve energije i fotonaponske ćelije.

(19) Parkirališno-garažna mjesta za građevine gospodarske namjene moraju se osigurati sukladno **poglavlju Parkirališta i garaže** ovog GUP-a.

(20) Ostali uvjeti uređenja građevne čestice te gradnja i oblikovanje građevina unutar gospodarske namjene određeni su u **poglavlju 9.5.,** a koji u ovom članku nisu određeni.“.

**Članak 39.**

Iza članka 20. naslov poglavlja „**3.4. Gospodarska ugostiteljsko-turistička namjena – hotel – T1**“ mijenja se i glasi: „**3.4. Gospodarska ugostiteljsko-turistička namjena – hotel – (oznaka T1) i ostale ugostiteljsko-turističke građevine**“.

**Članak 40.**

Članak 20.a mijenja se i glasi:

„(1) **Građevina ugostiteljsko-turističke namjene** je građevina namijenjena obavljanju gospodarskih djelatnosti ugostiteljstva i turizma (usluge smještaja, prehrane, pića i napitaka) sukladno posebnim propisima i **poglavlju 1.** ovog GUP-a.

(2) Najmanja veličina građevne čestice za izgradnju građevine ugostiteljsko-turističke namjene je P=400,0 m2.

(3) Najveća dopuštena veličina građevne čestice nije ograničena.

(4) Najveći dopušteni koeficijent izgrađenosti - kig i iskoristivosti – kis građevne čestice te najveći dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje**.

(5) Najveći dopušteni koeficijent izgrađenosti iznosi kig=0,6, odnosno sukladno **poglavlju 9.**

(6) Iznimno, u području zajedničkih obilježja - PZO-a dopušteno je odstupanje od predviđenog koeficijenta do kig=1,0 i sukladno odredbama važećeg detaljnog plana uređenja navedenog područja.

(7) Najveća dopuštena visina osnovne ugostiteljsko-turističke građevine iznosi Vmax=12,0 m, a iznimno i više.

(8) Iznimno, u području zajedničkih obilježja - PZO-a najveća visina građevine iznosi Vmax=20,0 m, a prema odredbama važećeg detaljnog plana uređenja navedenog područja.

(9) Visina građevina koje radi tehnoloških procesa koji se u njima obavljaju kao što su silosi, dimnjaci, kotlovnice, strojarnice dizala i slično, može biti i viša od navedenih visina.

(10) Udaljenost građevine od regulacijske linije ne može biti manja od 5,0 m odnosno sukladno postojećoj uličnoj morfologiji građevina.

(11) Udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a.

(12) Građevna čestica mora imati osiguran neposredni kolni prilaz minimalne širine 3,0 m na prometnu površinu. Iznimno i manje, ako je takvo zatečeno postojeće stanje evidentirano u katastru.

(13) Parkirališno-garažna mjesta za građevine ugostiteljsko-turističke namjene moraju se osigurati sukladno **poglavlju Parkirališta i garaže** ovog GUP-a.

(14) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a.

(15) Ostali uvjeti uređenja građevne čestice te gradnja i oblikovanje građevina unutar gospodarske ugostiteljsko-turističke namjene određeni su u **poglavlju 9.5.,** a koji u ovom članku nisu određeni.

(16) Iznimno od prethodnih stavaka ovog članka, uvjeti gradnje i uređenja građevne čestice za ugostiteljsko-turističke građevine – hotel mogu biti i drugačiji od gore navedenih, a sukladno važećim planovima užeg područja.

(17) Svi uvjeti gradnje i uređenja građevne čestice određeni u ovom članku mogu se primijeniti za ostale ugostiteljsko-turističke građevine na području GUP-a unutar namjena u kojima je to dozvoljeno.“.

**Članak 41.**

Članak 20.b mijenja se i glasi:

„(1) Na području Dravska, kao i na ostalim površinama gospodarske namjene - proizvodne (oznaka I), gospodarske namjene - poslovne (oznaka K) i gospodarske namjene – proizvodno-poslovne (oznaka IK), dozvoljava se uređenje reciklažnog dvorišta i gradnja građevina za gospodarenje neopasnim otpadom, centra za ponovnu uporabu i sličnih građevina za gospodarenje otpadom.

(2) Sve planirane građevine za gospodarenje otpadom potrebno je urediti sukladno važećoj zakonskoj regulativi.

(3) Otpadom je potrebno postupati na način da se onemoguće i spriječe emisije u zrak i okolni prostor.

(4) Podna površina mora biti izvedena od nepropusne kolničke konstrukcije (ab ploča ili asfalt) s blagim padom prema otvorenom kanalu za prikupljanje tehnoloških (procjednih) otpadnih voda, kojim se ista provodi do sabirne jame za prikupljanje tehnoloških voda. Sabirne jame moraju biti izvedene od vodonepropusnog materijala, a pražnjenje istih vršiti sukladno propisima.

(5) Odvojeno prikupljanje, razvrstavanje i skladištenje reciklabilnog, opasnog i neopasnog te drugog otpada prema posebnim propisima, moguće je na način i pod uvjetima predviđenim važećom zakonskom regulativom.

(6) Dozvoljena je izgradnja nadstrešnica za strojeve, mosne vage na ulaznom dijelu na građevnu česticu te drugih građevina, opreme i uređaja potrebnih za obavljanje funkcije prikupljanja, razvrstavanja, mehaničke obrade, skladištenja otpada, sortiranja odvojeno prikupljenog otpada, odnosno funkcioniranja građevina za gospodarenje otpadom.

(7) Najveća dopuštena visina građevina i opreme iz prethodnog stavka je Vmax=9,0 m, a iznimno i više ukoliko to zahtijeva tehnološki proces, radni uvjeti prema posebnim propisima ili konstrukcija građevine.

(8) Potrebno je osigurati parkirališta za zaposlenike i korisnike, sukladno **poglavlju 6.2.2. Parkirališta i garaže** ovog GUP-a.

(9) Na građevnoj čestici namijenjenoj za gospodarenje otpadom dozvoljena je izgradnja građevine ili složene građevine sa svim potrebnim pratećim sadržajima (uprava, laboratorij, prostori za boravak i prehranu zaposlenika, garderobe, sanitarije, spremišta i slično). Njihova najveća dopuštena etažna visina je E=Po/S+P+Pk, odnosno najveća visina građevine je Vmax=10,0 m.

(10) Oko građevne čestice ili više građevnih čestica građevine za gospodarenje otpadom obvezna je izgradnja ograde, sa odvojenim pješačkim i kolnim ulazom. Najveća dopuštena visina ograde iznosi 2,0 m. Rubno uz ogradu, s unutarnje strane građevne čestice, potrebno je zasaditi visoko i nisko zelenilo kako bi se ostvarila vizualna barijera prema susjednim građevnim česticama te spriječilo širenje materijala na okolni teren.

(11) Najveći dopušteni koeficijent izgrađenosti građevne čestice građevine za gospodarenje otpadom je kig=0,8.

(12) Najmanje 20% građevne čestice građevine za gospodarenje otpadom potrebno je urediti kao zelenu površinu, uređenu visokim i niskim zelenilom.

(13) Ostali uvjeti gradnje i smještaja građevina, opreme i uređaja za gospodarenje otpadom na građevnu česticu utvrđuju se jednako kao i za druge građevine unutar odgovarajuće namjene površina.“.

**Članak 42.**

Članak 21. mijenja se i glasi:

„(1) **Građevine javne i društvene namjene** su građevine namijenjene obavljanju djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i udruga građana i vjerskih zajednica sukladno **poglavlju 1.** ovog GUP-a.

(2) Površine iz stavka 1. definirane su na kartografskim prikazima: Korištenje i namjena prostora i Mreža gospodarskih i društvenih djelatnosti.

(3) Pored navedenih površina sve građevine javne i društvene namjene mogu se graditi i na površinama stambene i mješovite namjene te iznimno na površinama gospodarske proizvodne i poslovne namjene ako je njihova funkcija usko vezana sa osnovnom gospodarskom namjenom (npr. istraživački znanstveni centri, dječji vrtići i obrazovne ustanove vezane za specifičnu proizvodnju), sukladno **poglavlju 1.** ovog GUP-a.

(4) Građevine javne i društvene namjene dijele se na:

- građevine upravne namjene

- građevine socijalne namjene

- građevine zdravstvene namjene

- građevine predškolske namjene

- građevine školske namjene

- građevine visokoškolskog obrazovanja

- građevine kulturne namjene

- građevine vjerske namjene

- građevine za sport i rekreaciju.

(5) Najveći dopušteni koeficijent izgrađenosti - kig i iskoristivosti - kis građevne čestice te najveći dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje**.

(6) Iznimno, za gradnju svih građevina javne i društvene namjene, u okviru svih namjena gdje se smiju graditi, koeficijent izgrađenosti - kig i koeficijent iskoristivosti - kis može se povećati do 25% u odnosu na propisane za svaku namjenu u kojoj se planira gradnja tih građevina, odnosno sukladno **poglavlju 9.5.** ovog GUP-a.

(7) Na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene.

(8) Najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više.

(9) Visina građevina koje radi tehnoloških procesa koji se u njima obavljaju kao što su silosi, dimnjaci, kotlovnice, crkveni tornjevi, strojarnice dizala i slično, može biti i viša od navedenih visina.

(10) Udaljenost građevine od regulacijske linije ne može biti manja od 5,0 m odnosno sukladno postojećoj uličnoj morfologiji građevina.

(11) Udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a.

(12) Građevna čestica mora imati osiguran neposredni kolni prilaz minimalne širine 3,0 m na prometnu površinu. Iznimno i manje, ako je takvo zatečeno postojeće stanje evidentirano u katastru.

(13) Parkirališno-garažna mjesta za građevine javne i društvene namjene moraju se osigurati sukladno **poglavlju Parkirališta i garaže** ovog GUP-a.

(14) Ostali uvjeti uređenja građevne čestice te gradnja i oblikovanje građevina javne i društvene namjene određeni su u **poglavlju 9.5.,** a koji u ovom **poglavlju 4.** nisu određeni.

(15) Prethodni stavci ovog članka mogu se primijeniti za sve članke unutar **poglavlja 4.** ako u njima nije drukčije određeno.“.

**Članak 43.**

Članak 22. mijenja se i glasi:

„(1) Na građevnoj čestici namijenjenoj gradnji predškolskih ustanova potrebno je osigurati 15,0 do 30,0 m2 građevinskog zemljišta po djetetu.

(2) Najveći dopušteni broj etaža je E=Po/S+P+2K+Pk/UK, uz mogućnost gradnje podzemnih etaža.

(3) Broj predškolske djece u gravitacijskom području računa se 8% od ukupnog broja stanovnika, s time da se u predškolskim ustanovama mora osigurati mjesta za 75% od ukupnog broja djece.

(4) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5**. ovog GUP-a.“.

**Članak 44.**

Članak 23. mijenja se i glasi:

„(1) Na građevnoj čestici osnovne i srednje škole dozvoljava se gradnja, dogradnja, rekonstrukcija, sanacija i obnova postojeće građevine. Ukoliko se obavlja dogradnja na postojećoj građevini izvan postojećeg gabarita, treba se obavljati uz uvjet da je bruto površina sveukupne građevine s dogradnjom oko 4,8 m2/učeniku.

(2) Na građevnoj čestici potrebno je osigurati površine za odmor i rekreaciju, sportske terene, zelene površine i drugo.

(3) Veličina građevne čestice određena je normativom od 20,0 – 30,0 m2 po učeniku.

(4) Najveći dopušteni broj etaža građevina na građevnoj čestici osnovne škole je E=Po/S+P+2K+Pk.

(5) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5**. ovog GUP-a.“.

**Članak 45.**

Članak 24. mijenja se i glasi:

„(1) Na površinama namijenjenim za gradnju građevina visokoškolskog obrazovanja pored građevina osnovne namjene (fakulteti, veleučilišta) moguće je graditi građevine namijenjene za znanstvena istraživanja, studentske domove i sve građevine javne i društvene namjene te sportsko-rekreacijske namjene, a iznimno i postrojenja za proizvodnju električne energije temeljene na obnovljivim izvorima energije sunca i vjetra.

(2) U pretežno izgrađenom dijelu Kampusa definiraju se sljedeći uvjeti uređenja prostora:

* najveći dopušteni broj etaža građevina je E=Po/S+P+4K
* građevine se mogu graditi kao jedna osnovna zgrada na građevnoj čestici ili više njih povezanih u funkcionalnu cjelinu odnosno arhitektonski kompleks
* u oblikovanju građevina javne namjene nema nikakvog ograničenja
* parkirališno-garažna mjesta za građevine visokoškolskog obrazovanja moraju se osigurati sukladno **poglavlju Parkirališta i garaže** ovog GUP-a
* iznimno od prethodnog podstavka, dodatne parkirališne potrebe za pojedine građevine na prostoru Kampusa gdje nije predviđen urbanistički plan uređenja rješavaju se javnim parkiralištima koja se grade na javnim površinama (ulicama i posebnim parkirališnim površinama na Peteranskoj cesti).

(3) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5**. ovog GUP-a.

(4) Ostali uvjeti uređenja građevne čestice te gradnja i oblikovanje građevina visokoškolskog obrazovanja određeni su u **poglavlju 9.5.,** a koji u ovom članku nisu određeni.“.

**Članak 46.**

Članak 25. mijenja se i glasi:

„(1) Vjerske građevine se trebaju održavati i po potrebi sanirati.

(2) Nove građevine vjerske namjene mogu se graditi na površinama javne i društvene, stambene i mješovite namjene u skladu s potrebama.

(3) Na građevinskim česticama namijenjenim za gradnju vjerskih sadržaja mogu se graditi i građevine za vjerski odgoj i obrazovanje (učionice, knjižnice, dječji vrtići i slično) te građevine za smještaj u funkciji vjerskih objekata.

(4) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5**. ovog GUP-a.“.

**Članak 47.**

Članak 26. mijenja se i glasi:

„(1) **Građevina sportsko-rekreacijske namjene** je građevina namijenjena sportskim i rekreacijskim aktivnostima određenih u **poglavlju 1.** ovog GUP-a.

(2) Na površinama sportsko-rekreacijske namjene mogu se graditi sve vrste otvorenih i zatvorenih sportskih građevina i igrališta.

(3) Uz osnovnu namjenu iz stavka 1. ovog članka moguće je na površini sportsko-rekreacijske namjene graditi i prateće sadržaje koji upotpunjuju osnovnu namjenu sukladno **poglavlju 1.** ovog GUP-a.

(4) Prateći sadržaji pri gradnji ili rekonstrukciji stadiona mogu sudjelovati i s većim udjelom u GBP-u na način da se iskoristi cjelokupan prostor ispod tribina.

(5) U slučaju gradnje ugostiteljsko-turističke građevine (hotela ili slično) nema ograničenja udjela pratećih sadržaja.

(6) U sklopu zone bazena Cerine dozvoljena je gradnja kampa sa pratećim sadržajima.

(7) Najmanja veličina građevne čestice je P=400,0 m2.

(8) Najmanja širina građevne čestice za gradnju slobodnostojeće građevine iznosi 15,0 m, odnosno kako je određeno u **poglavlju 9.5.** ovog GUP-a.

(9) Najveći dopušteni koeficijent izgrađenosti - kig i iskoristivosti - kis građevne čestice te dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje**.

(10) Na građevnoj čestici dozvoljeno je smjestiti jednu građevinu ili arhitektonski kompleks građevina sportsko - rekreacijske namjene kao građevinu osnovne namjene.

(11) Na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene.

(12) Najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više.

(13) Visina građevina koje radi tehnoloških procesa koji se u njima obavljaju kao što su dimnjaci, kotlovnice, strojarnice dizala i slično, može biti i viša od navedenih visina.

(14) Dozvoljena je izgradnja podzemnih etaža za potrebe odvijanja skladištenja, parkiranja i slično.

(15) Udaljenost građevine od regulacijske linije ne može biti manja od 5,0 m.

(16) Iznimno od prethodnog stavka, ako je u postojećoj ulici određen građevni pravac, građevina odnosno arhitektonski kompleks može biti lociran na tom pravcu izuzev sportskih dvorana i slično.

(17) Udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a.

(18) Udaljenost prateće i/ili pomoćne građevine od građevine osnovne namjene na istoj građevnoj čestici najmanje je 3,0 m odnosno kako je određeno u **poglavlju 9.5**. ovog GUP-a.

(19) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5**. ovog GUP-a.

(20) Građevna čestica mora imati osiguran neposredni kolni prilaz minimalne širine 3,0 m na prometnu površinu. Iznimno i manje, ako je takvo zatečeno postojeće stanje evidentirano u katastru.

(21) Parkirališno-garažna mjesta za građevine sportsko-rekreacijske namjene moraju se osigurati sukladno **poglavlju Parkirališta i garaže** ovog GUP-a.

(22) Zaštitom zelene infrastrukture preporučeno je poboljšanje sportskih i rekreacijskih kapaciteta na sljedeći način:

* uređenje sportskih terena
* uspostava fitnes parkova.

(23) **Uređenje sportskih terena**, u prvom redu uz obrazovne ustanove te nogometna igrališta koja su raspoređena unutar GUP-a, na način obnove sportske infrastrukture, rasvjete, gledališta te proširenje ako je potrebno.

(24) Ostali uvjeti uređenja građevne čestice te gradnja i oblikovanje građevina sportsko-rekreacijske namjene određeni su u **poglavlju 9.5.,** a koji u ovom članku nisu određeni.“.

**Članak 48.**

Članak 27. mijenja se i glasi:

„(1) **Građevina stambene namjene** je zgrada u potpunosti ili pretežito namijenjena stalnom stanovanju, a dodatno može sadržavati prateće sadržaje poslovne, društvene i slične namjene kako je određeno u **poglavlju 1.** ovog GUP-a na svim etažama građevine do 35% udjela u ukupnom GBP-u, ovisno o utvrđenoj namjeni pojedine građevne čestice.

(2) **Stambeno-poslovna građevina** je zgrada namijenjena stalnom stanovanju s više samostalnih funkcionalnih jedinica, od kojih najmanje jedna ima stambenu namjenu i kojoj se udio korisne površine pojedine namjene ne ispituje. Namijenjena je obavljanju djelatnosti sukladno **poglavlju 1.** ovog GUP-a čiji prateći sadržaji, razinom buke i emisijom u okoliš sukladno posebnim propisima, ne smetaju okolini i ne umanjuju uvjete stanovanja, rada i boravka na vlastitoj i susjednim građevnim česticama.

(3) **Stambene građevine za stalno stanovanje** su individualne stambene zgrade, manje višestambene zgrade i višestambene zgrade koje su namijenjene stalnom stanovanju.

(4) Gradnja stambenih građevina moguća je unutar stambene namjene, mješovite namjene i stambene gradnje u zelenilu sukladno **poglavlju 1.** ovog GUP-a.

(5) Iznimno, pojedinačne stambene jedinice mogu se graditi u sklopu građevina ostalih namjena (stanovi za domare, radnike i slično), a sukladno **poglavlju 1.** ovog GUP-a.

(6) Stambene građevine dijele se na:

* **Individualna stambena zgrada** je stambena zgrada s najviše 3 samostalne funkcionalne jedinice.
* **Manja višestambena zgrada** je stambena zgrada s 4 do 6 samostalnih funkcionalnih jedinica.
* **Višestambena zgrada** je stambena zgrada sa 7 i više samostalnih funkcionalnih jedinica.“.

**Članak 49.**

Iza članka 27. naslov poglavlja „**5.1. Uvjeti smještaja obiteljskih kuća i stambenih građevina do 6 stanova**“ mijenja se i glasi: “**5.1. Uvjeti smještaja individualnih stambenih zgrada i manjih višestambenih zgrada**“.

**Članak 50.**

Članak 28. mijenja se i glasi:

„(1) Individualne stambene zgrade i manje višestambene zgrade mogu se graditi kao slobodnostojeće, poluugrađene, dvojne, ugrađene i u nizu i slično, a sukladno **poglavlju 9.5**.

(2) Individualne stambene zgrade i manje višestambene zgrade mogu imati i poslovne sadržaje u prizemlju i na etažama do 35% udjela u ukupnom GBP-u, sukladno **poglavlju 1.** ovog GUP-a. Poslovnim sadržajima iz ovog stavka smatraju se tihe i slične djelatnosti bez opasnosti od požara i eksplozije: krojačke, frizerske, postolarske, fotografske radionice, prodavaonice mješovite robe, caffe-i, buffet-i i slično.

(3) Za **slobodnostojeće građevine** određuje se:

* najmanja veličina građevne čestice iznosi P=375,0 m2 za individualnu stambenu zgradu, a P=600,0 m2 za manju višestambenu zgradu
* najmanja širina građevne čestice uz prometnu površinu i u gradivom dijelu osnovne građevine za individualnu stambenu zgradu iznosi 15,0 m, a najmanja dubina 25,0 m
* najmanja širina građevne čestice uz prometnu površinu i u gradivom dijelu osnovne građevine za manju višestambenu zgradu iznosi 20,0 m
* na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene
* najveći dopušteni koeficijent izgrađenosti - kig i iskoristivosti - kis građevne čestice, dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje**
* najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* udaljenost građevine od regulacijske linije ne može biti manja od 5,0 m
* iznimno od prethodnog podstavka, u slučaju rekonstrukcije ili kod interpolacije u već izgrađenim dijelovima građevinskog područja udaljenost individualne stambene zgrade može biti i manja, a sukladno postojećoj uličnoj morfologiji građevina tog područja
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5.** ovog GUP-a
* pomoćne građevine mogu se graditi najmanje 1,0 m od granice građevne čestice ili za širinu strehe sukladno **poglavlju 9.5.**, ali se mogu graditi i na granici građevne čestice prema susjedima ukoliko se susjedna pomoćna građevina izgradi zrcalno
* **manje višestambene zgrade** mogu se graditi u izgrađenim dijelovima kao interpolacija odnosno sukladno **poglavlju 9.** ovog GUP-a
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a
* parkirališno-garažna mjesta za stambene građevine moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina stambene namjene određeni su u **poglavlju 9.5.,** a koji u ovom članku nisu određeni.

(4) Za **dvojne građevine i poluugrađene građevine** određuje se:

* najmanja veličina građevne čestice iznosi P=350,0 m2 za individualnu stambenu zgradu, a P=600,0 m2 za manju višestambenu zgradu
* najmanja širina građevne čestice uz prometnu površinu i u gradivom dijelu osnovne građevine za individualnu stambenu zgradu iznosi 12,0 m
* najmanja širina građevne čestice uz prometnu površinu i u gradivom dijelu osnovne građevine za manju višestambenu zgradu iznosi 18,0 m
* na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene
* najveći dopušteni koeficijent izgrađenosti - kig i iskoristivosti - kis građevne čestice dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje**
* najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* udaljenost građevine od regulacijske linije ne može biti manja od 5,0 m
* iznimno od prethodnog podstavka, u slučaju rekonstrukcije ili kod interpolacije u već izgrađenim dijelovima građevinskog područja udaljenost individualne stambene zgrade od regulacijske linije može biti i manja, a sukladno postojećoj uličnoj morfologiji građevina tog područja
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a
* kod individualnih stambenih zgrada osnovne, prateće i pomoćne građevine na slobodnoj strani moraju od susjednih građevnih čestica biti udaljene najmanje pola visine građevine (h/2), ali ne manje od 3,0 m, odnosno kako je određeno u **poglavlju 9.5**.
* kod manje višestambene zgrade osnovne, pomoćne i prateće građevine na slobodnoj strani moraju od susjednih građevnih čestica biti udaljene najmanje pola visine građevine (h/2), ali ne manje od 3,0 m, uz uvjet da građevina mora biti udaljena od susjedne javne i društvene, poslovne, stambene ili stambeno-poslovne građevine najmanje 6,0 m
* pomoćne građevine mogu se graditi na granici građevne čestice prema susjedima na obje strane
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a
* parkirališno-garažna mjesta za stambene građevine moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina stambene namjene određeni su u **poglavlju 9.5.,** a koji u ovom članku nisu određeni.

(5) Za građevine u **nizu** i **ugrađene građevine** određuje se:

* najmanja veličina građevne čestice iznosi P=300,0 m2 za individualnu stambenu zgradu, a P=600,0 m2 za manju višestambenu zgradu
* najmanja širina građevne čestice uz prometnu površinu za individualnu stambenu zgradu iznosi 8,0 m
* najmanja širina građevne čestice uz prometnu površinu za manju višestambenu zgradu iznosi 12,0 m
* na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene
* najveći dopušteni koeficijent izgrađenosti - kig i iskoristivosti - kis građevne čestice, dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje**
* najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* udaljenost građevine od regulacijske linije ne može biti manja od 5,0 m
* iznimno od prethodnog podstavka, u slučaju rekonstrukcije ili kod interpolacije u već izgrađenim dijelovima građevinskog područja udaljenost individualne stambene zgrade može biti i manja, a sukladno postojećoj uličnoj morfologiji građevina tog područja
* pomoćne građevine mogu se graditi na granici građevne čestice prema susjedima na obje strane
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a
* građevine u nizu i ugrađene građevine mogu se graditi samo gdje je to planirano planom užeg područja, ili u slučaju interpolacije kad su susjedne građevine već izgrađene na granici građevne čestice
* parkirališno-garažna mjesta za stambene građevine moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina stambene namjene određeni su u **poglavlju 9.5.,** a koji u ovom članku nisu određeni.

(6) Iznimno za individualne stambene zgrade udaljenost od granice susjedne građevne čestice može biti i 1,0 m odnosno za širinu strehe, ali u tom slučaju udaljenost susjedne građevine od granice građevne čestice mora iznositi najmanje 5,0 m.

U ovom slučaju na građevini koja je udaljena manje od 3,0 m od ruba građevinske čestice na toj strani ne mogu se izvoditi otvori.

(7) Otvorima se u smislu ovog GUP-a ne smatraju:

* prozori ostakljeni neprozirnim staklom, najveće veličine š x v: 120 x 60 cm, izvedeni kao otklopni prema unutra na visini parapeta od 1,50 m
* dijelovi zida od staklene opeke ili sličnog neprozirnog monolitnog materijala, bez obzira na veličinu zida
* ventilacijski otvori najvećeg promjera 15 cm, odnosno stranice 15 x 20 cm, a kroz koje se ventilacija odvija prirodnim putem i kroz koji nije moguće ostvariti vizualni kontakt.

(8) U sklopu individualne stambene zgrade i manje višestambene zgrade mogu se formirati kućni vrtovi. Kućni vrt je zelena površina za individualnu upotrebu u sklopu pojedine stambene jedinice. Građevna čestica mora biti uređena kao zelena površina za korištenje svih stanara te se može predvidjeti formiranje kućnog vrta pod sljedećim uvjetima:

* kućnim vrtom se ne smije onemogućiti pristup zajedničkim dijelovima zgrade (kućni priključci, kućne instalacije i ostalo)
* potrebno je osigurati zajedničku zelenu površinu za stanare koji nemaju kućni vrt.“.

**Članak 51.**

Iza članka 28. naslov poglavlja „**5.2 Uvjeti smještaja višestambenih građevina**“ mijenja se i glasi: „**5.2. Uvjeti smještaja višestambenih zgrada**“.

**Članak 52.**

Članak 29. mijenja se i glasi:

„(1) Višestambene zgrade mogu se graditi kao slobodnostojeće, dvojne, ugrađene ili u nizu odnosno sukladno **poglavlju 9.5.** s neograničenim brojem stambenih jedinica po jednoj građevini.

(2) Najmanja veličina građevne čestice iznosi:

* P=800,0 m2 u već izgrađenom građevnom području GUP-a u slučaju interpolacije
* P=1000,0 m2  u novim neizgrađenim dijelovima GUP-a
* odnosno zatečena veličina građevne čestice ukoliko se radi o rekonstrukciji postojeće građevine višestambene namjene.

(3) Višestambene zgrade mogu imati i poslovne sadržaje u prizemlju i na etažama sukladno **poglavlju 1.** ovog GUP-a.

(4) Poslovnim sadržajima iz stavka 3. ovog članka smatraju se tihe i slične djelatnosti bez opasnosti od požara i eksplozije: krojačke, frizerske, postolarske, fotografske radionice, prodavaonice mješovite robe, caffe-i, buffet-i i slično, a sukladno **poglavlju 1.** ovog članka.

(5) Najveći dopušteni koeficijent izgrađenosti - kig i iskoristivosti - kis građevne čestice, dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje.**

(6) Građevna čestica višestambene zgrade mora biti udaljena od susjedne javne, poslovne ili stambeno-poslovne zgrade najmanje 10,0 m, odnosno 6,0 m od individualne stambene zgrade, osim u izgrađenim dijelovima područja zajedničkih obilježja – PZO-i ako se izgrađuje kao ugrađena ulična građevina ili prema važećim odredbama detaljnih ili urbanističkih planova uređenja tog područja.

(7) Uz osnovnu višestambenu zgradu na istoj građevnoj čestici može se graditi pomoćne građevine kao što su:

* garaže, nadstrešnice, terase, vrtna sjenica, spremišta, roštilji i slično
* bazeni, fontane, vrtni bazeni, ribnjaci i slično
* kotlovnice, cisterne za vodu i septičke jame
* spremnik za smještaj tipskih kontejnera za komunalni otpad
* ostale građevine određene važećom zakonskom regulativom
* solarni kolektori, sunčane elektrane.

(8) Najveća etažna visina pomoćne građevine je E=Po/S+P+Pk, odnosno najveća visina građevine je Vmax=4,0 m, a iznimno i više.

(9) Udaljenost građevine od regulacijske linije ne može biti manja od 5,0 m.

(10) Iznimno od prethodnog stavka, u slučaju rekonstrukcije ili kod interpolacije u već izgrađenim dijelovima građevinskog područja udaljenost višestambene zgrade od regulacijske linije može biti i manja, a sukladno postojećoj uličnoj morfologiji građevina tog područja.

(11) Najmanja širina građevne čestice uz prometnu površinu i u gradivom dijelu osnovne višestambene zgrade iznosi 20,0 m.

(12) Iznimno od prethodnog stavka, u slučaju rekonstrukcije postojećih višestambenih zgrada najmanja širina građevne čestice može biti i manja odnosno kako je zatečeno stanje postojeće građevne čestice.

(13) Udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a.

(14) Iznimno, podrumska etaža može biti udaljena od ruba građevne čestice 3,0 m ako zadovoljava sljedeće uvjete:

* podrumska etaža mora biti u potpunosti ukopana, krov podrumske etaže iznad kojeg nije građevina mora biti zajednički
* dio građevine dostupan svim stanarima i korisnicima (kolna površina, pješačka površina, parkiralište, manipulativni prostor, dječje igralište i slično).

(15 ) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a.

(16) Građevna čestica višestambene zgrade mora biti uređena kao zajednička uređena površina za korištenje svih stanara ili kao javna zeleno-pješačka površina. U sklopu građevne čestice predvidjeti popločane površine, dječje igralište, opremljenost urbanim mobilijarom i slično.

(17) Parkirališno-garažna mjesta za stambene građevine moraju se osigurati sukladno **poglavlju Parkirališta i garaže** ovog GUP-a.

(18) Ostali uvjeti uređenja građevne čestice te gradnja i oblikovanje građevina višestambene namjene određeni su u **poglavlju 9.5.,** a koji u ovom članku nisu određeni.

(19) Za postojeće višestambene zgrade tzv. „društvene stanogradnje“ kod utvrđivanja opslužnog zemljišta iznimno se dozvoljava parcelacija i formiranje građevnih čestica iako ne ispunjavaju uvjete prema kojima se na građevnoj čestici mora osigurati broj parkirališnih mjesta iz poglavlja **Parkirališta i garaže** ovog GUP-a te ostale uvjete gradnje ovog članka, a poštujući pravila struke u odnosu na date prostorne mogućnosti, zatečeno postojeće stanje na terenu i načelo uspostave urbanističkog reda u odnosu na širu prostornu organizaciju izuzimajući površine za ceste, putove i površine javne namjene, a koristeći podatke iz geodetskog snimka izvedenog stanja pojedinog postojećeg kvarta tzv. „društvene stanogradnje“.

(20) Iznimno, dozvoljava se parcelacija postojećih garaža koje su izgrađene uz ili pored postojeće višestambene zgrade na prostorima iz stavka 19. ovog članka koje su izgrađene na zemljištu u vlasništvu Grada Koprivnice i na zemljištu javne namjene koje se vodi kao javno dobro u neotuđivom vlasništvu Grada Koprivnice kao zemljište koje je ispod te zgrade. Zatečeni pristup novoutvrđenim građevnim česticama postojećih garaža mora biti zadržan i omogućen.“.

**Članak 53.**

Iza članka 29. naslov poglavlja „**5.3. Uvjeti smještaja stambene gradnje u zelenilu (oznaka Z4)**“ mijenja se i glasi: „**5.3. Uvjeti smještaja stambene gradnje u zelenilu (oznaka S1)**“.

**Članak 54.**

Članak 30. mijenja se i glasi:

„(1) Individualne stambene zgrade te pomoćne građevine (garaže, spremišta, drvarnice i slično) u ovom području mogu se graditi isključivo na slobodnostojeći način.

(2) Uvjeti gradnje i uređenja građevne čestice su:

* najmanja veličina građevne čestice iznosi: P=1.000,0 m2
* najmanja širina građevne čestice uz prometnu površinu i u gradivom dijelu osnovne građevine iznosi 20,0 m
* udaljenost građevine od regulacijske linije ne može biti manja od 5,0 m
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a
* pomoćne građevine mogu se graditi najmanje 1,0 m od granice građevne čestice ili za širinu strehe sukladno **poglavlju 9.5.**
* najveći dopušteni koeficijent izgrađenosti - kig i iskoristivosti - kis građevne čestice, dozvoljeni broj etaža građevina osnovne namjene određuje se ovisno o zoni grada u skladu s odredbama **poglavlja 9. Način i uvjeti gradnje**
* najveća etažna visina pomoćne građevine je E=Po/S+P+Pk, odnosno najveća visina pomoćne građevine je Vmax=4,0 m, a iznimno i više
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a
* preporuka je graditi na terasasti način kako se ne bi prekrivao pogled na cijelu padinu i građevine.

(3) Arhitektonsko oblikovanje građevina, te građevinski materijali koji će se upotrijebiti moraju biti primjereni tipologiji krajolika, koprivničkom prostoru i tradiciji, u skladu s uobičajenim načinom građenja.

(4) Radi očuvanja izgleda padina na kosim građevnim česticama, zabranjuje se gradnja podzida viših od 150 cm.

(5) Krovišta se mogu graditi kao dvostrešna čije sljeme je paralelno sa slojnicama ili se može graditi ravni krov, zbog obveze maksimalnog stapanja s pejzažem.

(6) Parkirališno-garažna mjesta za stambene građevine moraju se osigurati sukladno **poglavlju Parkirališta i garaže** ovog GUP-a.

(7) Ostali uvjeti uređenja građevne čestice te gradnja i oblikovanje građevina stambene gradnje u zelenilu određeni su u **poglavlju 9.5.,** a koji u ovom članku nisu određeni.“.

**Članak 55.**

Iza članka 30. dodaje se novi naslov poglavlja i njemu pripadajući članak kako slijedi – „**5.4. UVJETI SMJEŠTAJA GRAĐEVINA UNUTAR MJEŠOVITE NAMJENE**“ i **članak 30.a**:

„**5.4. UVJETI SMJEŠTAJA GRAĐEVINA UNUTAR MJEŠOVITE NAMJENE**

**Članak 30.a**

(1) U sklopu površina mješovite namjene mogu se graditi građevine sljedećih namjena:

* stambena namjena
* javna i društvena namjena
* gospodarska namjena
* gospodarska namjena – proizvodna
* gospodarska namjena – poslovna
* ugostiteljsko-turistička namjena
* sportsko-rekreacijska namjena.

(2) Uvjeti smještaja stambenih građevina unutar mješovite namjene određeni su u **poglavlju 5.** ovog GUP-a i kao takvi se primjenjuju.

(3) Uvjeti smještaja građevina javne i društvene namjene unutar mješovite namjene određeni su u **poglavlju 4.** ovog GUP-a i kao takvi se primjenjuju.

(4) Uvjeti smještaja građevina gospodarske namjene unutar mješovite namjene određeni su u **poglavljima 3.3.** i **3.4.** ovog GUP-a i kao takvi se primjenjuju.

(5) Uvjeti smještaja građevina sportsko-rekreacijske namjene unutar mješovite namjene određeni su u **poglavlju 4.5.** ovog GUP-a i kao takvi se primjenjuju.“.

**Članak 56.**

Članak 31. mijenja se i glasi:

„(1) Ovim GUP-om osigurani su uvjeti za rekonstrukciju i gradnju distributivne kanalizacije i širokopojasne kabelske mreže elektroničkih komunikacija radi optimalne pokrivenosti prostora i potrebnog broja priključaka u svim područjima, a ista je prikazana na kartografskom prikazu 3B Elektroničke komunikacije u mjerilu 1:5000.

(2) Novu elektroničku komunikacijsku infrastrukturu za pružanje javne komunikacijske usluge putem elektromagnetskih valova, bez korištenja vodova, odrediti ovisno o pokrivenosti područja radijskim signalom svih davatelja usluga i budućim potrebama prostora, planiranjem postave osnovnih postaja i njihovih antenskih sustava na antenskim prihvatima na izgrađenim građevinama i rešetkastim i/ili jednocijevnim stupovima, bez detaljnog definiranja (točkastog označavanja) lokacija vodeći računa o mogućnosti pokrivanja tih područja radijskim signalom koji će se emitirati antenskim sustavima smještenim na te antenske prihvate (zgrade i/ili stupove) uz načelo zajedničkog korištenja od strane svih operatora gdje god je to moguće.

(3) Prilikom izgradnje novih ili rekonstrukcije postojećih prometnica obvezno se postavljaju cijevi distributivne telefonske kanalizacije i svjetlovodne pristupne mreže sa armirano betonskim zdencima ako ne postoje. Projektiranje svjetlovodne distribucijske mreže s kabelima koji su izravno položeni u zemlju, nije dopušteno.

(4) Svjetlovodna distribucijska mreža planira se kao jedinstvena mreža u skladu s načelima otvorenog pristupa i zajedničkog korištenja.

(5) Planom se predviđa postavljanje uličnih ormara ili kontejnera za smještaj distribucijskih čvorova. Ulični ormari u pravilu se postavljaju uz ograde ili građevine, i to neposredno u liniji trase kojom prolazi ili će prolaziti elektronička komunikacijska infrastruktura.

(6) Planira se uporaba postojećeg slobodnog prostora u izgrađenoj kabelskoj kanalizaciji, primjenom tehnologije mikrocijevi namijenjenih za mikrosvjetlovodne kabele.

(7) Ukupni kapacitet svjetlovodne distribucijske mreže ovisi o postojećem i planiranom broju korisničkih jedinica područja. Za svaku korisničku jedinicu mora se projektirati minimalno kapacitet od 1,2 svjetlovodnih niti.

(8) Uvjeti projektiranja, gradnje, korištenja svjetlovodne distribucijske mreže definirani su Pravilnikom o svjetlovodnim distribucijskim mrežama (NN 63/24) te se primjenjuju u provedbi ovog Plana.

(9) Predviđa se gušće postavljanje mreže telefonskih govornica, uz normativ najmanje dvije telefonske govornice na 2.000 stanovnika u okolnim dijelovima, a u užem središtu Koprivnice najmanje jedna telefonska govornica na 500 stanovnika.

(10) Detaljno određivanje položaja hidrotehničkih građevina, te razgraničavanje i definiranje obala stajaćih i tekućih voda, trasa potoka i prometnica, komunalne i energetske infrastrukture unutar koridora što su određeni u Generalnom urbanističkom planu, odredit će se urbanističkim planovima ili projektnom dokumentacijom, ovisno o lokalnim uvjetima.“

**Članak 57.**

U članku 32. stavak 3. mijenja se i glasi:

„(3) Komunalne instalacije s pripadajućim građevinama, prikazane su zasebnim znakovima i bojama za postojeće i za planirano stanje na kartografskim prikazima:

* 3C. Prometna i komunalna infrastrukturna mreža Elektroenergetika
* 3D. Prometna i komunalna infrastrukturna mreža Plin
* 3E. Prometna i komunalna infrastrukturna mreža Vodoopskrba
* 3F. Prometna i komunalna infrastrukturna mreža Odvodnja.“.

**Članak 58.**

Članak 33. mijenja se i glasi:

„(1) Ovim GUP-om osigurane su površine i koridori za gradnju građevina i uređaja zaopskrbu vodom: crpnih stanica, magistralnih vodoopskrbnih cjevovoda i drugih vodoopskrbnih cjevovoda.

(2) Unutar područja obuhvata ovog GUP-a obavezno je priključenje svih vrsta građevina na sustav vodoopskrbe.

(3) Prilikom gradnje vodoopskrbnog sustava mora se na adekvatan način riješiti i zbrinjavanje otpadnih voda sukladno propisanoj kategoriji uređenosti zemljišta definiranih GUP-om kako bi se istovremenom izgradnjom sustavi doveli u ravnotežu.

(4) Koridor za vođenje vodoopskrbnog cjevovoda određen je u smislu minimalnog potrebnog prostora za intervenciju na cjevovodu (min. potrebna širina rova pri iskopu odnosno minimalna udaljenost od čvrstih objekata-građevina), te minimalne udaljenosti u odnosu na druge ukopane instalacije, a utvrđuje se posebnim uvjetima javnog isporučitelja vodnih usluga sa ciljem sprečavanja mehaničkog oštećenja instalacija drugih korisnika u prostoru. Sukladno Općim i tehničkim uvjetima isporuke vodnih usluga javnog isporučitelja vodnih usluga, pojas za održavanje vodoopskrbnih cjevovoda unutar kojeg se ne mogu graditi čvrste građevine, odnosno unutar kojeg je potrebno poštivati posebne uvjete isporučitelja vodnih usluga iznosi:

- 4 m (2 m obostrano od osi cjevovoda) za cjevovod promjera do 300 mm

- 6 m (3 m obostrano od osi cjevovoda) za cjevovod promjera većeg od 300 mm.

(5) Vodoopskrbne cjevovode polagati u koridoru javnih površina gdje je to moguće.

(6) Kod projektiranja nove vodovodne mreže ili rekonstrukcije postojeće mreže u naseljima se obvezno planira hidrantski razvod, prema Pravilniku o hidrantskoj mreži za gašenje požara, i postava nadzemnih hidranata nazivnog promjera kojim će biti zadovoljeni propisani parametri tlaka i protoka, udaljenost između hidranata, kao i ostali zahtjevi za hidrantske mreže za gašenje požara.

(7) GUP-om su osigurane površine i koridori za gradnju građevina i uređaja za odvodnju otpadnih voda: cjevovoda mješovite, sanitarne i oborinske kanalizacije te precrpnih stanica, retencijskih bazena, preljeva i kišnih ispusta.

(8) Ovisno o tipu odvodnje (mješoviti ili razdjelni) i ostalim uvjetima na određenoj lokaciji, javni isporučitelj, odnosno nadležno tijelo, izdati će tehničko-tehnološke uvjete priključenja građevine na sustav javne odvodnje.

(9) Sve mješovite i sanitarne otpadne vode koje se upuštaju u kanalizacijski sustav treba odvesti na uređaj za pročišćavanje otpadnih voda na lokaciji Herešin, izvan obuhvata GUP-a.

(10) Dugoročno se planira održavanje sustava javne odvodnje otpadnih voda u stanju funkcionalne ispravnosti te se u svrhu poboljšanja karakteristika sustava i uvjeta odvodnje dozvoljava rekonstrukcija na dijelovima na kojima se ukaže potreba.

(11) Daljnji razvoj sustava odvodnje planira se planskim dokumentima nadležnog javnopravnog tijela, sukladno potrebama gospodarstva i stanovništva, odredbama ovog GUP-a ili prostornim planovima užih područja i posebnim propisima.

(12) Tehnološke otpadne vode treba prije ispuštanja u sustav javne odvodnje pročistiti do razine dozvoljene za ispuštanje u sustav javne odvodnje (predtretman otpadnih voda).

(13) Do priključenja na sustav odvodnje otpadnih voda, sanitarne otpadne vode treba sakupljati u (atestiranim) vodonepropusnim septičkim jamama zatvorenog tipa (bez preljeva i ispusta) koje je potrebno prazniti po za to ovlaštenom poduzeću.

(14) Do priključenja na sustav odvodnje otpadnih voda, tehnološke otpadne vode nakon predtretmana koji osigurava pročišćavanje otpadnih voda do parametara propisanih Pravilnikom o graničnim vrijednostima emisija otpadnih voda („Narodne novine“ broj 26/20) treba ispuštati u vodonepropusne septičke jame koje treba redovno prazniti po za to ovlaštenom poduzeću.

(15) Nakon priključenja na mrežu javne odvodnje, potrebno je ukinuti septičke jame i sanirati teren.

(16) Na lokacijama na kojima je izgrađen razdjelni tip odvodnje, na javni sustav odvodnje dozvoljeno je priključiti samo sanitarne otpadne vode kućanstava i poslovnih subjekata sukladno posebnim uvjetima nadležnog tijela, dok je oborinske vode potrebno riješiti sukladno uvjetima priključenja nadležnog tijela.

(17) Oborinske vode s površina na kojima postoji mogućnost onečišćenja uljima i mastima (autoservisi, parkirališta s 10 i više pakirnih mjesta i slično) prije ispuštanja u sustav javne odvodnje potrebno je prikupiti i odgovarajuće pročistiti (taložnica, separator ulja i masti).

(18) Trase postojećih i planiranih kanalizacijskih cjevovoda i lokacije objekata sustava odvodnje i pročišćavanja otpadnih voda načelno su prikazane na kartografskom prikazu broj 3F. Prometna i komunalna infrastrukturna mreža Odvodnja, u mjerilu 1:5000.

(19) Pri projektiranju novih trasa kanalizacijskih cjevovoda i određivanju lokacija za gradnju građevina sustava odvodnje, njihove detaljne pozicije odrediti će se projektnim rješenjima i odgovarajućom stručnom dokumentacijom. Pritom je moguće izmještanje i nadopuna sustava prikazanog na kartografskom prikazu, u skladu s utvrđenom koncepcijom, ukoliko nije u koliziji s drugim namjenama u prostoru.

(20) Potreban koridor za polaganje planiranih cjevovoda utvrđuje se obzirom na profil samog cjevovoda.

(21) Pošto su od svih instalacija kanalizacijski kolektori najmanje fleksibilni u pogledu izmicanja kako u vertikalnom tako i u horizontalnom smislu detalji svakog paralelnog vođenja i križanja s drugim instalacijama riješiti će se u višim fazama projektiranja u skladu s posebnim uvjetima vlasnika istih.

(22) Svijetli razmak između kanalizacijskih cjevovoda i ostalih instalacija utvrđuje se posebnim uvjetima javnog isporučitelja vodnih usluga, sa ciljem osiguranja potrebnih uvjeta održavanja cjevovoda te zaštite drugih instalacija pri izvedbi istog. Razmak od drvoreda, zgrada i drugih građevina u prostoru mora biti usklađen s lokalnim uvjetima i određuje se u skladu s općim uvjetima javnog isporučitelja. Sukladno Općim i tehničkim uvjetima isporuke vodnih usluga javnog isporučitelja vodnih usluga, pojas za održavanje sustava javne odvodnje unutar kojeg je potrebno poštivati posebne uvjete isporučitelja vodnih usluga iznosi:

* 6 m (3 m obostrano od osi cjevovoda) za kanalizacijske cjevovode profila do 500 mm
* 10 m (5 m obostrano od osi cjevovoda) za kanalizacijske cjevovode profila većih od 500 mm, a manjih od 1000 mm
* 12 m (6 m obostrano od osi cjevovoda) za kanalizacijske cjevovode profila većih od 1000 mm.

(23) Zbog jednostavnije izvedbe, te lakšeg pristupa mehanizaciji pri izvedbi i održavanju kanalizacijskog sustava, preporuča se vođenje trase svih kolektora u cestovnom pojasu u mjeri u kojoj je to moguće.

(24) Ovim GUP-om osigurane su površine i koridori za gradnju rasteretnih objekata (kišni ispusti i preljevi te retencijski bazeni) radi zaštite vodotoka od štetnog djelovanja oborinskih voda iz kanalizacijskog sustava kao i za objekte za potrebe uređenja i regulaciju potoka kao zaštite od bujičnih voda prema Zakonu o vodama. Također su određeni pojasevi posebnog režima korištenja zbog održavanja vodnog režima, na vodotocima Moždanski jarak i Koprivnica.

(25) Za Grad Koprivnicu zaštita od poplava provodi se u skladu sa Zakonom o vodama, te Državnim i Županijskim planom obrane od poplava. Izgradnja građevina sustava uređenja vodotoka i zaštite od poplava provodi se neposrednom provedbom Prostornog plana uređenja Grada Koprivnice.

(26) Ograničenja na postojećim vodotocima i njihovoj neposrednoj blizini, provodi se sukladno Zakonu o vodama, a odnosi se na restrikciju gradnje i korištenja prostora u koritu i uz korito vodotoka u svrhu obrane od poplava, gradnju vodnih građevina, te njihovog održavanja. Minimalna širina tog pojasa uz vodotok obuhvaća izgrađeno ili prirodno korito i obostrano po 6 m od definiranog gornjeg ruba korita.

(27) S ciljem jačanja sustava plave infrastrukture, na području obuhvata GUP-a potencira se provedba mjere uspostave sustava održive odvodnje, propisana „Strategijom zelene urbane obnove Grada Koprivnice“. Mjera se odnosi na planiranje izgradnje kišnih vrtova, sa svim potrebnim infiltracijskim površinama, drenažnim slojevima i retencijama, kojima se nastoji imitirati prirodno otjecanje vode i zadržavanje kišnice što duže u slivu te na taj način rasteretiti javni sustav odvodnje. Osim lokacija planiranih kišnih vrtova u sklopu zaštitnih zelenih površina, ovakav sustav održive odvodnje moguće je primijeniti na području čitavog obuhvata GUP-a, dok se „Strategijom zelene urbane obnove Grada Koprivnice“ izgradnja kišnih vrtova naročito preporuča u užem gradskom središtu.

(28) Mjera ublažavanja potencijalnih negativnih utjecaja građevina i uređaja za opskrbu vodom, odvodnju voda i uređenje potoka na ekološku mrežu, proizašla iz II. Izmjena i dopuna Generalnog urbanističkog plana Koprivnice:

* rekonstrukciju i dogradnju sustava odvodnje i vodoopskrbe planirati na način da se izbjegne zauzeće, fragmentacija ili degradacija staništa pogodnih za ciljne vrste POVS HR2001320 Crna gora.

(29) Strateškom studijom utjecaja GUP-a na okoliš propisana je mjera za sprječavanje, smanjenje i ublažavanje potencijalnih negativnih utjecaja provedbe GUP-a:

* ograničenja na postojećim vodotocima i njihovoj neposrednoj blizini, provodi se sukladno Zakonu o vodama, a odnosi se na restrikciju gradnje i korištenja prostora u koritu i uz korito vodotoka u svrhu obrane od poplava, gradnju vodnih građevina, te njihovog održavanja.“.

**Članak 59.**

Članak 34. mijenja se i glasi:

„(1) GUP-om je zbog sigurnije opskrbe potrošača električnom energijom na području Koprivnice određeno da će se:

* sagraditi srednjenaponska (20 kV i 10 kV) i niskonaponska (0.4 kV) distribucijska mreža te interpolirati potreban broj novih TS 10 (20) / 0.4 kV u cilju zadovoljenja potreba u postojećim i novim zonama
* daljnje širenje distributivne elektroenergetske mreže 10(20) kV i pripadajućih trafostanica vršiti će se sukladno potrebama konzuma i mogućnostima operatora distributivnog sustava, iako isti nisu ucrtani u grafičkom dijelu GUP-a.

(2) Sukladno posebnim propisima definiraju se zaštitni pojasevi nužni za prostorno planiranje, utvrđivanje lokacije, uspostavu posjeda/vlasništva, izgradnju, pogon i održavanje elektroenergetskih objekata. Ukupna širina zaštitnog pojasa, odnosno širina pojasa mjereno na svaku stranu od osi voda (vrijednosti iskazane unutar zagrada) te širina zaštitnog pojasa oko transformatorske stanice i/ili rasklopišta, za postojeće elektroenergetske objekte iznosi:

* 40 m (20 + 20) za nadzemni vod nazivnog napona 110 kV
* 30 m (15 + 15) za nadzemni vod nazivnog napona 35 kV
* 20 m (10 + 10) za nadzemni vod nazivnih napona od 1 kV do uključivo 20 kV
* 6 m (3 + 3) za podzemni kabelski vod nazivnog napona 35 kV i tehnološki 25 kV
* 2 m (1 +1) za podzemni kabelski vod nazivnih napona od 1 kV do uključivo 20 kV
* 15 m od vanjskog ruba ograde ili zida, za transformatorske stanice nazivnog napona 110 kV, 35 kV i 25 kV tehnološku transformatorsku stanicu pod upravljanjem javnopravnog tijela HŽ Infrastruktura
* 2 m od vanjskog ruba zida, za transformatorske stanice i rasklopišta nazivnog napona od 1 kV do uključivo 20 kV, osim transformatorskih stanica i rasklopišta čija je oprema ugrađena u posebnu prostoriju zgrade.

(3) U zaštitnom pojasu elektroenergetskog objekta ili na njegovim granicama, ostali sudionici u prostoru smiju graditi i koristiti građevine određene namjene i obavljati određene djelatnosti samo prema posebnim uvjetima koje određuje javnopravno tijelo koje upravlja elektroenergetskim objektom (operator prijenosnog i/ili distributivnog sustava), dok je u zaštitnom pojasu tehnološke trafostanice i tehnološkog podzemnog kabelskog voda posebne uvjete potrebno tražiti od operatora distributivnog sustava i HŽ Infrastrukture.

(4) Javnopravno tijelo koje upravlja elektroenergetskim objektom u svojim posebnim uvjetima prema drugim korisnicima prostora propisuje na kojoj udaljenosti, visini ili razmaku u odnosu na elektroenergetski objekt smiju graditi i koristiti svoje građevine i/ili obavljati djelatnosti te koja su tehnička i projektna rješenja, zaštitne mjere, radnje i postupke dužni provesti u cilju sprječavanja međusobnih utjecaja. Na kartografskim prikazima 3C. Prometna i komunalna infrastrukturna mreža Elektroenergetika i 4A. Uvjeti za korištenje, uređenje i zaštitu prostora, Područja primjene posebnih mjera uređenja i zaštite, u mj. 1:5.000, prikazani su zaštitni pojasevi vodova nazivnog napona 110 kV, 35 kV i 25 kV, dok se zaštitni pojasevi vodova nazivnih napona od 1 do uključivo 20 kV zbog mjerila karte ne prikazuju u grafičkom dijelu prostornog plana.

(5) Posebni uvjeti građenja u dijelu koji se odnosi na primjenu tehničkih propisa iz područja elektroenergetike moraju se zatražiti od elektroprivrednog poduzeća nadležnog za izgradnju, pogon i održavanje visokonaponskih, odnosno srednjenaponskih i niskonaponskih dalekovoda.

(6) Prilikom izgradnje novih i rekonstrukcije postojećih elektroenergetskih objekata i dijelova mreže dozvoljavaju se određena odstupanja u smislu trase, koridora ili lokacije ukoliko su uvjetovana kvalitetnijim tehničkim rješenjima ili problemima u imovinsko-pravnim odnosima i sl. Promjene ne smiju biti takve da onemoguće izvedbu cjelovitog rješenja predviđenog ovim GUP-om.

(7) Ukoliko se ukaže potreba za izgradnjom novih elektroenergetskih objekata koji nisu predviđeni ovim GUP-om detaljna lokacija istih se može rješavati ili planom užih područja ili lokacijskom dozvolom, odnosno aktom kojim se odobrava građenje.

(8) Ovim GUP-om se na elektroenergetskom sustavu dozvoljava:

* planiranje i izgradnja novih građevina i objekata elektroenergetskog sustava
* izgradnja srednjenaponske i niskonaponske elektroenergetske mreže i pripadajućih 10 (20) / 0.4 kV transformatorskih i rasklopnih postrojenja iako nisu planirani u grafičkom dijelu GUP-a, a njihove lokacije i trase odrediti će se u redovnom postupku izdavanja akta kojim se odobrava građenje
* rekonstrukcija, podizanje naponske razine i povećanje prijenosne moći te unapređenje građevina i objekata elektroenergetskog sustava
* podizanje kvalitete elektroenergetskih građevina i objekata uz smanjenje razine ekoloških utjecaja
* rekonstrukcija postojećih visokonaponskih dalekovoda (110 kV) i srednjenaponskih dalekovoda (35 kV, 20 kV i 10 kV te 25 kV - tehnološki vod) po njihovim postojećim trasama i pripadnim koridorima, s ciljem preoblikovanja u dalekovode ili kabele više naponske razine i povećane prijenosne moći
* stvaranje uvjeta za korištenje energije iz obnovljivih nefosilnih izvora solarne energije (toplinske i fotonaponske) i geotermalne energije
* planiranje i izgradnja naprednih mreža, odnosno elektroenergetskih mreža koje korištenjem naprednih tehnologija optimiraju rad elektroenergetskog sustava te na troškovno učinkovit način omogućuju integriranje ponašanja i djelovanja svih korisnika mreže radi postizanja i očuvanja ekonomski učinkovitog i održivog elektroenergetskog sustava s niskim gubicima te odgovarajućom razinom kvalitete opskrbe električnom energijom i sigurnosti opskrbe električnom energijom kao i aktivnog sudjelovanja korisnika mreže.

(9) Smještaj srednjenaponske i niskonaponske mreže unutar građevinskih područja u pravilu je potrebno predvidjeti podzemno.

(10) Za smještaj transformatorskih stanica i rasklopnih postrojenja potrebno je utvrditi zasebnu građevnu česticu potrebne veličine, na način da ima osiguran priključak na prometnu površinu dovoljne širine za pristup servisnog i vatrogasnog vozila te da ne narušava strukturu naselja i ne zaklanja preglednost prometa.

(11) Izuzetno, transformatorske stanice mogu se locirati kao prateće građevine na česticama druge osnovne namjene ili kao dio građevina druge namjene.

(12) Najmanja udaljenost građevine samostojeće transformatorske stanice ili rasklopnog postrojenja od regulacijske linije i granice susjedne građevne čestice mora biti 1,0 m.

(13) Mjera ublažavanja potencijalnih negativnih utjecaja građevina za elektroopskrbu na ekološku mrežu, proizašla iz II. Izmjena i dopuna Generalnog urbanističkog plana Koprivnice:

* trase novih dalekovoda planirati izvan područja rasprostranjenosti pogodnih staništa ciljnih vrsta leptira POVS HR2001320 Crna gora.“.

**Članak 60.**

Članak 35. mijenja se i glasi:

„(1) Za opskrbu plinom upotrijebit će se postojeći koridori prema propisanim najmanjim sigurnosnim udaljenostima.

(2) GUP-om su određene površine i koridori za rekonstrukciju i gradnju visokotlačnih, srednjotlačnih i niskotlačnih plinovoda i građevina mjerno-redukcijskih stanica (MRS) i regulacijskih stanica (RS) što se grade nadzemno.

(3) Građevine MRS i RS su nadzemni, zidani ili limeni kiosci. Uz njih se polažu plinovodi visokog tlaka (VT), a iz njih do potrošača vode plinovodi srednjeg (ST) ili niskog tlaka (NT).

(4) Udaljenost građevine (RS) do susjednih osjetljivih građevina mora iznositi najmanje 10,0 m, a do javne ceste ili puta 5,0 m. Do RS-a treba osigurati kolni pristup i dva parkirna mjesta za ekipu održavanja RS-a.

(5) Visokotlačni napojni plinovodi (VT) polažu se podzemno, na dubinama ukapanja najmanje 1,2 m nadsloja do temelja cijevi. Udaljenost vanjske stjenke plinovoda do najbliže osjetljive građevine iznosi najmanje 10,0 m dok za ostale građevine 5,0 m. Ako je plinovod položen u zelenom pojasu dopuštena je sigurnosna udaljenost od 7,0 m.

(6) Srednjotlačni napojni i razvodni plinovodi polažu se podzemno na dubini ukapanja od najmanje 1,0 m nadsloja do temelja cijevi. Sigurnosna udaljenost vanjske stjenke srednjotlačnog plinovoda (ST) do najbliže osjetljive građevine iznosi najmanje 2,0 m.

(7) Unutar ukupne mreže izvode se sekcijski zapori, kako bi se u slučaju potrebe (ili kvara) pojedini segmenti mreže mogli isključiti iz pogona, dok će svaka građevina na plinskom kućnom priključku imati glavni zapor kojim se zatvara dotok plina za dotičnu građevinu.

(8) Udaljenost srednjotlačnih - niskotlačnih plinovoda od drugih komunalnih instalacija određuje se sukladno posebnim uvjetima vlasnika tih instalacija.

(9) Radi opskrbe novih zona izgradnje na području Koprivnice planira se dogradnja plinske mreže.

(10) Zabranjuje se gradnja zgrada namijenjenih stanovanju ili privremenom i stalnom boravku ljudi na udaljenosti od 30 metara od osi magistralnog plinovoda, naftovoda ili produktovoda u skladu s Pravilnikom o tehničkim uvjetima i normativima za siguran transport tekućih i plinovitih ugljikovodika magistralnih naftovoda i plinovoda te naftovodima i plinovodima za međunarodni transport (Sl. list, br. 26/85.). Zaštitni pojas cjevovoda prikazan je u grafičkom prikazu 3D. Prometna i komunalna infrastrukturna mreža – Plin i 4A. Uvjeti korištenja, uređenja i zaštite površina Područja primjene posebnih mjera uređenja i zaštite, u mjerilu 1:5000.

(11) Zaštitni pojas ovisi o promjeru i radnom tlaku cjevovoda, a generalno iznosi 30 m lijevo i desno od osi cjevovoda (plinovodi, naftovodi, produktovodi). Unutar zaštitnog pojasa za sve zahvate u prostoru vezane uz gradnju potrebno je zatražiti posebne uvjete gradnje od nadležnog javnopravnog tijela. Uz primjenu posebnih mjera zaštite, zaštitni pojas za cjevovode (plinovode, naftovode ili produktovode) može biti:

* za promjer cjevovoda do 125 mm 10 m
* za promjer cjevovoda do 125 do 300 mm 15 m
* za promjer cjevovoda do 300 do 500 mm 20 m
* za promjer cjevovoda veći do 500 mm 30 m.

(12) U zelenom pojasu širokom 5 m lijevo i desno od osi cjevovoda zabranjeno je saditi biljke čije korijenje raste dublje od 1 m, odnosno za koje je potrebno obrađivati zemljište dublje od 0,5 m.

(13) Kod paralelnog vođenja infrastrukturnih instalacija (kanalizacija, vodovod, plinovod, el. kablovi, kablovi elektroničkih komunikacija i ostalo) s naftovodnim i produktovodnim instalacijama te instalacijom magistralnog plinovoda minimalna međusobna udaljenost mora biti 5 m računajući od vanjskog ruba infrastrukturnih instalacija od vanjskog ruba naftovodnih i plinovodnih instalacija.

(14) Na mjestima križanja infrastrukturnih instalacija s magistralnim plinovodom i produktovodom iste obavezno treba postaviti ispod prethodno navedenih instalacija. Vertikalna udaljenost mora biti minimalno 0,5 metara računajući od donje kote cjevovoda do gornje kote cjevovoda koji se polaže. Kut križanja mora biti između 90°i 60°. Iznad mjesta križanja obavezno se postavlja pocinčana rešetka kao oznaka da ispod postojećeg cjevovoda prolazi najmanje još jedan cjevovod ili kabel.

(15) Na mjestima križanja i paralelnog hoda prometnica, željezničke pruge, vodotoka, kanalske mreže i dr. s naftnim i plinskim cjevovodom međusobna udaljenost definirana je posebnom propisima i sastavni je dio posebnih uvjeta.

(16) Za magistralni plinovod van funkcije na površini gospodarske zone Danica više se ne primjenjuju uvjeti iz Pravilnika o tehničkim uvjetima i normativima za siguran transport tekućih i plinovitih ugljikovodika magistralnih naftovoda i plinovoda te naftovodima i plinovodima za međunarodni transport (Sl. list, br. 26/85.), a koji podrazumijevaju utjecaj zaštitnog pojasa na prostor. Navedeni plinovod i dalje je potrebno prikazivati u prostornom planu radi položaja cijevi.

(17) Trajno napušteni plinovod Jagnjedovac – Koprivnica DN 150/50 u sustavu PLINACRO-a, evidentiran je kao neaktivna imovina i na njega se više ne primjenjuju uvjeti iz Pravilnika o tehničkim uvjetima i normativima za siguran transport tekućih i plinovitih ugljikovodika magistralnih naftovoda i plinovoda te naftovodima i plinovodima za međunarodni transport (Sl. list, br. 26/85.), a koji podrazumijevaju utjecaj zaštitnog pojasa na prostor. Navedeni plinovod i dalje je potrebno prikazivati u prostornom planu radi položaja cijevi.

(18) U koridoru plinovoda Jagnjedovac – Koprivnica DN 150/50 u sustavu PLINACRO-a položen je plinovod Jagnjedovac – Koprivnica DN 100/50 u sustavu INA-e, na koji se i dalje primjenjuju svi propisani uvjeti i mjere zaštite.

(19) Mjera ublažavanja potencijalnih negativnih utjecaja građevina za plinoopskrbu na ekološku mrežu, proizašla iz II. Izmjena i dopuna Generalnog urbanističkog plana Koprivnice:

* izgradnju cjevovoda (naftovoda, plinovoda i produktovoda) planirati izvan područja pogodnih staništa ciljnih vrsta leptira POVS HR2001320 Crna gora
* razvoj trasa transporta nafte, naftnih derivata i prirodnog plina u najvećoj mogućoj mjeri planirati uz trase postojećih infrastrukturnih koridora.“.

**Članak 61.**

Iza članka 35. dodaju se novi naslovi poglavlja i njima pripadajući članci kako slijedi – „**6.1.2.3. Obnovljivi izvori energije**“ i **članak 35.a**, „**6.1.3. Javna rasvjeta**“ i **članak 35.b**, „**6.1.4. Groblja**“ i **članak 35.c**:

„**6.1.2.3. Obnovljivi izvori energije**

**Članak 35.a**

(1) Dozvoljeno je planiranje, projektiranje, građenje, korištenje, održavanje i uklanjanje proizvodnih postrojenja i proizvodnih jedinica koja proizvode električnu energiju iz obnovljivih izvora energije i visokoučinkovite kogeneracije te postrojenja za skladištenje energije.

(2) Obnovljivi izvori energije koje se predviđa koristiti na području obuhvata GUP-a su solarna energija (toplinska i fotonaponska) i geotermalna energija.

(3) Uvjeti smještaja i izgradnje proizvodnih postrojenja i proizvodnih jedinica iz obnovljivih izvora energije i visokoučinkovite kogeneracije te postrojenja za skladištenje energije određuju se neposrednom primjenom Prostornog plana uređenja Grada Koprivnice.

**6.1.3. Javna rasvjeta**

**Članak 35.b**

(1) Javna rasvjeta jedan je od segmenata vanjske rasvjete koja, sukladno posebnim propisima s područja zaštite od svjetlosnog onečišćenja, uključuje:

* cestovnu rasvjetu
* javnu rasvjetu
* dekorativnu rasvjetu
* krajobraznu rasvjetu
* prigodnu rasvjetu
* rasvjetu za zaštitu
* rasvjetu za oglasne ploče.

(2) Vanjska rasvjeta mora biti projektirana, izgrađena i održavana sukladno zahtjevima i uvjetima utvrđenim posebnim propisima kojima se uređuje područje građenja, zaštite od svjetlosnog onečišćenja, zaštite okoliša i prirode, energetske učinkovitosti te pravilima arhitektonskih, građevinskih, elektrotehničkih i ostalih struka u području rasvjete.

(3) Projekti gradnje i/ili rekonstrukcije vanjske rasvjete moraju biti u skladu s Planom rasvjete Grada Koprivnice, odnosno Akcijskim planom gradnje i/ili rekonstrukcije vanjske rasvjete koji se izrađuje na temelju Plana rasvjete.

(4) Plan rasvjete Grada Koprivnice, kojim se određuju zone ugradnje rasvjete i tehnički parametri rasvjete u skladu s posebnim propisima s područja zaštite od svjetlosnog onečišćenja, za svoje administrativno područje donosi predstavničko tijelo Grada Koprivnice.

(5) Javna rasvjeta je vanjska rasvjeta koja se koristi za rasvjetljavanje površina javne namjene.

(6) Javnu rasvjetu potrebno je planirati kao ekološku rasvjetu, sastavljenu od ekološki prihvatljivih svjetiljki koje zadovoljavaju potrebe za umjetnom rasvijetljenošću pojedine građevine, objekta ili površine i čija je emisija svjetlosti u skladu s uvjetima zaštite od svjetlosnog onečišćenja.

(7) Pri planiranju, projektiranju, gradnji, održavanju i rekonstrukciji vanjske rasvjete, osim odredbi ovog članka, potrebno je poštivati i odredbe poglavlja 11.4. „Mjere zaštite od svjetlosnog onečišćenja“, članka 73.

**6.1.4. Groblja**

**Članak 35.c**

(1) Groblje je ograđeni prostor zemljišta na kojem se nalaze grobna mjesta, komunalna infrastruktura i prateće građevine. Pratećim građevinama smatraju se krematorij, mrtvačnica, dvorana za izlaganje na odru, prostorije za ispraćaj umrlih i slično.

(2) Grob­lje se sastoji se od unutraš­nje­g prostora (površine za ukop: oproštajni, prateći i pogonski dio) vanjskog prostora (prometne površine, parkiralište i ostale usluge).

(3) Postojeća groblja mogu se proširivati sukladno važećoj zakonskoj regulativi.

(4) Grob­lje čine površine za ukop, površine i građevine za ispraćaj pokojnika, prostori za pogon, unutraš­nje prometnice i zelenilo te prateće funkcije za posjetite­lje grob­lja, prateće funkcije za zaposlene, servis i održava­nje te va­njske prometne površine i usluge.

(5) Grob­lje može imati kapelu, zvonik i poseban memorijalni dio za posebne vrste ukopa, te prateće ma­nje proizvodne pogone za izradu vijenaca i nadgrobnih obi­lježja izvan prostora grob­lja.

(6) Građevine i pripadajući prostori grob­lja su: oproštajni prostori (mrtvačnica, oproštajna dvorana i pomoćne prostorije), pogonski, radni i službeni dio te prateće usluge (prodaja cvijeća, svijeća, opreme i slično).

(7) Oproštajne prostore treba smjestiti uz ulaz u grob­lje, a iznimno za velika grob­lja oproštajni prostori mogu biti bliže sredini grob­lja. Pogonski, radni i službeni dio treba smjestiti u blizini ulaza, s posebnim kolnim prilazom tako da su zaklo­njeni od javnih prostora i okup­lja­nja. Prateće usluge (prodaja cvijeća, svijeća, opreme i slično) treba smjestiti izvan prostora, a u blizini ulaza u grob­lje.

(8) Najveća etažna visina građevina na groblju je E=Po/S+P+Pk odnosno najveća visina građevina je Vmax=8,0 m, a iznimno i više ukoliko to zahtijeva konstruktivno-tehnološko rješenje i proces odvijanja namjene (sakralne građevine, tornjevi, zvonici, dimnjaci i slično).

(9) Svako grob­lje mora imati zelene odnosno parkovne površine koje iznose bar 10% površine grob­lja te uređene pješačke površine i postavljenu urbanu opremu (klupe i slično).

(10) Na groblju mora biti osiguran prostor za odlaganje otpada, košare za otpad, zatim kontejner koji treba biti zatvoren i skriven od ostalih površina te lako dostupan kao i voda – česma.

(11) Groblje mora biti ograđeno. Ograda može biti žičana sa zelenilom, odnosno zidanim podnožjem i stupovima, oblikovana prema tradicijskim elementima lokalne arhitekture sukladno **poglavlju 9.5.** ovog GUP-a.

(12) Parkiralište za potrebe groblja dimenzionirati sukladno poglavlju **Parkirališta i garaže** ovog GUP-a.

(13) Javne površine groblja moraju biti izvedene bez prostornih barijera za kretanje osoba sa invaliditetom ili smanjene pokretljivosti.

(14) Kod prošire­nja postojećeg grob­lja, uda­ljenost od građevne čestice na kojoj je izgrađena ili se može graditi građevina za stambenu, poslovnu ili stambeno-poslovnu namjenu, može iznositi 10,0 m pod uvjetom da se na grob­lju osigura pojas zelenila minimalne širine 5,0 m mjereno po cijeloj dužini kontaktnog prostora.

(15) Kontaktni dijelovi građevne čestice groblja koji graniče sa građevnim česticama stambene namjene, javne i društvene namjene i sličnih namjena gdje boravi veći broj ljudi, obvezno moraju imati pojas zaštitnog zelenila najmanje širine 1,0 m i visine 1,50 m.“.

**Članak 62.**

Članak 37. mijenja se i glasi:

„(1) Ovim GUP-om predviđa se gradnja i uređenje ulične osnovne mreže koja se sastoji od gradskih obilaznica (zapadne i istočne), glavnih gradskih ulica, sabirnih ulica, te ostalih nekategoriziranih ulica.

(2) Prigodom gradnje glavnih gradskih ulica i gradskih ulica u pravilu će se planirati drvoredi.

(3) Ukupna širina poprečnog profila, odnosno razmak između regulacijskih linija ulice, određivat će se na temelju kartografskog prikaza 3.a Promet, u mj. 1:5.000, a raspored površina unutar profila i njihovo tehničko oblikovanje na temelju urbanističko-tehničkih uvjeta.

(4) Površine planirane za gradnju ulica mogu se, prema potrebi, proširiti, posebno radi formiranja raskrižja, prilaza raskrižju, autobusnih ugibališta, posebnih traka za javni prijevoz, podzida, nasipa i slično.

(5) Načelne širine koridora za planirane kategorije ulica određene su za:

* sjeverno - istočna obilaznica (nova državna cesta) 19,5 m
* glavne mjesne ulice 11,0-15,0 m
* sabirne ulice 9,0 - 12,0 m
* ostale ulice 8,0 - 11,0 m.

(6) Širina prometne trake za novoplanirane glavne gradske ulice i gradske ulice u pravilu iznosi 3,50 m (najmanje 3,0 m), za sabirne ulice 3,0 m, a za druge nekategorizirane ulice najmanje 2,75 m.

(7) Raskrižja na uličnoj mreži u pravilu su u istoj razini, a na obilaznicama i glavnim gradskim ulicama mogu biti i denivelirana ako to zahtijevaju prometne potrebe i dopuštaju prostorne mogućnosti.

(8) Za postojeće druge ulice koje nisu kategorizirane ovim planom određeno je da udaljenost regulacijske linije ulice ne može biti manja od 4,5 m od osi kolnika, osim u već izgrađenim dijelovima s formiranim ulicama gdje, iznimno, može biti i manja, ali ne manja od 3,0 m.

(9) Točna lokacija prometnice se može izvesti sukladno projektno-tehničkoj dokumentaciji i/ili stvarnoj potrebi, na područjima svih namjena, a ne nužno prema ucrtanim koridorima. Planirane prometnice ako ne postoji potreba se ne moraju izvesti.

(10) Nakon izgradnje prometnice, preostali dio planiranog koridora prometnice se pridružuje namjeni s kojom graniči.

(11) Pristupna ulica je slijepa ulica, najveće dužine do 200 m i najmanje širine 5 m koja na kraju ima obvezno okretište za komunalna i druga vozila; iznimno, u postojećim pristupnim ulicama može se zadržati postojeća dužina, te postojeća širina ako nije manja od 5 m.

(12) Pristupni put je put do građevne čestice, najmanje širine 3,5 m, ako se koristi za kolni i pješački promet, odnosno najmanje širine 2,5 m ako se koristi za pješački promet, s tim da je njegova najveća dužina 50 m. Odredba se ne odnosi na postojeće pristupne putove.

(13) Širina utvrđenog prilaza građevnoj čestici ne smije biti uža od 5 m gdje se prilaz određuje kao dvosmjerni, odnosno 3 m gdje se prilaz utvrđuje kao jednosmjerni, uz uvjet da dužina jednosmjernog prilaza do okretišta može biti maksimalno 150 m.

(14) Trasu i izvedbu zapadne obilaznice Grada Koprivnice planirati na način da se izbjegne izolacija, fragmentacija i uništavanje pogodnih staništa ciljnih vrsta leptira POVS HR2001320 Crna gora.

(15) Izgradnju prometne infrastrukture planirati izvan područja rasprostranjenosti staništa pogodnih za ciljne vrste POVS HR2001320 Crna gora.

(16) Izbjegavati korištenje rasvjete unutar područja ekološke mreže ukoliko nije nužna za sigurnost prometa.

(17) Prilikom planiranja rasvjete unutar područja ekološke mreže predvidjeti samo ekološki prihvatljive svjetiljke koje zadovoljavaju potrebe za umjetnom rasvijetljenošću pojedine građevine, objekta ili površine, uz minimalno nepotrebno rasipanje svjetlosti na strane i prema nebu te čija je emisija svjetlosti u skladu s uvjetima zaštite od svjetlosnog onečišćenja propisanim Zakonom o zaštiti od svjetlosnog onečišćenja.“.

**Članak 63.**

Članak 38. mijenja se i glasi:

„(1) Potreban broj parkirališno – garažnih mjesta, ovisno o vrsti i namjeni prostora:

|  |  |  |  |
| --- | --- | --- | --- |
|  | Namjena građevine/prostora | Koef. | normativ |
| 1. | Proizvodnja i skladišta | 0,50 | 1 zaposlenik po smjeni |
| 2. | Trgovine površine jednake ili manje od 1000 m2 | 4,00 | 100 m2 korisnog prostora |
| 3. | Trgovine iznad 1000 m2 | 2,00 | 100 m2 korisnog prostora |
| 4. | Uredski prostori | 2,00 | 100 m2 korisnog prostora |
| 5. | Uslužne | 2,00 | 100 m2 korisnog prostora |
| 6. | Zanatske i servisne djelatnosti | 4,00 | 100 m2 korisnog prostora |
| 7. | Ugostiteljstvo | 4,00 | 100 m2 korisnog prostora |
| 8. | Kulturne djelatnosti (muzej, galerija i sl.) i višenamjenske dvorane (kazališta, koncertne dvorane, kina i sl.) | 1,00 | 1 zaposlenik po smjeni |
| 0,1 | korisnik |
| 10. | Vjerske građevine | 1,00 | 1 zaposlenik po smjeni |
| 0,1 | korisnik |
| 11. | Sportske građevine (dvorane i igrališta) s gledalištima | 0,15 | 1 gledatelj |
| 4,00 | 1 otvoreno sportsko igralište |
| 12. | Predškolska i školska namjena | 1,00 | 1 zaposlenik po smjeni |
| 1,00 | jednu učionicu ili grupu djece |
| 13. | Ambulante, poliklinike, domovi zdravlja, | 1,00 | 1 zaposlenik po smjeni |
| 1,00 | 100 m2 korisnog prostora |
| 14. | Bolnice | 1,00 | 1 zaposlenik po smjeni |
| 1,00 | 5 kreveta |
| 15. | Domovi za stare i nemoćne, socijalne ustanove (dječji domovi) | 1,00 | 1 zaposlenik po smjeni |
| 1,00 | 10 kreveta |
| 16. | Studentski i đački domovi | 1,00 | 1 zaposlenik po smjeni |
| 1,00 | 10 kreveta |
| 17. | Komunalno servisna djelatnost | 0,50 | 1 zaposlenik po smjeni + dodatno 2 PGM na rezultat (za korisnike) |
| 18. | Turističke građevine s smještajnim kapacitetima (hoteli, moteli, pansioni, hosteli i sl.) | 0,25 | 1 zaposlenika |
| Minimalni broj parkirališno - garažnih mjesta za turističke građevine određuje se prema posebnom propisu, ovisno o vrsti i kategorizaciji turističke građevine. | |
| 19. | Rekreacijska namjena | 1,00 | 500 m2 uređene bruto površine za rekreaciju |
| 20. | Stambena namjena | 1,5 | 1 stan |
| 21. | Klijeti | 1,00 |  |
| 22. | Groblja |  | potreban broj utvrđuje se prema posebnom propisu |

Vrijednosti potrebnog broja parkirališnih i/ili garažnih mjesta u slučaju decimalnog broja se zaokružuju na sljedeći veći cijeli broj.

(2) Garaže se ne mogu prenamijeniti za druge sadržaje, a parkirališta samo iznimno, uz osiguravanje alternativnog smještaja vozila.

(3) Parkiranje je moguće, u pravilu, na svim ulicama, uz uvjet poštivanja zahtjeva sigurnosti prometa te osiguravanja prolaza za pješake, bicikliste, vatrogasna i vozila hitne pomoći.

(4) Od ukupnog broja parkirališnih mjesta, na javnim parkiralištima i u javnim garažama, najmanje 5% mora biti osigurano za vozila osoba s invaliditetom, ali ne manje od jednoga a u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti („Narodne novine“ broj 78/13).

(5) Na parkiralištima s manje od 20 mjesta koja se nalaze uz ambulantu, ljekarnu, prodavaonicu proizvoda dnevne potrošnje, poštu, restoran i predškolsku i školsku ustanovu, mora biti osigurano najmanje jedno parkirališno mjesto za vozila osoba s invaliditetom.

(6) Parkirališne se potrebe za pojedine građevine rješavaju na građevnoj čestici, a javna se parkirališta grade na javnim površinama (ulicama i posebnim parkirališnim površinama), te u javnim garažama. Pri određivanju parkirališnih potreba za građevine ili grupe građevina sa različitim sadržajima može se predvidjeti isto parkiralište za različite vrste i namjene građevina, ako se koriste u različito vrijeme. Minimalni broj potrebnih parkirališnih i/ili garažnih mjesta potrebno je predvidjeti na građevnoj čestici građevine.

Iznimno u koliko nije moguće ostvariti potreban broj parkirališnih i/ili garažnih mjesta na građevnoj čestici građevine, moguće je ostvariti na drugoj vlastitoj građevnoj čestici u neposrednoj blizini (200m), a potreba za ovakvim rješavanjem prometa u mirovanju mora biti prostorno prikazana u projektu na temelju kojeg će se ishoditi akt za gradnju.

Iznimno, potreban broj parkirališnih i/ili garažnih mjesta moguće je ostvariti na javnom parkiralištu u neposrednoj blizini uz prethodnu suglasnost Grada Koprivnice.

(7) Na područjima za koje postoji obveza donošenja urbanističkih planova, urbanističkim se planom može omogućiti rješavanje parkirališnih potreba za pojedine građevine i na javnim površinama i/ili javnim garažama, a na prostoru UPU-a 'Lenišće - zeleni kvart' dozvoljena su odstupanja od propisanog broja određenog u stavku 1. ovog članka i definirati će se odredbama UPU-a.

(8) Sukladno Zelenoj infrastrukturi parkirališne površine unutar građevne čestice treba zaštititi sadnjom drveća, 2 stabla na 4 parkirna mjesta. Vrijednosti potrebnog broja stabala u slučaju decimalnog broja se zaokružuju na sljedeći veći cijeli broj.

Parkirališne površine organizirati kao zelena parkirališta (Smart eco parking) na način da su parkirna mjesta podijeljena zelenom trakom  širine cca. 1,0 – 2,0 m sa zasađenim stablima unutar traka ili kao zelene trake uz rubove parkirališta sa zasađenim stablima unutar traka.

Zelena parkirališta (Smart eco parking) - uspostava zelenih parkirališta moguća je kroz sadnju većeg broja stabala te korištenje tehnoloških rješenja poput vodopropusnih zastora, kišnih vrtova i sl.

(9) Minimalne dimenzije parkirnih mjesta su propisane Pravilnikom o prometnim znakovima, signalizaciji i opremi na cestama NN 92/19.

(10) Za nove građevine i građevine koje se podvrgavaju značajnoj obnovi, sukladno odredbama Zakona o gradnji, kako bi se u kasnijoj fazi omogućilo postavljanje mjesta za punjenje električnih vozila određeno je:

* građevine čija namjena ne uključuje stambenu, s više od deset parkirališnih mjesta, postavlja se barem jedno mjesto za punjenje te kanalska infrastruktura, to jest cijevi za električne kabele, za barem jedno od svakih pet parkirališnih mjesta
* za sve građevine čija namjena ne uključuje stambenu, s više od dvadeset parkirališnih mjesta, potrebno je postaviti najmanje jedno mjesto za punjenje
* za građevine stambene namjene odnosno druge namjene od kojih je jedna stambena, s više od deset parkirališnih mjesta, postavlja se kanalska infrastruktura, to jest cijevi za električne kabele, za svako parkirališno mjesto.

(11) Odredba iz prethodnog stavka ovog članka, sukladno odredbama Zakona o gradnji, primjenjuje se za nove građevine i građevine koje se podvrgavaju značajnoj obnovi kada se:

* parkiralište nalazi u građevini i kada su u slučaju značajne obnove građevine mjerama obnove obuhvaćeni parkiralište ili električna infrastruktura zgrade ili
* parkiralište nalazi neposredno uz građevinu i kada su u slučaju značajne obnove građevine mjerama obnove obuhvaćeni parkiralište ili električna infrastruktura parkirališta.“.

**Članak 64.**

Članak 39. mijenja se i glasi:

„(1) Prostori za razvoj željezničkog prometa određeni su i označeni u kartografskom prikazu 3.a Promet.

(2) Planira se modernizacija koprivničkog željezničkog čvora i dogradnja dijelova željezničke mreže radi osposobljavanja željeznice za funkciju u sklopu pruga visoke učinkovitosti (brzine i nosivosti) u okviru RH2 Europskog prometnog koridora.

(3) Planirani koridori omogućuju zadržavanje postojećih i gradnju novih pruga bilo na postojećoj, podignutoj ili spuštenoj niveleti, što će se definirati studijskim i projektnim rješenjima koprivničkog željezničkog čvora i postojećih pruga. Kod izgradnje drugog kolosijeka obvezna je izgradnja deniveliranih cestovnih i pješačkih prijelaza preko pruge.

(4) Industrijski kolosijeci gradit će se u skladu s potrebama.

(5) Planom je rezerviran koridor željezničke pruge.

(6) Koridor se područjem Grada Koprivnice zadržava na trasi postojeće pruge, a minimalna širina zaštitnog pojasa željezničke pruge je 30 metara. Prema razvojnom planu HŽ planirana je dogradnja drugog kolosijeka na pruzi M 201 na dionici Dugo Selo-Botovo, te koridor u istraživanju željezničke pruge za regionalni promet Koprivnica – Kotoriba – Državna granica. U tom smislu potrebno je rezervirati prostorni koridor širine 20 m s lijeve strane osi postojećeg kolosijeka pruge M 201 gledano u smjeru Zagreb-Koprivnica. Navedeni koridor širine 20 m treba rezervirati od jugozapadne granice PPUG do prve ulazne skretnice kolodvora Koprivnica s «zagrebačke» strane. Na izlazu iz kolodvora Koprivnica u smjeru državne granice radi dogradnje drugog kolosijeka treba rezervirati prostorni koridor širine 20 m, ali s desne strane postojećeg kolosijeka pruge M 201 gledano u smjeru Zagreb-Koprivnica, na potezu od izlazne skretnice kolodvora Koprivnica pa do sjeveroistočne granice PPUG.

Na područjima gdje koridor planirane željezničke pruge Koprivnica – Kotoriba – državna granica prolazi kroz vodozaštitne zone osigurati 1.000 m prostornog koridora za trasu u istraživanju kako bi se pri projektiranju mogla izmjestiti trasa na prihvatljivije lokacije prema potrebi.

Širina pružnog pojasa, širina zaštitnog pružnog pojasa, mogući zahvati na željezničkoj infrastrukturi, kao i zahvati unutar utvrđenog pružnog pojasa, te zahvati unutar zaštitnog pružnog pojasa utvrđuju se prema Zakonu o željeznici („Narodne novine“ broj 32/19 i 20/21) i Pravilniku o općim uvjetima za građenje u zaštitnom pružnom i infrastrukturnom pojasu (NN 5/23).

Na pruzi R 202 također je planirana dogradnja drugog kolosijeka, stoga treba rezervirati prostorni koridor širine 20 m s lijeve strane postojeće pruge i to na potezu od odvojne skretnice za prugu R 202 do zapadne granice PPUG.

(7) U zaštitnom pojasu željeznice nije dozvoljena nikakva izgradnja osim željezničkih građevina i prolaza ispod, iznad i u razini s prugom prometnih i drugih infrastrukturnih sustava. Iznimka je željezničko zemljište u građevinskom području na kojem se planirani zahvati trebaju uskladiti s posebnim uvjetima.

(8) Radi razvoja željezničke infrastrukture GUP-om se osiguravaju potrebni koridori slijedeće širine:

- Željeznička pruga za međunarodni promet:

- u naselju 2 × 15 m

- Rekonstrukcija željezničke pruge za regionalni promet:

- u pravcu, koridor 2 × 15 m

- u krivini, koridor 2 × 35 m

- Novi pravac brze, transeuropske pruge, koridor 2 × 40 m.“.

**Članak 65.**

U članku 40. stavak 6. briše se.

**Članak 66.**

Članak 42. mijenja se i glasi:

„(1) Postojeće benzinske postaje prikazane su na kartografskom prikazu 3a. Promet.

(2) Nove benzinske postaje moguće je graditi na površinama mješovite namjene, izvan centralne zone naselja Koprivnica (PZO-i) uz državne ceste, na građevnoj čestici ne manjoj od 700 m2 te na površinama gospodarske - proizvodne i poslovne namjene.

(3) Postojeće i planirane benzinske postaje s pratećim sadržajima u funkciji cestovnog prometa mogu se rekonstruirati, odnosno graditi tako da se osigura:

* sigurnost svih sudionika u prometu
* zaštita okoliša uređenjem najmanje 25% građevne čestice kao cjelovite hortikulturne površine, uz oblikovanje pojasa zaštitnog zelenila prema susjednim građevnim česticama, odnosno sukladno poglavlju 9.5. ovog GUP-a
* izgrađenost građevne čestice najviše do 20%
* električno punjenje automobila.

(4) Odredbe ovoga članka primjenjuju se i na plinske postaje za opskrbu motornih vozila gorivom.“.

**Članak 67.**

Iza članka 43. naslov poglavlja „**7.1. Zaštićene i posebno vrijedne prirodne i kulturno-povijesne cjeline**“ mijenja se i glasi: „**7.1. Područja zajedničkih obilježja (PZO-i)**“.

Naslov poglavlja „**7.1.1. Zona ‘A’ - cjelovita zaštita povijesnih struktura**“ briše se.

**Članak 68.**

Članak 44. mijenja se i glasi:

„(1) Sukladno suvremenoj metodologiji definiranoj relevantnim međunarodnim dokumentima o zaštiti kulturnog naslijeđa koji naglašavaju potrebu integralnog sagledavanja prostornih cjelina, područje Grada Koprivnice je podijeljeno na **područja zajedničkih obilježja - PZO** koja su obrađena u kataloškim obrascima. Područje zajedničkih obilježja (*urban character areas*) je homogena prostorna jedinica u kojoj se dosljedno pojavljuje isti ili sličan urbani /ruralni uzorak.

(2) Budući da je današnji izgled područja Grada Koprivnice rezultat topografskih uvjeta i povijesnog razvoja, analizom i sintezom podataka iz povijesne i suvremene kartografske dokumentacije, zračnih snimaka i ostalih izvora o reljefu, vegetacijskom pokrovu, vodama, namjeni prostora, izgrađenosti te načinu na koji su se pojedina područja razvijala i mijenjala, ustanovljene su granice pojedinih PZO-a.

(3) PZO-i se ne preklapaju te pojedine njihove granice ne slijede liniju katastarskih čestica već konture građevina što je uvjetovano ambijentima koje čine pojedina područja PZO.

(4) Na temelju provedene karakterizacije prepoznato je 16 prostornih cjelina – područja zajedničkih obilježja urbanog naselja Koprivnica, koja se osim po urbanim uzorcima (prostornom rasporedu urbanih i graditeljskih elemenata) razlikuju po funkciji, odnosno namjeni i korištenju prostora te povijesnom razdoblju u kojemu su formirana, odnosno koje ih danas određuje. Osim različita karaktera imaju i različiti stupanj vrijednosti i značenja. S obzirom na stupanj vrijednosti i očekivanih pritisaka izazvanih razvojem različitog su stupnja osjetljivosti na promjene.

(5) Definiranje PZO-a daje nam mogućnost boljeg sagledavanja prostorne problematike kroz jasne cjeline koje su prikazane kao entiteti koji su imali svoj razvojni proces koji je ostavio posljedice u prostoru.

(6) Uvjeti uređenja građevne čestice te gradnja i oblikovanje građevina unutar područja zajedničkih obilježja - PZO-i određeni su u poglavlju **7.1. Područja zajedničkih obilježja (PZO-i)**.

(7) Ostali uvjeti uređenja građevne čestice te gradnja i oblikovanje građevina unutar područja zajedničkih obilježja - PZO-i, a koji u ovom poglavlju nisu određeni, određeni su u sljedećim poglavljima ovog GUP-a:

* poglavlje 3. Uvjeti smještaja građevina gospodarskih djelatnosti
* poglavlje 4. Uvjeti smještaja građevina društvenih djelatnosti
* poglavlje 5. Uvjeti smještaja stambenih građevina
* poglavlje 9. Način i uvjeti gradnje
* poglavlje 9.5. Ostali opći uvjeti uređenja građevne čestice i gradnja građevina.“.

**Članak 69.**

Iza članka 44. naslov poglavlja „**7.1.2. Zona ‘B’ - djelomična zaštita ustroja naselja i građevne strukture**“ mijenja se i glasi: „**7.1.1. PZO 1 – UNUTARNJI GRAD**“.

**Članak 70.**

Članak 45. mijenja se i glasi:

„(1) Obuhvat čine sljedeće ulice: Ulica Đure Estera, Trg dr. Leandera Brozovića, Vijećnička ulica, Oružanska ulica, Sokolska ulica, Reberinska ulica, Franjevačka ulica, Školska ulica.

(2) Nalazi se unutar kulturno-povijesne cjeline grada Koprivnice (Z-2708).

(3) **Mjere zaštite:**

**Mjere očuvanja:**

* Očuvanje i održavanje vrednovanog urbanog uzorka.
* Zgrade i trgove obnavljati metodama održavanja, restauracije, konzervatorske rekonstrukcije (sakralne objekte, župni dvor, franjevački samostan, pročelja stambenih kuća) do parternog uređenja trga.
* Nije dozvoljeno „nagrizanje“ dijelova bedema koji graniče s privatnim parcelama.
* Nije dozvoljena izgradnja krovnih kućica.
* Održavanje i obnova zatečenih arhitektonskih elemenata artikulacije prostora okućnice, održavanje i obnova vrtne vegetacije s naglaskom na visokom zelenilu.

**Mjere unapređenja:**

* Konzervatorska rekonstrukcija degradiranih elemenata pročelja povijesnih građevina.
* Arhitektonsko rješenje „Franjevačkog parka“ koje uključuje naglašavanje vizurnog poteza koji seže od Trga mladosti, duž Franjevačke ulice do crkve sv. Antuna Padovanskog ojačavanjem postojećih sadržaja (dvorana „Domoljub“, kuća Malančec) kroz međusobno povezivanje, a čiju okosnicu čini proširena djelatnost Muzeja grada Koprivnice.

**Mjere prihvatljivih promjena:**

* Dozvoljena je rekonstrukcija (dogradnja i nadogradnja) i nova izgradnja.
* Osnovna građevina gradi se kao slobodnostojeća, ugrađena ili poluugrađena, pozicijom usklađena sa susjednim građevinama u nizu i slično: građevni pravac je na regulacijskoj liniji ili uvučena 5,0 m od nje. Obavezna je izgradnja ograde na regulacijskoj liniji. Dozvoljena je izgradnja najveće etažne visine građevine E=Po/S+P+1K+Pk, najveće visine građevine Vmax=10,0 m, kompaktnog tlocrta. Propisana je izgradnja kosog krova sljemena paralelnog s ulicom, nagiba usklađenog sa susjednim građevinama. Nisu dozvoljene krovne kućice, dozvoljeni su prozori u ravnini krova.
* Nije dozvoljena izgradnja balkona na uličnom pročelju već samo izgradnja lođa.
* Dozvoljena je izgradnja prateće građevine sa stražnje strane osnovne građevine, najveće visine sljemena jednake visini sljemena osnovne građevine.
* Izgradnja pomoćnih građevina dozvoljena je u stražnjem dijelu građevne čestice ili udaljene najmanje 5,0 m od regulacijske linije. Nije dozvoljena njihova gradnja na regulacijskoj liniji.
* Nije dozvoljena gradnja ugrađene garaže na regulacijskoj liniji.
* Nije dozvoljena ugradnja solarnih panela na uličnoj strani krova.
* Obavezno ozelenjavanje neizgrađenih dijelova građevne čestice.

**Mjere zaštite arheološke baštine:**

* Zaštitna arheološka istraživanja i prezentacija in situ.“.

**Članak 71.**

Iza članka 45. naslov poglavlja „**7.1.3. Zona ‘E’ - zaštita ekspozicije (vizualne izloženosti) zaštićene povijesne cjeline**“ mijenja se i glasi:„**7.1.2. PZO 2 – OSTACI ZEMLJANE TVRĐAVE I JUŽNA VRATA GRADA**“.

**Članak 72.**

Članak 46. mijenja se i glasi:

„(1) Obuhvat čine sljedeće ulice: Raskrižje Franjevačke i Oružanske ulice s Oružanom, zelene površine koje se prostiru na području nekadašnjeg opkopa, istočnog i južnog revelina, jugoistočnog bastiona i glasija, Sajmišna ulica na jugoistoku, Potočna ulica do križanja s Mosnom ulicom, te dio Ulice Matije Gupca na prelazu preko opkopa.

(2) Nalazi se unutar kulturno-povijesne cjeline grada Koprivnice (Z-2708). Veći dio zauzima pojedinačno kulturno dobro Ostaci gradske utvrde s oružanom (Z-2642).

(3) **Mjere zaštite:**

**Mjere očuvanja:**

* Područje zauzima pojedinačno kulturno dobro Ostaci gradske utvrde s oružanom (Z-2642) koje treba hitno sanirati, restaurirati i rekonstruirati.
* Nije dozvoljena sadnja visokog zelenila do izrade projekta cjelovitog rješenja prezentacije kulturnog dobra.
* Potrebno je održavati površine travnjaka radi sprečavanja erozije.
* Prostor kulturnog dobra se može koristiti za potrebe održavanja manifestacija uz suglasnost nadležnog Konzervatorskog odjela, ali je nakon održavanja manifestacije potrebno ukloniti sve privremene konstrukcije te sanirati oštećenu zemljanu arhitekturu tvrđave.

**Mjere unapređenja:**

* Dugoročno planirati obnovu bedema zajedno sa zgradom Oružane. Radove izvoditi u fazama.
* Obilježiti granice tvrđave i njezinih elemenata adekvatnim sustavom signalizacije.

**Mjere prihvatljivih promjena:**

* Dozvoljena je sanacija, održavanje i rekonstrukcija uz suglasnost nadležnog Konzervatorskog odjela.

**Mjere zaštite arheološke baštine:**

* Zaštitna arheološka istraživanja i prezentacija in situ.“.

**Članak 73.**

Iza članka 46. naslov poglavlja „**7.1.4. Uvjeti i smjernice zaštite u zoni kultiviranog krajolika**“ mijenja se i glasi: „**7.1.3. PZO 3 – BUFFER ZONA LENIŠĆE**“.

**Članak 74.**

Članak 47. mijenja se i glasi:

„(1) Obuhvat čine sljedeće ulice: Ulica braće Radić od rotora na južnoj strani Trga dr. Tomislav Bardek do raskrižja s Ulicom stari Brežanec. Sajmišna ulica (uključujući zelenu trokutnu površinu na raskršću s Ulicom braće Radić).

(2) Nalazi se unutar kulturno-povijesne cjeline grada Koprivnice (Z-2708).

(3) **Mjere zaštite:**

**Mjere očuvanja:**

* Očuvanje vrijedne vizure prema kulturnom dobru. Zadržavanje mirne, ujednačene vizure pročelja na regulacijskoj liniji: zadržavanje, odnosno gradnja kosih krovova sljemena paralelnog s ulicom bez krovnih kućica na uličnom pročelju, dozvoljena ugradnja prozora u razini krova. Čuvanje povijesnih pročelja metodom održavanja i restauracije te rekonstrukcije fasadne plastike. Zadržavanje izvornih dimenzija povijesnih otvora kod ugradnje nove stolarije.

**Mjere unapređenja:**

* Definirati granice kulturnog dobra Ostaci renesansne utvrde s oružanom te njezino prezentiranje kroz horizontalnu signalizaciju.

**Mjere prihvatljivih promjena:**

* Dozvoljena je rekonstrukcija, nova gradnja građevina uz zadržavanje ujednačene vizure na regulacijskoj liniji.
* Nove građevine se grade kao slobodnostojeće, ugrađene, poluugrađene i slično, najveće etažne visine građevine E=Po/S+P+1K+Pk, najveće visine građevine Vmax= 10,0 m, kompaktnog tlocrta, kosog krova sljemena paralelnog s ulicom, nagiba usklađenog sa susjednim građevinama. Nisu dozvoljene krovne kućice, a dozvoljeni su prozori u ravnini krova. Dozvoljena je izvedba ravnog krova na 75% površine zadnje etaže (umjesto potkrovlja) uz uvlačenje na uličnom pročelju. Neizgrađeni dio može se izvesti kao nenatkrivena terasa. Nadozid građevine ne smiju biti viši od 120 cm.
* Moguće uvlačenje građevnog pravca 5,0 m od regulacijske linije uz izgradnju ograde na regulacijskoj liniji i uz zadržavanje minimalno 20% prirodnog terena u predvrtu koji treba hortikulturno urediti posebno sadnjom visokog zelenila (stablašica).
* Dozvoljena je gradnja prateće građevine iza osnovne građevine, a njezina visina ne smije prelaziti visinu sljemena osnovne građevine.
* Dozvoljena je izgradnja pomoćne građevine u stražnjem dijelu građevne čestice minimalno 5,0 m od regulacijske linije, s ravnim ili kosim krovom.
* Obavezno ozelenjavanje neizgrađenih dijelova čestice.

**Mjere zaštite arheološke baštine:** ----

**Članak 75.**

Iza članka 47. naslov poglavlja „**7.1.5. Uvjeti i smjernice za zaštitu arheoloških lokaliteta - zone istraživanja I**“ mijenja se i glasi: „**7.1.4. PZO 4 – SREDIŠNJI GRADSKI PARK**“.

**Članak 76.**

Članak 48. mijenja se i glasi:

„(1) **Obuhvat čine sljedeće ulice**: prostor sjeverozapadnog Gensbüllerovog bastiona, južno od Zrinskog trga, zapadno od Ulice Đure Estera, Istočno od Ulice Antuna Nemčića Gostovinskog, sjeverno od Školske ulice i Ulice Matije Gupca, Gimnazijskog parka na Trgu mladosti, OŠ Antun Nemčić Gostovinski i školske sportske Dvorane Branimir.

(2) Nalazi se unutar kulturno-povijesne cjeline grada Koprivnice (Z-2708).

(3) **Mjere zaštite:**

**Mjere očuvanja:**

* Čuvanje postojećeg biljnog fonda stručnim njegovanjem i održavanjem: stručni nadzor pri iskopu u blizini korijenskog sklopa stabala, vraćanje travnjaka u izvorno stanje ukoliko su degradirani korištenjem.
* Čuvanje i održavanje urbane plastike i opreme parka: čuvanje i održavanje drvenog glazbenog paviljona i fontane u izvornom stanju, održavanje javnog zahoda i trafostanice u izvornom stanju.

**Mjere unapređenja:**

* Provesti do kraja projekt uređenja parka prema važećoj projektnoj dokumentaciji.
* Nužan je konzervatorski nadzor nad izvođenjem radova da ne bi došlo do trajnih gubitaka povijesnog zelenila.
* Potrebno je održavati i sanirati povijesno hortikulturno uređenje i povijesno zelenilo, te povijesnu urbanu opremu i paviljon.
* Sadnja cvjetnjaka, cvjetnih površina i ostalih elemenata parka prema važećem hortikulturnom rješenju.
* Redovito uklanjanje privremenih konstrukcija, te vraćanje parka u izvorno stanje nakon toga.
* Održavanje pješačkih staza.

**Mjere prihvatljivih promjena:**

* Regulacija degradiranih dijelova hortikulturnog uzorka.

**Mjere zaštite arheološke baštine:** ---“.

**Članak 77.**

Iza članka 48. naslov poglavlja „**7.1.6. Uvjeti zaštite pojedinačnih kulturnih dobara**“ mijenja se i glasi: „**7.1.5. PZO 5 – CENTAR IZVAN BEDEMA – PODGRAĐE 1**“.

**Članak 78.**

Članak 49. mijenja se i glasi:

„(1) Obuhvat čine sljedeće ulice: Zrinski trg s pripadajućom gradnjom, Trg bana Josipa Jelačića s pripadajućom gradnjom, sjeverni dio Ulice Đure Estera s pripadajućom gradnjom, Ulica Antuna Nemčića s pripadajućom gradnjom.

(2) Nalazi se unutar kulturno-povijesne cjeline grada Koprivnice (Z-2708).

(3) **Mjere zaštite:**

**Mjere očuvanja:**

* Očuvanje i održavanje postojećeg urbanog uzorka.
* Pročelja zgrada obnavljati metodama održavanja, konzervatorskih zahvata, restauracije i konzervatorske rekonstrukcije.
* Oblikovno neprihvatljive zahvate iznova preoblikovati poštujući obilježja izvornog oblikovanja.
* Poštivanje tradicije, funkcije prostora i sadržaja.

**Mjere unapređenja:**

* Moguća je nova izgradnja interpolacija u skladu s odredbama GUP-a.
* Novu izgradnju visinom, gabaritom, položajem na građevnoj čestici, načinom ugradnje, oblikovanjem, ~~i~~ bojom pročelja te namjenom uskladiti sa susjednim povijesnim građevinama. Preporučena je izvedba kosog krova sljemena paralelnog s uličnim pročeljem, nagiba jednakog nagibu susjednih građevina (tako da pokriva zabat). Nije dozvoljena izgradnja krovnih kućica, već samo ugradnja prozora u ravnini krovne plohe. Dozvoljena je izgradnja ravnog krova potkrovlja, ali tako da je ono izgrađeno na 75% površine etaže i uvučeno s ulične strane. Nije dozvoljena izgradnja zidanih elemenata koji nadvisuju ogradu maksimalne visine 120 cm.
* **Pomoćne građevine**
* Moguća je izgradnja pomoćnih građevina najveće etažne visine građevine E=P+1K+PK s ravnim (75% površine etaže) ili kosim krovom u stražnjem dijelu građevne čestice ili krila osnovnih građevina. Pomoćna građevina ne smije nadvisiti uličnu građevinu.
* Sve zahvate na građevinama koji se izvode s dvorišne ili bočne strane građevine izvoditi u smjeru aktivacije unutrašnjosti bloka, odnosno njegovo formiranje kao pasaža koji povezuje javne prostore trga ispred s javnim prostorima u zaleđu. Kao primarni cilj postaviti nalaženje pravnog okvira unutar kojeg bi se to omogućilo.
* Reklamni natpisi se mogu postavljati na prizemnim dijelovima pročelja, ispod vijenca prizemlja uz dopuštenje i prema uvjetima nadležnog Konzervatorskog odjela.

**Mjere prihvatljivih promjena:**

* Moguća je rekonstrukcija (dogradnja i nadogradnja) u skladu s odredbama GUP-a.
* Na povijesno vrijednim zgradama evidentiranim u popisu kulturnih dobara nije prihvatljivo izvođenje rekonstrukcije (dogradnje i nadogradnje), odnosno ona je prihvatljiva ukoliko se izvodi na stražnjim dijelovima zgrada tako da nije vidljivo na pročeljima.

**Mjere zaštite arheološke baštine:** ---“.

**Članak 79.**

Iza članka 49. naslov poglavlja „**7.1.7. Uvjeti zaštite ekološke mreže - stanište leptira Crna gora HR001320**“ mijenja se i glasi:„**7.1.6. PZO 6 – FLORIJANSKI TRG – PODGRAĐE 2 – dio unutar Z-2708**“.

**Članak 80.**

Članak 49.a mijenja se i glasi:

„(1) Obuhvat čine sljedeće ulice: Florijanski trg s parkom, veza na Ulicu Antuna Nemčića i Zrinski trg, veza na ulicu Hrvatske državnosti, početak Ulice Ante Starčevića, početak Ulice Frana Galovića.

(2) Nalazi se unutar kulturno-povijesne cjeline grada Koprivnice (Z-2708).

(3) **Mjere zaštite:**

**Mjere očuvanja:**

* Očuvanje i održavanje vrednovanog urbanog uzorka.
* Zgrade evidentirane popisom kulturnih dobara obnavljati metodama održavanja, konzervatorskih zahvata, restauracije, konzervatorske rekonstrukcije. Moguća je njihova rekonstrukcija ili nova izgradnja uz prethodnu izradu arhitektonskog snimka i njegovo pohranjivanje u nadležnom Konzervatorskom odjelu.
* Regulacija uređenja izloga i reklama.

**Mjere unapređenja:**

* Dozvoljena je rekonstrukcija (dogradnja i nadogradnja) te nova gradnja interpolacija položajem, gabaritom, visinom građevine, nagibom i smjerom krova usklađena sa referentnom građevinom u nizu. Moguća je izgradnja ravnog krova na 75% površine zadnje etaže uvučeno sa strane uličnog pročelja u kojem slučaju visina ograde treba pratiti visinu vijenca referentne građevine. Referentne građevine su zgrade na Florijanskom trgu 4 i 12.
* Dozvoljena je gradnja prateće građevine iza osnovne građevine visine krova najviše visine sljemena osnovne građevine.
* Dozvoljena je gradnja pomoćnih građevina u stražnjem dijelu građevne čestice.
* Regulacija degradiranih dijelova urbanog uzorka.

**Mjere prihvatljivih promjena:**

* Nije dozvoljena gradnja krovnih kućica. Dozvoljena je ugradnja prozora u ravnini krovne plohe te prenamjena tavana i potkrovlja u stambenu etažu.

**Mjere zaštite arheološke baštine:**

* Očuvanje in situ
* Očuvanje dokumentiranjem.“.

**Članak 81.**

Iza članka 49.a dodaju se novi naslovi poglavlja i njima pripadajući članci kako slijedi – „**7.1.7. PZO 7 – TRG MLADOSTI – PODGRAĐE 3**“ i „**članak 49.b**“, „**7.1.8. PZO 8 – TRG DR. TOMISLAVA BARDEKA – PODGRAĐE 4**“ i „**članak 49.c**“, „**7.1.9. PZO 9 – SVILARSKA ULICA**“ i „**članak 49.d**“, „**7.1.10. PZO 10 – GRADSKA TRŽNICA**“ i „**članak 49.e**“, „**7.1.11. PZO 11 – FRANKOPANSKA ULICA**“ i „**članak 49.f**“, „**7.1.12. PZO 12 – BUFFER ZONA ULICE MATIJE GUPCA – dio unutar Z-2708**“ i „**članak 49.g**“, „**7.1.13. PZO 13 – BUFFER ZONA BASARIČEKOVA ULICA**“ i „**članak 49.h**“, „**7.1.14. PZO 14 – BUFFER ZONA DUGA ULICA – dio unutar Z-2708**“ i „**članak 49.i**“, „**7.1.15. PZO 15 – BUFFER ZONA TARAŠĆICE – ZCF**“ i „**članak 49.j**“, „**7.1.16. PZO 16 – BUFFER ZONA ZELENE POVRŠINE UZ POTOK KOPRIVNICA**“ i „**članak 49.k**“, „**7.2. Zaštićene i posebno vrijedne prirodne cjeline**“, „**7.2.1. Uvjeti zaštite ekološke mreže - stanište leptira Crna gora HR2001320**“ i „**članak 49.l**“:

„**7.1.7. PZO 7 – TRG MLADOSTI – PODGRAĐE 3**

**Članak 49.b**

(1) Obuhvat čine sljedeće ulice: Trg mladosti i zapadni dio Školske ulice sa zgradom gimnazije, sportskom dvoranom i igralištem, uključujući početak Ulice Antuna Nemčića s pravoslavnom crkvom, početak Ulice Antuna Mihanovića, Starogradske i Križevačke ulice.

(2) Nalazi se unutar kulturno-povijesne cjeline grada Koprivnice (Z-2708).

(3) **Mjere zaštite:**

**Mjere očuvanja:**

* Uređenje partera uz maksimalno poštivanje zatečenog zelenila. Održavanje građevina s ugostiteljskim sadržajima ispod drvoreda. Rekonstrukcija devastiranih povijesnih građevina.

**Mjere unapređenja:**

* Uređenje partera uz maksimalno poštivanje zatečenog zelenila.

**Mjere prihvatljivih promjena:**

* Dozvoljena rekonstrukcija (dogradnja i nadogradnja) te gradnja novih građevina po principu interpolacije uz poštivanje položaja na građevnoj čestici, gabarita, visine građevine, nagiba i smjera krova u skladu s referentnom građevinom u nizu. Referentne građevine su zgrade na Trgu mladosti 1 i 16 te obiteljska kuća na Trg mladosti 9. Nije dozvoljena gradnja krovnih kućica. Dozvoljena je ugradnja prozora u ravnini krova.
* Dozvoljena je gradnja pratećih građevina iza osnovne građevine tako da visina krova ne prelazi visinu sljemena osnovne građevine.
* Dozvoljena je gradnja pomoćne građevine u stražnjem dijelu građevne čestice te na minimalnoj udaljenosti 5,0 m od regulacijske linije.
* Na potezu gdje stražnje pročelje građevne čestice graniči s javnim parkom dozvoljena je gradnja prateće građevine uvučene 3,0 m. Ako se gradi na manjoj udaljenosti nije dozvoljena ugradnja otvora. U slučaju gradnje ograde s dvorišne strane (prema javnom parku) obavezna je gradnja punog ogradnog zida visine 2,0 m u ravnini pročelja zgrade na Trgu mladosti 18.
* Obavezna je gradnja ograde na regulacijskoj liniji visine do 2,0 m.

**Mjere zaštite arheološke baštine:** ----

**7.1.8. PZO 8 – TRG DR. TOMISLAVA BARDEKA – PODGRAĐE 4**

**Članak 49.c**

(1) Obuhvat čine sljedeće ulice: Trg dr. Tomislava Bardeka s kompleksom stare Gradske bolnice i bolničkim parkom.

(2) Nalazi se unutar kulturno-povijesne cjeline grada Koprivnice (Z-2708).

(3) **Mjere zaštite:**

**Mjere očuvanja:**

* Očuvanje i održavanje visokog urbanog zelenila.
* Građevine treba održavati restauracijom pročelja. Nije dozvoljena izgradnja krovnih kućica, već samo ugradnja prozora u ravnini krova. Dogradnja je moguća u unutrašnjosti bloka.
* Dozvoljena je nova izgradnja kao interpolacija koja zadržava prostorni red: usklađenost nove izgradnje s postojećom susjednom izgradnjom položajem na građevnoj čestici, visinom građevine i gabaritom.

**Mjere unapređenja:**

* Uređenje pristupa tržnici i prometa u mirovanju.
* Dozvoljena je rekonstrukcija (dogradnja i nadogradnja) i nova izgradnja principom interpolacije u skladu s referentnom građevinom na adresi Trg dr. Tomislava Bardeka 4 na način da se poštuje položaj na građevnoj čestici, visina građevine, nagib i smjer krova.
* Gradnja pratećih građevina dozvoljena sa stražnje strane osnovne građevine, a visinom ne smije nadvisiti sljeme osnovne građevine.
* Moguća izgradnja pomoćnih građevina iza osnovne građevine ili uvučene minimalno 5,0 m od regulacijske linije.

**Mjere prihvatljivih promjena:**

* Regulacija degradiranih dijelova urbanog uzorka.

**Mjere zaštite arheološke baštine:** ----

**7.1.9. PZO 9 – SVILARSKA ULICA**

**Članak 49.d**

(1) Obuhvat čine sljedeće ulice: blok Svilarska ulica omeđen Marovskom ulicom na sjeveru, Ulicom Mihovila Pavleka Miškine na istoku, Trgom bana Jelačića i Zrinskim trgom na jugoistoku i jugu, te granicom kulturnog dobra na zapadu.

(2) Nalazi se unutar kulturno-povijesne cjeline grada Koprivnice (Z-2708).

(3) **Mjere zaštite:**

**Mjere očuvanja:**

* Očuvanje ambijenata koje čine ostaci manufakturnih građevina, zidanih ograda, bunar, dvorišna krila, veže i ostale nepovezane povijesne strukture raznog stupnja očuvanosti.
* Očuvanje kvalitetnog i rijetkog zelenila.

**Mjere unapređenja:**

* Prijedlog razvoja u smjeru umjetničke ulice čiji začetak leži u Sinagogi, danas Kulturnom centru dr. Krešimir Švarc i u Umjetničkoj školi Fortunat Pintarić, koji podupiru javne gradske ustanove na obodu bloka: gradska knjižnica i čitaonica s kinom Velebit te Galerija Koprivnica.
* Javno-privatno partnerstvo kao rješenje za povezivanje unutrašnjosti bloka s glavnim gradskim trgovima i Marovskom ulicom.
* Unapređenje i revitalizacija Svilarske ulice te njezina integracija s povijesnim središtem Koprivnice predstavlja jedan od bitnih zahvata u dovršenju razvoja centra grada. Povezivanje sa Zrinskim trgom kroz pasaže i veže na postojećoj izgradnji pruža mogući scenarij i rješenje pješačkog prometa prema glavnom gradskom trgu. Kolni promet te promet u mirovanju zahtjeva rješenja u skladu s karakterom prometnice. Uvođenje novih javnih sadržaja te proširenje sadržaja zgrade Sinagoge pospješit će njenu revitalizaciju te integraciju u funkciju centra. Idejni prijedlog tvrtke njiric+arhitekti d.o.o. iz 2019. godine donosi značajno unapređenje stanja u prostoru te predstavlja prihvatljivu osnovu za daljnju razradu i uređenje Svilarske ulice.

**Mjere prihvatljivih promjena:**

* Uspostava javno-privatnih projekata (javno-privatno partnerstvo) za ostvarenje mogućnosti povezivanja javnih površina u unutrašnjosti bloka s javnim površinama izvan bloka (ulicama i trgovima) te kroz njih poticanje privatnih vlasnika na uređenje i zaštitu građevina i površina.
* Unapređenje urbane opreme i općenito javnog prostora.

**Mjere zaštite arheološke baštine:**

* Zaštitno arheološko istraživanje i prezentiranje in situ.

**7.1.10. PZO 10 – GRADSKA TRŽNICA**

**Članak 49.e**

(1) Obuhvat čine sljedeće ulice: sjeveroistočni dio Ulice Đure Estera, južna strana Trga bana Josipa Jelačića, jugoistočna strana Zrinskog trga, te južna strana Trga dr. Tomislava Bardeka.

(2) Nalazi se unutar kulturno-povijesne cjeline grada Koprivnice (Z-2708).

(3) **Mjere zaštite:**

**Mjere očuvanja:**

* Odlazak na gradske tržnice jedan je od najboljih načina za doživljaj okusa lokalnog područja (kontekstu baštinske destinacijske priče Koprivnica kao slobodni i kraljevski tržni grad iz 14. stoljeća ima dodatnih razvojnih potencijala).
* Očuvanje naglašene osi i uvučenog ulaznog portala tržnice iz Ulice Đure Estera.

**Mjere unapređenja:**

* Uređenje ulaza u blok tržnice iz Frankopanske ulice.
* Uređenje unutrašnjosti bloka zahtjeva snažan urbanističko-arhitektonski zahvat koji će osigurati njegovu cjelovitu organizaciju te integraciju s povijesnim središtem Koprivnice. Riječ je o prostoru koji svojim položajem i mogućnostima predstavlja veliki potencijal u afirmaciji i unapređenju funkcionalnosti povijesnog središta Koprivnice. Zelena tržnica te svakodnevno trgovanje na otvorenom imaju posebnu tradiciju i sociološki značaj u životu centra grada. Uvođenje novih stambenih, ugostiteljskih i poslovnih sadržaja omogućit će njegov daljnji razvoj.
* Treba utvrditi princip interpoliranja nove izgradnje, te utjecaj na vizure i prostorna svojstva zaštićene kulturno-povijesne cjeline. Kako bi unutrašnjost bloka dobila vlastitu elevaciju, urbanističko-arhitektonsko rješenje mora akceptirati mogućnost nove izgradnje na začelju obodnih građevnih čestica koje su pretežno u privatnom vlasništvu.
* Na okrnjenom uličnom nizu, u potezu od zgrade Gradskog poglavarstva i ulazu u Gradsku tržnicu pa do Frankopanske ulice, potrebno je dovršiti povijesni obrazac izgradnje. Rješenje mora uključiti i uređenje početnog dijela Ulice Đ. Ester koji predstavlja potencijalni arheološki lokalitet – prostor kontakta kopnene strane i opkopa renesansne utvrde (sjeverna gradska vrata).

**Mjere prihvatljivih promjena:**

* Na području **PZO 10 – gradska tržnica** dozvoljena je gradnja građevina **tržnice i polivalentnog centra**, što obuhvaća prostor i građevine tržnice, građevine javne i društvene namjene (knjižnica i slično).
* Na preostalom dijelu PZO – gradska tržnica mogu se planirati građevine poslovno-stambene namjene i slično sukladno namjeni površina.
* Prostor tržnice sastoji se od otkrivenog dijela tržnice, natkrivenog dijela tržnice, poslovnih prostora, prostor za ugostiteljstvo i slično, a sukladno rješenju dobivenom na arhitektonsko-urbanističkom natječaju.
* Građevina polivalentnog centra sastoji se od knjižnice, depoa za knjige, višenamjenske dvorane, kafića i ostalo, a sukladno rješenju dobivenom na urbanističko-arhitektonskom natječaju.
* Građevine tržnice i polivalentnog centra gradit će se sukladno rješenju dobivenom na urbanističko-arhitektonskom natječaju i njegovim razradama.
* **Uvjeti gradnje i uređenja prostora za Tržnicu i polivalentni centar sljedeći su:**

1. **Prostor tržnice i građevine na tržnici** mogu se planirati kao osnovna građevina ili kao dio složene građevine odnosno arhitektonskog kompleksa građevina, a sukladno rješenju dobivenom na urbanističko-arhitektonskom natječaju.
2. **Građevina polivalentnog centra** može se planirati kao osnovna građevina ili kao dio složene građevine odnosno arhitektonskog kompleksa građevina, a sukladno rješenju dobivenom na urbanističko-arhitektonskom natječaju.
3. Najmanja površina građevne čestice za **tržnicu** je P=600,0 m2.
4. Najmanja površina građevne čestice za **polivalentni centar** je P=400,0 m2.
5. Površinu i građevinu za tržnicu i polivalentni centar moguće je smjestiti na jednu građevnu česticu (arhitektonski kompleks).
6. Građevna čestica mora imati osiguran kolni pristup najmanje širine od 3,50 m na prometnu površinu.
7. Najveći koeficijent izgrađenosti građevne čestice za tržnicu je kig=0,8, iznimno i više.
8. Najveći koeficijent izgrađenosti građevne čestice za polivalentni centar je kig=0,6, iznimno i više.
9. Najveći koeficijent izgrađenosti građevne čestice za formu arhitektonski kompleks je kig=0,7, iznimno i više.
10. Iznimno od prethodnih podstavaka 7., 8. i 9. ovog stavka, koeficijent može biti i viši, a sukladno dobivenom rješenju urbanističko-arhitektonskog natječaja.
11. Na građevnoj čestici dozvoljava se izgradnja građevine osnovne namjene koja može biti građena i kao arhitektonski kompleks građevina te jedne i/ili više pratećih i/ili pomoćnih građevina.
12. Najveća etažna visina građevine osnovne namjene ili arhitektonski kompleks građevine je E=Po/S+P+2K+Pk/UK, odnosno najveća visina građevine je Vmax=15,0 m, a iznimno i više.
13. U slučaju gradnje građevina iz prethodnog podstavka 12. na uličnom frontu orijentiranom ka Trgu T. Bardeka ili prema Ulici Đuro Ester najveća etažna visina građevine osnovne namjene ili arhitektonskog kompleksa građevina je E=Po/S+P+2K+Pk/UK, odnosno najveća visina građevine je Vmax=15,0 m, a iznimno i više sukladno uvjetima nadležnog Konzervatorskog odjela. Visinu građevine potrebno je uskladiti sa susjednim građevinama koje čine ulični niz.
14. Prilikom projektiranja građevina posebnu pozornost dati ulaznom dijelu tržnice sa Zrinskog trga i Ulice Đuro Ester uz suglasnost nadležnog Konzervatorskog odjela u Bjelovaru.
15. U slučaju gradnje građevina iz podstavka 12. unutar bloka ovog obuhvata dozvoljen je veći broj etaža E=Po/S+P+4K, odnosno najveća visina građevine je cca Vmax=20,0 m.
16. Konzervatorski uvjet za gradnju unutar bloka ovog obuhvata je da visina nove građevine ne utječe na pješačke vizure gledano s prostora Zrinskog trga. Vizurna linija u ovom slučaju je sljeme gradske vijećnice.
17. Iznimno, broj etaža i visina građevina iz podstavka 12. može biti viša od navedenih visina u slučaju dobivenog rješenja u sklopu javnog urbanističko-arhitektonskog natječaja ili zbog tehničko-tehnoloških procesa koji se u tim građevinama obavljaju kao što su dimnjaci, kotlovnice, strojarnice dizala i slično.
18. Najveća etažna visina pratećih građevina je E=Po/S+P+2K+Pk/UK, odnosno najveća visina građevine je Vmax=15,0 m, a iznimno i više.
19. Ostali uvjeti gradnje za prateće građevine mogu se primjenjivati kao i za osnovne građevine.
20. Najveća etažna visina pomoćnih građevina je E=Po/S+P+Pk odnosno najveća visina građevine je Vmax=5,0 m, a iznimno i više.
21. Udaljenost osnovne građevine od granice građevne čestice je pola visine građevine (h/2), ali ne manje od 3,0 m odnosno kako je određeno u **poglavlju 9.5.** ovog GUP-a.
22. Građevine od regulacijske linije trebaju biti udaljene najmanje 5,0 m ili mogu biti smještene na regulacijskoj liniji odnosno sukladno postojećoj uličnoj morfologiji građevina.
23. Udaljenost građevina na istoj građevnoj čestici najmanje je 3,0 m.
24. Iznimno od prethodnog podstavka, udaljenost svih građevina na istoj građevnoj čestici može biti i manja od određene ako građevine čine jednu funkcionalnu cjelinu, uz uvjet poštivanja protupožarne zaštite sukladno zakonskoj regulativi zaštite od požara.
25. Krovovi mogu biti izvedeni kao ravni, bačvasti, šed, kosi ili kombinacija navedenih.
26. Građevine je dozvoljeno oblikovati na suvremen način sa suvremenim elementima oblikovanja uz suglasnost nadležnog Konzervatorskog odjela odnosno sukladno rješenju dobivenom na urbanističko-arhitektonskom natječaju.
27. Potrebno je osigurati potreban broj garažnih/nenatkrivenih/natkrivenih parkirnih mjesta u sklopu građevne čestice tržnice i polivalentnog centra sukladno **poglavlju Parkirališta i garaže** ovog GUP-a i rješenju urbanističko-arhitektonskog natječaja.
28. Preporuka za ovu djelatnost je izgradnja podzemne garaže ili garaže u suterenu.
29. U području tržnice i polivalentnog centra poželjno je planirati javne i/ili zelene površine odnosno trg.
30. Najmanje 20% građevne čestice polivalentnog centra potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, odnosno sukladno urbanističko-arhitektonskom natječaju.
31. Ostali uvjeti uređenja građevne čestice te gradnja i oblikovanje građevina unutar PZO 10 određeni su u **poglavlju 9.5.** i u poglavljima uvjeti smještaja građevina za namjenu kojoj pripada predmetna građevina, a koji u ovom članku nisu određeni.
32. Iznimno od prethodnih podstavaka ovog stavka, u slučaju provedbe javnog urbanističko-arhitektonskog natječaja omogućuje se realizacija sadržaja odnosno izdavanja akata o gradnji sukladno rezultatima provedenog natječaja, a protivno gore navedenim odredbama ovog GUP-a.
33. Iznimno od prethodnih podstavaka ovog stavka, u slučaju provedbe javnog urbanističko-arhitektonskog natječaja omogućuje se realizacija sadržaja u formi arhitektonskog kompleksa tržnice i polivalentnog centra kao zajedničkog arhitektonskog kompleksa odnosno izdavanja akata o gradnji sukladno rezultatima provedenog natječaja, a protivno gore navedenim odredbama ovog GUP-a.

* **Uvjeti gradnje i uređenja na preostalom dijelu PZO 10 – gradska tržnica sljedeći su:**

1. Na preostalom dijelu PZO 10 – gradska tržnica mogu se planirati građevine sukladno uvjetima unutar mješovite namjene (poslovno-stambene namjene i slično).
2. Poslovno-stambenu građevinu i slično predviđeno je smjestiti na jednu građevnu česticu.
3. Minimalna površina građevne čestice je P=400,0 m2. Iznimno i manje ako je takvo zatečeno stanje postojeće građevine evidentirane u katastru.
4. Najveći koeficijent izgrađenosti građevne čestice je kig=0,6.
5. Na građevnoj čestici dozvoljava se izgradnja građevine osnovne namjene koja može biti građena i kao arhitektonski kompleks građevina.
6. Poslovno-stambena građevina i slično može se planirati kao arhitektonski kompleks građevina koji se sastoji od poslovnog dijela, stambenog dijela i slično, a građevinu je dozvoljeno oblikovati na suvremen način sa suvremenim elementima oblikovanja uz suglasnost nadležnog Konzervatorskog odjela.
7. Na građevnoj čestici dozvoljeno je uz građevinu osnovne namjene ili arhitektonski kompleks građevina gradnja jedne i/ili više pratećih i/ili pomoćnih građevina.
8. Najveća etažna visina građevine osnovne namjene ili arhitektonski kompleks građevina u slučaju gradnje unutar bloka je E=Po/S+P+3K+Pk/UK, odnosno najveća visina građevine je Vmax=17,0 m, a iznimno i više.
9. U slučaju gradnje na uličnom frontu orijentiranom ka Ulici Đuro Ester ili ka zgradama u Frankopanskoj ulici najveća etažna visina građevine osnovne namjene ili arhitektonski kompleks građevina mora biti sukladno uvjetima nadležnog Konzervatorskog odjela, E=Po/S+P+2K+Pk/UK, odnosno najveća visina građevine je Vmax=15,0 m, a iznimno i više.
10. Iznimno, visina građevina može biti viša od navedene visine zbog dobivenog rješenja u sklopu javnog urbanističko-arhitektonskog natječaja ili zbog tehničko-tehnoloških procesa koji se u tim građevinama obavljaju kao što su dimnjaci, kotlovnice, strojarnice dizala i slično.
11. Najveća etažna visina pratećih građevina je E=Po/S+P+1K+Pk odnosno najveća visina građevine je Vmax=10,0 m, a iznimno i više.
12. Ostali uvjeti gradnje za prateće građevine mogu se primjenjivati kao i za osnovne građevine.
13. Najveća etažna visina pomoćnih građevina je E=Po/S+P+Pk odnosno najveća visina građevine je Vmax=5,0 m, a iznimno i više.
14. Udaljenost osnovne građevine od granice građevne čestice je pola visine građevine (h/2), ali ne manje od 3,0 m odnosno kako je određeno u **poglavlju 9.5.** ovog GUP-a.
15. Građevine od regulacijske linije trebaju biti udaljene najmanje 5,0 m ili mogu biti smještene na regulacijskoj liniji odnosno sukladno postojećoj uličnoj morfologiji građevina.
16. Udaljenost građevina na istoj građevnoj čestici najmanje je 3,0 m.
17. Iznimno od prethodnog podstavka, udaljenost svih građevina na istoj građevnoj čestici može biti i manja od određene ako građevine čine jednu funkcionalnu cjelinu, uz uvjet poštivanja protupožarne zaštite sukladno zakonskoj regulativi zaštite od požara.
18. Krovovi mogu biti izvedeni kao ravni, bačvasti, šed, kosi ili kombinacija navedenih.
19. Najmanje 20% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina.
20. Iznimno od prethodnog podstavka, postotak zelene površine može biti manji ako je takvo zatečeno stanje postojeće građevine evidentirane u katastru te se kod rekonstrukcije ne može smanjivati, a kod nove gradnje mora se poštivati uvjet od 20%.
21. Potrebno je osigurati potreban broj garažnih/nenatkrivenih/natkrivenih parkirnih mjesta u sklopu građevne čestice stambeno-poslovne građevine i slično sukladno **poglavlju**  **Parkirališta i garaže** ovog GUP-a.
22. Uvjet za ovu namjenu je izgradnja podzemne garaže ili garaže u suterenu.
23. Iznimno od prethodnih podstavaka, u slučaju provedbe javnog urbanističko-arhitektonskog natječaja omogućuje se realizacija sadržaja odnosno izdavanja akata o gradnji sukladno rezultatima provedenog natječaja, a protivno gore navedenim odredbama ovog GUP-a.
24. Ostali uvjeti uređenja građevne čestice te gradnja i oblikovanje građevina unutar PZO 10 određeni su u **poglavlju 9.5.** i u poglavljima uvjeti smještaja građevina za namjenu kojoj pripada predmetna građevina, a koji u ovom članku nisu određeni.

**Mjere zaštite arheološke baštine:**

* Zaštitno arheološko istraživanje i prezentiranje in situ.

**7.1.11. PZO 11 – FRANKOPANSKA ULICA**

**Članak 49.f**

(1) Obuhvat čine sljedeće ulice: Frankopanska ulica s pripadajućom gradnjom, istočna strana Sokolske ulice i zapadna strana Ulice braće Radić.

(2) Nalazi se unutar kulturno-povijesne cjeline grada Koprivnice (Z-2708).

(3) **Mjere zaštite:**

**Mjere očuvanja:**

* Očuvanje i održavanje vrednovanog urbanog uzorka.
* Očuvanje i prezentacija vrijednih vizura na kulturno dobro Ostaci gradske utvrde s oružanom (Z-2642).
* Građevine obnavljati metodama održavanja, konzervatorskih zahvata, restauracije i rekonstrukcije.
* Nije dozvoljena gradnja krovnih kućica.
* Nije dozvoljena gradnja garaže na regulacijskoj liniji.
* Nije dozvoljena ugradnja solarnih panela s ulične strane.
* Obavezna je gradnja ogade na regulacijskoj liniji.

**Mjere unapređenja:**

* Ulične nizove popunjavati kvalitetnim interpolacijama u skladu s referentnom građevinom, obiteljskom kućom na adresi Frankopanska 13, što podrazumijeva novu gradnju usklađenu pozicijom, visinom građevine, nagibom i smjerom pružanja krova i gabaritom s neposrednom okolinom.
* Izrada konzervatorskog elaborata vatrogasnog doma u svrhu rekonstrukcije i restauracije i pronalaženja održivog načina korištenja koje podrazumijeva izmještanje njegove osnovne funkcije na primjerenije mjesto.

**Mjere prihvatljivih promjena:**

* Dozvoljena je ugradnja prozora u ravnini krova i prenamjena potkrovlja u stambeni prostor.
* Dozvoljena je gradnja pratećih građevina s dvorišne strane osnovne građevine s tim da visinom ne može prelaziti najveću visinu osnovne građevine.
* Gradnja pomoćne građevine dozvoljena je iza osnovne građevine ili uvučena od regulacijske linije minimalno 5,0 m.

**Mjere zaštite arheološke baštine:**

* Zaštitna arheološka istraživanja.

**7.1.12. PZO 12 – BUFFER ZONA ULICE MATIJE GUPCA – dio unutar Z-2708**

**Članak 49.g**

(1) Obuhvat čine sljedeće ulice: u sjevernom dijelu ulica prati prostor zapadnog opkopa i bedema, između Dvorskog bastiona na istočnoj strani i bedemskog parka iz 1908. (tzv. Gimnazijski park) na zapadnoj i jugozapadnoj strani ulice. Prostor zapadnog bedema i opkopa, od Školske ulice na sjeveru do pješačkog mostića i potoka Koprivnica na jugu. U gornjoj trećini ulice mostom prelazi preko južnog bedema zemljanih ostataka renesansne utvrde.

(2) **Mjere zaštite:**

**Mjere očuvanja:**

* Obnavljanje građevina metodama održavanja i restauracije. Dozvoljena je njihova rekonstrukcija (nadogradnja i dogradnja) do visine susjednih građevina i dodavanjem krila sa stražnje strane. Nije dozvoljena izvedba krovnih kućica već samo prozora u ravnini krova. Sljeme krova zadržati paralelno sa smjerom ulice. Nije dozvoljeno mijenjanje formata prozora na postojećim građevinama.
* Iznimno, u **sjevernom dijelu Ulice Matije Gupca,** od kućnog broja 1 do broja 20 s obje strane ulice, dozvoljava se obnavljanje građevina metodama održavanja i restauracije. Potrebno je zadržati visinu uličnog pročelja postojećih građevina. Dozvoljena je rekonstrukcija građevina u unutrašnjosti dvorišta dodavanjem krila sa stražnje strane. Visina građevine u unutrašnjosti dvorišta ne smije biti viša od osnovne građevine. Nije dozvoljena izvedba krovnih kućica već samo prozora u ravnini krova. Sljeme krova zadržati paralelno sa smjerom ulice. Nije dozvoljeno mijenjanje formata prozora na postojećim građevinama.
* Očuvanje vizure na kulturno dobro Ostaci gradske utvrde s oružanom (Z-2642).

**Mjere unapređenja:**

* Popunjavanje uličnog niza interpolacijom novih građevina usklađenih s postojećim urbanim uzorkom položajem na građevnoj čestici, volumenom i namjenom.
* Uređenje izlaza na potok Koprivnicu s otvaranjem vizure prema obroncima Bilogore.
* Uređenje javnih površina unapređenjem zelenila: interpoliranje visokog zelenila.

**Mjere prihvatljivih promjena:**

* Dozvoljena je rekonstrukcija i nova gradnja osnovne građevine, arhitektonskog kompleksa i složene građevine. Kod rekonstrukcije i nove gradnje građevinu je potrebno uskladiti s postojećom uličnom morfologijom, položajem na građevnoj čestici, volumenom građevine i namjenom.
* Iznimno, u **sjevernom dijelu Ulice Matije Gupca**, od kućnog broja 1 do broja 20 s obje strane ulice, predlaže se zadržavanje individualne stambene izgradnje.
* U ostalom dijelu PZO 12 predlaže se gradnja individualne stambene izgradnje. U slučaju ostalih oblika gradnje moraju se zadovoljiti svi potrebni uvjeti gradnje za tu građevinu i namjenu građevine.
* Nove građevine mogu se graditi kao slobodnostojeće, poluugrađene, dvojne, ugrađene i slično te kao arhitektonski kompleks ili složena građevina, a sve sukladno njihovoj namjeni.
* Najveća etažna visina osnovne građevine je E=Po/S+P+1K+Pk/UK odnosno najveća visina je Vmax=9,0 m iznimno i više u skladu sa građevinama na susjednim građevnim česticama.
* Iznimno od prethodnog podstavka, visina može biti i viša ako je takvo zatečeno stanje postojeće građevine.
* Kod gradnje prateće i/ili pomoćne građevine broj etaža ili visina tih građevina mora biti niža od osnovne građevine ili ista kako bi se zaštitila ulična vizura.
* Najveći koeficijent izgrađenosti građevne čestice je kig=0,6.
* Iznimno od prethodnog podstavka, koeficijent izgrađenosti može biti veći ako je takvo zatečeno stanje postojeće građevine te se kod rekonstrukcije ne može povećavati, a kod nove gradnje je kig=0,6.
* Najveći koeficijent iskorištenosti građevne čestice je kis=3,0.
* Dozvoljava se izgradnja podruma veće tlocrtne površine od tlocrta prizemlja.
* Udaljenost građevine osnovne namjene od regulacijske linije iznosi najmanje 5,0 m.
* Građevni pravac građevine odnosno dio arhitektonskog kompleksa mora biti u skladu sa susjednim građevinama (u sjevernom dijelu Ulice Matije Gupca na regulacijskoj liniji, a u ostalim dijelovima PZO 12 u skladu sa susjednim građevinama).
* Iznimno, ako je u postojećoj ulici određen građevni pravac, građevina odnosno dio arhitektonskog kompleksa može biti lociran na tom pravcu.
* Udaljenost osnovne građevine od granice građevne čestice je pola visine građevine (h/2) ali ne manje od 3,0 m odnosno kako je određeno u **poglavlju 9.5.** ovog GUP-a.
* Udaljenost prateće i/ili pomoćne građevine od granica građevne čestice određena je u **poglavlju 9.5.** ovog GUP-a.
* Najmanje 20% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina.
* Iznimno od prethodnog podstavka, postotak zelene površine može biti manji ako je takvo zatečeno stanje postojeće građevine evidentirane u katastru te se kod rekonstrukcije ne može smanjivati, a kod nove gradnje mora se poštivati uvjet od 20%.
* Građevna čestica mora imati osiguran kolni pristup najmanje širine od 3,50 m na prometnu površinu.
* Ostali uvjeti uređenja građevne čestice te gradnja i oblikovanje građevina unutar PZO 12 određeni su u **poglavlju 9.5.** i u poglavljima uvjeti smještaja građevina za namjenu kojoj pripada predmetna građevina, a koji u ovom članku nisu određeni.

**Mjere prihvatljivih promjena za kčbr. 1456 k.o. Koprivnica:**

* Dozvoljena je rekonstrukcija i nova gradnja osnovne građevine, arhitektonskog kompleksa i složene građevine.
* U sklopu mješovite namjene prihvatljivo je odvijanje stambene, poslovne, ugostiteljsko-turističke namjene sa pratećim sadržajima.
* Nove građevine mogu se graditi kao slobodnostojeće, poluugrađene, dvojne, ugrađene i slično te kao arhitektonski kompleks ili složena građevina.
* Najveća etažna visina osnovne građevine je E=Po/S+P+2K+Pk/UK, a najveća visina Vmax odredit će se sukladno konzervatorskim uvjetima.
* Kod gradnje prateće i/ili pomoćne građevine broj etaža ili visina tih građevina mora biti niža od osnovne građevine ili ista kako bi se zaštitila ulična vizura.
* Najveći koeficijent izgrađenosti građevne čestice je kig=0,6.
* Najveći koeficijent iskorištenosti građevne čestice je kis=3,6.
* Dozvoljava se izgradnja podruma veće tlocrtne površine od tlocrta prizemlja.
* Udaljenost građevine osnovne namjene od regulacijske linije iznosi najmanje 5,0 m.
* Udaljenost osnovne građevine od granice građevne čestice je pola visine građevine (h/2), ali ne manje od 3,0 m odnosno kako je određeno u **poglavlju 9.5.** ovog GUP-a.
* Građevine čije građevne čestice graniče sa infrastrukturnim površinama (prometnim površinama i slično), javnim zelenim površinama i sličnim javnim površinama moraju se udaljiti od granice građevne čestice 5,0 m odnosno sukladno postojećoj uličnoj morfologiji građevina.
* Udaljenost prateće i/ili pomoćne građevine od granica građevne čestice određena je u **poglavlju 9.5.** ovog GUP-a.
* Krovovi građevine mogu biti izvedeni kao kosi, ravni i slično, odnosno sukladno konzervatorskim uvjetima.
* Najmanje 20% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina odnosno sukladno **poglavlju 9.5.** ovog GUP-a.
* Građevna čestica mora imati osiguran kolni pristup najmanje širine od 3,50 m na prometnu površinu.
* Ostali uvjeti uređenja građevne čestice te gradnja i oblikovanje građevina unutar PZO 12 određeni su u **poglavlju 9.5.** i u poglavljima uvjeti smještaja građevina za namjenu kojoj pripada predmetna građevina, a koji u ovom članku nisu određeni.

**Mjere zaštite arheološke baštine:** ---

**7.1.13. PZO 13 – BUFFER ZONA BASARIČEKOVA ULICA**

**Članak 49.h**

(1) Obuhvat čine sljedeće ulice: zapadno od parka na Taraščicama, u smjeru sjever-jug spaja Ulicu Ante Starčevića na sjevernoj strani i Križevačku ulicu na južnoj strani. Kod parka ispred stare carinarnice na Taraščicama kod rotora se prema kolodvoru na zapadu odvaja Ulica Ivana Meštrovića.

(2) **Mjere zaštite:**

**Mjere očuvanja:**

* Evidentirane zgrade i zgrade predviđene za trajnu zaštitu obnavljati metodama održavanja, restauracije i konzervatorske rekonstrukcije. U slučaju uklanjanja evidentiranih građevina prethodno ih arhitektonski snimiti, a snimak pohraniti u nadležnom Konzervatorskom odjelu. Dozvoljena je njihova rekonstrukcija nadogradnjom i dogradnjom uz zadržavanje smjera i nagiba krovišta, zadržavanja pozicije i oblika postojećih prozora, te praćenje visine susjednih građevina. Nije dozvoljena izvedba krovnih kućica. Dozvoljena je ugradnja prozora u ravnini krova.
* Zaštita i očuvanje postojećeg zelenila u predvrtovima.
* Zbog očuvanih arhitektonskih i ambijentalnih karakteristika, za utvrđivanje svojstva kulturnog dobra i trajnu zaštitu predložene su stambeno-poslovna zgrada u Ulici Đure Basaričeka 14 i ladanjska kuća na adresi Ulica Đure Basaričeka 10.

**Mjere unapređenja:**

* Dozvoljena nova izgradnja metodom interpolacije i rekonstrukcija (dogradnja i nadogradnja).
* Propisuje se očuvanje i održavanje urbanog uzorka izgradnjom interpolacija usklađenih sa referentnom građevinom u Ulici Đure Basaričeka 2 u smislu pozicije na građevnoj čestici, visine građevine, gabarita, nagiba krova i njegove orijentacije (građevni pravac na regulacijskoj liniji, smjer sljemena kosog krova paralelan s ulicom, nije dozvoljena gradnja krovnih kućica već samo prozora u ravnini krova).
* Restauracija degradiranih pročelja te rekonstrukcija loše rekonstruiranih pročelja i zgrada.

**Mjere prihvatljivih promjena:**

* Regulacija degradiranih dijelova urbanog uzorka, izgradnja interpolacija, zamjena nekvalitetnih povijesnih građevina kvalitetnim interpolacijama.

**Mjere zaštite arheološke baštine:** ----

**7.1.14. PZO 14 – BUFFER ZONA DUGA ULICA – dio unutar Z-2708**

**Članak 49.i**

(1) Obuhvat čine sljedeće ulice: sjeverozapadni rubni dio gradskog središta, široka, ravna ulica koja povezuje Ulicu Frana Galovića (i Florijanski trg) na jugoistočnom i Ivanjsku ulicu na sjeverozapadnom dijelu ulice gdje poslije semafora na Ivanjskoj ulici završava kao slijepa ulica u donjem dijelu podravkinog parkirališta.

(2) **Mjere zaštite:**

**Mjere očuvanja:** ---

**Mjere unapređenja:**

* Dozvoljena je rekonstrukcija (dogradnja i nadogradnja) te izgradnja novih osnovnih građevina i pomoćnih građevina.
* Izvedba interpolacija uz usklađivanje s povijesnim urbanim uzorkom pozicioniranjem na građevnoj čestici, visinom građevine i gabaritom građevine. Dozvoljena izgradnja do najveće visine građevine Vmax=9,0 m ili više ukoliko je to u skladu sa najvećom visinom susjedne građevine. Izvedba kosog krova sljemena paralelnog s pružanjem ulice. Nije dozvoljena gradnja krovnih kućica već samo ugradnja prozora u razini krovne plohe. Dozvoljena izgradnja ravnog krova s uvlačenjem zadnje etaže koja treba biti izgrađena do 75% površine. Izgradnja pomoćnih građevina u stražnjem dijelu građevne čestice.
* Dozvoljeno uvlačenje građevnog pravca od regulacijske linije za 5,0 m i stvaranje predvrta. Minimalno na 20% zadržati prirodni teren te ga hortikulturno urediti visokim i niskim zelenilom.
* Pomoćne građevine graditi u stražnjem dijelu građevne čestice, najveće etažne visine građevine E=Po+1K+Pk, kosog ili ravnog krova (ista pravila što se tiče krova kao za osnovnu građevinu).

**Mjere prihvatljivih promjena:** ---

**Mjere zaštite arheološke baštine:** ----

**7.1.15. PZO 15 – BUFFER ZONA TARAŠĆICE - ZCF**

**Članak 49.j**

(1) Obuhvat čine sljedeće ulice: tzv. Zona centralnih funkcija, sjeverozapadni rubni dio gradskog središta, u proširenju osi koja spaja gradski centra sa željezničkim kolodvorom.

(2) **Mjere zaštite:**

**Mjere očuvanja:**

* Očuvanje vrijednog visokog zelenila i prirodnog terena.

**Mjere unapređenja:**

* Definiranje izgradnje u rubnoj zoni obuhvata. Formiranje artikuliranih pješačkih prolaza i staza popraćenih urbanom opremom. Formiranje zajedničke slike prostora.
* Osnaživanje vizura koje su trenutno degradirane.
* Rekonstrukcija i nova gradnja u skladu s odredbama GUP-a.

**Mjere prihvatljivih promjena:** ---

**Mjere zaštite arheološke baštine:** ----

**7.1.16. PZO 16 – BUFFER ZONA ZELENE POVRŠINE UZ POTOK KOPRIVNICA**

**Članak 49.k**

(1) Obuhvat čine sljedeće ulice: Zelene površine uz potok Koprivnica (područje Starogradske ulice) i područje nekadašnjeg vodotoka koji je spajao opkop s potokom (područje Ulice Matije Gupca).

(2) **Mjere zaštite:**

**Mjere očuvanja:**

* Zaštita vizura prema vertikalama (crkvenim tornjevima) zaštićene kulturno-povijesne cjeline grada Koprivnice provesti zadržavanjem visine uz Starogradsku ulicu.
* Uz Starogradsku ulicu dopušta se nova izgradnja građevina najveće etažne visine građevine E=Po/S+P+1K+Pk, čiji građevni pravac prati građevni pravac susjednih građevina, ali nije manje od 5,0 m udaljen od regulacijske linije. Predvrt treba biti hortikulturno uređen s prirodnim terenom minimalno 20% površine.

**Mjere unapređenja:**

* Planiranje sadržaja koji neće biti isključivo sportski, već koji će upotpuniti potrebu za kontaktom s prirodom, zelenilom i vodom. U skladu s tim, zelene površine unutar obuhvata PZO-a zadržati kao takve (uz potok Koprivnica i nekadašnji vodotok koji je povezivao opkop tvrđave s potokom), te jedinstvenim projektnim rješenjem definirati njihovu namjenu i popratiti odgovarajućom infrastrukturom. Ostvariti vezu s kulturnim dobrom Ostaci gradske utvrde s oružanom (Z-2642) u jedinstvenom projektu rekonstrukcije i sanacije.

**Mjere prihvatljivih promjena:** ---

**Mjere zaštite arheološke baštine:** ---

**7.2. Zaštićene i posebno vrijedne prirodne cjeline**

**7.2.1. Uvjeti zaštite ekološke mreže - stanište leptira Crna gora HR2001320**

**Članak 49.l**

(1) Ekološka mreža Natura 2000 je koherentna europska ekološka mreža sastavljena od područja u kojima se nalaze prirodni stanišni tipovi i staništa divljih vrsta od interesa za Europsku uniju. Nju čine područja očuvanja značajna za ptice (POP), područja očuvanja značajna za vrste i staništa (POVS), posebna područja očuvanja značajna za vrste i stanišne tipove (PPOVS) te vjerojatna područja očuvanja značajna za vrste i staništa (vPOVS). Područja Ekološke mreže Republike Hrvatske (Natura 2000 područja) proglašena su temeljem Zakona o zaštiti prirode (,,Narodne novine" broj 80/13, 15/18, l4/19 i 127/19), a sukladno Uredbi o ekološkoj mreži i nadležnostima javnih ustanova za upravljanje područjima ekološke mreže (,.Narodne novine" broj 80/19 i 119/23) utvrđen je popis vrsta i stanišnih tipova čije očuvanje zahtijeva određivanje područja ekološke mreže (referentna lista vrsta i staništa). uključujući i prioritetne divlje vrste te prioritetne prirodne stanišne tipove, stručni kriterij i za određivanje vPOVS-a i POP-a, kriterij i prema kojima Europska komisija vrši procjenu vPOVS-a u smislu značaja za Europsku uniju. način identifikacije te popis vPOVS-a, POVS-a, PPOVS-a i POP-a s pripadajućim ciljnim vrstama, odnosno stanišnim tipovima tih područja, način prikaza granica i kartografski prikaz vPOVS-a, POVS-a, PPOVS-a i POP-a, te način prikaza zonacije svih navedenih područja u odnosu na rasprostranjenost ciljnih vrsta i stanišnih tipova, te su utvrđene nadležnosti javnih ustanova koje upravljaju zaštićenim područjima i područjima Ekološke mreže Republike Hrvatske (Natura 2000 područjima).

(2) Ciljevi očuvanja, mjere očuvanja i način provedbe mjera očuvanja ciljnih stanišnih tipova i vrsta, osim ptica, za područja očuvanja značajna za vrste i stanišne tipove (POVS) propisani su Pravilnikom o ciljevima očuvanja i mjerama očuvanja ciljnih vrsta i stanišnih tipova u područjima ekološke mreže (,,Narodne novine" broj 111/22).

(3) Na području Grada Koprivnice nalaze se područja Ekološke mreže Republike Hrvatske (Natura 2000 područja) koju čine područja očuvanja značajna za ptice (POP), područja očuvanja značajna za vrste i staništa (POVS), a na području obuhvata Plana nalazi se područje Ekološke mreže Republike Hrvatske (Natura 2000 područje) pod nazivom ,,Crna gora", označeno identifikacijskim brojem područja,,HR2001320", definirano kao područje očuvanja značajna za vrste i stanišne tipove (POVS) u kojima su ciljne vrste leptiri: danja medonjica (Euplagia quadripunctaria) i Grundov šumski bijelac (Leptidea morsei). Za to područje ekološke mreže potrebno je izraditi plan upravljanja kojim će se odrediti ciljevi upravljanja i propisati aktivnosti za očuvanje tog staništa i ciljnih vrsta leptira na tom području.“.

**Članak 82.**

Iza članka 49.l i naslova poglavlja „**8. MJERE OČUVANJA I ZAŠTITE KRAJOBRAZNIH I PRIRODNIH VRIJEDNOSTI I KULTURNO-POVIJESNIH CJELINA**“ dodaje se naslov poglavlja koji glasi: „**8.1. MJERE OČUVANJA I ZAŠTITE KRAJOBRAZNIH VRIJEDNOSTI**“.

**Članak 83.**

Članak 50. mijenja se i glasi:

„(1) Mjere zaštite krajobraznih vrijednosti temelje se na očuvanju prostora, sagledavaju se sve njegove kvalitete od prirodno-ekoloških, kulturno-povijesnih do vizualno-doživljajnih s tim da je naglasak stavljen na vizualno-doživljajnom aspektu. Važno je očuvati autentičnost i prostorni identitet krajobraza putem očuvanja njegovih ključnih obilježja i dominirajućeg karaktera. Ovisno o prepoznatim kvalitetama i osjetljivosti krajobraza, najvrijednije krajobraze treba očuvati u izvornom obliku i namjeni i/ili pronaći modele njihove revitalizacije.

(2) Za područje Grada Koprivnice izrađena je „Krajobrazna osnova za administrativno područje Grada Koprivnice“ (u daljnjem tekstu: Krajobrazna osnova). Krajobraznom osnovom područje Grada Koprivnice podijeljeno je na sljedeća krajobrazna područja i točke:

* osobito vrijedni predjel
* kulturni (antropogeni) krajobraz
* vizurne točke i potezi
* značajni krajobraz
* degradirani krajobraz.

(3) Za krajobrazna područja i točke iz stavka 2. ovog članka određene su **smjernice za očuvanje, planiranje i upravljanje krajobrazom.** Smjernice za očuvanje, planiranje i upravljanje krajobraza preuzete su iz Krajobrazne osnove te predlažu niz konkretnih preporuka kojima će se unaprijediti svijest o krajobrazima, poboljšati njihovo očuvanje te ojačati postupci planiranja i održivog upravljanja krajobrazom na područja GUP-a.

(4) Krajobrazna područja i točke koji se nalaze unutar područja GUP-a prikazana su na kartografskom prikazu broj „4B UVJETI ZA KORIŠTENJE, UREĐENJE i ZAŠTITU PROSTORA, Područja primjene posebnih mjera uređenja i zaštite – Kulturna dobra i krajobraz“ u M 1:5.000.“.

**Članak 84.**

Iza članka 50. dodaju se novi naslovi poglavlja i njima pripadajući članci kako slijedi – „**Osobito vrijedni predjeli**“ i **članak 50.a**, „**Vizurne točke i potezi**“ i **članak 50.b**, „**Značajni krajobraz**“ i **članak 50.c**, „**Degradirani krajobraz**“ i **članak 50.d**, „**Tipologija krajobraza**“ i **članak 50.e**, „**Smjernice za razvoj gospodarskih djelatnosti**“ i **članak 50.f**, **8.2. MJERE OČUVANJA I ZAŠTITE KULTURNO-POVIJESNIH CJELINA I GRAĐEVINA**:

„**Osobito vrijedni predjeli**

**Članak 50.a**

(1) Krajobraznom osnovom određeni su **osobito vrijedni predjeli** na području Grada Koprivnice koje je potrebno čuvati sukladno ovom GUP-u.

(2) Osobito vrijedni predjel na području GUP-a je:

* **kulturni (antropogeni) krajobraz**

1. Kulturno-povijesna cjelina Koprivnice.

(3) Osobito vrijedni predjel označen je pod rednim brojem, kako je prikazano u stavku 2. ovog članka, na kartografskom prikazu broj „4B UVJETI ZA KORIŠTENJE, UREĐENJE i ZAŠTITU PROSTORA, Područja primjene posebnih mjera uređenja i zaštite – Kulturna dobra i krajobraz“ u M 1:5.000.

(4) **Smjernice za očuvanje, planiranje i upravljanje kulturnim (antropogenim) krajobrazima** na području GUP-a sljedeće su:

* smjernice za kulturna dobra na području GUP-a određena su u poglavlju 8.2. Mjere očuvanja i zaštite kulturno-povijesnih cjelina i građevina
* u procesima planiranja, naselja sagledavati u sintezi s njegovim prirodnim uvjetima smještaja i funkcijskim (prirodnim, gospodarskim, turističkim i drugim) odnosima s okolinom,
* treba poštivati urbane morfološke uzorke pripadajućeg ambijenta u pogledu gustoće i visine gradnje, odnosa zelenila i izgrađenosti na građevnoj čestici, pozicije zgrade u odnosu na javne komunikacije, oblikovanja ograde, uređenja okućnice
* poštivati principe postavljanja građevina u odnosu na susjedne građevine, gabarite, elemente arhitektonskog oblikovanja, materijale, boje, uređenje okućnice i slično
* s krajobraznog aspekta preporuča se gradnja ugostiteljsko-turističkih građevina na način da se što bolje integriraju u okolni krajobraz
* kod gradnje novih građevina primijeniti elemente održive gradnje te koje se svojim mjerilom, formom, bojom i materijalima treba što više uklopiti u okolni krajobraz
* za unaprjeđenje postojećih i pri planiranju novih sportsko-rekreacijskih područja potrebno ih je urediti kao zelene zone s visokom vegetacijom i po mogućnosti urediti kao javne zelene površine
* solarne panele ne postavljati na krovne plohe visokih zgrada izložene istaknutim vizurama, već ih kad god je moguće, postavljati na pomoćne zgrade i garaže koje manje dominiraju u širim vizurama
* prilikom unošenja bilo kojih novih prostornih sadržaja maksimalno paziti na očuvanje geomorfologije terena i prirodne vegetacije
* očuvati od izgradnje prirodne predjele unutar naselja koji čine prepoznatljivu sliku prostora i rahle urbanu matricu
* revitalizirati postojeće parkovne strukture u skladu s današnjim potrebama uz očuvanje postojeće vrijedne vegetacije i ostalih kvalitetnih prostornih elemenata
* postojeće i nove sportsko-rekreacijske površine te dječja igrališta potrebno je urediti kao zelene površine s visokom vegetacijom kako bi postale dio zelenog tkiva Grada,
* uz javne i društvene površine obavezno oblikovati krajobraz uz zaštitu postojeće visoke vegetacije
* urbana oprema (klupe, nadstrešnice, koševi za otpatke i druge opreme) postavlja se na mjestima uz pješačke i biciklističke puteve i na javnim zelenim površinama
* kod gradnje građevina gospodarske namjene potrebno je očuvati prirodnu konfiguraciju terena i postojeću visoku vegetaciju
* visina gospodarskih građevina mora biti u skladu s namjenom građevine te tehnologijom proizvodnog procesa
* uz rub obuhvata gospodarske namjene, obvezno je osigurati pojas visokog zaštitnog zelenila (zimzelene i crnogorične vrste) s ciljem vizualnog zaklanjanja
* graditi gospodarske građevine visoke energetske učinkovitosti i planirati zelene krovove u kombinaciji s fotonaponskim panelima
* staklenike odnosno plastenike smještati izvan zona visokovrijednih krajobraza i visoko vizualno izloženih dijelova prostora (npr. prirodni krajobrazi te izloženost vizurnih točaka i poteza).

**Vizurne točke i potezi**

**Članak 50.b**

(1) Krajobraznom osnovom određene su vizurne točke i potezi na području Grada.

(2) **Vizurne točke i potezi** na području Grada Koprivnice su nabrojane unutar poglavlja 8.1. i 8.2.

(3) Vizurne točke i potezi označeni su pod rednim brojevima, kako je prikazano u stavku 2. ovog članka, na kartografskom prikazu broj „4B UVJETI ZA KORIŠTENJE, UREĐENJE i ZAŠTITU PROSTORA, Područja primjene posebnih mjera uređenja i zaštite – Kulturna dobra i krajobraz“ u M 1:5.000.

(4) **Smjernice za očuvanje vizurnih točaka i poteza** važnih za panoramsko sagledavanje vrijednih krajobrazana području GUP-a sljedeće su:

* lociranje vidikovca na istaknutim vizurnim točkama te voditi računa da se ne ističu već nastojati oblikovanjem i materijalima što više ih uklopiti u postojeći ambijent.

**Značajni krajobraz**

**Članak 50.c**

(1) Krajobraznom osnovom određen je **značajni krajobraz** koji se svojim posebnostima, obilježjima područja izdvajaju u odnosu na druga područja te ih je potrebno čuvati sukladno odredbama za provedbu ovog GUP-a.

(2) Tipologija značajnih krajobraza (detaljno objašnjeno u članku 50.e) i smjernice za očuvanje značajnih krajobraza određeni su u stavku 3. ovog članka te se mogu primijeniti smjernice za očuvanje, planiranje i upravljanje krajobrazimaodređene za krajobrazna područja i točkeiz članka 50. stavak 3. ovog GUP-a.

(3) **Značajni krajobrazi** na području Grada Koprivnice su:

* **Povijesni urbani krajobraz centra Koprivnice**
* Kulturno-povijesnu cjelinu grada Koprivnice je potrebno održavati, koristiti i razvijati na način kojim će se u cijelosti očuvati njegova obilježja kulturnog dobra. Temeljne metode uređenja su održavanje svih vrednovanih struktura (prirodnih i antropogenih) te unaprjeđenje i poboljšanje stanja uvažavajući izvorni karakter. Unošenje novih struktura treba biti obazrivo kako ne bi došlo do narušavanja vrijednosti povijesnih izgrađenih i prirodnih (parkovnih) elemenata.
* Očuvati visoko vrijedne vizure unutar uličnih koridora kulturno-povijesne cjeline, a koje povezuju vrijedna kulturna dobra (civilne i sakralne građevine) i spomenike parkovne arhitekture.
* Unaprijediti vrijedne vizure s gradskih bedema i sajmišta uređenjem navedenog prostora i stvaranjem kompleksnog i dinamičnog prostora, u čijoj su pozadini vidljivi tornjevi sakralnih objekata kao prostorni akcenti i vizualni orijentiri u prostoru.
* Očuvati sliku povijesne jezgre Koprivnice vidljivu iz šireg područja Grada s prepoznatljivim prostornim akcentima (tornjevi sakralnih objekata) pomoću karakterističnih proporcija i volumena pojedinačnih zgrada unutar neizgrađenih zona stambene i mješovite namjene.

**Degradirani krajobraz**

**Članak 50.d**

(1) Krajobraznom osnovom određeni su **degradirani krajobrazi** čiji karakter degradacije ovisi o njihovoj vizualnoj izloženosti, veličini degradiranih područja, stupnju integriranosti u postojeća obilježja krajobraza te njihovom privremenom ili trajnom karakteru.

(2) Pod **najvećim pritiskom degradacije** je sjeverni dio Grada u kojem se nalazi gospodarska namjena – industrijsko-poslovna i južni dio Grada s gospodarskom namjenom - trgovačka, područje unutar obuhvata GUP-a.

(3) **Manju degradaciju** predstavljaju odlagališta otpada uz prometnice i šume, smještaj infrastrukturnih sadržaja uz povijesno-memorijalne cjeline (groblja).

(4) **Smjernice za sanaciju i unapređenje degradiranih krajobraza** na području Grada sljedeće su:

* vizualni efekti neprimjerenih volumena postojećih gospodarskih građevina mogu se donekle ublažiti sadnjom visoke vegetacije, zelene fasade (npr. puzavice po fasadama i slično)
* planirati sadnju vegetacije uz različitu infrastrukturu (prometnice, željezničke pruge, energetske i vodokomunalne građevine) s ciljem njihovog vizualnog zaklanjanja pri čemu veliku važnost imaju drvoredi
* unaprijediti i zakloniti postojeće i buduće gospodarsko-poslovne površine planiranjem zelenih krovova, sadnjom živica i visoke vegetacije
* potrebno je što više poticati korištenje zelenila na građevnim česticama i u kvalitetno oblikovanje javnih prostora naselja adekvatnim sadržajima i zelenilom
* uređena odlagališta otpada vizualno zakloniti potezima visoke vegetacije
* kod područja na kojima su prisutni prostorni konflikti, sadnjom poteza visoke i niske vegetacije planirati odvajanje vrijednih memorijalnih cjelina (spomen područja, gradskog i židovskog groblja i slično) od sadržaja gospodarskih građevina u njihovoj neposrednoj blizini.

**Tipologija krajobraza**

**Članak 50.e**

(1) Krajobraznom osnovom određena je tipologija krajobraza. Kriteriji za identifikaciju tipologije krajobraza su kombinacija reljefa i dominantnog korištenja zemljišta (prirodno, ruralno, suburbano i urbanizirano), prirodnog površinskog pokrova, poljoprivredno-strukturnog načina korištenja zemljišta i tipologije izgrađenosti koji su najviše utjecali na konačno oblikovanje karaktera krajobraza.

(2) Tipologija krajobraza na području GUP-a prikazana je kroz popis tipološke klasifikacije kako slijedi:

1. Nizinski urbani krajobraz

2. Nizinski suburbani kultivirani krajobraz.

(3) Za tipologiju krajobraza, opisanu u stavku 4. ovog članka, određene su smjernice za očuvanje koje se odnose na određeni tip krajobraza te se mogu primijeniti smjernice za očuvanje, planiranje i upravljanje krajobrazimaodređene za krajobrazna područja i točkeiz članka 50. stavak 2. ovog GUP-a.

(4) **Opis i smjernice za očuvanje za sve tipologije krajobraza** sljedeće su:

1. **Nizinski urbani krajobraz**

* krajobrazno područje se nalazi na zaravnjenom terenu do 20,a unutar prirodne konfiguracije terena se ističe uzvisina nekadašnjih gradskih bedema s opkopom. Unatoč dominantnoj antropogenosti područja, prirodna vegetacija je zastupljena u formi parkovne vegetacije, drvoreda uz ulice i prometnice te otvorenih zelenih površina (prostor sajmišta).
* sastoji se od sljedećih podtipova:
* Povijesni urbani krajobraz grada Koprivnice
* Urbani krajobraz stambenog područja grada Koprivnice
* Industrijsko-poslovni krajobraz Danica-Belupo-Podravka
* **smjernice za očuvanje:**
* Nalazi se unutar zaštićene kulturno-povijesne cjeline
* Kulturno-povijesnu cjelinu grada Koprivnice je potrebno održavati, koristiti i razvijati na način kojim će se u cijelosti očuvati njegova obilježja kulturnog dobra. Temeljne metode uređenja su održavanje svih vrednovanih struktura (prirodnih i antropogenih) te unaprjeđenje i poboljšanje stanja uvažavajući izvorni karakter. . Unošenje novih struktura treba biti obazrivo kako ne bi došlo do narušavanja vrijednosti povijesnih izgrađenih i prirodnih (parkovnih) elemenata.
* Potrebno je unaprijediti vizuru na zapadnom ulazu u Koprivnicu kvalitetnim prometnim rješenjem koje bi uključilo oblikovanje vizure na industrijsku baštinu Podravke.
* Zone višestambene izgradnje planirati u rubnom gradskom području Koprivnice, uzimajući u obzir vizure prema povijesnoj jezgri grada iz prigradskih naselja, a koje se trebaju sačuvati.
* Prilikom širenja naselja potrebno je voditi računa o poboljšanju tehničke infrastrukture, posebice cestovnih prometnica i pješačkih nogostupa.
* Planirati postavljanje urbane opreme u vidu klupa, nadstrešnica, koševa za otpatke i drugih naprava za šetnju i odmor na mjestima uz pješačke puteve i na javnim zelenim površinama.
* Planirati pojas zaštitnog zelenila uz postojeću trasu željezničke pruge kao vizualnu (zelenu) cezuru i zaštitu od buke.
* Planirati pješačko-biciklističke staze uz potok Koprivnicu, a kojima bi se u kombinaciji s postavljanjem većeg broja pješačkih mostova ondje gdje na to ukazuje potreba (ili prilagodbom postojećih, cestovnih), povezao sjeverni i južni dio naselja Koprivnica, a u širem smislu i uže gradsko područje s prigradskim naseljima.

1. **Nizinski suburbani kultivirani krajobraz**

* dio područja je unutar obuhvata GUP KC, a veći dio je unutar obuhvata Prostornog plana
* krajobrazno područje se nalazi na pretežito zaravnjenom terenu nagiba 2-50, s dijelovima na blagoj padini - Kustićev breg nagiba 5-120
* sastoji se od sljedećih dijelova podtipova:
* Nizinski suburbani kultivirani krajobraz Podolice – Crna Gora
* Nizinski suburbani kultivirani krajobraz na predjelu Močile-Ivanščak
* Nizinski suburbani kultivirani krajobraz na predjelu Čarda-Miklinovec
* Nizinski suburbani kultivirani krajobraz Donje Rečko polje
* **smjernice za očuvanje:**
* očuvati sve šumske sklopove, poteze visoke šumske vegetacije, živice i pojedinačna stabla
* kod izgradnje područja potrebno je voditi računa o poboljšanju tehničke infrastrukture, posebice cestovnih prometnica i pješačkih nogostupa
* uz željezničku prugu kao vizualnu (zelenu) zaštitu i zaštitu od buke planirati pojas zaštitnog zelenila
* čuvati sliku Grada i vrijedne vizure izgradnjom novih građevina koje će oblikom, proporcijama i volumenom unutar svih neizgrađenih namjena odgovarati obilježjima ovog područja, a određenih u smjernicama za očuvanje, planiranje i upravljanje kulturnim (antropogenim) krajobrazima
* planirati javne zelene površine (parkove, odmorišta, dječja igrališta, površine za sport i rekreaciju i slično).

**Smjernice za razvoj gospodarskih djelatnosti**

**Članak 50.f**

(1) **Smjernice za razvoj gospodarskih djelatnosti** na području Grada sljedeće su:

* **smjernice za razvoj turizma i sportsko-rekreacijskih područja**
* poticati razvoj kulturnog turizma kroz prezentaciju povijesnog nasljeđa, kulturne baštine i njihovo povezivanje raznim tematskim rutama (npr. tematska ruta arheoloških lokaliteta, tematska ruta povijesnih naselja i tradicijske graditeljske baštine)
* poticati daljnje uređenje vitalnih seoskih naselja: uređenje kuća i okućnica, uređenje komunalnih sadržaja, infrastrukturno opremanje, poštivanje elemenata tradicijskog graditeljstva
* **smjernice za razvoj prometne infrastrukture**
* kod gradnje novih dionica cesta, pruga ili rekonstrukcije postojećih, obvezno je očuvati krajobrazne vrijednosti područja, prilagođavanjem trase prirodnim oblicima terena i reljefnim rubovima
* na planiranim i postojećim prometnicama mora se osigurati razdvajanje pješaka od prometa vozila, gradnjom nogostupa ili trajnim oznakama i zaštitnim ogradama
* kod gradnje novih dionica u naseljima, kao i rekonstrukcije postojećih, potrebno je obaviti sanaciju površina tako da se planiraju drvoredi i visoko zelenilo uz prometnice gdje god tehničke mogućnosti uporabe i održavanja trase to dozvoljavaju
* za promet u mirovanju (parkirališne površine) planirati zelene površine, osiguravanjem zasjene, stvaranje ugodnih mikroklimatskih uvjeta, prirodnih bioretencija
* planirati održivu integralnu odvodnju (kišni vrtovi, zeleni kanali/jarci, zelene udoline, akumulacijska područja i slično) u blizini prometnica i većih popločenih površina, koje služe kao prirodna odvodnja prekomjernih oborinskih voda
* **smjernice za energetsku infrastrukturu**
* potrebno je na građevinama uklopiti fotonaponske panele bez utjecaja na vizuru, siluetu i izgled naselja
* zaštitu od sunca i kiše preporuča se izvesti kao nadstrešnice, natkrivena parkirališta, pomoćne građevine s fotonaponskim panelima i slično
* sve postojeće i planirane energetske građevine (solarne elektrane, trafostanice i slično) potrebno je vizualno zakloniti visokom vegetacijom
* kod izgradnja elektroenergetskih mreža treba koristiti u najvećoj mjeri postojeće koridore i težiti što manjem zauzimanju novih površina.

**8.2. MJERE OČUVANJA I ZAŠTITE KULTURNO-POVIJESNIH CJELINA I GRAĐEVINA**“.

**Članak 85.**

Članak 51. mijenja se i glasi:

„(1) Odredbe za provedbu i provođenje mjera zaštite i očuvanja kulturnih dobara proizlaze iz Zakona i Uputa koji se na nju odnose:

* Zakon o zaštiti i očuvanju kulturnih dobara („Narodne novine“ broj 69/99, 151/03, 157/03. - ispravak, 100/04, 87/09, 88/10, 61/11, 25/12, 136/12, 157/13, 152/14, 98/15 – Uredba, 44/17, 90/18, 32/20, 62/20, 117/21, 114/22)
* Zakon o gradnji („Narodne novine“ broj 153/13, 20/17, 39/19, 125/19)
* Zakon o prostornom uređenju („Narodne novine“ broj 153/13, 65/17, 114/18, 39/19, 98/19, 67/23)
* Registar kulturnih dobara Republike Hrvatske
* Konzervatorska podloga Grada Koprivnice, Koprivnica – Zagreb 2022.

(2) Za potrebe izrade GUP-a izrađena je Konzervatorska podloga Grada Koprivnice. Svi podatci u ovom poglavlju preuzeti su iz utvrđene Konzervatorske podloge Grada Koprivnice.

(3) **Kulturna dobra** su od interesa za Republiku Hrvatsku i mogu biti:

* pokretne i nepokretne stvari od umjetničkoga, povijesnoga, paleontološkoga, arheološkoga, antropološkog i znanstvenog značenja
* arheološka nalazišta i arheološke zone
* krajolici i njihovi dijelovi koji svjedoče o čovjekovoj prisutnosti u prostoru, a imaju umjetničku, povijesnu i antropološku vrijednost
* nematerijalni oblici i pojave čovjekova duhovnog stvaralaštva u prošlosti kao i dokumentacija i bibliografska baština i
* zgrade, odnosno prostori u kojima se trajno čuvaju ili izlažu kulturna dobra i dokumentacija o njima.

(4)Kulturnim dobrima u odredbama za provedbu ovog GUP-a smatraju se:

* **Z – Zaštićena kulturna dobra** kojima je posebnim rješenjem Ministarstva kulture utvrđeno trajno svojstvo kulturnog dobra te su ista upisana u Registar kulturnih dobara Republike Hrvatske, Listu zaštićenih kulturnih dobara.
* **P – Preventivno zaštićena dobra** kojima je posebnim rješenjem nadležnog Konzervatorskog odjela određena privremena zaštita te su ista upisana u Registar kulturnih dobara Republike Hrvatske, Listu preventivno zaštićenih dobara. Preventivna zaštita donosi se na rok od 4 godine, a za arheološku baštinu na rok od 6 godina. Nakon provedenih istraživanja i dokumentiranja u svrhu utvrđivanja svojstva kulturnog dobra, nadležni Konzervatorski odjel podnosi prijedlog Ministarstvu kulture za provođenjem trajne zaštite.
* **PZ – prijedlog za pravnu zaštitu** ovim GUP-om temeljem Zakona o zaštiti i očuvanju kulturnih dobara.
* **E – Evidentirana dobra** za koje se predmnijeva da imaju svojstva kulturnog dobra, predložena ovim GUP-om na temelju Popisa kulturnih dobara. Za evidentirana dobra i prijedlog zaštite nadležni Konzervatorski odjel po službenoj će dužnosti donijeti rješenje o preventivnoj zaštiti i pokrenuti postupak utvrđivanja svojstva kulturnog dobra.
* **PL – prijedlog za dobro** od lokalnog značaja.

(5) Mjere zaštite primjenjuju se za sve zahvate unutar granice kulturnog dobra - zaštićenih kulturnih dobara (Z) i preventivno zaštićenih dobara (P), kako je to određeno rješenjem Ministarstva kulture odnosno nadležnog Konzervatorskog odjela.

(6) Kod kulturnih dobara koja imaju prijedlog za zaštitu (PZ), evidentirana dobra (E) i prijedlog za dobro od lokalnog značaja (PL) granicom kulturnog dobra smatra se pripadajuća katastarska čestica.

(7) U slučaju bilo kojeg zahvata na zaštićenim kulturnim dobrima (Z) i preventivno zaštićenim dobrima (P) potrebno je zatražiti stručno mišljenje nadležnog Konzervatorskog odjela, koje je obvezujuće.

(8) U slučaju zahvata rekonstrukcije, nove gradnje ili uklanjanja građevina odnosno dobara koja su označena kao **prijedlog za pravnu zaštitu** (PZ), u periodu do donošenja preventivne odnosno trajne zaštite, potrebno je zatražiti stručno mišljenje nadležnog Konzervatorskog odjela koje nije obavezujuće, a uvjeti gradnje i uređenja građevne čestice i građevine određuju se sukladno mjerama zaštite određenim u ovom poglavlju te namjeni građevine i odgovarajućim odredbama za provedbu ovog GUP-a.

(9) U slučaju zahvata rekonstrukcije, nove gradnje ili uklanjanja građevina odnosno dobara koja imaju status **evidentiranog dobra** (E) potrebno je postupati sukladno mjerama zaštite određenim u ovom poglavlju, a uvjeti gradnje i uređenja građevne čestice i građevine određuju se sukladno namjeni građevine i odgovarajućim odredbama za provedbu ovog GUP-a.

(10) U slučaju zahvata rekonstrukcije, nove gradnje ili uklanjanja građevina odnosno dobara na dobru sa statusom **prijedlog za kulturno dobro od lokalnog značaja** (PL), u periodu do njegovog utvrđivanja kulturnim dobrom od lokalnog značenja, potrebno je postupati sukladno mjerama zaštite određenim u ovom poglavlju, a uvjeti gradnje i uređenja građevne čestice i građevine određuju se sukladno namjeni građevine i ogovarajućim odredbama za provedbu ovog GUP-a.

(11) Kulturna dobra iz stavka 4. ovoga članka potrebno je rabiti sukladno njihovoj namjeni, te održavati tako da se ne naruše svojstva dobra, odnosno kulturnog dobra.

(12) Vlasnici, odnosno korisnici građevina sa spomeničkim svojstvima odnosno kulturnih dobara, navedenim u stavku 4. ovog članka, mogu putem nadležnog Konzervatorskog odjela, iz Državnog proračuna zatražiti novčanu potporu za njihovo održavanje i obnovu prema posebnim uvjetima.

(13) Grad može ustanoviti fond za potporu održavanja i obnove građevina sa spomeničkim svojstvima odnosno kulturnih dobara navedenih u stavku 4. ovog članka, te sufinancirati njihovu obnovu i održavanje.

(14) Dobro od lokalnog značaja za koje prema odredbama Zakona o zaštiti i očuvanju kulturnih dobara nije utvrđeno da je pod zaštitom kao kulturno dobro predstavničko tijelo Grada može proglasiti zaštićenim, ako se nalazi na njihovu području. Grad će svojom odlukom odrediti dobro koje proglašava zaštićenim, a način njegove zaštite utvrdit će uz prethodnu suglasnost nadležnog Konzervatorskog odjela. Grad će osigurati uvjete i sredstva potrebne za provedbu odluke.

(15) Kulturna dobra, naročito zahtijevaju hitnu obnovu i revitalizaciju što će eventualno zahtijevati prenamjenu u kulturne, turističke ili neke druge prihvatljive svrhe.“.

**Članak 86.**

Iza članka 51. dodaju se novi naslovi poglavlja i njima pripadajući članci kako slijedi – **članak 51.a**, **članak 51.b**, „**NEPOKRETNA KULTURNA DOBRA**“, „**1. Povijesna naselja**“ i **članak 51.c**, „**2. Arheološki lokaliteti i zone**“, **članak 51.d**, „**3. Povijesni graditeljski sklopovi**“ i **članak 51.e**, „**4. Sakralne građevine**“ i **članak 51.f**, „**5. Povijesno-memorijalne cjeline, spomenici i spomen obilježja**“ i „**članak 51.g**“, „**6. Javna plastika i povijesna urbana oprema**“ i **članak 51.h**, „**7. Civilne građevine**“ i **članak 51.i**, „**8. Tradicijska arhitektura**“ i **članak 51.j**, „**9. Povijesna zelena infrastruktura**“ i **članak 51.k**, „**10.** **Krajobraz i značajne vizure i točke**“ i **članak 51.l**, „**POKRETNA KULTURNA DOBRA**“ i **članak 51.m**, „**NEMATERIJALNA KULTURNA DOBRA**“ i **članak 51.o**:

„**Članak 51.a**

(1) Sastavni dio ovog GUP-a je pregled svih skupina kulturnih dobara, cjelina i pojedinačnih kulturnih dobara, evidentiranih kulturnih dobara koja su bitna za očuvanje identiteta prostora Grada.

(2) Kulturna dobra na području GUP-a dijele se na:

**NEPOKRETNA KULTURNA DOBRA**

**1. Povijesna naselja**

**2. Arheološki lokaliteti i zone**

**3. Povijesni graditeljski sklopovi**

**4. Sakralne građevine**

Crkve i kapele

Poklonci

Pilovi

Raspela

**5. Povijesno-memorijalne cjeline, spomenici i spomen obilježja**

**6. Javna plastika i povijesna urbana oprema**

**7. Civilne građevine**

Građevine javne namjene

Privredne, industrijske, inženjerske građevine i uređaji

Stambene, stambeno-poslovne i poslovne građevine

**8. Tradicijska arhitektura**

Tradicijske okućnice

Tradicijske stambene građevine – kuće

**9. Povijesna zelena infrastruktura**

Parkovna arhitektura

**10. Krajobraz i značajne vizure i točke**

Posebno vrijedne zone krajobraza

Značajne vizure i točke

**POKRETNA KULTURNA DOBRA**

**NEMATERIJALNA KULTURNA DOBRA**

(3) Na kartografskom prikazu broj „4B UVJETI ZA KORIŠTENJE, UREĐENJE i ZAŠTITU PROSTORA, Područja primjene posebnih mjera uređenja i zaštite – Kulturna dobra i krajobraz“ u M 1:5.000 označena su sva kulturna dobra na području GUP-a.

**Članak 51.b**

(1) Popis kulturnih dobara na području GUP-a napisan je u tablicama u člancima koji slijede, a opis tablica određen je u stavku ovog članka.

**VREDNOVANJE POVIJESNIH NASELJA I ETNOLOŠKIH ZONA** (prema stupnju očuvanosti)

|  |  |
| --- | --- |
| Ocjena | Opisno |
| 01 | Visoka razina očuvanosti povijesne matrice naselja odnosno oblika i obilježja naselja te povijesnih elemenata okruženja.  Dominantno očuvane povijesne odnosno tradicijske strukture, građevine i ambijenti. |
| 02 | Znatno / većim dijelom očuvana povijesna matrica naselja odnosno oblik i obilježja naselja te povijesni elementi okruženja.  Očuvani stambeno-gospodarski kompleksi ili pojedinačni objekti u većim skupinama ili potezima. |
| 03 | Djelomično / manjim dijelom očuvana povijesna matrica naselja odnosno oblik i obilježja naselja te povijesni elementi okruženja.  Očuvani pojedini povijesni elementi u nekoliko raspršenih skupina. |
| 04 | Suvremena struktura s rijetkim pojedinačnim povijesnim elementima.  Prevladavajuća nova izgradnja. |
| 05 | Suvremena struktura bez povijesnih elemenata i identiteta.  Nova izgradnja na staroj ili novoj matrici. |

**VREDNOVANJE KULTURNIH DOBARA** (prema kategorijama i značenju)

|  |  |
| --- | --- |
| Ocjena | Opisno |
| 0 | Međunarodno značenje |
| I | Nacionalno značenje |
| II | Makroregionalno značenje (Podravina) |
| III. | Mikroregionalno značenje (županijska razina) |
| IV. | Lokalno značenje (gradska/općinska razina) |
| - | Nekategorizirano |

**STATUS ZAŠTITE**

|  |  |
| --- | --- |
| Kategorija | Opisno |
| Z | zaštićeno kulturno dobro ili njegov dio u Registru kulturnih dobara RH |
| P | preventivno zaštićeno dobro ili njegov dio u Registru kulturnih dobara RH |
| PZ | prijedlog za pravnu zaštitu ovim GUP-om temeljem Zakona o zaštiti i očuvanja kulturnih dobara |
| E | evidentirano dobro |
| PL | prijedlog za dobro od lokalnog značaja |

**NEPOKRETNA KULTURNA DOBRA**

**1. Povijesna naselja**

**Članak 51.c**

(1) Povijesna naselja i etnološke zone na području GUP-a prikazana su u sljedećoj tablici:

|  |  |  |  |  |  |
| --- | --- | --- | --- | --- | --- |
| **POVIJESNA NASELJA** | | | | | |
| POVIJESNA NASELJA | | | | | |
| R. br. | Naziv | Adresa | k.o. | Status zaštite | Ocjena |
|  | Kulturno-povijesna cjelina grada Koprivnice | Koprivnica | Koprivnica | Z-2708 | 02 |

(2) **Mjere zaštite za povijesna naselja:**

* Unutar obuhvata GUP-a utvrđuje se zaštita spomeničke baštine s primjenom na Kulturno-povijesnu cjelinu grada Koprivnica koja se sastoji od **CORE ZONE** – zona zaštite kulturno-povijesne cjeline u kojoj su izdvojena područja zajedničkih obilježja i **BUFFER ZONE** – zona zaštite okruženja, graditeljski sklopovi i pojedinačno zaštićena kulturna dobra (Z, P), dobra predložena za zaštitu (PZ), dobra od lokalnog značaja (PL), te evidentirana kulturna dobra (E). Područja zajedničkih obilježja definirana su i za određena područja izvan Kulturno-povijesne cjeline grada Koprivnice. Područja zajedničkih obilježja (PZO-i) sa svim svojim odrednicama, smjernicama i mjerama zaštite prikazana su u poglavlju 7.1.
* Kod građevina koje se štite kao dio kulturno-povijesne cjeline grada Koprivnice, mjere obuhvaćaju prvenstveno vanjštinu zgrade, te osnovni povijesni konstrukcijski sustav i osnovni prostorni raspored.
* Zahvat na ostalim građevinama koje se ne smatraju povijesnim, a nalaze se unutar granica kulturno-povijesne cjeline, također podliježe postupku pri nadležnom Konzervatorskom odjelu.

**2. Arheološki lokaliteti i zone**

**Članak 51.d**

(1) Arheološki lokaliteti i zone na području GUP-a prikazani su u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **ARHEOLOŠKI LOKALITETI I ZONE** | | | | | | |
| R. br. | Naziv | Adresa | k.o. | k.č. | Status zaštite | Ocjena |
|  | Tvrđava - stari magistrat  arheološka zona zaštite unutar kulturno povijesne cjeline grada Koprivnice | Lokalitet centar grada  Gabarit srednjovjekovne utvrde | Koprivnica |  | Unutar  Z-2708 | I. |
|  | Kompleks franjevačkog samostana s crkvom sv. Antuna | Franjevačka ulica 1, Koprivnica | Koprivnica | 2626/1 | Unutar Z-819 | I. |
|  | Crkva sv. Nikole sa župnim dvorom | Ulica Đure Estera 2, Koprivnica | Koprivnica | 1471, 1472/1 | Unutar Z-820 | I. |
|  | Lokalitet Cindrišće 1 |  | Koprivnica | 8367, 8371, 8372/1, 8373/1 | E | II. |
|  | Lokalitet Cindrišće 2 |  | Koprivnica | 8336 | E | III. – IV. |
|  | Lokalitet Cindrišće 3 |  | Koprivnica | 8376-8381 | E | III. – IV. |
|  | Lokalitet Stara ciglana, Bajer |  | Koprivnica | 7983/45 | E | II. |
|  | Lokalitet Vijećnička ulica |  | Koprivnica | 1444 | E | III. |
|  | Lokalitet Žablivka |  | Koprivnica | 8868/1,3, 8869-8874, 8859 | E | III. |
|  | Stara kapela sv. Florijana izvan tvrđave | Florijanski trg, Koprivnica | Koprivnica | 3081 | E | III. |
|  | Drvena grobljanska kapela sv. Marije | Gorička (V-raskršće), Koprivnica | Koprivnica | 7841/2 | E | IV. |
|  | Drvena Kapela sv. Tri Kralja |  | Koprivnica | 8496 | E | IV. |

(2) **Mjere zaštite arheoloških lokaliteta i zona:**

* Unutar granice kulturnog dobra arheoloških lokaliteta i zona ne dozvoljavaju se nikakvi građevinski zahvati izuzev prezentacije arheoloških nalaza, parternog uređenja i izvedbe propusta za važniju infrastrukturu, koji se trebaju izvoditi prema posebnim uvjetima i uz neprestani nadzor nadležnog Konzervatorskog odjela.
* Prije izvođenja većih infrastrukturnih zahvata (rekonstrukcija željezničke pruge, plinovoda i slično) potrebno je provesti mjere zaštite arheoloških lokaliteta i zona što uključuje arheološki terenski pregled, probna i zaštitna istraživanja u skladu sa smjernicama i uvjetima nadležnog Konzervatorskog odjela.
* Ako se pri izvođenju građevinskih ili bilo kojih drugih radova koji se obavljaju na površini ili ispod površine tla naiđe na arheološko nalazište ili nalaze, osoba koja izvodi radove dužna je prekinuti radove i o nalazu bez odgađanja obavijestiti nadležni Konzervatorski odjel.
* Arheološka iskapanja i istraživanja mogu se obavljati samo na temelju odobrenja koje rješenjem daje nadležni Konzervatorski odjel.
* Prilikom izrade tehničke dokumentacije za infrastrukturne sustave položene na površinu ili ispod površine tla, potrebno je provesti terenska istraživanja radi utvrđivanja potencijalnih arheoloških lokaliteta, odnosno probna sondažna arheološka istraživanja radi potvrde lokacije i opsega rasprostiranja arheološkog lokaliteta. Istraživanja je potrebno adekvatno dokumentirati i elaborirati. Elaborat zaštite arheološke baštine sastavni je dio tehničke dokumentacije za ishođenje akta kojim se dozvoljava gradnja infrastrukturnih sustava.

**3. Povijesni graditeljski sklopovi**

**Članak 51.e**

(1) Povijesni graditeljski sklop na području GUP-a prikazani su u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **POVIJESNI GRADITELJSKI SKLOPOVI** | | | | | | |
| R.br. | Naziv | Adresa | k.o. | k.č. | Status zaštite | Ocjena |
|  | Crkva sv. Nikole sa župnim dvorom | Ulica Đure Estera 2, Koprivnica | Koprivnica | 1471 | Z-820 | I. |
|  | Kompleks franjevačkog samostana s crkvom sv. Antuna | Franjevačka ulica 1, Koprivnica | Koprivnica | 2626/1 | Z-819 | I. |
|  | Stara bolnica s kapelom sv. Florijana i pilom Trpećeg Krista | Trg dr. T. Bardeka 10, Koprivnica | Koprivnica | 2967, 2968, 2969, 2970 | Z-2643 | I. |
|  | Ostaci gradske utvrde s oružanom | Oružanska 25, Koprivnica | Koprivnica | 1370/1, 1372, 1379, 1391/1, 1395, 2636, 2637, 2638, 2639/1-6, 2640, 2642, 1391, 2590/1, 2600, 2603, 2604, 2605, 2606/1-3, 2608/1-2, 2610, 2635 | Z-2642 | I. |

(2) **Mjere zaštite povijesnih graditeljskih sklopova:**

* U slučaju zahvata na povijesnim graditeljskim sklopovima potreban je nadzor nadležnog Konzervatorskog odjela.
* Unutar zona zaštite povijesnih graditeljskih sklopova dozvoljavaju se zahvati redovnog održavanja, sanacije i rekonstrukcije uz suglasnost nadležnog Konzervatorskog odjela.
* Na zaštićenim kulturnim dobrima (Z) preporučuju se zahvati konzervacije uz očuvanje izvornog izgleda i oblikovanja, neophodni radovi građevinske sanacije uz moguće intervencije vezane za poboljšanje životnih uvjeta.
* Jedan od ključnih čimbenika u očuvanju i pravilnoj prezentaciji povijesnih građevina je odgovarajuća namjena i primjereno korištenje. Potrebno je težiti očuvanju, odnosno povratu izvorne namjene građevine, ali je uvođenje nove namjene često neizbježno, a u nekim slučajevima i dobrodošlo u smislu održivog korištenja same građevine.
* Elemente suvremene infrastrukture ugraditi na način da nisu vidljivi ili da su skriveni od pogleda (solarni paneli, vanjske jedinice klime te slično).
* Ostale mjere zaštite povijesnih graditeljskih sklopova iz tablice u stavku 1. ovog članka prikazane su u mjerama zaštite za sva nepokretna kulturna dobra kojima pripadaju.

**4. Sakralne građevine**

**Članak 51.f**

(1) Sakralne građevine na području GUP-a prikazane su u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **SAKRALNE GRAĐEVINE** | | | | | | |
| CRKVE I KAPELE | | | | | | |
| R. br. | Naziv | Adresa | k.o. | k.č. | Status zaštite | Ocjena |
|  | Crkva Sošestvija Svetog Duha | Trg mladosti 1, Koprivnica | Koprivnica | 1470 | Z-821 | I. |
|  | Crkva Sedam Žalosti Blažene Djevice Marije na Grantulama | Ulica Ante Starčevića 30a, Koprivnica | Koprivnica | 205 | Z-2074 | I. |
|  | Grobljanska kapela Svetog Duha | Varaždinska cesta 20, Koprivnica | Koprivnica | 146 | Unutar  Z - 7718 | I. |
| POKLONCI | | | | | | |
|  | Poklonac Svete Marije u Šumi | Đelekovečka cesta, Koprivnica | Koprivnica | 3682 | E | IV. |
|  | Poklonac Svetog Josipa, Bijeg u Egipat | Varaždinska cesta 42 i 44, Koprivnica | Koprivnica | 13469 | E | III. |
|  | Poklonac Svetog Petra i Pavla | Starogradska ulica, Koprivnica | Koprivnica | 2598 | E | III. |
| PILOVI | | | | | | |
|  | Pil Svetog Ivana Nepomuka Mienitzkog | Koprivnica - Središnji gradski park ulica Đure Estera | Koprivnica | 1472/1 | E | II. |
|  | Pil Trpećeg Krista | Trg dr. Tomislava Bardeka 10, Koprivnica (unutar kompleksa Bolnice) | Koprivnica | 1283/1 | E | II. |
|  | Pil Bogorodica Bezgrešnog Začeća | Park na Trgu dr. Leandera Brozovića, Koprivnica | Koprivnica | 1438/1 | E | II. |
|  | Pil Svetog Sebastijana | Park na Trgu dr. Leandera Brozovića, Koprivnica | Koprivnica | 1438/1 | E | II. |
|  | Pil Svetog Ivana Nepomuka | Park na Trgu dr. Leandera Brozovića, Koprivnica | Koprivnica | 1438/1 | E | II. |
|  | Pil Svetog Karla Boromejski | Park na Trgu dr. Leandera Brozovića, Koprivnica | Koprivnica | 1438/1 | E | II. |
|  | Pil Svetog Florijana | Park na Trgu dr. Leandera Brozovića, Koprivnica | Koprivnica | 1438/1 | E | II. |
| RASPELA | | | | | | |
|  | Raspelo u Dubovcu | Raskrižje Križevačke i Viničke, Koprivnica | Koprivnica | 1813 | E | IV. |
|  | Raspelo u Marofskoj | Raskrižje Marofske, Donjeg Banovca i Galovićeve ulice, Koprivnica | Koprivnica | 729 | E | IV. |
|  | Raspelo u Špoljarskoj 1 | Raskrižje Špoljarske i Bilogorske, Koprivnica | Koprivnica | 3013/1 | E | IV. |
|  | Raspelo u Špoljarskoj 2 | Raskrižje Starogradske, Špoljarske i Mažuranićeve, Koprivnica | Koprivnica | 2359/24 | E | III. - IV. |
|  | Raspelo u Miklinovcu | Raskrižje Ul. Miklinovec i Ul. Mije Šimeka, Koprivnica | Koprivnica | 6098 | E | IV. |
|  | Raspelo u Potočnoj | Raskrižje Mosne i Potočne, Koprivnica | Koprivnica | 3107/1 | E | IV. |
|  | Raspelo u Goričkoj | Gorička ulica, Koprivnica | Koprivnica | 7805/1 | E | III. |
|  | Raspelo u Bjelovarskoj 1 | Raskrižje Bjelovarske i Radničke, Koprivnica | Koprivnica | 13574 | E | IV. |
|  | Raspelo na Čardi | Ispred Ulica Čarda 7, Koprivnica | Koprivnica | 13558/1 | E | IV. |
|  | Raspelo na Vinici 2 | Kod Ulice Tina Ujevića 60, Koprivnica | Koprivnica | 11013/5 | E | IV. |

(2) **Mjere zaštite crkava i kapela:**

* U slučaju zahvata na zaštićenim crkvama i kapelama potreban je nadzor nadležnog Konzervatorskog odjela.
* U slučaju zahvata na građevinama sa statusom prijedlog za kulturno dobro od lokalnog značaja (PL), može se zatražiti stručno mišljenje nadležnog Konzervatorskog odjela, a uvjeti gradnje i uređenja građevne čestice i građevine određuju se sukladno mjerama zaštite određenim u ovom poglavlju te namjeni građevine odnosno cjeline i odgovarajućim odredbama za provedbu ovog GUP-a.

(3) **Mjere zaštite poklonaca:**

* Za postojeće poklonce sa statusom evidentiranog dobra(E), propisuje se održavanje i sanacija prema potrebi te redovno održavanje pripadajućeg okoliša.
* Kod izgradnje i postavljanja novih poklonca preporučuje se usklađivanje s tradicijom ovog prostora te poštivanje tradicionalnog načina izrade.

(4) **Mjere zaštite pilova:**

* Za postojeće pilove sa statusom evidentiranog dobra(E), propisuje se održavanje i sanacija prema potrebi te redovno održavanje pripadajućeg okoliša.
* Kod izgradnje i postavljanja novih poklonca preporučuje se usklađivanje s tradicijom ovog prostora te poštivanje tradicionalnog načina izrade.

(5) **Mjere zaštite raspela:**

* Raspela odnosno križevi krajputaši spadaju u skupinu sitne sakralne arhitekture koja sadrži sakralnu skulpturu, osim svoje sakralne svrhe služe i kao orijentir u prostoru.
* Za postojeća raspela sa statusom evidentiranog dobra(E) propisuje se održavanje i sanacija prema potrebi te redovno održavanje pripadajućeg okoliša.
* Obzirom na popularnost ali i značajan doprinos u urbanom i ruralnom prostoru potrebno je planski pristupiti podizanju novih odnosno izmještanju postojećih raspela.
* U slučaju podizanja novog raspela kao i u slučaju rekonstrukcije raskrižja na kojem se nalazi postojeće raspelo potrebno je voditi računa o tradiciji izrade.

**5. Povijesno-memorijalne cjeline, spomenici i spomen obilježja**

**Članak 51.g**

(1) Povijesno-memorijalne cjeline, spomenici i spomen obilježja na području GUP-a prikazani su u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **POVIJESNO-MEMORIJALNE CJELINE, SPOMENICI I SPOMEN OBILJEŽJA** | | | | | | |
| R.br. | Naziv | Adresa | k.o. | k.č. | Status zaštite | Ocjena |
|  | Tvornica kemijske industrije i spomen područje "Danica" | Đelekovečka cesta 7a, Koprivnica | Koprivnica | 3605/1, 3605/13, 3605/16, 3605/19, 3642, 3643, 3644/1-2 | Z-3828 | I. |
|  | Židovsko groblje | Varaždinska cesta 74a, Koprivnica | Koprivnica | 13444 | Z-3544 | I. |
|  | Groblje „Pri Svetom Duhu“ | Varaždinska cesta 24a, Koprivnica | Koprivnica | 146 | Z-7718 | I. |
|  | Pravoslavno groblje | Križevačka cesta, Koprivnica | Koprivnica | 8881/2 | E | IV. |

(2) **Mjere zaštite povijesno-memorijalnih cjelina, spomenika i spomen obilježja:**

* Potrebno je održavanje i sanacija prema potrebi te redovno održavanje pripadajućeg okoliša.
* U slučaju zahvata na zaštićenim kulturnim dobrima (Z) i preventivno zaštićenim kulturnim dobrima (P) potrebno je prijaviti zahvate nadležnom Konzervatorskom odjelu.
* U slučaju zahvata na građevinama sa statusom evidentirano dobro (E) i prijedlog za pravnu zaštitu (PZ) može se zatražiti stručno mišljenje nadležnog Konzervatorskog odjela, a uvjeti gradnje i uređenja građevne čestice i građevine određuju se sukladno mjerama zaštite određenim u ovom poglavlju te namjeni građevine odnosno cjeline i odgovarajućim odredbama za provedbu ovog GUP-a.

**6. Javna plastika i povijesna urbana oprema**

**Članak 51.h**

(1) Javna plastika i povijesna urbana oprema na području GUP-a prikazana je u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **JAVNA PLASTIKA I POVIJESNA URBANA OPREMA** | | | | | | |
| R. br. | Naziv | Adresa | k.o. | k.č. | Status zaštite | Ocjena |
|  | Glazbeni paviljon | Gradski park, Koprivnica | Koprivnica | 1472/1 | PL | II. |

(2) **Mjere zaštite javne plastike i povijesne urbane opreme:**

* Potrebno je održavanje i sanacija prema potrebi te redovno održavanje pripadajućeg okoliša.

**7. Civilne građevine**

**Članak 51.i**

(1) Civilne građevine na području GUP-a prikazane su u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **CIVILNE GRAĐEVINE** | | | | | | |
| GRAĐEVINE JAVNE NAMJENE | | | | | | |
| R. br. | Naziv | Adresa | k.o. | k.č. | Status zaštite | Ocjena |
|  | Sinagoga  (Kulturni centar dr. Krešimir Švarc) | Svilarska 10, Koprivnica | Koprivnica | 1153/3 | Z-3382 | I. |
|  | Zgrada Muzeja grada Koprivnice | Trg L. Brozovića 1, Koprivnica | Koprivnica | 1439 | Z-2795 | I. |
|  | Zgrada željezničkog kolodvora | Kolodvorska 8a, Koprivnica | Koprivnica | 3123 | Z-2763 | I. |
|  | Zgrada  Galerija Koprivnica | Zrinski trg 9, Koprivnica | Koprivnica | 1303 | E | I. |
|  | Skup građevina muzeja Podravke | Starogradska 65, Koprivnica | Koprivnica | 2968, 2969, 2970, 2967 | Z-2641 | I. |
|  | Domoljub | Starogradska ulica 1, Koprivnica | Koprivnica | 2392 | PL | IV. |
|  | OŠ Antun Nemčić Gostovinski | Školska ulica 5, Koprivnica | Koprivnica | 1461 | PL | III. |
|  | Vatrogasni dom | Oružanska ulica 1, Koprivnica | Koprivnica | 1381 | PL | III. |
|  | Zgrada gradske Vijećnice | Zrinski trg 1, Koprivnica | Koprivnica | 1323/1 | PL | III. |
|  | Zgrada knjižnice i čitaonice Fran Galović | Zrinski trg 6, Koprivnica | Koprivnica | 1307 | PL | III. |
|  | Zgrada Koprivničko-križevačke županije | Antuna Nemčića 5, Koprivnica | Koprivnica | 1485 | PL | II. |
|  | Hotel Križ | Trg bana J. Jelačića 12, Koprivnica | Koprivnica | 1213/1 | E | III. |
|  | Građanska kuća | Florijanski trg 4, Koprivnica | Koprivnica | 1117/1 | E | II. |
|  | Samostan i zavod Kćeri Božje Ljubavi | Đure Basaričeka 13, Koprivnica | Koprivnica | 1523 | E | IV. |
|  | Stara mrtvačnica | Varaždinska cesta 24a, Koprivnica | Koprivnica | 146 | E | III. |
| PRIVREDNE, INDUSTRIJSKE, INŽENJERSKE GRAĐEVINE I UREĐAJI | | | | | | |
|  | Paromlin | Ulica Ante Starčevića 34, Koprivnica | Koprivnica | 182/17 | PZ | III. |
|  | Tvornica ulja | Ulica Ante Starčevića 34, Koprivnica | Koprivnica | 182/9 | PZ | III. |
|  | Mlin Hladnić | Starogradska ulica, Koprivnica | Koprivnica | 2995 | E | III. |
|  | Spremište i žitnica | Svilarska ulica 9, Koprivnica | Koprivnica | 1305/2 | E | III. |
|  | Svilarski magazin | Svilarska ulica 13, Koprivnica | Koprivnica | 1302 | E | III. |
| STAMBENE, STAMBENO-POSLOVNE I POSLOVNE GRAĐEVINE | | | | | | |
|  | Kuća Malančec | Đure Estera 12, Koprivnica | Koprivnica | 1448/2 | Z-2856 | I. |
|  | Kuća | Đure Estera 19, Koprivnica | Koprivnica | 1443/1 | Z-822 | II. |
|  | Zgrada | Trg bana Jelačića 1, Koprivnica | Koprivnica | 1313 | Z-2895 | I. |
|  | Zgrada | Trg mladosti 15, Koprivnica | Koprivnica | 1550/4, 1545 | Z-2576 | I. |
|  | Zgrada | Zrinski trg 10, Koprivnica | Koprivnica | 1302 | Z-2794 | I. |
|  | Zgrada | Đure Estera 11, Koprivnica | Koprivnica | 1435/3 | RZG-0596-1974. | I. |
|  | Zgrada | Đure Estera 15, Koprivnica | Koprivnica | 1436 | RZG-0597-1974. | I. |
|  | Zgrada | Florijanski trg 9, Koprivnica | Koprivnica | 831 | RZG-0644-1974. | I. |
|  | Zgrada | Florijanski trg 13, Koprivnica | Koprivnica | 1104/1 | RZG-0665-1974. | I. |
|  | Zgrada | Ante Starčevića 2, Koprivnica | Koprivnica | 839/1 | RZG-0612-1974. | I. |
|  | Zgrada | Milana Krmpotića 8, Koprivnica | Koprivnica | 2332/10, 2332/11 | Z-7599 | I. |
|  | Zgrada Pavla Vuk-Pavlovića | Đure Estera 5, Koprivnica | Koprivnica | 1329 | PZ | II. |
|  | Ljekarna k orlu – l. Derenčin / Verli | Đure Estera 2, Koprivnica | Koprivnica | 1432 | PZ | II. |
|  | Kuća Andrašić/ Pernjak | Đure Estera 7, Koprivnica | Koprivnica | 1433 | E | II. |
|  | Građanska kuća Medičar Špičko | Đure Estera 9, Koprivnica | Koprivnica | 1434 | E | II. |
|  | Kuća Moses | Trg bana Jelačića 2, Koprivnica | Koprivnica | 1314 | E | II. |
|  | Kuća Moses Israela | Trg bana Jelačića 3, Koprivnica | Koprivnica | 1315 | E | II. |
|  | Kuća Mayer | Trg bana Jelačića 4, Koprivnica | Koprivnica | 1299 | E | II. |
|  | Stambena zgrada | Trg bana Jelačića 5, Koprivnica | Koprivnica | 1297 | E | II. |
|  | Građanska kuća | Trg bana Jelačića 6, Koprivnica | Koprivnica | 1158/1 | E | II. |
|  | Građanska kuća | Trg bana Jelačića 8, Koprivnica | Koprivnica | 1213/1 | E | II. |
|  | Kuća Kasumović | Trg bana Jelačića 14, Koprivnica | Koprivnica | 1317 | E | II. |
|  | Građanska kuća | Trg bana Jelačića 15, Koprivnica | Koprivnica | 1318/1, 1318/2, 1318/3 | E | II. |
|  | Kuća Skojar-Kovačević-Krušnjak | Trg bana Jelačića 16, Koprivnica | Koprivnica | 1321/1 1321/2 1321/3 1321/4 1321/5 1321/6 1321/7 | E | II. |
|  | Građanska kuća | Zrinski trg 3, Koprivnica | Koprivnica | 1311 | E | II. |
|  | Kuća Živković | Zrinski trg 4, Koprivnica | Koprivnica | 1310 | E | II. |
|  | Kuća Švarc-Brozović | Zrinski trg 5, Koprivnica | Koprivnica | 1308/1 1308/2 1308/3 | E | II. |
|  | Građanska kuća | Trg Tomislava Bardeka 1, Koprivnica | Koprivnica | 1319 | E | III. |
|  | Kuća Vresk | Trg Tomislava Bardeka 4, Koprivnica | Koprivnica | 1350/1 | E | II. |
|  | Građanska kuća | Florijanski trg 12, Koprivnica | Koprivnica | 1096 | E | II. |
|  | Hotel Car | Florijanski trg 15, Koprivnica | Koprivnica | 1479/1 | E | III. |
|  | Građanska kuća | Florijanski trg 16, Koprivnica | Koprivnica | 1479/1 | E | II. |
|  | Građanska kuća, Mudni Graf | Antuna Nemčića 1, Koprivnica | Koprivnica | 1473 | E | II. |
|  | Građanska kuća | Antuna Nemčića 2, Koprivnica | Koprivnica | 1482/1 | E | III. |
|  | Građanska kuća | Antuna Nemčića 3, Koprivnica | Koprivnica | 1481/3 | E | II. |
|  | Građanska kuća | Antuna Nemčića 6, Koprivnica | Koprivnica | 1488 | E | II. |
|  | Građanska kuća | Antuna Nemčića 7, Koprivnica | Koprivnica | 1490 | E | II. |
|  | Građanska kuća | Antuna Nemčića 8, Koprivnica | Koprivnica | 1491/1 | E | II. |
|  | Građanska kuća | Trg mladosti 1, Koprivnica | Koprivnica | 1468 | E | II. |
|  | Građanska kuća | Trg mladosti 8, Koprivnica | Koprivnica | 1627/1 | E | II. |
|  | Građanska kuća | Trg mladosti 9, Koprivnica | Koprivnica | 1626/1 | E | II. |
|  | Građanska kuća | Trg mladosti 15, Koprivnica | Koprivnica | 1545 | E | II. |
|  | Građanska kuća | Matije Gupca 2, Koprivnica | Koprivnica | 1456 | E | III. |
|  | Kuća Hudelist | Ivana Meštrovića 15 a, Koprivnica | Koprivnica | 1696/2 | E | III. |
|  | Građanska kuća | Đure Basaričeka 14, Koprivnica | Koprivnica | 1061 | PZ | II. |
|  | Obiteljska kuća | Ante Starčevića 1, Koprivnica | Koprivnica | 1092 | E | II. |
|  | Obiteljska kuća | Ante Starčevića 3, Koprivnica | Koprivnica | 1085/1 | E | II. |
|  | Ladanjska kuća | Basaričekova ulica 10 i 8A, Koprivnica | Koprivnica | 1065/1 i 1065/2 | PZ | II. |

(2) **Mjere zaštite građevina javne namjene:**

* Potrebno je očuvanje korpusa, oblikovanje i obrada pročelja, vrsta pokrova, očuvanje osnovnog prostornog koncepta i tlocrtne dispozicije građevine, elemenata unutrašnje obrade i opreme.
* Za građevine sa statusom zaštićeno kulturno dobro (Z) i preventivno zaštićeno dobro (P) potrebno je prije poduzimanja bilo kojeg zahvata zatražiti stručno mišljenje nadležnog Konzervatorskog odjela koje je obvezujuće.
* Za građevine sa statusomevidentiranog dobra(E) i sa statusom prijedlog za kulturno dobro od lokalnog značaja (PL), potrebno je prije poduzimanja zahvata rekonstrukcije, nove gradnje ili uklanjanja izraditi arhitektonski snimak zatečenog stanja, a uvjeti gradnje i uređenja građevne čestice i građevine određuju se sukladno mjerama zaštite određenim u ovom poglavlju te namjeni građevine i odgovarajućim odredbama za provedbu ovog GUP-a.

(3) **Mjere zaštite** **privrednih, industrijskih, inženjerskih građevina i uređaja:**

* Revitalizacija ovih građevina je moguća prenamjenom u svrhu održivog korištenja.
* U zadržavanje postojećih gabarita moguće je dodavanje novih arhitektonskih elemenata ukoliko to zahtijeva budući način korištenja.
* U slučaju zahvata na građevinama sa statusom prijedlog za pravnu zaštitu (PZ) može se zatražiti stručno mišljenje nadležnog Konzervatorskog odjela, a uvjeti gradnje i uređenja građevne čestice i građevine određuju se sukladno mjerama zaštite određenim u ovom poglavlju te namjeni građevine odnosno cjeline i odgovarajućim odredbama za provedbu ovog GUP-a.
* Za građevine sa statusomevidentiranog dobra(E) potrebno je prije poduzimanja zahvata rekonstrukcije, nove gradnje ili uklanjanja izraditi arhitektonski snimak zatečenog stanja, a uvjeti gradnje i uređenja građevne čestice i građevine određuju se sukladno mjerama zaštite određenim u ovom poglavlju te namjeni građevine i odgovarajućim odredbama za provedbu ovog GUP-a.

(4) **Mjere zaštite stambenih, stambeno-poslovnih i poslovnih građevina:**

* Reprezentativnu gradsku arhitekturu ugrađenih katnica obilježava bogata stilska obrada pročelja i unutrašnjosti, elementi opreme i obrtnički detalji. Građevine ove skupine održavaju se i obnavljaju načelno prema izvornom stanju naročito u vanjštini i zajedničkim prostorima unutrašnjosti. Uvođenje novih lokala u prizemlju (probijanje parapeta prozorskih otvora) prihvatljivo je ukoliko se može uskladiti s arhitekturom pročelja.
* Predviđeno je očuvanje stambenih prizemnica, tako da se kvalitetni primjeri očuvaju cjelovito uz moguću adaptaciju, a građevine lošijeg stanja i niže razine vrijednosti mogu se zamijeniti građevinama čiji su gabariti usklađeni s uličnim potezom.
* Građevine s izvornim lokalima potrebno je obnoviti prema povijesnim podacima u izvornom izgledu. Uvođenje novih lokala u prizemlju (probijanje parapeta prozorskih otvora) prihvatljivo je ukoliko se može uskladiti s arhitekturom pročelja.
* Kod obiteljskih vila podrazumijeva se očuvanje cjeline arhitekture građevine i uređenja okućnice s naglaskom na uličnu ogradu.
* Barokne zidanice održavati i obnavljati prema izvornom stanju, naročito u vanjštini i u zajedničkim prostorima unutrašnjosti.
* Za građevine sa statusom zaštićeno kulturno dobro (Z) i preventivno zaštićeno dobro (P) potrebno je prije poduzimanja bilo kojeg zahvata zatražiti stručno mišljenje nadležnog Konzervatorskog odjela koje je obvezujuće.
* U slučaju zahvata na građevinama sa statusom prijedlog za pravnu zaštitu (PZ) može se zatražiti stručno mišljenje nadležnog Konzervatorskog odjela, a uvjeti gradnje i uređenja građevne čestice i građevine određuju se sukladno mjerama zaštite određenim u ovom poglavlju te namjeni građevine odnosno cjeline i odgovarajućim odredbama za provedbu ovog GUP-a.
* Za građevine sa statusomevidentiranog dobra(E) potrebno je prije poduzimanja zahvata rekonstrukcije, nove gradnje ili uklanjanja izraditi arhitektonski snimak zatečenog stanja, a uvjeti gradnje i uređenja građevne čestice i građevine određuju se sukladno mjerama zaštite određenim u ovom poglavlju te namjeni građevine i odgovarajućim odredbama za provedbu ovog GUP-a.

**8. Tradicijska arhitektura**

**Članak 51.j**

(1) Tradicijska arhitektura na području GUP-a prikazana je u sljedećoj tablici:

|  |  |  |  |  |  |  |  |
| --- | --- | --- | --- | --- | --- | --- | --- |
| **TRADICIJSKA ARHITEKTURA** | | | | | | | |
| TRADICIJSKE OKUĆNICE | | | | | | | |
| R. br. | Naziv | | Adresa | k.o. | k.č. | Status zaštite | Ocjena |
|  | Tradicijska okućnica | | Ulica Kozarnjak 12, Koprivnica | Koprivnica | 10905 | E | III. |
| TRADICIJSKE STAMBENE GRAĐEVINE – KUĆE | | | | | | | |
|  | Tradicijska kuća | Čakovečka ulica 1, Koprivnica | | Koprivnica | 95/1 | E | III. |
|  | Tradicijska kuća | Čakovečka ulica 3, Koprivnica | | Koprivnica | 93 | E | III. |
|  | Tradicijska kuća | Vinodolska ulica 79, Koprivnica | | Koprivnica | 934 | E | III. |
|  | Tradicijska kuća | Ulica Kozarnjak 13, Koprivnica | | Koprivnica | 10916 | E | III. |
|  | Tradicijska kuća | Ulica Tina Ujevića 39, Koprivnica | | Koprivnica | 10758/2 | E | III. |

(2) **Mjere zaštite tradicijske okućnice:**

* U slučaju zahvata rekonstrukcije i nove izgradnje građevina potrebno je slijediti sljedeće **smjernice mjera zaštite,** a sve sukladno odredbama za provedbu određene namjene planiranog zahvata ovog GUP-a:
* Nove građevine ili nove dijelove građevina u slučaju rekonstrukcije moguće je planirati unutar tradicijske okućnice, ali na način da ne narušavaju kvalitetu postojećeg ambijenta i vizura. To se odnosi na njihov položaj u prostoru, smještaj na građevnoj čestici, volumen i primjenu materijala završnog oblikovanja te kvalitetu oblikovanja. Preporukama je obuhvaćeno i uređenje okućnice, te smještaj i oblikovanje pomoćnih građevina.
* Prije poduzimanja zahvata rekonstrukcije ili uklanjanja na okućnicama sa statusom evidentiranog dobra (E) potrebno je izraditi arhitektonski snimak zatečenog stanja, a uvjeti gradnje i uređenja tradicijske okućnice i građevine određuju se sukladno mjerama zaštite određenim u ovom poglavlju te namjeni građevine i odgovarajućim odredbama za provedbu ovog GUP-a.
* **Ostale smjernice** **mjera zaštite** kod rekonstrukcije i nove gradnje su:
* Regulacijska linija nove građevine treba pratiti regulacijsku liniju susjednih građevina ukoliko ona ne odstupa od šire regulacije.
* Građevni pravac nove građevine određuje se u skladu s građevnim pravcem susjednih građevina ukoliko ona ne odstupa od šire regulacije.
* Visinu osnovne, prateće i pomoćne građevine potrebno je uskladiti s odredbama za provedbu odgovarajuće namjene.
* Ukoliko se izvode manje višestambene zgrade, potrebno je uskladiti s odredbama za provedbu odgovarajuće namjene.
* Potrebno je poticati kvalitetne suvremene interpretacije tradicijskog načina gradnje.
* Pokrov izvesti nereflektirajućim pokrovom, glinenim crijepom prirodne boje.
* Solarne kolektore postavljati na površine koje nisu vidljive s javnih površina, odnosno da ne narušavaju istaknute vizure.
* Vanjske jedinice klime postavljati na stražnja pročelja građevina ili unutar potkrovlja.
* Čuvati tradicijsku organizaciju čestice (veličina i oblik čestice, razmještaj građevina, odnos izgrađenih i zelenih površina).
* Okoliš treba hortikulturno urediti korištenjem autohtonog bilja.
* Ukoliko se na čestici nalaze tradicijske građevine, preporučuje se njihovo zadržavanje uz moguću prenamjenu.
* Potrebno je čuvati postojeća stabla na čestici, osobito ako su ona bila dio tradicijske okućnice (npr. kesten ispred klijeti) te ih uklopiti u hortikulturno uređenje.

(3) **Mjere zaštite tradicijske stambene građevine – kuće:**

* U slučaju zahvata rekonstrukcije i nove izgradnje građevina potrebno je slijediti sljedeće **smjernice mjera zaštite,** a sve sukladno odredbama za provedbu određene namjene planiranog zahvata ovog GUP-a:
* Prije poduzimanja zahvata rekonstrukcije ili uklanjanja tradicijske stambene građevine – kuće sa statusom evidentiranog dobra (E) potrebno je izraditi arhitektonski snimak zatečenog stanja, a uvjeti gradnje i uređenja tradicijske stambene građevine - kuće određuju se sukladno mjerama zaštite određenim u ovom poglavlju te namjeni građevine i odgovarajućim odredbama za provedbu ovog GUP-a.
* **Ostale smjernice mjera zaštite** kod rekonstrukcije i nove gradnje isti su kao i za tradicijske okućnice u stavku 2., podstavak 4. ovog članka.

**9. Povijesna zelena infrastruktura**

**Članak 51.k**

(1) Povijesna zelena infrastruktura – parkovna arhitektura na području GUP-a prikazana je u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **POVIJESNA ZELENA INFRASTRUKTURA** | | | | | | |
| PARKOVNA ARHITEKTURA | | | | | | |
| R. br. | Naziv | Adresa | k.o. | k.č. | Status zaštite | Ocjena |
|  | Park ispred Muzeja Grada Koprivnice  (s grupom pilova) | Trg dr. Leandera Brozovića, Koprivnica | Koprivnica | 1438/1 | E | II. |
|  | Gradski park | Gradski park, Koprivnica | Koprivnica | 1472/1, 1472/2, 1472/3 | E | II. |
|  | Park na Trgu dr. T Bardeka | Trg dr. T. Bardeka, Koprivnica | Koprivnica | 3090 | E | II. |
|  | Park na Trgu mladosti | Trg mladosti, Koprivnica | Koprivnica | 3095/1, 3095/2, 3095/3, 3095/4 | PL | II. |
|  | Park na Florijanskom trgu | Florijanski trg, Koprivnica | Koprivnica | 3080 | E | II. |

(2) **Mjere zaštite parkovne arhitekture:**

* Sve hortikulturno uređene površine treba redovito održavati uključujući visoko i nisko zelenilo, sanirati oštećenja izvornim biljnim materijalom, a sve zahvate u blizini korijena stabala povjeriti stručnim osobama.
* U slučaju rekonstrukcije parkova potrebno je zatražiti stručno mišljenje nadležnog Konzervatorskog odjela.

**10. Krajobraz i značajne vizure i točke**

**Članak 51.l**

(1) Posebno vrijedne zone krajobraza i značajne vizure i točke na području GUP-a prikazane su u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **KRAJOBRAZ** | | | | | | |
| POSEBNO VRIJEDNE ZONE KRAJOBRAZA | | | | | | |
|  | Stablo tužne lipe | Svilarska ulica 6, Koprivnica | Koprivnica | 1155 | E | II. |
| ZNAČAJNE VIZURE I TOČKE | | | | | | |
|  | Vizura C-E-G  Vizura sa Zrinskog trga prema crkvi Sošestvija sv. Duha, zgradi gradske vijećnice i spomeniku slobodi | Zrinski trg ispred broja 11, Koprivnica | Koprivnica | 3089 | E | I. |
|  | Vizura A-B-I  Vizura iz Ulice Đure Estera kod Trga dr. Leandera Brozovića prema Crkvi sv. Nikole sa župnim dvorom, Kompleksu franjevačkog samostana s crkvom sv. Antuna i kući Merić | Ulica Đure Estera kod Trga dr. Leandera Brozovića, Koprivnica | Koprivnica | 3092/1 | E | I. |
|  | Vizura D  Vizura s glasija na Ostatke gradske utvrde s oružanom | Sajmišna lica i Ulica braće Radića, Koprivnica | Koprivnica | 2640, 2642, 2641/1, 2641/2, 3093/1, | E | II. |
|  | Vizura B-H  Vizura s Trga mladosti na Kompleks franjevačkog samostana s crkvom sv. Antuna i O. Š. A. N. Gostovinski | Trg mladosti ispred Starogradske ulice 1, Koprivnica | Koprivnica | 3095/1 | E | III. |
|  | Vizura G  Vizura niz Ulicu Hrvatske državnosti prema spomeniku slobodi | Ulica Hrvatske državnosti, Koprivnica | Koprivnica | 1511 | E | III. |
|  | Vizura J  Vizura niz Oružansku ulicu prema zgradi oružane | Oružanska ulica, Koprivnica | Koprivnica | 3094 | E | I. |
|  | Vizura D-J  Vizura niz Ulicu Potočnu na ostatke gradske utvrde s oružanom | Ulica Potočna, Koprivnica | Koprivnica | 3107/1 | E | I. |
|  | Vizura D  Vizura iz Sokolske ulice na ostatke gradske utvrde s oružanom | Sokolska ulica, Koprivnica | Koprivnica | 1380 | E | I. |
|  | Vizura s bastiona gradske utvrde na ostatke gradske utvrde s oružanom | Ostaci gradske utvrde s oružanom, Koprivnica | Koprivnica | 2636, 2637 | E | II. |
|  | Vizura s tornja Vatrogasnog doma | Oružanska 1, Koprivnica | Koprivnica | 1381 | E | II. |
|  | Vizura iz Ulicu Matije Gupca na ostatke gradske utvrde s oružanom | Ulica Matije Gupca, Koprivnica | Koprivnica | 3098 | E | III. |
|  | Vizura s pješačkog mosta na potok Koprivnicu, prema centru grada i obroncima Bilogore | Pješački most, Koprivnica | Koprivnica | 3155/1 | E | IV. |
|  | Vizura prema gradu iz Starogradske ulice kod Muzeja „Podravke“ | Starogradska ulica, Koprivnica | Koprivnica | 1984 | E | IV. |
|  | Vizura s željezničkog kolodvora prema gradu | Ulica Ivana Meštrovića, Koprivnica | Koprivnica | 3078 | E | IV. |
|  | Ulazu grad uz stari pogon Podravke | Varaždinska cesta, Koprivnica | Koprivnica | 3053, 3067 | E | IV. |
|  | Vizura s Vinice niz „Crnu stazu“ prema gradu | Raskrižje Ulice Tina Ujevića i Ulice Vinica, Koprivnica | Koprivnica | 11041/1 | E | III. |
|  | Vizura iz oba smjera na spomen područje Danica s Đelekovečke ceste | Đelekovečka cesta, Koprivnica | Koprivnica | 13555/3 | E | IV. |
|  | Vizura s južne obilaznice prema gradu | D41 | Koprivnica | 8576 | E | IV. |

(2) **Mjere zaštite posebno vrijednih zona krajobraza:**

* Stablo tužne lipe pripada pojedinačnom spomeniku hortikulture koje je potrebno održavati te njegovati postojeći ambijent koji čine.

(3) **Mjere zaštite značajnih vizura i točaka:**

* Značajne vizure i točke označene u ovom GUP-u su vizure unutar zaštićene kulturno-povijesne cjeline, vizure na zaštićenu kulturno-povijesnu cjelinu, vizuru na kulturna dobra i vizuru iz kontaktnih zona na kulturno-povijesnu cjelinu.
* Osnovna mjera zaštite je štititi vizure na način da ih nova izgradnja ne naruši svojom pozicijom i visinom.
* Sustav unutarnjih vizura i izgrađenih struktura pozitivnih obilježja odnosno akcenata u prostoru zaštićene kulturno-povijesne cjeline prikazan je u poglavlju 7.1.
* Ove akcente u prostoru, vizure, vizurne poteze i ambijente štiti se kroz sustav mjera zaštite razrađene po pojedinim područjima zajedničkih obilježja (PZO-i) poglavlje 7.1.

**POKRETNA KULTURNA DOBRA**

**Članak 51.m**

(1) Pokretna kulturna dobra na području GUP-a prikazana su u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **POKRETNA KULTURNA DOBRA** | | | | | | |
| R. br. | Naziv | Adresa | k.o. | k.č. | Status zaštite | Ocjena |
|  | Orgulje u crkvi Sv. Nikole | Crkva sv. Nikole sa župnim dvorom, Đure Estera 2, Koprivnica | Koprivnica |  | Z-3729 | I. |
|  | Inventar franjevačkog samostana i crkve sv. Antuna Padovanskog | Kompleks franjevačkog samostana s crkvom sv. Antuna, Franjevačka 1, Koprivnica | Koprivnica |  | E | I. |
|  | Misno ruho iz crkve sv. Nikole | Crkva sv. Nikole sa župnim dvorom, Đure Estera 2, Koprivnica | Koprivnica |  | E | I. |
|  | Muzej grada Koprivnice - muzejska građa | Trg. Dr. L. Brozovića 1, Koprivnica | Koprivnica |  | E  (unutar  Z-5986) | I. |
|  | Zbirka Vladimira Malančeca | Đure Estera 12, Koprivnica | Koprivnica | 1448/2 | E  (unutar  Z-2856) | I. |
|  | Zbirka stare i rijetke građe Knjižnice i čitaonice "Fran Galović" | Knjižnica i čitaonica Fran Galović, Zrinski trg 6, Koprivnica | Koprivnica |  | PZ | I. |
|  | Zbirka starih i rijetkih knjiga knjižnice franjevačkog samostana sv. Antuna Padovanskog | Kompleks franjevačkog samostana s crkvom sv. Antuna, Franjevačka 1, Koprivnica | Koprivnica |  | PZ | I. |
|  | Muzejska zbirka muzeja prehrane „Podravka" | Starogradska ulica 63, Koprivnica | Koprivnica | 2967 | E | II. |

(2) **Mjere zaštite pokretnih kulturnih dobara:**

* U očuvanju pokretnih kulturnih dobara preporučuje se izrada evidencije inventara u sakralnim građevinama te u skladu s valorizacijom zbirki utvrđivanje statusa kulturnog dobra.
* Privatne zbirke predmeta predstavljaju vrijedan kulturni, obrazovni i turistički sadržaj u prostoru. Stručne ustanove (muzeji, arhivi, instituti i drugi) trebaju nastaviti identificirati privatne etnografske i kulturno-povijesne zbirke predmeta te u dogovoru s vlasnicima raditi na njihovoj evidenciji i dokumentaciji, valorizaciji i utvrđivanju svojstva kulturnog dobra.
* Nadležne stručne službe trebaju osigurati stručnu podršku i pomoć u održavanju te prezentaciji zbirke.

(3) Pokretna kulturna dobra na području GUP-a nisu prikazana na kartografskom prikazu broj „4B UVJETI ZA KORIŠTENJE, UREĐENJE i ZAŠTITU PROSTORA, Područja primjene posebnih mjera uređenja i zaštite – Kulturna dobra i krajobraz“ u M 1:5.000.

**NEMATERIJALNA KULTURNA DOBRA**

**Članak 51.o**

(1) Nematerijalna kulturna dobra na području GUP-a prikazana su u sljedećoj tablici:

|  |  |  |  |  |
| --- | --- | --- | --- | --- |
| **NEMATERIJALNA KULTURNA DOBRA** | | | | |
| R. br. | Naziv | Naselje | Status zaštite | Ocjena |
|  | **Medičarski obrt sjeverozapadne Hrvatske i Slavonije**  Nositelj: obitelj Špičko iz Koprivnice | BPŽ, KKŽ, KZŽ, KŽ, MŽ, OBŽ, PSŽ, VPŽ, VSŽ, VŽ, ZŽ | Z-3353 | I. |
|  | Umijeće ukrašavanja uskršnjih jaja - pisanica u Podravini | Đelekovec, Đurđevac, Koprivnica, Koprivnički Ivanec, Molve, Novigrad podravski, Peteranec, Podravske Sesvete | Z-3791 | I. |
|  | **Hrvatske tradicije slavljenja sv. Martina biskupa**  Muzej grada Koprivnice u svom stalnom postavu ima izloženo slavljenje Martinja. Turistička zajednica grada Koprivnice svake godine na glavnom gradskom trgu organizira krštenje mošta koje prati i izložba vina. | BBŽ, BPŽ, DNŽ, GZ, IŽ, KKŽ, KŽ, LSŽ, MŽ, OBŽ, PGŽ, PSŽ, SDŽ, SMŽ, ŠKŽ, VPŽ, VSŽ, VŽ, ZŽ | Z-7341 | I. |
|  | Vinogradarska znanja, vještine i umijeća | Grad Koprivnica | PL | II. |
|  | Tradicijska graditeljska umijeća | Grad Koprivnica | PL | II. |
|  | Priprema gverca | Grad Koprivnica | PL | II. |
|  | Znanja, vještine i umijeća vezane za pčelarstvo | Grad Koprivnica | PL | III. |
|  | Tradicijska prehrana | Grad Koprivnica | PL | II. |
|  | Tradicijski obrti na području grada Koprivnice | Grad Koprivnica | PL | III. |
|  | Religijske i običajne prakse | Grad Koprivnica | PL | III. |
|  | Podizanje majuša | Grad Koprivnica | PL | III. |
|  | Toponimi i legende vezane za povijest lokacija i povijest naselja | Grad Koprivnica | PL | III. |
|  | Folklorno stvaralaštvo | Grad Koprivnica | PL | III. |

(2) **Mjere zaštite nematerijalnih kulturnih dobara:**

* Kod nematerijalnih kulturnih dobara za koja je utvrđeno svojstvo kulturnog dobra i koja su upisana u Registar kulturnih dobara Republike Hrvatske propisane su opće mjere zaštite koje je potrebno provoditi, kao što su:
* osigurati dostupnost dobra javnosti
* poticati prenošenje i njegovanje kulturnog dobra u izvornim i drugim sredinama
* osigurati održivost dobara kroz edukaciju, identificiranje, dokumentiranje, znanstveno istraživanje, očuvanje, zaštitu, promicanje, povećanje vrijednosti, mogućnost prenošenja tradicije nasljednicima putem formalnog i neformalnog obrazovanja te revitalizaciju napuštenih segmenata dobra i
* ostalo.
* Potrebno je pokretanje istraživačkih projekata koji će rezultirati lokalnim i regionalnim popisima nematerijalnih kulturnih dobara.
* Posebno se preporuča evidentirati, istraživati i popularizirati izraze i pojave nematerijalnih kulturnih dobara koji su povezani uz vinogradarsku kulturu, kulturu prehrane te obrte koji su već prepoznati kao važni elementi identiteta Grada.
* S obzirom na veliki broj tradicijskih građevina te potrebu njihovog očuvanja i korištenja preporučuje se evidentirati i istražiti tradicijska graditeljska znanja i umijeća, a potom osigurati aktivnosti njihovog prijenosa kroz predavanja, radionice i tečajeve. Posebno se pokazuje potrebnim revitalizacija znanja gradnje sa zemljom (glinom) i slamom, izrada pletera, izrada kanatne konstrukcije, izrada slamnatog krova.
* Preporučuje se suradnja stručnjaka, posebno etnologa i kulturnih antropologa, s lokalnim udrugama, a s ciljem usmjeravanja njihovog djelovanja na aktivnosti zaštite i očuvanja nematerijalnih kulturnih dobara.

(3) Nematerijalna kulturna dobra na području Grada Koprivnice nisu prikazana na kartografskom prikazu broj „4B UVJETI ZA KORIŠTENJE, UREĐENJE i ZAŠTITU PROSTORA, Područja primjene posebnih mjera uređenja i zaštite – Kulturna dobra i krajobraz“ u M 1:5.000.

**Članak 87.**

Iza članka 51.o naslov poglavlja „**Arheološka baština**“ briše se.

**Članak 88.**

Članak 52. mijenja se i glasi:

„(1) Sustav mjera zaštite kod zahvata na građevinama utvrđen je za sve radnje koje mogu prouzročiti promjene na kulturnom dobru, odnosno narušiti njegovu cjelovitost.

(2) Sve zahvate na nepokretnim kulturnim dobrima i na području unutar granica kulturnog dobra navedenim u prethodnim člancima ovog GUP-a, treba provoditi prema **posebnim uvjetima zaštite kulturnog dobra** koje izdaje nadležni Konzervatorski odjel:

* prije ili tijekom izdavanja lokacijske dozvole, prije pokretanja postupka za izdavanje građevinske dozvole (zahtjev podnosi nadležno upravno tijelo za izdavanje dozvole i/ili može podnijeti zainteresirana osoba ili investitor),
* prije građenja jednostavnih i drugih građevina i radova za koje nije potrebno ishoditi građevinsku dozvolu (investitor pribavlja prije započinjanja radova).

(3) Radi utvrđivanja posebnih uvjeta zaštite nepokretnog kulturnog dobra nadležni Konzervatorski odjel može odrediti izradu konzervatorskog elaborata.

(4) Za radnje na pokretnim kulturnim dobrima, nepokretnim kulturnim dobrima i na području unutar granica kulturnog dobra koje bi mogle narušiti cjelovitost i/ili prouzročiti promjene na kulturnom dobru, a koje se prema posebnom propisu ne smatraju građenjem, iznimno prije građenja jednostavnih i drugih građevina i radova koje se ne grade na temelju glavnog projekta mogu se poduzimati uz prethodno odobrenje.

(5) Kao radnje iz stavka 4. smatraju se:

* građenje i radovi za koje nije potrebna građevinska dozvola
* konzerviranje
* restauriranje
* premještanje kulturnog dobra i drugi slični radovi
* rad industrijskih i drugih postrojenja i radilišta
* sanacija i održavanje kulturnog dobra
* građenje jednostavnih i drugih građevina i radova na području gdje se nalazi kulturno dobro (ograđivanje, uređenje okućnice, postava kioska, hortikulturni zahvati i ostalo).

(6) Za građenje jednostavnih i drugih građevina i radova unutar zaštićene kulturno-povijesne cjeline, na pojedinačnom kulturnom dobru, kao i na području unutar granica kulturnog dobra koji se obavljaju na temelju glavnog projekta, a za koje sukladno propisu kojim se uređuje gradnja nije potrebno ishoditi građevinsku dozvolu, na zahtjev upravnog tijela, prije započinjanja radova nadležni Konzervatorski odjel izdaje posebne uvjete zaštite kulturnog dobra.

(7) **Uklanjanje nepokretnog kulturnog dobra ili njezina dijela** može se pristupiti na temelju projekta uklanjanja građevine sukladno Zakonu o gradnji članak 153., stavak 1., a prema stavku 3. na uklanjanje građevina koje su upisane u Registar kulturnih dobara Republike Hrvatske. Osim Zakona o gradnji primjenjuje se i zakon kojim se uređuje zaštita i očuvanje kulturnih dobara, odnosno:

* **Zaštićene građevine (Z) i preventivno zaštićene građevine (P)** te njihove dijelove nije moguće ukloniti bez prethodnog mišljenja Hrvatskog vijeća za kulturna dobra i rješenja Ministarstva kulture. Zahtjev se podnosi nadležnom Konzervatorskom odjelu ako kulturno dobro izgubi svojstva radi kojih je zaštićeno ili je izravno ugrožena stabilnost građevine ili njezina dijela te ona predstavlja opasnost za susjedne građevine i život ljudi, a ta se opasnost ne može na drugi način otkloniti.
* **Građevine sa statusom evidentiranog dobra (E)**, **građevine s prijedlogom za zaštitu (PZ), građevine s prijedlogom za dobro od lokalnog značaja (PL)** te njihove dijelove nije moguće ukloniti bez stručnog mišljenja nadležnog Konzervatorskog odjela. Zahtjev se podnosi nadležnom Konzervatorskom odjelu, a obvezno sadrži arhitektonsku snimku postojećeg stanja te mišljenje ovlaštenog inženjera o stabilnosti građevine ili njenog dijela.“.

**Članak 89.**

Članak 53. mijenja se i glasi:

„(1) GUP-om su određeni različiti uvjeti i način gradnje za pojedine gradske površine.

(2) Različiti uvjeti i način gradnje uvjetovani su položajem unutar samog Grada, stupnjem dovršenosti izgradnje prostora, lokalnim uvjetima, urbanističko-arhitektonskim nasljeđem te posebnim uvjetima koji se odnose na zaštitu graditeljske i prirodne baštine.

(3) U slučaju kada građevna čestica obuhvaća dva ili više različitih načina i uvjeta gradnje određenih u ovom **poglavlju 9.** primjenjuje se onaj način i uvjet gradnje koji zauzima veću površinu građevne čestice.

(4) Iznimno od prethodnog stavka 3. ovog članka, kada se građevna čestica jednim svojim dijelom nalazi unutar točke **1. Spomenička područja i graditeljske cjeline,** članak 54., primjenjuju se načini i uvjeti gradnje određeni za Spomenička područja i graditeljske cjeline u narednim člancima kako slijedi uz suglasnost nadležnog Konzervatorskog odjela.“.

**Članak 90.**

Članak 54. mijenja se i glasi:

„(1) Prema načinu gradnje prostori se dijele na površine niskog, srednjeg i visokog stupnja izgrađenosti, a koje se nadalje dijele prema dozvoljenom broju etaža (E) na površine za gradnju visokih građevina i niskih građevina.

(2) Ovim GUP-om površine iz stavka 1. te kulturno-povijesne cjeline dijele se na:

**1. Spomenička područja i graditeljske cjeline:**

1.A Područja zajedničkih obilježja - PZO

1.B Povijesno-memorijalne cjeline, spomenici i spomen obilježja

**2. Centralno područje:**

2.N. Centralno područje niske izgradnje

2.V. Centralno područje visoke izgradnje

2.V.B Centralno područje visoke izgradnje B

**3. Širi centar i rubno područje:**

3.N. Širi centar i rubno područje niske izgradnje

3.V. Širi centar i rubno područje visoke izgradnje

3.V.B Širi centar i rubno područje visoke izgradnje B

3.V.C Širi centar i rubno područje visoke izgradnje C

3.V.D Širi centar i rubno područje visoke izgradnje D

**4. Zapadno područje:**

4.N. Zapadno područje niske izgradnje

4.N.B Zapadno područje niske izgradnje B

4.V. Zapadno područje visoke izgradnje.

(3) Površine iz stavka 2. prikazane su na kartografskom prikazu broj 4C Uvjeti za korištenje, uređenje i zaštitu prostora - Način i uvjeti gradnje.

(4) Kada postoji važeći plan niže razine (DPU odnosno UPU) za područja iz stavka 2. ovog članka postupa se po tom planu.

(5) Područja iz stavka 2. koja su razrađena s detaljnošću urbanističkog plana uređenja u sklopu ovog GUP-a, načini i uvjeti gradnje određeni u ovom poglavlju, a detaljniji načini i uvjeti gradnje određeni su u **poglavlju 12.4.** te se postupa po tom poglavlju.“.

**Članak 91.**

Iza naslova poglavlja „**9.1. Spomenička područja i graditeljske cjeline**“ dodaje se novi naslov poglavlja „**9.1.1. Područja zajedničkih obilježja – PZO – 1.A**“.

**Članak 92.**

Članak 55. mijenja se i glasi:

„(1) Dijelovi grada koji su GUP-om određeni kao područja zajedničkih obilježja - PZO od broja PZO 1 do PZO 16 uređivat će se sukladno poglavlju **7.1. Područja zajedničkih obilježja.**

(2) Za područja na kojima je dopuštena gradnja najveći koeficijent izgrađenosti iznosi kig=0,5, iznimno i više, kako je određeno za svako područje zajedničkih obilježja, a najveći koeficijent iskoristivosti iznosi kis=3,6 odnosno kako je određeno za svako područje zajedničkih obilježja.

(3) Iznimno, u područjima zajedničkih obilježja (PZO) dopušteno je odstupanje od najvećeg koeficijenta izgrađenosti iz stavka 2. ovog članka do kig=1,0, sukladno uvjetima gradnje za područja zajedničkih obilježja i prema odredbama detaljnijih planova odnosno urbanističkih planova uređenja koji su važeći unutar ovih područja.“.

**Članak 93.**

Iza članka 55. dodaje se novi naslov poglavlja i njemu pripadajući članak kako slijedi – „**9.1.2. Povijesno-memorijalne cjeline, spomenici i spomen obilježja – 1.B**“ i **članak 55.a**:

„**9.1.2. Povijesno-memorijalne cjeline, spomenici i spomen obilježja – 1.B**

**Članak 55.a**

(1) Povijesno-memorijalne cjeline, spomenici i spomen obilježja na području GUP-a su:

* Groblja – kulturna dobra
* Tvornica kemijske industrije i spomen područje "Danica" - zaštićeno kulturno dobro.

(2) Dozvoljena visina građevine, koeficijent izgrađenosti te ostali načini i uvjeti gradnje za kulturna dobra iz stavka 1. ovog članka odredit će se sukladno konzervatorskim smjernicama.“.

**Članak 94.**

Iza naslova poglavlja „**9.2. Centralno područje**“ naslov poglavlja „**9.2.1. Centralno područje niske izgradnje (2.n.)**“ mijenja se i glasi: „**9.2.1. Centralno područje niske izgradnje (2.N.)**“.

**Članak 95.**

Iza naslova poglavlja „**9.2.1. Centralno područje niske izgradnje (2.N.)**“ dodaje se novi članak koji glasi:

„**Članak 55.b**

(1) Od stambenih građevina u centralnom području niske izgradnje (2.N) mogu se graditi individualne stambene zgrade, manje višestambene zgrade i višestambene zgrade.“.

**Članak 96.**

Članak 56. mijenja se i glasi:

„(1) Najveći dozvoljeni broj etaža iznosi:

* za sve građevine: E=Po/S+P+2K+Pk/UK
* iznimno i više od navede visine u prethodnom podstavku (crkveni tornjevi, silosi, vodotornjevi, vatrogasni tornjevi ili slično) zbog konstruktivno-tehnoloških rješenja, procesa rada koji se u njima odvija i slično
* iznimno od prethodnih podstavka, visina može biti i viša ako je takvo zatečeno stanje postojeće građevine.

(2) Najveći koeficijent izgrađenosti građevne čestice unutar svih namjena za cijelo područje niske izgradnje (2.N.) je kig=0,5 ako u stavcima koji slijede ovog članka nije drukčije određeno za svaku namjenu odnosno građevinu posebno.

(3) Najveći koeficijent izgrađenosti - kig iznosi:

* **za stambenu namjenu:**
* individualne stambene zgrade, manje višestambene zgrade i višestambene zgrade – kig=0,5
* javna i društvena namjena/građevina - kig=0,7
* ostale namjene/građevine - kig=0,5
* **za mješovitu namjenu:**
* stambena namjena – svi tipovi stambenih zgrada – kig=0,5
* gospodarska namjena - kig=0,5
* ugostiteljsko-turistička namjena – kig=0,6
* javna i društvena namjena - kig=0,7
* sportsko-rekreacijska namjena - kig=0,6
* građevine ostalih namjena - kig=0,5
* **za gospodarsku namjenu – poslovna** – kig=0,5
* **za javnu i društvenu namjenu** - kig=0,70
* **za sportsko-rekreacijsku namjenu** - kig=0,6
* iznimno od prethodnih podstavaka, koeficijent izgrađenosti - kig može biti veći ako je takvo zatečeno stanje postojeće građevine te se kod rekonstrukcije ne može povećavati.

(4) Najveći koeficijent iskoristivosti - kis iznosi:

* **za stambenu namjenu:**
* individualne stambene zgrade, manje višestambene zgrade i višestambene zgrade – kis= 3,0
* javna i društvena namjena/građevina – kis= 4,2
* ostale namjene/građevine – kis=3,0
* **za mješovitu namjenu:**
* stambena namjena – svi tipovi stambenih zgrada – kis= 3,0
* gospodarska namjena – kis= 3,0
* ugostiteljsko-turistička namjena – kis= 3,6
* javna i društvena namjena – kis= 4,2
* sportsko-rekreacijska namjena – kis= 3,6
* građevine ostalih namjena – kis= 3,0
* **za gospodarsku namjenu – poslovna** – kis= 3,0
* **za javnu i društvenu namjenu** - kis= 4,2
* **za sportsko-rekreacijsku namjenu** – kis= 3,6
* iznimno od prethodnih podstavaka, koeficijent iskoristivosti - kis može biti veći ako je takvo zatečeno stanje postojeće građevine te se kod rekonstrukcije građevine ne može povećavati.

(5) Iznimno od prethodnih stavaka, odstupanja od najvećih koeficijenata izgrađenosti - kig i iskoristivosti - kis moguća su samo za javnu i društvenu namjenu odnosno za građevine javne i društvene namjene do 25% u odnosu na propisane za svaku namjenu u kojoj se planira gradnja tih građevina.

(6) Podzemni dijelovi građevine mogu zauzimati do 80 % površine građevne čestice, ali dio koji prelazi najveći koeficijent izgrađenosti – kig mora biti potpuno ukopan u teren.

(7) U slučaju izrađenog važećeg plana niže razine (DPU odnosno UPU) za centralno područje niske izgradnje (2.N.) postupa se po tom planu.

(8) Dijelovi centralnog područja niske izgradnje (2.N.) razrađeni su s detaljnošću urbanističkog plana uređenja u sklopu ovog GUP-a u **poglavlju 12.4.** te sepostupa po tom poglavlju.“.

**Članak 97.**

Iza članka 56. naslov poglavlja „**9.2.2. Centralno područje visoke izgradnje (2.v.)**“ mijenja se i glasi: „**9.2.2. Centralno područje visoke izgradnje (2.V.)**“.

**Članak 98.**

Iza naslova poglavlja „**9.2.2. Centralno područje visoke izgradnje (2.V.)**“ dodaje se novi članak koji glasi:

„**Članak 56.a**

(1) Od stambenih građevina u centralnom području visoke izgradnje (2.V.) mogu se graditi individualne stambene zgrade, manje višestambene zgrade i višestambene zgrade.“.

**Članak 99.**

Članak 57. mijenja se i glasi:

„(1) Najveći dozvoljeni broj etaža iznosi:

* za sve građevine: E=Po/S+P+4K+ Pk/UK
* iznimno i više od navede visine u prethodnom podstavku (crkveni tornjevi, silosi, vodotornjevi, vatrogasni tornjevi ili slično) zbog konstruktivno-tehnoloških rješenja, procesa rada koji se u njima odvija i slično
* iznimno za građevine javne i društvene namjene te poslovne građevine (uredske, hotel i slično) dopuštena je gradnja E=Po/S+P+8K+Pk/UK uz obveznu provedbu javnog urbanističko-arhitektonskog natječaja sukladno zakonskoj regulativi
* iznimno od prethodnih podstavka, visina može biti i viša ako je takvo zatečeno stanje postojeće građevine.

(2) Najveći koeficijent izgrađenosti građevne čestice unutar svih namjena za cijelo centralno područje visoke izgradnje (2.V.) je kig=0,5 ako u stavcima koji slijede ovog članka nije drukčije određeno za svaku namjenu odnosno građevinu posebno.

(3) Najveći koeficijent izgrađenosti - kig iznosi:

* **za stambenu namjenu:**
* individualne stambene zgrade, manje višestambene zgrade i višestambene zgrade – kig=0,5
* javna i društvena namjena/građevina - kig=0,7
* ostale namjene/građevine - kig=0,5
* **za mješovitu namjenu:**
* stambena namjena – svi tipovi stambenih zgrada – kig=0,5
* gospodarska namjena - kig=0,5
* ugostiteljsko-turistička namjena – kig=0,6
* javna i društvena namjena - kig=0,7
* sportsko-rekreacijska namjena - kig=0,7
* građevine ostalih namjena - kig=0,5
* **za gospodarsku namjenu:**
* poslovna – kig=0,5
* proizvodno-poslovna – kig=0,6
* **za javnu i društvenu namjenu** - kig=0,7
* **za sportsko-rekreacijsku namjenu** – kig=0,6
* iznimno od prethodnih podstavaka, koeficijent izgrađenosti - kig može biti veći ako je takvo zatečeno stanje postojeće građevine te se kod rekonstrukcije građevine ne može povećavati.

(4) Najveći koeficijent iskoristivosti - kis iznosi:

* **za stambenu namjenu:**
* individualne stambene zgrade, manje višestambene zgrade i višestambene zgrade – kis= 4,0
* javna i društvena namjena/građevina – kis= 4,9
* ostale namjene/građevine – kis= 4,0
* **za mješovitu namjenu:**
* stambena namjena – svi tipovi stambenih zgrada – kis= 4,0
* gospodarska namjena – kis= 4,0
* ugostiteljsko-turistička namjena – kis= 4,8
* javna i društvena namjena – kis= 4,9
* sportsko-rekreacijska namjena – kis= 4,8
* građevine ostalih namjena – kis= 4,0
* **za gospodarsku namjenu:**
* poslovna – kis= 4,0
* proizvodno-poslovna – kis= 4,8
* **za javnu i društvenu namjenu** – kis= 4,9
* **za sportsko-rekreacijsku namjenu** – kis= 4,8
* iznimno od prethodnih podstavaka, koeficijent iskoristivosti - kis može biti veći ako je takvo zatečeno stanje postojeće građevine te se kod rekonstrukcije ne može povećavati.

(5) Iznimno od prethodnih stavaka, odstupanja od najvećih koeficijenata izgrađenosti - kig i iskoristivosti - kis moguća su samo za javnu i društvenu namjenu odnosno za građevine javne i društvene namjene do 25% u odnosu na propisane za svaku namjenu u kojoj se planira gradnja tih građevina.

(6) Podzemni dijelovi građevine mogu zauzimati do 80 % površine građevne čestice, ali dio koji prelazi najveći koeficijent izgrađenosti - kig mora biti potpuno ukopan u teren.

(7) U slučaju izrađenog važećeg plana niže razine (DPU odnosno UPU) na centralnom području visoke izgradnje (2.V.) postupa se po tom planu.“.

**Članak 100.**

Iza članka 57. dodaje se novi naslov poglavlja i njemu pripadajući članak kako slijedi – „**9.2.3. Centralno područje visoke izgradnje (2.V.B)**“ i **članak 57.a**:

„**9.2.3. Centralno područje visoke izgradnje (2.V.B)**

**Članak 57.a**

(1) Najveći dozvoljeni broj etaža iznosi:

* za sve građevine: E=Po/S+P+8K+Pk/UK
* iznimno i više od navede visine u prethodnom podstavku (crkveni tornjevi, silosi, vodotornjevi, vatrogasni tornjevi ili slično) zbog konstruktivno-tehnoloških rješenja, procesa rada koji se u njima odvija i slično
* iznimno od prethodnih podstavka, visina može biti i viša ako je takvo zatečeno stanje postojeće građevine.

(2) Najveći koeficijent izgrađenosti građevne čestice unutar svih namjena za cijelo centralno područje visoke izgradnje (2.V.B) je kig=0,5 ako u stavcima koji slijede ovog članka nije drukčije određeno za svaku namjenu odnosno građevinu posebno.

(3) Najveći koeficijent izgrađenosti - kig iznosi:

* **za stambenu namjenu:**
* manje višestambene zgrade i višestambene zgrade – kig=0,5
* javna i društvena namjena/građevina - kig=0,7
* ostale namjene/građevine - kig=0,5
* **za mješovitu namjenu:**
* stambena namjena – manje višestambene zgrade i višestambene zgrade – kig=0,5
* gospodarska namjena - poslovna - kig=0,5
* ugostiteljsko-turistička namjena – kig=0,6
* javna i društvena namjena - kig=0,7
* sportsko-rekreacijska namjena - kig=0,6
* građevine ostalih namjena - kig=0,5
* **za gospodarsku namjenu:**
* poslovna – kig=0,5
* iznimno od prethodnih podstavaka, koeficijent izgrađenosti - kig može biti veći ako je takvo zatečeno stanje postojeće građevine te se kod rekonstrukcije građevine ne može povećavati.

(4) Najveći koeficijent iskoristivosti - kis iznosi:

* **za stambenu namjenu:**
* manje višestambene zgrade i višestambene zgrade – kis= 5,5
* javna i društvena namjena/građevina – kis= 6,5
* ostale namjene/građevine – kis= 5,5
* **za mješovitu namjenu:**
* stambena namjena – manje višestambene zgrade i višestambene zgrade – kis= 5,5
* gospodarska namjena - poslovna – kis= 5,5
* ugostiteljsko-turistička namjena – kis= 6,0
* javna i društvena namjena – kis= 6,5
* sportsko-rekreacijska namjena – kis= 6,0
* građevine ostalih namjena – kis= 5,5
* **za gospodarsku namjenu:**
* poslovna – kis= 5,5
* iznimno od prethodnih podstavaka, koeficijent iskoristivosti - kis može biti veći ako je takvo zatečeno stanje postojeće građevine te se kod rekonstrukcije ne može povećavati.

(5) Iznimno od prethodnih stavaka, odstupanja od najvećih koeficijenata izgrađenosti - kig i iskoristivosti - kis moguća su samo za javnu i društvenu namjenu odnosno za građevine javne i društvene namjene do 25% u odnosu na propisane za svaku namjenu u kojoj se planira gradnja tih građevina.

(6) Podzemni dijelovi građevine mogu zauzimati do 80 % površine građevne čestice, ali dio koji prelazi najveći koeficijent izgrađenosti - kig mora biti potpuno ukopan u teren.

(7) U slučaju izrađenog važećeg plana niže razine (DPU odnosno UPU) za centralno područje visoke izgradnje (2.V.B) postupa se po tom planu.“.

**Članak 101.**

Iza naslova poglavlja „**9.3. Širi centar i rubno područje**“ naslov poglavlja „**9.3.1. Širi centar i rubno područje niske izgradnje (3.n.)**“ mijenja se i glasi: „**9.3.1. Širi centar i rubno područje niske izgradnje (3.N.)**“.

**Članak 102.**

Članak 58. mijenja se i glasi:

„(1) Od stambenih građevina mogu se graditi individualne stambene zgrade i manje višestambene zgrade. Ne mogu se graditi višestambene zgrade.“.

**Članak 103.**

Članak 59. mijenja se i glasi:

„(1) Najveći dozvoljeni broj etaža iznosi:

* za gradnju individualne stambene zgrade: E=Po/S+P+2K+Pk
* za sve ostale građevine: E=Po/S+P+2K+Pk/UK
* iznimno i više od navede visine u prethodnom podstavku (crkveni tornjevi, silosi, vodotornjevi, vatrogasni tornjevi ili slično) zbog konstruktivno-tehnoloških rješenja, procesa rada koji se u njima odvija i slično
* iznimno od prethodnih podstavka, visina može biti i viša ako je takvo zatečeno stanje postojeće građevine.

(2) Najveći koeficijent izgrađenosti građevne čestice unutar svih namjena za cijeli širi centar i rubno područje niske izgradnje (3.N.) je kig=0,5 ako u stavcima koji slijede ovog članka nije drukčije određeno za svaku namjenu odnosno građevinu posebno.

(3) Najveći koeficijent izgrađenosti - kig iznosi:

* **za stambenu namjenu:**
* individualne stambene zgrade i manje višestambene zgrade – kig=0,5
* javna i društvena namjena/građevina - kig=0,7
* ostale namjene/građevine - kig=0,5
* **za mješovitu namjenu:**
* stambena namjena – svi tipovi stambenih zgrada – kig=0,5
* gospodarska namjena - kig=0,5
* ugostiteljsko-turistička namjena – kig=0,6
* javna i društvena namjena - kig=0,7
* sportsko-rekreacijska namjena - kig=0,6
* građevine ostalih namjena - kig=0,5
* **za gospodarsku namjenu:**
* poslovna – kig=0,5
* proizvodno-poslovna – kig=0,6
* **za sportsko-rekreacijsku namjenu** – kig=0,5
* **za javnu i društvenu namjenu** - kig=0,6
* iznimno od prethodnih podstavaka, koeficijent izgrađenosti – kig može biti veći ako je takvo zatečeno stanje postojeće građevine te se kod rekonstrukcije građevine ne može povećavati.

(4) Najveći koeficijent iskoristivosti - kis iznosi:

* **za stambenu namjenu:**
* individualne stambene zgrade i manje višestambene zgrade – kis= 3,0
* javna i društvena namjena/građevina – kis= 4,2
* ostale namjene/građevine – kis= 3,0
* **za mješovitu namjenu:**
* stambena namjena – svi tipovi stambenih zgrada – kis= 3,0
* gospodarska namjena – kis= 3,0
* ugostiteljsko-turistička namjena – kis= 3,6
* javna i društvena namjena – kis= 4,2
* sportsko-rekreacijska namjena – kis= 3,6
* građevine ostalih namjena – kis= 3,0
* **za gospodarsku namjenu:**
* poslovna – kis= 3,0
* proizvodno-poslovna – kis= 3,6
* **za sportsko-rekreacijsku namjenu** – kis= 3,6
* **za javnu i društvenu namjenu** - kis= 4,2
* iznimno od prethodnih podstavaka, koeficijent iskoristivosti - kis može biti veći ako je takvo zatečeno stanje postojeće građevine te se kod rekonstrukcije ne može povećavati.

(5) Iznimno od prethodnih stavaka, odstupanja od najvećih koeficijenata izgrađenosti - kig i iskoristivosti - kis moguća su samo za javnu i društvenu namjenu odnosno za građevine javne i društvene namjene do 25% u odnosu na propisane za svaku namjenu u kojoj se planira gradnja tih građevina.

(6) Podzemni dijelovi građevine mogu zauzimati do 80 % površine građevne čestice, ali dio koji prelazi najveći koeficijent izgrađenosti mora biti potpuno ukopan u teren.

(7) U slučaju izrađenog važećeg plana niže razine (DPU odnosno UPU) za širi centar i rubno područje niske izgradnje (3.N.) postupa se po tom planu.

(8) Dijelovi šireg centra i rubnog područja niske izgradnje (3.N.) razrađeni su s detaljnošću urbanističkog plana uređenja u sklopu ovog GUP-a u **poglavlju 12.4.** te se postupa po tom poglavlju.“.

**Članak 104.**

Iza članka 59. naslov poglavlja „**9.3.2. Širi centar i rubno područje visoke izgradnje (3.v.)**“mijenja se i glasi: „**9.3.2. Širi centar i rubno područje visoke izgradnje (3.V.)**“.

**Članak 105.**

Članak 60. mijenja se i glasi:

„(1) Najveći dozvoljeni broj etaža iznosi:

* za sve građevine: E=Po/S+P+4K
* iznimno i više od navede visine u prethodnom podstavku (crkveni tornjevi, silosi, vodotornjevi, vatrogasni tornjevi ili slično) zbog konstruktivno-tehnoloških rješenja, procesa rada koji se u njima odvija i slično
* iznimno za građevine javne i društvene namjene te poslovne građevine (uredske, hotel i slično) dopuštena je gradnja E=Po/S+P+8K+Pk/UK uz obveznu provedbu javnog urbanističko-arhitektonskog natječaja sukladno zakonskoj regulativi
* iznimno od prethodnih podstavka, visina može biti i viša ako je takvo zatečeno stanje postojeće građevine.

(2) Najveći koeficijent izgrađenosti građevne čestice unutar svih namjena za cijeli širi centar i rubno područje visoke izgradnje (3.V.) je kig=0,5 ako u stavcima koji slijede ovog članka nije drukčije određeno za svaku namjenu odnosno građevinu posebno.

(3) Najveći koeficijent izgrađenosti - kig iznosi:

* **za stambenu namjenu:**
* individualne stambene zgrade, manje višestambene zgrade i višestambene zgrade – kig=0,5
* javna i društvena namjena/građevina - kig=0,7
* ostale namjene/građevine - kig=0,5
* **za mješovitu namjenu:**
* stambena namjena – svi tipovi stambenih zgrada – kig=0,5
* gospodarska namjena - kig=0,5
* ugostiteljsko-turistička namjena – kig=0,6
* javna i društvena namjena - kig=0,7
* sportsko-rekreacijska namjena - kig=0,6
* građevine ostalih namjena - kig=0,5
* **za gospodarsku namjenu:**
* proizvodna – kig=0,6
* poslovna – kig=0,5
* proizvodno-poslovna – kig=0,6
* **za javnu i društvenu namjenu** - kig=0,7
* **za sportsko-rekreacijsku namjenu** – kig=0,6
* iznimno od prethodnih podstavaka, koeficijent izgrađenosti - kig može biti veći ako je takvo zatečeno stanje postojeće građevine te se kod rekonstrukcije građevine ne može povećavati.

(4) Najveći koeficijent iskoristivosti - kis iznosi:

* **za stambenu namjenu:**
* individualne stambene zgrade, manje višestambene zgrade i višestambene zgrade – kis= 3,5
* javna i društvena namjena/građevina – kis= 4,9
* ostale namjene/građevine – kis= 3,5
* **za mješovitu namjenu:**
* stambena namjena – svi tipovi stambenih zgrada – kis= 3,5
* gospodarska namjena – kis= 3,5
* ugostiteljsko-turistička namjena – kis= 4,2
* javna i društvena namjena – kis= 4,9
* sportsko-rekreacijska namjena – kis= 4,2
* građevine ostalih namjena – kis= 3,5
* **za gospodarsku namjenu:**
* proizvodna – kis= 4,2
* poslovna – kis= 3,5
* proizvodno-poslovna – kis= 4,2
* **za javnu i društvenu namjenu** - kis= 4,9
* **za sportsko-rekreacijsku namjenu** – kis= 4,2
* iznimno od prethodnih podstavaka, koeficijent iskoristivosti - kis može biti veći ako je takvo zatečeno stanje postojeće građevine te se kod rekonstrukcije ne može povećavati.

(5) Iznimno od prethodnih stavaka, odstupanja od najvećih koeficijenata izgrađenosti - kig i iskoristivosti - kis moguća su samo za javnu i društvenu namjenu odnosno za građevine javne i društvene namjene do 25% u odnosu na propisane za svaku namjenu u kojoj se planira gradnja tih građevina.

(6) Podzemni dijelovi građevine mogu zauzimati do 60 % površine građevne čestice, ali dio koji prelazi najveći koeficijent izgrađenosti – kig mora biti potpuno ukopan u teren.

(7) u slučaju izrađenog važećeg plana niže razine (DPU odnosno UPU) postupa se po tom planu.

(8) Dijelovi šireg centra i rubnog područja niske izgradnje (3.V.) razrađeni su s detaljnošću urbanističkog plana uređenja u sklopu ovog GUP-a u **poglavlju 12.4.** te se postupa po tom poglavlju.“.

**Članak 106.**

Iza članka 60. dodaju se novi naslovi poglavlja i njima pripadajući članci kako slijedi – „**9.3.3. Širi centar i rubno područje visoke izgradnje (3.V.B)**“ i **članak 60.a**, „**9.3.4. Širi centar i rubno područje visoke izgradnje (3.V.C)**“i **članak 60.b**, „**9.3.5. Širi centar i rubno područje visoke izgradnje (3.V.D)**“ i **članak 60.c**:

„**9.3.3. Širi centar i rubno područje visoke izgradnje (3.V.B)**

**Članak 60.a**

(1) Najveći dozvoljeni broj etaža iznosi:

* za sve građevine: E=Po/S+P+8K
* iznimno i više od navede visine u prethodnom podstavku (silosi, vodotornjevi, vatrogasni tornjevi ili slično) zbog konstruktivno-tehnoloških rješenja, procesa rada koji se u njima odvija i slično
* iznimno od prethodnih podstavka, visina može biti i viša ako je takvo zatečeno stanje postojeće građevine.

(2) Najveći koeficijent izgrađenosti - kig iznosi:

* gospodarska namjena:
* proizvodno-poslovna – kig=0,6
* iznimno, koeficijent izgrađenosti - kig može biti veći ako je takvo zatečeno stanje postojeće građevine te se kod rekonstrukcije građevine ne može povećavati.

(3) Najveći koeficijent iskoristivosti - kis iznosi:

* proizvodno-poslovna – kis= 6,0
* iznimno, koeficijent iskoristivosti - kis može biti veći ako je takvo zatečeno stanje postojeće građevine te se kod rekonstrukcije ne može povećavati.

**9.3.4. Širi centar i rubno područje visoke izgradnje (3.V.C)**

**Članak 60.b**

(1) Najveći dozvoljeni broj etaža iznosi:

* za sve građevine: E=Po/S+P+6K
* iznimno i više od navede visine u prethodnom podstavku zbog konstruktivno-tehnoloških rješenja, procesa rada koji se u njima odvija i slično.

(2) Najveći koeficijent izgrađenosti građevne čestice unutar svih namjena za cijeli širi centar i rubno područje visoke izgradnje (3.V.C) je kig=0,5 ako u stavcima koji slijede ovog članka nije drukčije određeno za svaku namjenu odnosno građevinu posebno.

(3) Najveći koeficijent izgrađenosti - kig iznosi:

* **za mješovitu namjenu:**
* stambena namjena – individualne stambene zgrade, manje višestambene zgrade i višestambene zgrade – kig=0,5
* gospodarska namjena - poslovna - kig=0,5
* ugostiteljsko-turistička namjena – kig=0,6
* javna i društvena namjena - kig=0,7
* sportsko-rekreacijska namjena - kig=0,6
* građevine ostalih namjena - kig=0,5.

(4) Najveći koeficijent iskoristivosti - kis iznosi:

* **za mješovitu namjenu:**
* stambena namjena – svi tipovi stambenih zgrada – kis= 4,5
* gospodarska namjena - poslovna – kis= 4,5
* ugostiteljsko-turistička namjena – kis= 4,8
* javna i društvena namjena – kis= 5,6
* sportsko-rekreacijska namjena – kis= 4,8
* građevine ostalih namjena – kis= 4,5.

(5) Iznimno od prethodnih stavaka, odstupanja od najvećih koeficijenata izgrađenosti - kig i iskoristivosti - kis moguća su samo za javnu i društvenu namjenu odnosno za građevine javne i društvene namjene do 25% u odnosu na propisane za svaku namjenu u kojoj se planira gradnja tih građevina.

(6) Podzemni dijelovi građevine mogu zauzimati do 60 % površine građevne čestice, ali dio koji prelazi najveći koeficijent izgrađenosti – kig mora biti potpuno ukopan u teren.

(7) Dijelovi šireg centra i rubnog područja visoke izgradnje (3.V.C) razrađeni su s detaljnošću urbanističkog plana uređenja u sklopu ovog GUP-a u **poglavlju 12.4.** te se postupa po tom poglavlju.

**9.3.5. Širi centar i rubno područje visoke izgradnje (3.V.D)**

**Članak 60.c**

(1) Najveći dozvoljeni broj etaža iznosi:

* za sve građevine: E=Po/S+P+4K+Pk/UK
* iznimno i više od navede visine u prethodnom stavku zbog konstruktivno-tehnoloških rješenja, procesa rada koji se u njima odvija i slično.

(2) Najveći koeficijent izgrađenosti - kig iznosi:

* **za mješovitu namjenu:**
* stambena namjena – manje višestambene zgrade i višestambene zgrade – kig=0,5
* gospodarska namjena - poslovna - kig=0,5
* ugostiteljsko-turistička namjena – kig=0,6
* javna i društvena namjena - kig=0,7
* sportsko-rekreacijska namjena - kig=0,6
* građevine ostalih namjena - kig=0,5.

(3) Najveći koeficijent iskoristivosti - kis iznosi:

* **za mješovitu namjenu:**
* stambena namjena – svi tipovi stambenih zgrada – kis= 4,0
* gospodarska namjena - poslovna – kis= 4,0
* ugostiteljsko-turistička namjena – kis= 4,8
* javna i društvena namjena – kis= 4,9
* sportsko-rekreacijska namjena – kis= 4,8
* građevine ostalih namjena – kis= 4,0.

(4) Podzemni dijelovi građevine mogu zauzimati do 60 % površine građevne čestice, ali dio koji prelazi najveći koeficijent izgrađenosti – kig mora biti potpuno ukopan u teren.

(5) Širi centar i rubno područje visoke izgradnje (3.V.D) razrađeno je s detaljnošću urbanističkog plana uređenja u sklopu ovog GUP-a u **poglavlju 12.4.** te se postupa po tom poglavlju.“.

**Članak 107.**

Iza naslova poglavlja „**9.4. Zapadno područje**“ naslov poglavlja „**9.4.1. Zapadno područje niske izgradnje (4.n.)**“mijenja se i glasi: „**9.4.1. Zapadno područje niske izgradnje (4.N.)**

**Članak 108.**

Članak 61. mijenja se i glasi:

„(1) Od stambenih građevina u zapadnom području niske izgradnje (4.N.) mogu se graditi individualne stambene zgrade i manje višestambene zgrade. Ne mogu se graditi višestambene zgrade.“.

**Članak 109.**

Članak 62. mijenja se i glasi:

„(1) Najveći dozvoljeni broj etaža iznosi:

* za individualne stambene zgrade: E=Po/S+P+2K+Pk
* za sve ostale građevine: E=Po/S+P+2K+Pk/UK
* iznimno i više od navede visine u prethodnom podstavku (crkveni tornjevi, silosi, vodotornjevi, vatrogasni tornjevi ili slično) zbog konstruktivno-tehnoloških rješenja, procesa rada koji se u njima odvija i slično
* iznimno od prethodnih podstavka, visina može biti i viša ako je takvo zatečeno stanje postojeće građevine.

(2) Najveći koeficijent izgrađenosti građevne čestice unutar svih namjena za cijelo zapadno područje niske izgradnje (4.N.) je kig=0,5 ako u stavcima koji slijede ovog članka nije drukčije određeno za svaku namjenu odnosno građevinu posebno.

(3) Najveći koeficijent izgrađenosti - kig iznosi:

* **za stambenu namjenu:**
* individualne stambene zgrade i manje višestambene zgrade – kig=0,5
* javna i društvena namjena/građevina - kig=0,7
* ostale namjene/građevine - kig=0,5
* **za mješovitu namjenu:**
* stambena namjena – individualne stambene zgrade i manje višestambene zgrade – kig=0,5
* gospodarska namjena - kig=0,5
* ugostiteljsko-turistička namjena – kig=0,6
* javna i društvena namjena - kig=0,7
* sportsko-rekreacijska namjena - kig=0,6
* građevine ostalih namjena - kig=0,5
* **za gospodarsku namjenu** – poslovna – kig=0,5
* **za javnu i društvenu namjenu** - kig=0,7
* iznimno od prethodnih podstavaka, koeficijent izgrađenosti - kig može biti veći ako je takvo zatečeno stanje postojeće građevine te se kod rekonstrukcije ne može povećavati.

(4) Najveći koeficijent iskoristivosti - kis iznosi:

* **za stambenu namjenu**:
* individualne stambene zgrade i manje višestambene zgrade – kis= 3,0
* javna i društvena namjena/građevina – kis= 4,2
* ostale namjene/građevine – kis= 3,0
* **za mješovitu namjenu:**
* stambena namjena – svi tipovi stambenih zgrada – kis= 3,0
* gospodarska namjena – kis= 3,0
* ugostiteljsko-turistička namjena – kis= 3,6
* javna i društvena namjena – kis= 4,2
* sportsko-rekreacijska namjena – kis= 3,6
* građevine ostalih namjena – kis= 3,0
* **za gospodarsku namjenu** – poslovna – kis= 3,0
* **za javnu i društvenu namjenu** - kis= 4,2
* iznimno od prethodnih podstavaka, koeficijent iskoristivosti - kis može biti veći ako je takvo zatečeno stanje postojeće građevine te se kod rekonstrukcije građevine ne može povećavati.

(5) Iznimno od prethodnih stavaka, odstupanja od najvećih koeficijenata izgrađenosti - kig i iskoristivosti - kis moguća su samo za javnu i društvenu namjenu odnosno za građevine javne i društvene namjene do 25% u odnosu na propisane za svaku namjenu u kojoj se planira gradnja tih građevina.

(6) Podzemni dijelovi građevine mogu zauzimati do 60 % površine građevne čestice, ali dio koji prelazi najveći koeficijent izgrađenosti – kig mora biti potpuno ukopan u teren.

(7) U slučaju izrađenog važećeg plana niže razine (DPU odnosno UPU) za zapadno područje niske izgradnje (4.N.) postupa se po tom planu.“.

**Članak 110.**

Iza članka 62. dodaje se novi naslov poglavlja i njemu pripadajući članak kako slijedi – „**9.4.2. Zapadno područje niske izgradnje (4.N.B)**“ i **članak 62.a**:

„**9.4.2. Zapadno područje niske izgradnje (4.N.B)**

**Članak 62.a**

(1) Unutar stambene gradnje u zelenilu (oznaka S1) od stambenih građevina mogu se graditi individualne stambene zgrade. Ne mogu se graditi manje višestambene zgrade i višestambene zgrade.

(2) Najveći dozvoljeni broj etaža iznosi:

* za sve građevine: E=Po/S+P+1K+Pk/UK
* iznimno i više od navede visine u prethodnom stavku (crkveni tornjevi, silosi, vodotornjevi, vatrogasni tornjevi ili slično) zbog konstruktivno-tehnoloških rješenja, procesa rada koji se u njima odvija i slično.

(3) Najveći koeficijent izgrađenosti - kig iznosi:

* **za stambenu gradnju u zelenilu:**
* individualne stambene zgrade – kig=0,4
* ostale namjene/građevine - kig=0,4.

(4) Najveći koeficijent iskoristivosti - kis iznosi:

* **za stambena gradnja u zelenilu:**
* individualne stambene zgrade – kis= 2,0
* ostale namjene/građevine – kis= 2,0

(5) Podzemni dijelovi građevine mogu zauzimati do 60 % površine građevne čestice, ali dio koji prelazi najveći koeficijent izgrađenosti – kig mora biti potpuno ukopan u teren.“.

**Članak 111.**

Iza članka 62.a naslov poglavlja „**9.4.2. Zapadno područje visoke izgradnje (4.v.)**“ mijenja se i glasi: „**9.4.3. Zapadno područje visoke izgradnje (4.V.)**“.

**Članak 112.**

Članak 63. mijenja se i glasi:

„(1) Od stambenih građevina u zapadnom području visoke izgradnje (4.V.) mogu se graditi individualne stambene zgrade, manje višestambene zgrade i višestambene zgrade.“.

**Članak 113.**

Članak 64. mijenja se i glasi:

„(1) Najveći dozvoljeni broj etaža iznosi:

* za gradnju individualnih stambenih zgrada: E=Po/S+P+2K+Pk
* za sve ostale građevine: E=Po/S+P+4K+Pk/UK
* iznimno i više od navede visine u prethodnom podstavku (crkveni tornjevi, silosi, vodotornjevi, vatrogasni tornjevi ili slično) zbog konstruktivno-tehnoloških rješenja, procesa rada koji se u njima odvija i slično
* iznimno od prethodnih podstavka, visina može biti i viša ako je takvo zatečeno stanje postojeće građevine.

(2) Najveći koeficijent izgrađenosti građevne čestice unutar svih namjena za cijelo zapadno područje visoke izgradnje (4.V.) je kig=0,5 ako u stavcima koji slijede ovog članka nije drukčije određeno za svaku namjenu odnosno građevinu posebno.

(3) Najveći koeficijent izgrađenosti - kig iznosi:

* **za stambenu namjenu:**
* individualne stambene zgrade, manje višestambene zgrade i višestambene zgrade – kig=0,5
* javna i društvena namjena/građevina - kig=0,7
* ostale namjene/građevine - kig=0,5
* **za mješovitu namjenu:**
* stambena namjena – svi tipovi stambenih zgrada – kig=0,5
* gospodarska namjena - kig=0,5
* ugostiteljsko-turistička namjena – kig=0,6
* javna i društvena namjena - kig=0,7
* sportsko-rekreacijska namjena - kig=0,6
* građevine ostalih namjena - kig=0,5
* **za javnu i društvenu namjenu** - kig=0,7
* iznimno od prethodnih podstavaka, koeficijent izgrađenosti - kig može biti veći ako je takvo zatečeno stanje postojeće građevine te se kod rekonstrukcije ne može povećavati.

(4) Najveći koeficijent iskoristivosti - kis iznosi:

* **za stambenu namjenu:**
* individualne stambene zgrade, manje višestambene zgrade i višestambene zgrade – kis= 4,0
* javna i društvena namjena/građevina – kis= 4,9
* ostale namjene/građevine – kis= 4,0
* **za mješovitu namjenu:**
* stambena namjena – svi tipovi stambenih zgrada – kis= 4,0
* gospodarska namjena – kis= 4,0
* ugostiteljsko-turistička namjena – kis= 4,8
* javna i društvena namjena – kis= 4,9
* sportsko-rekreacijska namjena – kis= 4,8
* građevine ostalih namjena – kis= 4,0
* **za javnu i društvenu namjenu** – kis= 4,9
* iznimno od prethodnih podstavaka, koeficijent iskoristivosti - kis može biti veći ako je takvo zatečeno stanje postojeće građevine te se kod rekonstrukcije građevine ne može povećavati.

(5) Iznimno od prethodnih stavaka, odstupanja od maksimalnih koeficijenata izgrađenosti - kig i iskoristivosti - kis moguća su samo za javnu i društvenu namjenu odnosno za građevine javne i društvene namjene do 25% u odnosu na propisane za svaku namjenu u kojoj se planira gradnja tih građevina.

(6) Podzemni dijelovi građevine mogu zauzimati do 60 % površine građevinske čestice, ali dio koji prelazi maksimalni koeficijent izgrađenosti mora biti potpuno ukopan u teren.

(7) Kada postoji važeći plan niže razine (DPU odnosno UPU) za zapadno područje visoke izgradnje (4.V) postupa se po tom planu.“.

**Članak 114.**

Iza članka 64. naslovi poglavlja „**9.5. Ostale odredbe**“ i „**Smještaj građevine na građevinskoj čestici**“mijenjaju se i glase: „**9.5. Ostali opći uvjeti uređenja građevne čestice i gradnja građevina**“ i „**9.5.1. Opći uvjeti o građevnim česticama**“.

**Članak 115.**

Članak 65. mijenja se i glasi:

„(1) U člancima koji slijede opisani su opći uvjeti uređenja građevne čestice i gradnja građevina koji se primjenjuju za građevinsko područje unutar obuhvata GUP-a ako za svaku namjenu građevina nije posebno određeno ovim GUP-om.

(2) Uz primjenu uvjeta za uređenje građevne čestice i gradnje građevina ovog poglavlja potrebno je provjeriti posebne uvjete korištenja i zaštite građevina ili područja s obzirom na mjere zaštite krajobraznih, prirodnih vrijednosti i kulturno-povijesnih cjelina određenih u **poglavljima 7. i 8.** ovog GUP-a.

(3) Svako građenje građevina može se odvijati unutar granica te građevne čestice.

(4) Dozvoljava se mogućnost spajanja dvije i/ili više građevnih čestica u jednu s ciljem što lakšeg i kvalitetnijeg smještaja namjene u određeni prostor na način da se zadržavaju svi uvjeti koji su zadani za građevnu česticu određene namjene sukladno ovom GUP-u.

(5) Ukoliko se nova građevna čestica formira cijepanjem od postojeće građevne čestice, obje novoformirane građevne čestice trebaju zadovoljiti sve uvjete koji su zadani za građevnu česticu određene namjene sukladno ovom GUP-u.

(6) Uređena građevna čestica je ona koja ima:

* mogućnost priključenja građevne čestice, odnosno građevine na prometnu površinu ili da je izdanagrađevinska dozvola za građenje prometne površine
* mogućnost priključenja građevine na postojeći javni sustav odvodnje otpadnih voda ili priključenje na vlastiti sustav odvodnje ako javni nije izgrađen
* mogućnost priključenja građevine na niskonaponsku električnu mrežu ili da ima autonomni sustav opskrbe električnom energijom ako se radi o građevini u kojoj je projektirano korištenje iste.

(7) Građevne čestice površine javne i društvene namjene, sportsko-rekreacijske namjene, javne zelene površine i/ili zaštitne zelene površine mogu se proširiti i na susjedne građevne čestice stambene namjene i/ili mješovite namjene unutar građevinskog područja naselja, pri čemu se sve građevne čestice zajedno tretiraju kao jedna funkcionalna cjelina.

(8) Za formiranje nove građevne čestice koja se nalazi unutar druge namjene (stambene namjene, mješovite namjene, gospodarske namjene – proizvodna, gospodarska namjena – poslovna, gospodarska proizvodno-poslovna namjena, sportsko-rekreacijska namjena i ostale) da bi se postigla njena minimalna veličina, građevna čestica se može formirati na način da joj se pridruži dio koji pripada nekoj drugoj namjeni. Ovaj dio ne može prelaziti više od 25% novoformirane građevne čestice, niti se može pridružiti površina koja GUP-om pripada površini javne i društvene namjene, javnoj zelenoj površini i/ili zaštitnoj zelenoj površini.

(9) Širina građevne čestice prema prometnoj površini ne smije biti veća od 70,0 m. Iznimno, može biti i šira ako je potrebno za razvoj određene namjene.

(10) Najmanja širina građevne čestice za gradnju građevine osnovne namjene iznosi:

* slobodnostojeća građevina - 15,0 m
* dvojne građevine i poluugrađene građevine - 12,0 m
* građevine u nizu i ugrađene građevine - 8,0 m
* odnosno kako je određeno u uvjetima smještaja za svaku građevinu posebno unutar određene namjene.

(11) Iznimno od prethodnog stavka ovog članka, najmanja širina građevne čestice za gradnju građevine osnovne namjene može biti i manja ako je takvo zatečeno postojeće stanje evidentirano u katastru.

(12) Najveća površina pojedinačne građevne čestice nije ograničena te ovisi o uvjetima funkcionalne zone unutar koje se formira.

(13) Iznimno, kod gradnje nove građevine, rekonstrukcije postojeće građevine, u slučaju interpolacije, kada ne postoji mogućnost za formiranje građevne čestice potrebnih dimenzija (širina x dubina) određene za svaku namjenu građevina posebno, uz izgrađenu prometnu površinu, građevna čestica može biti i takva da minimalna širina zamjenjuje dubinu i obrnuto, a minimalna površina građevne čestice odgovara površinama određenim za svaku namjenu posebno i ostali uvjeti gradnje su sukladni odredbama ovog GUP-a.

(14) Iznimno, kod gradnje nove građevine, rekonstrukcije postojeće građevine, u slučaju interpolacije, kada ne postoji mogućnost za formiranje građevne čestice potrebne površine određene za svaku namjenu građevine posebno, može se graditi na postojećoj građevnoj čestici manje veličine odnosno površine od propisane za svaku namjenu građevine, ali pod uvjetom da je veličina građevine, njen položaj na građevnoj čestici, odnos prema drugim susjednim građevinama, izgrađenost građevne čestice, udaljenost od prometne površine te ostali uvjeti gradnje na građevnoj čestici u skladu sa svim odredbama ovog GUP-a. U slučaju ovakve gradnje površina građevne čestice ne smije biti manja od 200,0 m2 unutar stambene namjene, a najmanje 375,0 m2 unutar ostalih namjena određenih ovim GUP-om.

(15) Građevine koje se nalaze unutar područja važećih planova nižeg reda, DPU-ovi i UPU-i, primjenjuju se uvjeti gradnje koji su određeni u tim planovima.

(16) Na terenima s nagibom većim od 12°, do izrade karte aktivnih i potencijalnih klizišta, potrebno je provesti procjenu potencijalne opasnosti od klizanja. U slučaju identificirane opasnosti, projektiranje i gradnja trebaju se provoditi u skladu s geotehničkim i inženjersko-geološkim smjernicama struke.

(17) Građevna čestica mora imati osiguran neposredni kolni prilaz minimalne širine 3,0 m na prometnu površinu. Iznimno i manje, ako je takvo zatečeno postojeće stanje evidentirano u katastru.“.

**Članak 116.**

Iza članka 65. naslov poglavlja „**9.5.2. Posebne odredbe**“ mijenja se i glasi:„**9.5.2. Građevine osnovne namjene, prateće i pomoćne građevine**“.

Iza naslova poglavlja „**9.5.2. Građevine osnovne namjene, prateće i pomoćne građevine**“ dodaju se novi naslovi poglavlja i njima pripadajući članci kako slijedi – **članak 65.a**, „**9.5.3. Položaj građevina**“ i **članak 65.b**, „**9.5.4. Građevni pravac**“ i **članak 65.c**, „**9.5.5. Udaljenost građevina od granica susjednih građevnih čestica**“ i **članak 65.d**, **članak 65.e**, „**9.5.6. Međusobna udaljenost između osnovne/prateće/pomoćne građevine**“ i **članak 65.f**, „**9.5.7. Položaj prateće i pomoćne građevine**“ i **članak 65.g**:

„**9.5.2. Građevine osnovne namjene, prateće i pomoćne građevine**

**Članak 65.a**

(1) **Građevina osnovne namjene** (ili osnovna građevina) je građevina sadržaja identičnog ili kompatibilnog s namjenom građevne čestice, ovisno o funkcionalnoj zoni odnosno površini unutar koje se građevna čestica nalazi.

(2) **Prateća građevina** (ili građevina prateće namjene) je građevina koja se na građevnoj čestici gradi uz građevinu osnovne namjene, a čija namjena i površina su određene vrstom dozvoljenih pratećih djelatnosti, ovisno o namjeni građevne čestice i funkcionalnoj zoni odnosno površini unutar koje se građevna čestica nalazi.

(3) **Prateće građevine** mogu biti:

* poslovne, proizvodne, javne i društvene, gospodarske, ugostiteljsko-turističke, sportsko-rekreacijske i ostale građevine za djelatnosti i prateće sadržaje određene za svaku namjenu ovog GUP-a.

(4) **Pomoćna građevina** je građevina koja s osnovnom i/ili pratećom građevinom na istoj građevnoj čestici čini funkcionalni sklop i koja služi redovnoj uporabi osnovne i/ili prateće građevine.

(5) Pomoćne građevine su:

* garaže, nadstrešnice, terase, vrtna sjenica, spremišta, ljetna kuhinja, roštilji i slično
* bazeni, saune, jacuzzi, fontane, vrtni bazeni, ribnjaci i slično
* kotlovnice, cisterne za vodu i septičke jame
* spremnik za smještaj tipskih kontejnera za komunalni otpad
* ostale građevine određene važećom zakonskom regulativom
* solarni kolektori, sunčane elektrane.

(6) Jednostavne građevine i radovi su:

* reklamni pano i informacijski stup oglasne površine do 12,0 m2
* nadstrešnica za sklanjanje ljudi u javnom prometu u skladu s tipskim projektom
* kiosk i druge građevine gotove konstrukcije tlocrtne površine do 15,0 m2
* tende, podesti otvorenih terasa
* staze, platoi, stube
* podzemni spremnik za smještaj kontejnera za komunalni otpad
* komunalna oprema - klupa, koš za smeće
* ostale građevine određene važećom zakonskom regulativom.

(7) Podjela pomoćnih i jednostavnih građevina u skladu je sa Pravilnikom o jednostavnim i drugim građevinama i radovima, („Narodne novine“ broj 112/17, 34/18, 36/19, 98/19, 31/20, 74/22 i 155/23) te mora biti usklađena sa svakim novim izmjenama i dopunama Pravilnika.

**9.5.3. Položaj građevina**

**Članak 65.b**

(1) Građevine se mogu graditi kao slobodnostojeće, poluugrađene i/ili dvojne građevine, građevine u nizu i/ili ugrađene građevine kako je određeno za svaku namjenu građevina te u skladu s prevladavajućom izgradnjom u pojedinoj ulici za područja koja su pretežito već izgrađena.

(2) Pretežito izgrađena područja/ulice smatraju se ona područja/ulice u kojima je više od 50% građevnih čestica izgrađeno.

(3) Vrste građevina koje se mogu graditi na području GUP-a, a sukladno namjenama građevina sljedeće su:

* **Slobodnostojeća građevina** je građevina koja je sa svih strana odmaknuta od granica građevne čestice ili koja je sa svih strana odmaknuta od granica građevne čestice osim od regulacijske linije na kojoj je izgrađena.
* **Poluugrađena građevina** je građevina koja se jednom bočnom stranom, dijelom ili u cijelosti, nalazi na granici građevne čestice, a s drugih strana ima neizgrađen prostor (vlastitu građevnu česticu ili javnu površinu).
* **Dvojna građevina** je vrsta poluugrađene građevine koja je jednom stranom, dijelom ili u cijelosti, prislonjena na susjednu građevinu, na granicu građevne čestice, a od suprotne granice građevne čestice je odmaknuta.
* **Ugrađena građevina** je građevina kojoj se dvije bočne strane nalaze na granicama građevne čestice, a s drugih strana ima neizgrađen prostor (vlastitu građevnu česticu ili javnu površinu).
* **Građevina u nizu** je sklop građevina na tri ili više građevne čestice u nizu na kojima su krajnje poluugrađene građevine, a između njih jedna ili više ugrađenih građevina.
* **Uglovnica** je građevina izgrađena na građevnoj čestici s najmanje dvije regulacijske linije, odnosno koja se nalazi na raskrižju ulica ili ulice, trga ili parka, a graniči s ulicom, trgom ili parkom s najmanje dvije strane.
* **Složena građevina**je sklop više međusobno funkcionalno i/ili tehnološki povezanih građevina.
* **Arhitektonski kompleks građevina** je sklop od nekoliko funkcionalno povezanih osnovnih građevina iste ili slične namjene, smještenih na istoj građevnoj čestici, po potrebi međusobno povezanih otvorenim ili zatvorenim komunikacijskim prostorima. Uvjeti koji se odnose na osnovnu građevinu odnose se i za arhitektonski kompleks.

(4) Na pretežito neizgrađenim dijelovima grada za koje nije propisana obveza izrade plana užeg područja nove građevine trebaju se graditi kao slobodnostojeće građevine.

**9.5.4. Građevni pravac**

**Članak 65.c**

(1) Građevine osnovne namjene smještaju se prema ulici, na način da se poštuje zadani građevni pravac, a prateće i/ili pomoćne građevine po dubini građevne čestice iza građevine osnovne namjene.

(2) Iznimno od prethodnog stavka, može se dozvoliti i drugačiji smještaj građevina na građevnoj čestici ukoliko konfiguracija terena i oblik građevne čestice te tradicionalna organizacija građevne čestice ne dozvoljavaju način gradnje određen u prethodnom stavku ovog članka.

(3) Unutar izgrađenog dijela ulice, građevni pravac određen prema širem uličnom potezu odnosno postojećoj uličnoj morfologiji građevina, obvezujući je za novu građevnu česticu i novu gradnju te rekonstrukciju postojećih građevina osnovne namjene, odnosno ako za svaku građevinu i/ili namjenu nije drukčije određeno.

(4) Udaljenost građevine od regulacijske linije ne može biti manja od 5,0 m.

(5) U slučaju rekonstrukcije ili kod interpolacije u već izgrađenim dijelovima građevinskog područja udaljenost građevina iz stavka 4. ovog članka može biti i manja, a sukladno postojećoj uličnoj morfologiji građevina tog područja.

(6) Iznimno u slučaju interpolacije u već izgrađenim dijelovima naselja, a gdje za to postoje uvjeti (postojeća ulična morfologija, položaj susjednih građevina na regulacijskoj liniji, dovoljna širina prostora za prolaz komunalnih instalacija i slično), može se dozvoliti gradnja građevina na regulacijskoj liniji ili na liniji susjednih građevina (dvije susjedne građevine odnosno građevne čestice lijevo i desno od predmetne građevne čestice).

(7) U slučaju gradnje iz prethodnog stavka ovog članka, građevni pravac za novu građevinu određuje se sukladno dvjema susjednim građevinama odnosno građevnim česticama lijevo i desno od predmetne građevne čestice na način da nova građevina može imati građevni pravac koji prati postojeće građevne pravce susjednih građevina ili građevni pravac može imati položaj u prostoru između dva susjedna građevna pravca, a sukladno projektnoj dokumentaciji.

(8) Kod izgradnje prednje ulazne nadstrešnice ista može biti smještena izvan građevnog pravca ako je površine do 6,0 m2 te može biti istaknuta najviše 2,0 m u odnosu na ravninu pročelja samo u slučaju ako je građevni pravac najmanje udaljen 5,0 m od regulacijske linije.

(9) Kod izgradnje bočne ulazne nadstrešnice ista može biti smještena izvan površine za razvoj tlocrta zgrade najveće površine do 6,0 m2 te može biti istaknuta najviše 2,0 m u odnosu na ravninu pročelja samo u slučaju ako ostane 3,0 m do granice građevne čestice.

(10)Balkoni, lođe, istaci (erkeri) i konzole, dijelovi su građevine, konzolno istaknuti izvan građevnog pravca prizemlja te mogu biti istaknuti najviše 1,5 m u odnosu na ravninu pročelja. Na ovakav način istaknuti dijelovi građevine mogu se izvoditi samo na višim etažama, a ako se izvode u prizemlju, tada njihov najistureniji dio mora biti na građevnom pravcu. Kod nove gradnje građevina balkon, istak (erker) i konzole ne mogu se smještati izvan regulacijske linije. Postojeći balkoni, istaci (erker) i konzole koji su smješteni izvan regulacijske linije smiju se održavati.

(11) Iznimno od prethodnih stavaka, kod nove gradnje u izgrađenom dijelu naselja, može se odstupiti od uvjeta iz stavka 4. ovog članka, uvlačenjem građevnog pravca:

* ukoliko je to uvjetovano potrebom širenja uličnog koridora
* ukoliko se kao građevina osnovne namjene predviđa građevina javnih i društvenih djelatnosti te se između regulacijske linije i građevine osnovne namjene planira uređenje javnog trga ili parka
* ukoliko se kao građevina osnovne namjene predviđa građevina gospodarskih djelatnosti s potrebnim većim parkirališnim prostorom, zbog čega se između regulacijske linije i građevine osnovne namjene planira uređenje parkirališta.

**9.5.5. Udaljenost građevina od granica susjednih građevnih čestica**

**Članak 65.d**

(1) Udaljenost građevine od susjednih granica građevne čestice i međusobna udaljenost građevina, određuju se u odnosu na liniju vertikalne projekcije oboda najbližeg najisturenijeg otvorenog ili zatvorenog dijela građevine (vanjskog zida, balkona, lođe i slično).

(2) **Građevina osnovne namjene** koja se izgrađuje na **slobodnostojeći način** mora biti udaljena od bočnih granica susjednih građevnih čestica najmanje pola visine građevine (h/2), ali ne manje od 3,0 m, odnosno kako je za svaku namjenu ili vrstu građevine određeno.

(3) **Građevina osnovne namjene** koja se izgrađuje na **poluugrađeni način** ili **dvojna građevina** jednom svojom stranom se prislanja na granicu susjedne građevne čestice, odnosno uz susjednu građevinu, a drugom svojom stranom mora biti udaljena od granice susjedne građevne čestice najmanje pola visine građevine (h/2), ali ne manje od 3,0 m, odnosno kako je za svaku namjenu ili vrstu građevine određeno.

(4) **Građevina osnovne namjene** koja se izgrađuje kao **ugrađena građevina** ili kao **građevina u nizu,** bočnim stranama je prislonjena na granice susjednih građevnih čestica, a od stražnje granice građevne čestice mora biti udaljena najmanje pola visine građevine (h/2), ali ne manje od 3,0 m, odnosno kako je za svaku namjenu ili vrstu građevine određeno.

(5) **Građevina osnovne namjene** koja se izgrađuje kao **uglovnica,** udaljenost od granica građevne čestice primjenjuje se ovisno o vrsti građevine kojoj pripada iz prethodnih stavaka ovog članka.

(6) Građevine koje se grade kao **složena građevina** ili kao **arhitektonski kompleks građevina**, udaljenost od granica građevne čestice primjenjuje se ovisno o vrsti građevine kojoj pripada iz prethodnih stavaka ovog članka.

(7) Iznimno od prethodnih stavaka 2., 3., 4., 5. i 6. ovog članka, **u već izgrađenim dijelovima naselja**, u skladu s lokalnim uvjetima, **građevina osnovne namjene** može biti udaljena i manje od 3,0 m od jedne bočne granice susjedne građevne čestice, ali ne manje od 1,0 m odnosno za širinu strehe, a od druge bočne granice građevne čestice za najmanje 5,0 m te se taj niz nastavlja na sljedećim građevnim česticama.

(8) Iznimno od prethodnih stavaka 2., 3., 4., 5. i 6. ovog članka, **u već izgrađenim dijelovima naselja i/ili u slučajevima rekonstrukcije**, a u skladu s lokalnim uvjetima, **građevina osnovne namjene**, može biti udaljena i manje od pola visine (h/2) odnosno 3,0 m od jedne bočne granice susjedne građevne čestice, ali ne manje od 1,0 m odnosno za širinu strehe, na sljedeći način:

* prizemna građevina osnovne namjene od susjedne građevine osnovne namjene mora biti udaljena najmanje 4,0 m
* katna i dvokatna građevina osnovne namjene, **do dva (2) kata,** od susjedne građevine osnovne namjene mora biti udaljena najmanje 6,0 m
* trokatna građevina osnovne namjene, **do tri (3) kata,** od susjedne građevine osnovne namjene mora biti udaljena najmanje 8,0 m
* prethodni podstavci ne mogu se primijeniti za manje višestambene zgrade i višestambene zgrade.

(9) Građevine čije građevne čestice graniče sa infrastrukturnim površinama (prometnim površinama i slično), javnim zelenim površinama i sličnim javnim površinama moraju se udaljiti od granice građevne čestice 5,0 m odnosno sukladno postojećoj uličnoj morfologiji građevina.

(10) Balkon, lođa, istak (erker), konzole, terase, otvorena stubišta i ulazne nadstrešnice ne mogu se graditi na udaljenosti manjoj od 3,0 m od granice građevne čestice.

(11) Iznimno od prethodnog stavka ovog članka, ukoliko se na udaljenosti manjoj od 3,0 m od granice građevne čestice predviđa gradnja lođe, balkona, istaka (erkera), terase, na tu stranu građevina (balkon, lođa, istak (erker), terase trebaju imati predviđeni puni zid ili ostakljenu neprozirnu pregradu ili punu pregradu visine 1,60 m odnosno drugi element koji će onemogućiti vizualni kontakt između susjednih građevnih čestica. U tom slučaju lođe, balkoni, istaci (erker), terasa mogu biti najviše istaknuti 1,5 m u odnosu na ravninu pročelja te zauzimati najviše 1/3 tog pročelja uz uvjet da je na suprotnoj strani građevina udaljena najmanje 3,0 m od granice građevne čestice.

(12) Na dijelu građevine koja je izgrađena na udaljenosti manjoj od 3,0 m od jedne bočne granice susjedne građevne čestice, ne mogu se projektirati niti izvoditi otvori.

(13) Kod građevina koje se grade na **poluugrađeni način** strana građevine koja se prislanja na granicu susjedne građevne čestice ne smije imati orijentirane otvore.

(14) Otvorima se u smislu ovog GUP-a ne smatraju:

* prozori ostakljeni neprozirnim staklom, najveće veličine š x v: 120 x 60 cm, izvedeni kao otklopni prema unutra na visini parapeta od 1,50 m
* dijelovi zida od staklene opeke ili sličnog neprozirnog monolitnog materijala, bez obzira na veličinu zida
* ventilacijski otvori najvećeg promjera 15 cm, odnosno stranice 15 x 20 cm, a kroz koje se ventilacija odvija prirodnim putem i kroz koji nije moguće ostvariti vizualni kontakt.

**Članak 65.e**

(1) U izgrađenim dijelovima naselja, postojeća udaljenost građevina od granice građevne čestice, kao i postojeća udaljenost između građevina na susjednim građevnim česticama može se zadržati iako su manje od utvrđenih ovim GUP-om, a ukoliko se radi o rekonstrukciji postupa se sukladno poglavlju **12.3. Rekonstrukcija građevina.**

(2) Međusobna udaljenost između građevinamože biti i manja od propisanih u prethodnim člancima ovog GUP-a, pod uvjetom da je **tehničkom dokumentacijom** dokazano:

* visina građevine mjereno na zabatnoj strani, od sljemena do završne kote uređenog terena, ne iznosi više od 4,0 m za prizemne ili 6,0 m za višekatne građevine do dva (2) kata
* kod građevine kod kojih je zid udaljen manje od 3,0 m od susjedne građevine izgrađen sukladno zakonskoj regulativi o zaštiti od požara
* da konstrukcija građevine ima povećani stupanj otpornosti na rušenje od elementarnih nepogoda
* da u slučaju potresa ili ratnih razaranja rušenje građevine neće u većem opsegu ugroziti živote ljudi, niti izazvati oštećenje na drugim građevinama
* da je građevina spomenik kulturne baštine.

**9.5.6. Međusobna udaljenost između osnovne/prateće/pomoćne građevine**

**Članak 65.f**

(1) Udaljenost prateće i/ili pomoćne građevine od građevine osnovne namjene na istoj građevnoj čestici najmanje je 3,0 m.

(2) Iznimno od stavka 1. ovog članka, prateće i/ili pomoćne građevine mogu se graditi od građevine osnovne namjene na manjoj udaljenosti od 3,0 m pri čemu je potrebno izvoditi građevne elemente i ugrađivati građevne proizvode tražene otpornosti i reakcije na požar, izgradnja požarnih zidova sukladno zakonskoj regulativi zaštite od požara.

(3) Uvjeti koji su određeni u stavcima 1. i 2. ovog članka primjenjuju se i kod određivanja udaljenosti između prateće i pomoćne građevine.

(4) Udaljenost kompostišta za osobne potrebe koji se koristi i održava na propisan način mora iznositi od granice susjedne građevne čestice najmanje 1,0 m.

**9.5.7. Položaj prateće i pomoćne građevine**

**Članak 65.g**

(1) Prateća i/ili pomoćna građevina može se smještati na građevnoj čestici iza građevine osnovne namjene na:

* slobodnostojeći način na istoj građevnoj čestici
* poluugrađeni način ili kao dvojna građevina prislonjena uz građevinu osnovne namjene na istoj građevnoj čestici, odnosno pomoćna građevina prislonjena uz prateću građevinu
* na granici građevne čestice, uz uvjet da je zid prema susjednoj građevnoj čestici izveden sukladno zakonskoj regulativi o zaštiti od požara (zidovi i stropovi (krovovi) moraju imati otpornost na požar ili izrada požarnog zida, nagib krova izveden prema pripadajućoj građevnoj čestici građevine)
* način kao ugrađena građevina odnosno građevina u nizu, u stražnjem dijelu građevne čestice, uz mogućnost formiranja prolaza minimalne širine 3,0 m i minimalne visine 4,2 m, do zadnjeg dijela građevne čestice.

(2) Iznimno od stavka 1. ovog članka, pomoćna građevina – **garaža**, može se smjestiti na građevnoj čestici na sljedeće načine:

* ispred građevine osnovne namjene tako da je najmanje 5,0 m udaljena od regulacijske linije
* na suprotnoj strani građevne čestice, kako je opisano u stavku 3. ovog članka
* iznimno, udaljenost pomoćne građevine - garaže od regulacijske linije može se prilagoditi postojećoj uličnoj morfologiji građevina.

(3) Iznimno od prethodnih stavaka, u slučaju kada širina građevne čestice dozvoljava, prateće i/ili pomoćne građevine (garaža i ostale prateće i/ili pomoćne građevine), mogu se smjestiti na suprotnoj bočnoj strani građevne čestice u odnosu na građevinu osnovne namjene, na način da:

* prateće i/ili pomoćne građevine su udaljene od regulacijske linije najmanje 5,0 m
* iznimno, udaljenost prateće i/ili pomoćne građevine od regulacijske linije može se prilagoditi postojećoj uličnoj morfologiji građevina
* prateće i/ili pomoćne građevine od građevine osnovne namjene na istoj građevnoj čestici su udaljene najmanje 3,0 m, a od građevina na susjednoj građevnoj čestici udaljene najmanje 4,0 m
* navedene udaljenosti iz prethodnog podstavka ovog stavka mogu biti i manje, ako su izvedene sukladno zakonskoj regulativi o zaštiti od požara (zidovi i stropovi (krovovi) moraju imati otpornost na požar ili izrada požarnog zida)
* prateće i/ili pomoćne građevine od granice građevne čestice prema susjednoj građevnoj čestici su udaljene najmanje 1,0 m odnosno za širinu strehe, a mogu se smjestiti i na granici sa susjednom građevnom česticom ako su izvedene sukladno zakonskoj regulativi o zaštiti od požara (zidovi i stropovi (krovovi) moraju imati otpornost na požar ili izrada požarnog zida)
* prateće i/ili pomoćne građevine svojom pozicijom ne smiju sprječavati slobodni kolni pristup, širine minimalno 3,0 m, do stražnjeg dijela građevne čestice.

(4) Pomoćna građevina u kojoj se nalaze **spremnici za smještaj tipskih kontejnera** za komunalni otpad za vlastite potrebe može se smještati na sljedeći način:

* udaljiti 1,0 m od granice građevne čestice
* na granici građevne čestice sukladno zaštiti od požara
* udaljiti najmanje 3,0 m od postojeće građevine ili površine za razvoj građevine na susjednoj građevnoj čestici
* smjestiti ispred ili iza osnovne, prateće ili pomoćne građevine
* udaljenost od regulacijske linije nije određena ovim GUP-om.

(5) Uvjeti gradnje **nadstrešnice** na građevnoj čestici:

* **Nadstrešnica** je jednoetažna građevina, otvorena i natkrivena krovom. Namijenjena je natkrivanju parkirališta te drugih otvorenih površina građevne čestice.
* Može se izvesti kao slobodnostojeća građevina otvorena sa najmanje dvije strane, a može se konstruktivno vezati na druge građevine i slično.
* Najmanja udaljenost nadstrešnice od granice građevne čestice kada se izvodi otvoreno sa najmanje dvije strane, mora biti 1,0 m odnosno za širinu strehe.
* Nadstrešnica se može izvesti kao poluugrađena, ugrađena s dvije ili tri strane. U tim slučajevima se prema susjednim građevnim česticama mora izvesti puni zid ili ostakljena neprozirna pregrada ili puna pregrada visine 1,60 m odnosno drugi element koji će onemogućiti vizualni kontakt između susjednih građevnih čestica.
* U slučaju da se izvode prislonjeno uz građevinu osnovne namjene na istoj građevnoj čestici, moraju se smjestiti tako da su zadovoljeni uvjeti minimalne udaljenosti od granice građevne čestice koji su propisani za gradnju građevine osnovne namjene.
* Nagib krova nadstrešnice izvesti prema pripadajućoj građevnoj čestici građevine.
* Nadstrešnice koje se temeljem Pravilnika o jednostavnim i drugim građevinama i radovima mogu graditi bez građevinske dozvole i glavnog projekta, moraju na građevnoj čestici biti smještene u skladu s navedenim uvjetima ovog stavka.
* Uvjeti gradnje koji su određeni za nadstrešnicu primjenjuju se za terase i vrtne sjenice.“.

**Članak 117.**

Iza članka 65.g dodaje se novi naslov poglavlja koji glasi: „**9.5.8. Ograde i parterno uređenje**“.

**Članak 118.**

Članak 66. mijenja se i glasi:

„(1) Ulična ograda podiže se na regulacijskoj liniji u odnosu na prometnu površinu, ali u slučaju kosog terena, izlomljene regulacijske linije ili iz oblikovnog razloga, ulična ograda može se postaviti i dublje unutar građevne čestice.

(2) Ograda se može podizati prema ulici i na granici prema susjednim građevnim česticama. Na građevnim česticama ograde se postavljaju s unutrašnje strane granice.

(3) Najveća visina ulične ograde može biti 1,60 m, a iznimno dijelovi ograde i viši, pri čemu podnožje ograde može biti izvedeno od čvrstog materijala (beton, opeka, metal i slično), a gornji dio može se izvesti od prozračnog materijala (metala, drva, plastificirane žičane mreže i slično). Dozvoljena je gradnja pune zidane, betonirane i slične ograde. Ulična ograda može biti izvedena kao zeleni nasad (živica) ili prozračna, izvedena od drveta, pocinčane žice ili drugog materijala sličnih karakteristika.

(4) Ograda između građevnih čestica gradi se prema mjesnom običaju s lijeve ili desne strane, pri čemu njena visina može iznositi najviše 2,0 m, a iznimno i više, odnosno ako za svaku namjenu nije drukčije određeno.

(5) U slučaju ograđivanja kućnih vrtova ograda može biti najviše visine 1,0 m od prozračnog laganog materijala bez zidanih odnosno betonskih dijelova ili kao zeleni nasad (živica).

(6) Iznimno, visina ograde može biti viša od dozvoljene u prethodnim stavcima ovog članka kada je to nužno radi zaštite građevine, odnosno načina njenog korištenja ili radi stvaranja urbane slike ulice ili trga.

(7) Najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, ako nije ovim GUP-om drukčije određeno za svaku namjenu građevina posebno.

(8) Iznimno od prethodnog stavka ovog članka, u propisani uvjet od najmanje 25% zelene površine građevne čestice uračunavaju se prirodne i hibridne travnate površine sportskih terena.

(9) Iznimno od stavka 7. ovog članka, postotak zelene površine može biti manji ako je takvo zatečeno stanje postojeće građevine evidentirane u katastru te se kod rekonstrukcije ne može smanjivati, a kod nove gradnje mora se poštivati uvjet od 25% odnosno kako je određeno za svaku namjenu površina, područja zajedničkih obilježja (PZO) i sukladno odredbama za provedbu važećeg plana užeg područja.

(10) Na zelenoj površini iz stavka 7. ovog članka ne mogu se graditi građevine niti postavljati druge građevine ili objekti (nadstrešnice, vrtni paviljoni, solarni kolektori, sunčane elektrane i slično).

(11) U obračun zelene površine ne uzimaju se parkirališne površine koje su popločane rešetkastim opločnicima odnosno travnom rešetkom.

(12)  **Zaštitne zelene površine** odnosno **zaštitne pojaseve** obvezno je saditi i održavati kao zaštita od negativnog utjecaja određene namjene na susjedne građevne čestice drugih namjena gdje ljudi borave, kao prilagodba klimatskim promjenama, a sukladno **poglavlju Zaštitne zelene površine** ovog GUP-a.

(13) Teren oko građevine, potporne zidove, terase i slično treba izvesti na način da se ne narušava izgled naselja te da se onemogući otjecanje vode na štetu susjednog zemljišta, odnosno susjednih građevina. Najveća visina potpornog zida ne može biti viša od 1,5 m. U slučaju da je potrebno izgraditi potporni zid veće visine, tada je isti potrebno izvesti kaskadno, s horizontalnom udaljenošću zidova od minimum 1,5 m, a teren svake terase ozeleniti.

(14) Postojeće kvalitetno visoko zelenilo na građevnim česticama treba u što većoj mjeri sačuvati i ugraditi u novo uređenje zelenih površina na građenoj čestici.

(15) Zelene površine na građevnoj čestici potrebno je opremiti odgovarajućim elementima urbane opreme: klupama, elementima rasvjete, koševima za otpatke i drugim elementima.“.

**Članak 119.**

Iza članka 66. dodaju se novi naslovi poglavlja i njima pripadajući članci kako slijedi –„**9.5.9. Visina i oblikovanje građevina**“ i **članak 66.a**, „**9.5.10. Kućni vrt**“ i **članak 66.b**:

„**9.5.9. Visina i oblikovanje građevina**

**Članak 66.a**

(1) Najveća etažna visina građevine osnovne namjene (E) određena je u **poglavljima 7. i 9.** ovog GUP-a i unutar uvjeta gradnje za svaku namjenu građevina.

(2) Najveća etažna visina pomoćne i/ili prateće građevine (E) određena je unutar uvjeta gradnje za svaku namjenu građevina.

(3) Iznimno od prethodnih stavaka ovoga članka, omogućuje se gradnja građevina veće visine od navedenih u prethodnim stavcima (crkveni tornjevi, silosi, vodotornjevi, vatrogasni tornjevi ili slično) zbog konstruktivno-tehnoloških rješenja, procesa rada koji se u njima odvija i slično.

(4) **Najveća dozvoljena etažna visina građevine (E)** označava najveći dozvoljeni broj i tip etaža građevine ili arhitektonskog kompleksa na način:

* ukoliko se dozvoljena etažna visina građevine definira na način da završava s katom npr. E=Po/S+P+2K iznad stropne ploče najviše dozvoljene katne etaže moguće je izvesti samo ravni krov ili kosi krov blagog nagiba do najviše 15°, čiji prostor unutar krovišta radi visine manje od 2,0 m, nije moguće koristiti kao etažu
* ukoliko se dozvoljena etažna visina građevine definira na način da završava s potkrovljem npr. E=Po/S+P+2K+Pk najviša dozvoljena etaža može biti potkrovlje (Pk), pri čemu se potkrovlje bez nadozida gradi umjesto potkrovlja, a druga etaža potkrovlja se gradi kao dodatna etaža iznad potkrovlja sukladno stavku 5. ovog članka
* ukoliko se dozvoljena etažna visina građevine definira na način da završava s uvučenim katom npr. E=Po/S+2K+UK najviša dozvoljena etaža može biti uvučeni kat sukladno opisu pojma koji se odnosi na uvučeni kat
* određivanje **najveće visine građevine osnovne namjene** (Vmax) u odnosu na **najveću etažnu visinu građevine osnovne namjene** (E) određuje se na sljedeći način:
* najveća etažna visina građevine osnovne namjene E=Po/S+P+Pk odnosno najveća visina građevine osnovne namjene je Vmax=6,0 m, a iznimno i više
* najveća etažna visina građevine osnovne namjene E=Po/S+P+1K+Pk/UK odnosno najveća visina građevine osnovne namjene je Vmax=10,0 m, a iznimno i više
* najveća etažna visina građevine osnovne namjene E=Po/S+P+2K+Pk/UK odnosno najveća visina građevine osnovne namjene je Vmax=12,0 m, a iznimno i više
* najveća etažna visina građevine osnovne namjene E=Po/S+P+3K+Pk/UK odnosno najveća visina građevine osnovne namjene je Vmax=15,0 m, a iznimno i više
* najveća etažna visina građevine osnovne namjene E=Po/S+P+4K+Pk/UK odnosno najveća visina građevine osnovne namjene je Vmax=18,0 m, a iznimno i više
* najveća etažna visina građevine osnovne namjene E=Po/S+P+5K+Pk/UK odnosno najveća visina građevine osnovne namjene je Vmax=21,0 m, a iznimno i više
* najveća etažna visina građevine osnovne namjene E=Po/S+P+6K+Pk/UK odnosno najveća visina građevine osnovne namjene je Vmax=24,0 m, a iznimno i više
* najveća etažna visina građevine osnovne namjene E=Po/S+P+7K+Pk/UK odnosno najveća visina građevine osnovne namjene je Vmax=27,0 m, a iznimno i više
* najveća etažna visina građevine osnovne namjene E=Po/S+P+8K+Pk/UK odnosno najveća visina građevine osnovne namjene je Vmax=30,0 m, a iznimno i više
* najveća visina građevine osnovne namjene (Vmax) može biti i veća od određenih najvećih visina (Vmax) u prethodnim podstavcima ovog stavka ako je za odvijanje određene namjene potrebna veća visina, a sukladno projektno-tehničkoj dokumentaciji
* najveća visina građevine osnovne namjene (Vmax) za građevine koje se nalaze u planiranim Zonama određena je u **poglavlju 12.4.** ovog GUP-a.

(5) Potkrovlje ili dio potkrovlja moguće je izvesti kao kombinacija kosih, zaobljenih i/ili ravnih krovnih površina ako se nalazi unutar gabarita kosine krovne konstrukcije. Visina nadozida potkrovlja ne može biti viša od 120,0 cm. Razlikujemo vrste potkrovlja:

* **potkrovlje bez nadozida**, odnosno potkrovlje čija je konstrukcija krovišta izvedena direktno na stropnoj ploči prizemlja ili kata, pri čemu je visina nadozida na pročelju jednaka nuli, a prostor ispod krova (unutar krovišta) se može urediti za korištenje
* **druga etaža potkrovlja**, izvedena kao galerijski korisni prostor etažno nedjeljiv od osnovne etaže potkrovlja, može se primijeniti isključivo kod građevina osnovne namjene i uz uvjet da je posljednja puna etaža potkrovlje.

(6) Prozori potkrovlja izvedeni su u kosini krova, kao krovne kućice ili na zabatnom zidu.

(7) Krovovi građevina mogu biti izvedeni kao ravni (nagiba do 6%), kosi (jednostrešni, dvostrešni, višestrešni), mansardni, šed, zaobljeni krovovi, krovovi nepravilnih geometrijskih oblika ili kombinacija navedenih.

(8) Na građevinama ravnog ili kosog krova dozvoljena je izrada atike. **Atika** je zid u liniji pročelja građevine ili izvan linije pročelja građevine, koji se iz tehničkih i/ili oblikovnih razloga gradi od gornje kote međukatne konstrukcije zadnje etaže, a čija visina nije viša od 1,20 m.

(9) U slučaju kada je atika izvan linije pročelja građevine, može biti istaknuta u odnosu na pročelje najviše 50 cm uz uvjet da se nalazi unutar građevne čestice te građevine.

(10) U slučaju kada se izvodi konzola na koju se postavlja atika (konzola s atikom) koja je istaknuta u odnosu na pročelje građevine više od 50 cm tada se moraju zadovoljiti svi uvjeti gradnje koji se odnose na predmetnu građevinu, a naročito udaljenost konzole od granice građevne čestice.

(11) Postojeća potkrovlja mogu se prenamijeniti u stambene ili druge namjene i u slučajevima kada ukupna izgrađena površina prelazi maksimalnu bruto razvijenu površinu građevine, ukoliko se prenamjena može izvršiti u postojećim gabaritima.

(12) Izvedeni ravni krovovi, koji zbog loše izvedbe ne odgovaraju svrsi, mogu se preurediti u kose krovove. Rekonstrukcija odnosno nadogradnja krovišta će se izvršiti u skladu sa zakonskom regulativom i odredbama za provedbu ovog Prostornog plana. Rekonstrukcijom dobivena potkrovlja iz prethodnog stavka ovog članka mogu se privoditi stambenoj, poslovno, društvenoj i sličnim namjenama koje su kompatibilne sa osnovnom namjenom postojeće građevine.

(13) Na krovu i ostalim dijelovima građevine moguća je izvedba konstruktivnih zahvata za korištenje obnovljivih izvora energije.

(14) Preporuka je ravne krovove oblikovati kao zelene krovove kada je to god moguće.

(15) Oblikovanje građevina preporuča se uskladiti prema postojećoj uličnoj morfologiji građevina: veličinom i visinom građevine, oblikovanjem i bojom pročelja građevine, položajem krovišta u odnosu na ulicu te položajem građevnog pravca u odnosu na regulacijsku liniju.

(16) Način oblikovanja novih građevina može se zasnivati na suvremenoj tehnologiji gradnje i građevnim materijalima koji su kvalitetni i primjereni vrsti građevine i podneblju.

(17) Kod obnove ili dogradnje postojećih građevina horizontalni i vertikalni gabariti građevina, oblikovanje pročelja i krovišta te upotrijebljeni građevinski materijali mogu biti usklađeni s okolnim građevinama, krajolikom i tradicionalnim načinom gradnje.

(18) Građevine koje se izgrađuju na poluugrađeni način ili u nizu moraju s građevinom na koju su prislonjene činiti arhitektonsku cjelinu.

(19) Građevine se mogu graditi kao arhitektonski kompleks od nekoliko funkcionalno povezanih građevina smještenih na istoj građevnoj čestici, kao slobodnostojeće ili kao međusobno povezane otvorenim ili zatvorenim komunikacijskim prostorima.

(20) Građevine u higijenskom i tehničkom smislu moraju zadovoljiti suvremene arhitektonske norme, sanitarne propise i uvjete za sprječavanje arhitektonskih barijera.

(21) Kod projektiranja građevina potrebno je voditi računa o položaju klima uređaja kako ne bi dominirale na pročeljima građevina te adekvatno riješiti odvod kondenzata iz klima uređaja koji nije dozvoljeno ispuštati na javne pješačke i kolne površine.

(22) Na cijelom području GUP-a dozvoljena je izgradnja većeg broja podzemnih etaža odnosno podzemnih garaža sukladno potrebama namjeni građevine.

**9.5.10. Kućni vrt**

**Članak 66.b**

(1) Kućni vrt je zelena površina za individualnu upotrebu u sklopu pojedine stambene jedinice.

(2) Građevna čestica mora biti uređena kao zelena površina za korištenje svih stanara te se može predvidjeti formiranje kućnog vrta pod sljedećim uvjetima:

* kućnim vrtom se ne smije onemogućiti pristup zajedničkim dijelovima zgrade (kućni priključci, kućne instalacije i ostalo)
* potrebno je osigurati zajedničku zelenu površinu za stanare koji nemaju kućni vrt.“.

**Članak 120.**

Iza članka 66.b naslov poglavlja „**10. POSTUPANJE S OTPADOM**“ mijenja se i glasi: „**10. GOSPODARENJE S OTPADOM**“.

**Članak 121.**

Članak 67. mijenja se i glasi:

„(1) Sa ciljem sprečavanja i smanjivanja nepovoljnog utjecaja otpada na okoliš i zdravlje ljudi potrebno je:

* izbjegavati nastajanje i smanjivati količine proizvedenog otpada
* organizirati sortiranje otpada i druge djelatnosti sa svrhom smanjivanja količina i volumena otpada
* organizirati skupljanje, odvajanje i odlaganje svih iskoristivih otpadnih tvari (papir, staklo, metal, plastika i drugi materijali)
* omogućiti odvojeno prikupljanje građevnog otpada
* organizirati sortiranje otpada i druge djelatnosti sa svrhom smanjivanja količina i volumena otpada
* organizirati odvojeno skupljanje opasnog otpada
* reciklažno dvorište organizirati za prihvat otpada na način određen zakonima i propisima,
* u domaćinstvima odvajati biootpad i kompostirati ga
* proizvedeni tehnološki neopasni i opasni otpad pravne osobe dužne su skupljati od ovlaštenih sakupljača uz prateću dokumentaciju i izvješća redovito dostavljati nadležnim službama.

(2) Na području obuhvata GUP-a gospodarenje otpadom potrebno je uskladiti sa cjelovitim sustavom gospodarenja otpadom Grada Koprivnice.

(3) Građevine za gospodarenje neopasnim otpadom, reciklažno dvorište, centar za ponovnu uporabu i slične građevine za gospodarenje otpadom dozvoljeno je graditi na površinama gospodarske namjene - proizvodne (oznaka I), gospodarske namjene - poslovne (oznaka K) i gospodarske namjene – proizvodno-poslovne (oznaka IK).

(4) Uvjeti gradnje i smještaja građevina, opreme i uređaja za gospodarenje otpadom na građevnu česticu utvrđeni su člankom 20.b ovog GUP-a.

(5) Na području Grada Koprivnice potrebno je osigurati dostupnost usluge odvojenog sakupljanja opasnog komunalnog otpada i drugog komunalnog otpada kroz uspostavu reciklažnih dvorišta, sukladno posebnim propisima s područja gospodarenja otpadom.

(6) Na području naselja u kojem se ne nalazi reciklažno dvorište, potrebno je osigurati dostupnost mobilnog reciklažnog dvorišta.

(7) Smještaj mobilnog reciklažnog dvorišta preporuča se na javnoj površini ili na površini dostupnoj s javne površine, na način da ne ometa kolni i pješački promet.

(8) Odvojeno sakupljanje reciklabilnog komunalnog otpada potrebno je, osim na lokacijama reciklažnog dvorišta i mobilnog reciklažnog dvorišta, osigurati na lokacijama:

* zelenih otoka – posebnih spremnika za papir i karton, metal, staklo i plastiku
* posebnih spremnika za tekstil i obuću
* na kućnom pragu – putem posebnih posuda za prikupljanje papira i plastike.

(9) Nove zelene otoke moguće je formirati na lokacijama na kojima se ukaže potreba, na javnim površinama koje su pristupačne za dopremu korisnog otpada, na način da ne ometaju kolni i pješački promet.

(10) Strateškom studijom utjecaja GUP-a na okoliš propisana je mjera za sprječavanje, smanjenje i ublažavanje potencijalnih negativnih utjecaja provedbe GUP-a, kojom se propisuje da je građevine iz sustava gospodarenja otpadom potrebno planirati na udaljenosti koja će osigurati vizualnu zakrivenost kako bi se očuvao integritet kulturnog dobra.“.

**Članak 122.**

Članak 68. mijenja se i glasi:

„(1) Mjere sprečavanje nepovoljnog utjecaja na okoliš obuhvaćaju skup aktivnosti usmjerenih na očuvanje okoliša.

(2) Ovim Odredbama za provedbu određuju se kriteriji zaštite okoliša koji obuhvaća čuvanje i poboljšanje kvalitete voda, čuvanje čistoće zraka, smanjenje prekomjerne buke, svjetlosnog onečišćenja te mjere posebne zaštite i spašavanja.

(3) Zaštita od onečišćenja i očuvanje pojedine sastavnice okoliša uređuju se Zakonom o zaštiti okoliša („Narodne novine“ broj 80/13, 153/13, 78/15, 12/18 i 118/18), posebnim zakonima i propisima donesenim na temelju tih zakona.

(4) Sastavnice okoliša moraju biti zaštićene od onečišćenja pojedinačno i u okviru ostalih sastavnica okoliša, uzimajući u obzir njihove međusobne odnose i međusobne utjecaje.“.

**Članak 123.**

Članak 69. mijenja se i glasi:

„(1) Zaštita podzemnih i površinskih voda određuje se slijedećim mjerama:

* odvodnju i zbrinjavanje otpadnih voda riješiti za gospodarske subjekte
* otpadne vode treba tretirati preko pročistača otpadnih voda. Do uključivanja u sustav odvodnje obvezna je atestirana vodonepropusna septička jama zatvorenog tipa bez preljeva i ispusta
* sve značajnije onečišćivače na vodotocima treba inventarizirati uz primjenu mjera zaštite prirode i okoliša
* onečišćivači su obvezni provoditi monitoring otpadnih voda i rezultate ispitivanja otpadnih voda dostavljati nadležnim državnim tijelima
* pojačati mjere zaštite na prometnicama
* prioritetno sanirati odlagališta otpada
* sprečavati prekomjerne upotrebe zaštitnih sredstava u poljoprivredi.

(2) Svaka nova namjena u prostoru ne smije utjecati na postojeće stanje kvalitete voda na vodotocima I. i II. kategorije.

(3) U svrhu zaštite vodnih ekosustava potrebno je preispitati svaki namjeravani zahvat, odnosno prenamjenu zemljišta unutar inundacijskog pojasa.

(4) Obuhvat plana se dijelom nalazi na zaštitnoj zoni vodocrpilišta koje je definirano Odlukom o zonama sanitarne zaštite izvorišta „Ivanščak“ („Službeni glasnik Koprivničko – križevačke županije“ broj 15/14) te Odlukom o zonama sanitarne zaštite izvorišta „Lipovec“ („Službeni glasnik Koprivničko – križevačke županije“ broj 9/15) te je prikazano na grafičkom prikazu 4A Uvjeti korištenja, uređenja i zaštite površina - Područje primjene posebnih mjera uređenja i zaštite. Potrebno je poštivati ograničenja koja proizlaze iz navedenih Odluka i Pravilnika o uvjetima za utvrđivanje zona sanitarne zaštite izvorišta („Narodne novine“ broj 66/11, 47/13 i 66/19).“.

**Članak 124.**

Članak 70. mijenja se i glasi:

„(1) Temeljna mjera za postizanje ciljeva zaštite zraka jest smanjivanje emisije onečišćujućih tvari u zrak.

(2) Mjere zaštite i poboljšanja kakvoće zraka provode se sukladno:

* Zakonu o zaštiti zraka („Narodne novine“ broj 127/19 i 57/22)
* Uredbom o graničnim vrijednostima onečišćujućih tvari u zraku iz nepokretnih izvora („Narodne novine“ broj 42/21)
* odgovarajućim podzakonskim aktima
* programom zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Grada Koprivnice.

(3) Ložišta na kruta i tekuća goriva koristiti racionalno i upotrebljavati gorivo s dozvoljenim postotkom sumpora (manje od 0,55 g/MJ).“.

**Članak 125.**

Članak 72. mijenja se i glasi:

„(1) Na građevinskom području unutar obuhvata GUP-a najviše dopuštene razine buke s obzirom na vrstu izvora buke, vrijeme i mjesto nastanka temelji se sukladno:

* Zakonu o zaštiti od buke („Narodne novine“ broj 30/09, 55/13,41/16, 1144/18 i 14/21)
* Pravilniku o najvišim dopuštenim razinama buke s obzirom na vrstu izvora buke, vrijeme i mjesto nastanka („Narodne novine“ broj 143/21).

(2) Najviše dopuštene ocjenske razine buke *LR,Aeq*/ dB(A) u otvorenom prostoru za cjelodnevno razdoblje ‘dan-večer-noć’ određeni su u Tablici 1.:

Tablica 1.

|  |  |  |
| --- | --- | --- |
| **Zona buke** | **Namjena prostora** | **Najviše dopuštene ocjenske razine buke *LR,Aeq*/ dB(A)** |
| **Za cjelodnevno razdoblje *Lden*** |
| 1. | Zona zaštićenih tihih područja namijenjena odmoru i oporavku uključujući nacionalni park, posebni rezervat, park prirode, regionalni park, spomenik prirode, značajni krajobraz, park-šuma, spomenik parkovne arhitekture, tiha područja izvan naseljenog područja. | 50 |
| 2. | Zona namijenjena stalnom stanovanju i/ili boravku, tiha područja unutar naseljenog područja. | 56 |
| 3. | Zona mješovite, pretežito stambene namjene. | 57 |
| 4. | Zona mješovite, pretežito poslovne namjene sa stanovanjem, sa povremenim stanovanjem, pretežito poljoprivredna gospodarstva. | 66 |
| 5. | Zona gospodarske namjene pretežito zanatske.  Zona poslovne pretežito uslužne, trgovačke te trgovačke ili komunalno-servisne namjene.  Zona ugostiteljsko turističke namjene uključujući hotele, turističko naselje, kamp, ugostiteljski pojedinačni objekti s pratećim sadržajima.  Zone sportsko rekreacijske namjene na kopnu uključujući golf igralište, jahački centar, hipodrom, centar za zimske športove, teniski centar, sportski centar – kupališta.  Zone sportsko rekreacijske namjene na moru i rijekama uključujući uređena kupalište, centre za vodene sportove.  Zone luka nautičkog turizma uključujući sidrište, odlagalište plovnih objekata, suha marina, marina. | 67 |
| 6. | Zona gospodarske namjene pretežito proizvodne industrijske djelatnosti.  Zone morskih luka državnog značaja na bitne djelatnosti, zone morskih luka osobitog međunarodnog gospodarskog značaja, zone morskih luka županijskog značaja.  Zone riječnih luka od državnog i županijskog značaja. | Razina buke koja potječe od izvora buke unutar ove zone a na granici s najbližom zonom 1, 2, 3 ili 4 u kojoj se očekuju najviše imisijske razine buke, buka ne smije prelaziti dopuštene razine buke na granici zone 1, 2, 3 ili 4. |

(3) Vrijednosti navedene u Tablici 1. iz stavka 2. ovoga članka odnose se na ukupnu razinu buke imisije od svih postojećih i planiranih izvora buke zajedno.

(4) Razina buke na novoizgrađenim infrastrukturnim građevinama uzrokovana cestovnim prometom, željezničkim prometom, a koje dodiruju, odnosno presijecaju zone 1 – 5 iz Tablice 1. iz stavka 2. ovog članka, potrebno je projektirati i graditi na način da razina buke na granici planiranog koridora infrastrukturne građevine ne prelazi cjelodnevnu razinu buke *Lden*od 66 dB(A).

(5) Kod izgradnje, rekonstrukcije ili izvanrednog održavanja infrastrukturne građevine, projektom **zaštite od buke i/ili elaboratom zaštite od buke potrebno je dokazati da su poduzete sve raspoložive, a tehnički prihvatljive mjere zaštite od buke.**

(6) Najviše dopuštene ocjenske razine buke *LRAeq*u zatvorenim boravišnim prostorijama po zonama buke utvrđene su u Tablici 2. u stavku 7. ovoga članka. One vrijede kod zatvorenih prozora i vrata prostorija.

(7) Vrijednosti najviših dopuštenih **razina buke *LRAeq*u zatvorenim boravišnim prostorijama po zonama** buke iz Tablice 2. koriste se za projektiranje zaštite od buke građevine s boravišnim prostorima.

Tablica 2.:

|  |  |  |  |  |  |
| --- | --- | --- | --- | --- | --- |
| Vremensko razdoblje | Najviše dopuštene ocjenske razine buke *LReq*/ dB(A) po zonama Tablice 1. iz stavka 2. ovog članka | | | | |
| 1 | 2 | 3 | 4 | 5 |
| dan | 30 | 35 | 35 | 40 | 40 |
| večer | 27 | 30 | 30 | 35 | 35 |
| noć | 25 | 25 | 25 | 30 | 30 |

(8) Svi novi izvori buke u zgradi koji su konstrukcijski povezani s boravišnim prostorijama iste zgrade ne smiju povisiti postojeću razinu buke u boravišnim prostorijama za više od 1 dB(A).

(9) Buka koja se javlja od nepokretnih i pokretnih izvora na otvorenim i u zatvorenim prostorima namijenjenim za igru, ples, predstave, koncerte, slušanje glazbe i zabavu ako iste obavljaju pravne i fizičke osobe kao svoju stalnu registriranu djelatnost, zajedno s na njih vezanim prometom ne smije prijeći razine buke određene u Tablicama 1. i 2. ovog članka.

(10) Građevine u kojima se obavlja ugostiteljska djelatnost ili pružaju ugostiteljske usluge, a u kojima propisom kojim se uređuju minimalni uvjeti nije kao obveza predviđena glazba, može se u zatvorenom prostoru izvoditi samo glazba ugođaja najviše ekvivalentne razine 65 dB(A).

(11) Objekti koji rade noću, u kojima se obavlja ugostiteljska djelatnost ili pružaju ugostiteljske usluge, a u kojima je propisom kojim se uređuju minimalni uvjeti predviđena glazba, dopušteno je izvoditi glazbu do razine buke najviše do razine *LA,eq*= 90 dB(A), srednje vršne razine *LA,01*= 100 dB(A).“.

**Članak 126.**

Iza članka 72. naslov poglavlja „**11.4. mjere zaštite okoliša**“ mijenja se i glasi: „**11.4. MJERE ZAŠTITE OD SVJETLOSNOG ONEČIŠĆENJA**“.

**Članak 127.**

Članak 73. mijenja se i glasi:

„(1) Mjere zaštite od svjetlosnog onečišćenja definirane su Zakonom o zaštiti od svjetlosnog onečišćenja („Narodne novine“ broj 14/19).

(2) Mjere zaštite od svjetlosnog onečišćenja, temeljem posebnih propisa iz područja zaštite od svjetlosnog onečišćenja, dužan je provoditi Grad Koprivnica te pravne i fizičke osobe koje obavljaju registrirane djelatnosti u svojstvu operatora rasvjete, vlasnici ili korisnici građevine ili objekta koji se rasvjetljava, vlasnici ili korisnici izvora svjetlosti, kao i projektanti projekata rasvjete, investitori, nadzorni inženjeri i izvođači rasvjete.

(3) Mjere zaštite od svjetlosnog onečišćenja obuhvaćaju zaštitu od nepotrebnih i štetnih emisija svjetlosti u prostor, u zoni i izvan zone koju je potrebno rasvijetliti te mjere zaštite noćnog neba i prirodnih vodnih tijela i zaštićenih prostora od umjetne rasvjete, vodeći računa o zdravstvenim, biološkim, ekonomskim, kulturološkim, pravnim, sigurnosnim, astronomskim i drugim uvjetima i potrebama.

(4) Mjere zaštite od svjetlosnog onečišćenja određuju se radi:

* sprječavanja nastajanja prekomjernih emisija svjetlosti
* smanjivanja postojeće rasvijetljenosti okoliša na dopuštene vrijednosti
* udovoljavanja osnovnim zahtjevima za zaštitu koja se odnose na rasvjetna tijela, režim rada rasvjetnih tijela i način postavljanja rasvjetnih tijela
* osiguranja dostupnosti javnosti informacija planova rasvjete i akcijskih planova gradnje i/ili rekonstrukcije vanjske rasvjete.

(5) Mjere zaštite od svjetlosnog onečišćenja ne smiju ugroziti sastavnice okoliša, kvalitetu življenja sadašnjih i budućih naraštaja te ne smiju biti u suprotnosti s propisima u području zaštite na radu i zaštite zdravlja ljudi.

(6) Obvezna mjera zaštite od svjetlosnog onečišćenja pri ugradnji novih izvora rasvjete je planiranje, projektiranje i gradnja rasvjete u skladu s posebnim propisima iz područja zaštite od svjetlosnog onečišćenja.

(7) Obvezna mjera zaštite od svjetlosnog onečišćenja je smanjenje emisije svjetlosti valnih duljina ispod 500 nm u okoliš, koje izrazito nepovoljno utječu na ljudsko zdravlje, ekosustav te sigurnost u prometu u lošim vremenskim uvjetima.

(8) Obvezna mjera zaštite kod postojeće vanjske rasvjete je sanacija izvora svjetlosti kod kojih je svjetlosni tok usmjeren iznad horizontale tijekom redovitog održavanja.

(9) Obvezna mjera zaštite kod vanjske rasvjete je redovito održavanje i rekonstrukcija vanjske rasvjete u skladu s akcijskim planovima gradnje i/ili rekonstrukcije vanjske rasvjete.

(10) Primijenjene mjere zaštite od svjetlosnog onečišćenja moraju biti usklađene, osim s posebnim propisima iz područja zaštite od svjetlosnog onečišćenja, i s posebnim propisima iz područja zaštite okoliša i energetske učinkovitosti.“.

**Članak 128.**

Iza članka 73. naslov poglavlja „**11.5. MJERE POSEBNE ZAŠTITE**“ mijenja se i glasi: „**11.5.MJERE POSEBNE ZAŠTITE I SPAŠAVANJA CIVILNE ZAŠTITE**“.

**Članak 129.**

Iza naslova poglavlja „**11.5.MJERE POSEBNE ZAŠTITE I SPAŠAVANJA CIVILNE ZAŠTITE**“ dodaje se novi članak koji glasi:

„**Članak 73.a**

(1) Sustav i djelovanje civilne zaštite, mjere zaštite i spašavanja građana, materijalnih i drugih dobara od elementarnih nepogoda, ratnih i drugih opasnosti temelji se sukladno:

* Zakonu o sustavu civilne zaštite („Narodne novine“ broj 82/15, 118/18, 31/20, 20/21 i 114/22)
* Pravilniku o mjerama zaštite od elementarnih nepogoda i ratnih opasnosti u prostornom planiranju i uređivanju prostora, („Narodne novine“ broj 29/83, 36/85. i 42/86)
* Pravilniku o tehničkim normativima za izgradnju objekata visokogradnje u seizmičkim područjima, („Službeni list“ broj 31/81, 49/82, 29/83, 20/88 i 52/90).

(2) Za potrebe zaštite i spašavanja Grada Koprivnice, a sukladno stavku 1. ovog članka izrađeni su sljedeći dokumenti sa svojim dopunama koji su doneseni na Gradskom vijeću Grada Koprivnice:

* Smjernice za organizaciju i razvoj sustava civilne zaštite na području Grada Koprivnice za period 2020. – 2023.
* Procjena ugroženosti od požara i tehnološke eksplozije za Grad Koprivnicu („Glasnik Grada Koprivnice“ broj 5/20)
* Plan zaštite od požara za Grad Koprivnicu („Glasnik Grada Koprivnice“ broj 5/20),
* Plan evakuacije i zbrinjavanja turista u slučaju većih nesreća ili katastrofa na području Grada Koprivnice („Glasnik Grada Koprivnice“ broj 5/21)
* Procjena rizika od velikih nesreća za Grad Koprivnicu („Glasnik Grada Koprivnice“ broj 7/21)
* Plan djelovanja Grada Koprivnice u području prirodnih nepogoda za 2022. godinu („Glasnik Grada Koprivnice“ broj 7/21)
* Plan djelovanja civilne zaštite Grada Koprivnice („Glasnik Grada Koprivnice“ broj 3/22)
* Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara („Glasnik Grada Koprivnice“ broj 4/21 i 2/22).

(3) Podatci iz dokumenata navedenih u stavku 2. ovog članka sastavni su dio ovog GUP-a te se nalaze u člancima koji slijede.“.

**Članak 130.**

Iza članka 73.a naslov poglavlja „**11.5.1. Mjere zaštite od elementarnih nepogoda i ratnih opasnosti**„ mijenja se i glasi: „**11.5.1. Mjere zaštite od elementarnih nepogoda**“.

**Članak 131.**

Članak 74. mijenja se i glasi:

„(1) **Potres** - Područje GUP-a pripada panonskom bazenu u kome se javljaju relativno intenzivna tektonska kretanja, tako da je za to područje utvrđena zona maksimalnog seizmičkog inteziteta VII° i VIII0 po MCS skali.

Na području GUP-a najviše izgrađene građevine su silosi koji pripadaju kompaniji Podravka d.d.. Zatim, po visini, slijede stambene zgrade (P+8) na Trgu kralja Tomislava te Poslovna zgrada (P+7) kompanije Podravka d.d. Slijedeće po visini su stambene zgrade (P+4) na Trgu Eugena Kumičića. Višestambene zgrade i privatne stambene zgrade građene nakon 1963. godine građene su novim i suvremenim načinom gradnje u kojem su korišteni materijali armirani beton i cigla. U središnjem dijelu područja GUP-a nalazi se stara gradska jezgra gdje su zgrade građene u nizu i starijim načinom gradnje.

Protupotresno projektiranje kao i građenje građevina treba provoditi sukladno zakonskim propisima o građenju i prema postojećim tehničkim propisima za navedenu seizmičku zonu.

Projektiranje, građenje i rekonstrukcija građevina mora se provesti tako da građevine budu otporne na potres, potrebno je za svaku konkretnu lokaciju obaviti detaljna seizmička, geomehanička i geofizička istraživanja.

Prema zahtjevima graničnog stanja nosivosti, koje je povezano s rušenjem ili nekim drugim oblicima konstrukcijskog sloma koji mogu ugroziti sigurnost ljudi, materijalnih i kulturnih dobara, konstrukcija mora biti projektirana i izvedena na način da se odupre potresnom djelovanju bez djelomičnog ili cjelovitog rušenja zadržavajući konstrukcijsku cjelovitost i nosivost nakon potresa.

Prema zahtjevima graničnog stanja upotrebljivosti, koje je povezano s oštećenjem nakon kojeg specificirani uporabni zahtjevi više nisu ispunjeni, konstrukcija mora biti projektirana i izvedena tako da se odupre potresnom djelovanju koje ima veću vjerojatnost pojave od proračunskog potresnog djelovanja, bez pojave oštećenja i njima pridruženih ograničenja uporabe, troškova koji mogu biti nerazmjerno veći od cijene same konstrukcije.

Potrebno je osigurati dovoljno široke i sigurne evakuacijske putove, omogućiti nesmetan pristup svih vrsta pomoći u skladu s važećim propisima o zaštiti od požara, elementarnih nepogoda i ratnih opasnosti.

Građevine društvene infrastrukture, sportsko-rekreacijske, zdravstvene i slične građevine koje koristi veći broj različitih korisnika, javne prometne površine, moraju biti građene ili uređene na način da se spriječi stvaranje arhitektonsko-urbanističkih barijera.

Sigurnim zonama u ugroženom području mogu se definirati svi otvoreni prostori na udaljenosti ½ visine (h/2) zgrade. Mogu se poistovjetiti s lokacijama za prikupljanje i prihvat stanovništva.

(2) **Poplava** - Kod vodotoka Bistra Koprivnička (tkz. potok Koprivnica) inundacijski pojas omeđen je granicama javnog vodnog dobra, odnosno pojas od 6,0 m od gornjeg ruba pokosa vodotoka. I za vodotoke II. reda predviđen je inundacijski pojas širine 6,0 m.

Stanje vodotoka u nizinskom dijelu (melioracijska odvodnja) zadovoljavajuće je i redovito se održava.

Mjerama zaštite od poplava predvidjeti redovito održavanje svih postojećih odteretnih kanala, uočavati problematična mjesta, kontinuirano pratiti stanje oborinske odvodnje, izgradnja novog sustava za odvodnju te izgradnja sustava ranog upozoravanja. Na području GUP-a izgrađen je sustav osnovne odvodnje i dijela detaljne odvodnje.

Svaka nova namjena u prostoru ne smije utjecati na postojeće stanje kvalitete voda na vodotocima I. kategorije i II. kategorije.

Područjem GUP-a prolazi rijeka Bistra Koprivnička te se stoga ne može u potpunosti isključiti mogućnost pojave manjih poplava. U slučaju velikih voda potoka Koprivnica te plavljenja dijela područja GUP-a uz potok mogu se očekivati materijalne štete na građevinskim objektima u neposrednoj blizini potoka.

Prema dosadašnjim iskustvima nije potrebno angažirati dodatne snage, osim snaga redovne službe i pravne osobe koje se zaštitom i spašavanjem bave u okviru redovne djelatnosti. Da bi se moguće materijalne štete i štete po okoliš spriječilo u narednom razdoblju, potrebno je nadalje razvijati i dosljedno provoditi preventivne i zaštitne mjere hidrosistema.

U područjima gdje je prisutna opasnost od poplava objekti se moraju graditi od čvrstog materijala tako da dio objekta ostane nepoplavljen i za najveće vode. Ne preporuča se gradnja podruma, a ukoliko se grade ne dozvoljava se gradnja stambenih, poslovnih, javnih i društvenih te sportsko rekreacijskih sadržaja.

(3) **Ekstremne vremenske pojave:**

* **Toplinski val** je jedna od vrsta ekstremnih vremenskih pojava odnosno ekstremnih temperatura. Uslijed toplinskog vala dolazi do povećanih opasnosti od požara otvorenog prostora. Na području GUP-a nema značajnih šumskih i poljoprivrednih površina koje bi mogle predstavljati opasnost od nastajanja velikih požara otvorenog prostora.
* **Suša** je jedna od vrsta ekstremnih vremenskih pojava te može uzrokovati ozbiljne štete u poljoprivredi, vodoprivredi i drugim gospodarskim djelatnostima. Suše su sve češće i izražajnije tijekom ljetnih mjeseci ali i u siječnju mjesecu te uzrokuju velike štete na poljoprivrednim površinama, a učestala je pojava nestašica pitke vode. Potrebno je planirati sustav za melioracijsko navodnjavanje poljoprivrednih površina, voćnjaka, povrtnjaka i svih ostalih površina jer vrlo lako u sušnim periodima dolazi do nepovratne štete dugogodišnjim nasadima.
* **Vjetrovi** pušu tijekom cijele godine i ovo područje je blago vjetrovito. Zadnjih nekoliko godina bilježi se više olujnih nevremena uslijed kojih su oštećena krovišta građevina, srušena ili oštećena stabla. Nisu bile prijavljene ljudske žrtve kao posljedica olujnog nevremena, a nema niti podataka o velikim materijalnim štetama. Prema dosadašnjim iskustvima nije potrebno angažirati dodatne snage, osim snaga redovne službe i pravne osobe koje se zaštitom i spašavanjem bave u okviru redovne djelatnosti.
* **Tuča i sugradica** su jedne od vrsta ekstremnih vremenskih pojava odnosno padalina. Najčešće se javljaju u toplom dijelu godine. Posljedice uzrokovane tučom i sugradicom značajno slabe ekonomski potencijal stanovništva kada dođe do oštećenja građevina i vozila. Da bi se ublažile posljedice potrebno je osigurati rad protugradne obrane. Štete nastale od posljedica tuče i sugradice mogu se ublažiti i pravovremenim osiguranjem poljoprivrednih površina, stambenih i poslovnih zgrada. Tuča i sugradica se često pojavljuje zajedno sa jakim vjetrom. U toj situaciji operativne snage za zaštitu i spašavanje upotrijebit će se kao i za saniranje posljedica olujnog nevremena (uklanjanje prepreka sa prometnica, pomoć pri saniranju građevina i slično).
* **Mraz** je jedna od vrsta ekstremnih vremenskih pojava odnosno padalina. Najveća ugroženost usjeva od mraza česta je pojava u rano proljeće, naročito voćnjaka. U svrhu zaštite potrebno je planirati zaštitu nasada pokrivanjem i odgovarajućim sličnim aktivnostima. Srednja godišnja temperatura iznosi oko 10°C. Apsolutna minimalna temperatura zraka 6 mjeseci u godini se nalazi ispod 0°C. Zbog toga su moguća duga razdoblja s mrazom.
* **Snježne oborine i snježni nanosi** mogu nanijeti štetu zgradama i građevinama koje služe za stanovanje ili proizvodnju a naročito starijim zgradama kojima može uzrokovati razne poremećaje na relativno kraći period. Snježni pokrivač u ovom području u kratkom vremenskom razdoblju može doseći visine od 50 cm te može predstavljati problem u odvijanju svakodnevnih aktivnosti, odvijanje svih oblika prometa, opskrbom energijom i slično. Mjerama zaštite od snježnih nanosa potrebno je organizirati učinkovitu zimsku službu za čišćenje prometnica i održavanje prohodnim tijekom zimskih mjeseci (ralice za snijeg, traktori).
* **Poledica** je jedna od vrsta ekstremnih vremenskih pojava i ne očekuju se poremećaji u opskrbi stanovništva i funkcioniranju gospodarskih subjekata. Uslijed utjecaja poledice na promet, mogu se očekivati prometne nesreće. U cjelini gledano procjenjuje se da posljedice nastale utjecajem poledice mogu sanirati redovne službe i pravne osobe koje se zaštitom i spašavanjem bave u okviru vlastite djelatnosti.
* **Magla** je jedna od vrsta ekstremnih vremenskih pojava. Ne očekuju se veće štete i posljedice prouzrokovane maglom. Prema dosadašnjim iskustvima nije potrebno angažirati dodatne snage, osim snaga redovne službe i pravne osobe koje se zaštitom i spašavanjem bave u okviru redovne djelatnosti.
* **Led** je jedna od vrsta ekstremnih vremenskih pojava. Nagomilavanje leda na vodotocima, potrebno je pratiti razvoj i kretanje leda te u slučaju potrebe planirati njegovo lomljenje. Godišnji prosjek broja povoljnih dana za poledicu na području GUP-a iznosi 42.“.

**Članak 132.**

Iza članka 74. dodaju se novi naslovi poglavlja i njima pripadajući članci kako slijedi – „**11.5.2. Mjere zaštite od epidemija i pandemija**“ i **članak 74.a**, „**11.5.3.** **Tehničko-tehnološke katastrofe i velike nesreće izazvane opasnim tvarima u gospodarskim građevinama**“ i **članak 74.b**, „**11.5.4. Tehničko-tehnološke katastrofe i velike nesreće izazvane nesrećama u prometu**“ i **članak 74.c**, „**11.5.5. Mjere zaštite od požara, eksplozija**“ i **članak 74.d**, „**11.5.6. Mjere zaštite od iscrpljenja ili uništenja prirodnih resursa i ekoloških onečišćenja**“ i **članak 74.e**, „**11.5.7. Mjere zaštite od ratnih opasnosti**“ i **članak 74.f**, „**11.5.8. Mjere zaštite od klizišta**“ i **članak 74.g**, „**11.5.9. Mjere ublažavanja utjecaja na klimatske promjene**“ i **članak 74.h**, „**11.5.10. Mjere prilagodbe na/od klimatskih promjena**“ i **članak 74.i**:

„**11.5.2. Mjere zaštite od epidemija i pandemija**

**Članak 74.a**

(1) Sumirajući iskustva službi kod nastavka različitih katastrofalnih situacija i opće epidemiološke karakteristike pojedinih zaraznih bolesti, moguće je sa izvjesnom sigurnosti predvidjeti koja će se epidemiološka problematika javiti kod civilnog pučanstva u slučaju pojave takvih stanja.

(2) Sigurnosne mjere radi zaštite pučanstva od unošenja kolere, kuge, virusnih groznica, žute groznice, bolesti COVID-19 uzrokovane virusom SARS-CoV-2 i drugih zaraznih bolesti, naređuje Ministar nadležan za zdravstvo na prijedlog Hrvatskog zavoda za javno zdravstvo uz provođenje svih zadanih mjera.

**11.5.3. Tehničko-tehnološke katastrofe i velike nesreće izazvane opasnim tvarima u gospodarskim građevinama**

**Članak 74.b**

(1) Katastrofe i velike nesreće mogu nastati na području GUP-a, obzirom da postoji više pogona i postrojenja (tvornica) s visokim indeksom opasnosti, odnosno velikom količinom opasnih tvari te je prisutnost veće koncentracije tvornica koje u svom radu koriste opasne tvari, npr. u industrijskoj zoni Danica.

(2) Moguće je da izvanredni događaj u jednom pogonu gdje i nije veći potencijal za izazivanje nesreće s katastrofalnim posljedicama, zbog blizine drugog pogona (tvornice) preraste u tehničko-tehnološku katastrofu, odnosno veliku nesreću (domino-efekt). Problem su i građevine s opasnim tvarima koje su u blizini poslovnih centara (benzinske postaje, Podravka, HŽ, bolnica), stambenih blokova (bolnica, Podravka) i škola gdje je u opasnosti veći broj ljudi.

(3) Područjem GUP-a nalaze se plinoopskrbne građevine.

(4) Kako bi se spriječile katastrofalne posljedice po stanovništvo, u blizini zatečenih lokacija gdje se proizvode, skladište, prerađuju, prevoze, skupljaju ili obavljaju druge radnje s opasnim tvarima ne preporuča se gradnja građevina u kojem boravi veći broj osoba (dječji vrtići, škole, sportske dvorane, trgovački centri, stambene građevine i slično). Nove građevine koje se planiraju graditi u kojima se pojavljuju opasne tvari potrebno je locirati na način da u slučaju nesreće ne ugrožavaju stanovništvo (rubni dijelovi poslovnih zona).

(5) Unutar područja GUP-a zabranjuje se izgradnja građevina odnosno postrojenje za proizvodnju i skladištenje pirotehničkih sredstava odnosno sličnih eksplozivnih tvari.

**11.5.4. Tehničko-tehnološke katastrofe i velike nesreće izazvane nesrećama u prometu**

**Članak 74.c**

(1) U cestovnom prometu vjerojatnost tehničko-tehnološke katastrofe i veće nesreće odnosi se na pojave požara, odnosno eksplozija na kamionima koji prevoze opasne i štetne tvari te iznenadnih zagađenja na prometnicama uslijed prometnih nezgoda. Najveće zagađenje nastalo bi uslijed prevrtanja, prolijevanja ili prosipanja opasnih tvari iz velikih teretnih vozila (kamioni i cisterne sa i bez prikolica). U tim uvjetima moguće je da u okoliš prometnice dospije oko 30 m3 opasne i štetne tvari, a u slučaju lančanog sudara dva i više vozila koja prevoze opasne tvari i veće količine. Najveća opasnost od iznenadnog zagađenja prijeti u vodozaštitnim zonama, čijim bi zagađenjem nastale i najveće štete.

(2) Na području GUP-a nisu zabilježene veće prometne nesreće izazvane opasnim tvarima, ali u cestovnom prijevozu najveću opasnost predstavlja prijevoz benzina zbog učestalosti prolaza (do benzinskih postaja) te zbog kemijskog sastava i mogućeg opasnog djelovanja na okolinu. Najopasniji pravci su: Bjelovarska cesta od početka prema centru grada, Zagrebačka ulica, Ulica I. Česmičkog, Kolodvorska ulica.

(3) U željezničkom prometu, prema iskustvima s drugih kolodvora, mogući uzroci opasnosti su: neispravno tovarenje, neispravni vagoni, nepažnja, nemar ili nebriga pri radu ili nepravilno rukovanje, nedostatak kontrole procesa, oštećenje vagona (spremnika) od mehaničkih udaraca, dotrajalost opreme, kvarovi na uređajima za pretakanje ili grube pogreške prilikom istakanja i punjenja spremnika goriva, požari na objektima i drugi izvanredni događaji (potresi, diverzije). Kolodvor u Koprivnici je opasan zbog mogućeg dolaska i provoza svih vrsta otrovnih, zapaljivih, eksplozivnih i ostalih tvari karakterističnih i opasnih svojstava po zdravlje ljudi i okoliša, a što znači da bi neposredno bilo ugroženo 50 do 100 osoba. Za prijevoz opasnih tvari koriste se pravci Koprivnica - Osijek i Koprivnica - Varaždin tako da je u slučaju istjecanja opasnih tvari ili havarije ugroženo područje uz željezničku prugu koje je većim dijelom van naseljenih mjesta, no ima nekolicina obiteljskih kuća koje bi mogle biti u području ugroženosti.

**11.5.5. Mjere zaštite od požara, eksplozija**

**Članak 74.d**

(1) Kako bi se spriječile nesreće uzrokovane požarom i eksplozijama potrebno je prilikom projektiranja uzeti u obzir proces rada, kemikalije i opasne tvari koje se koriste u procesu rada, skladištenja, utovara i istovara te primijeniti sve mjere zaštite kako neposredan okoliš ne bi bio ugrožen.

(2) Prilikom projektiranja takvih postrojenja, građevina potrebno je primijeniti odgovarajuće udaljenosti između građevina. Obavezno uvijek osigurati da svaka građevina ima pristupne protupožarne putove ili riješenu protupožarnu zaštitu građevina na odgovarajući način.

(3) Sprječavanje širenja požara na susjedne građevine odnosi se na građevine u neposrednoj blizini i građevine koje se dodiruju vanjskim zidovima. Sprječavanje širenja požara na susjedne građevine postiže se primjenom odgovarajućih mjera zaštite sukladno važećoj zakonskoj regulativi o zaštiti od požara:

* Pravilnik o otpornosti na požar i drugim zahtjevima koje građevine moraju zadovoljiti u slučaju požara („Narodne novine“ broj 29/13 i 87/15)
* Pravilnik o uvjetima za vatrogasne pristupe („Narodne novine“ broj 35/94, 55/94 – ispravak i 142/03)
* i ostalo.

(4) Kada je udaljenost dviju susjednih građevina s malim požarnim opterećenjem (manjim od 1000 MJ/m2) manja od 3,0 m, zidovi i stropovi (krovovi) koji graniče sa susjednim građevinama moraju imati otpornost na požar sukladno Pravilniku o otpornosti na požar i drugim zahtjevima koje građevine moraju zadovoljiti u slučaju požara.

(5) Kada je jedna od susjednih građevina sa požarnim opterećenjem od 1000 MJ/m2 i većim, međusobna sigurnosna udaljenost određuje se proračunom kako je određeno Pravilnikom o otpornosti na požar i drugim zahtjevima koje građevine moraju zadovoljiti u slučaju požara. Ukoliko, obzirom na postojeće stanje u prostoru, nije moguće postići navedenu sigurnosnu udaljenost potrebno je izvesti požarni zid sukladno zakonskoj regulativi o zaštiti od požara.

(6) Sukladno zakonskoj regulativi o zaštiti od požara požarni zidovi moraju se graditi:

* kod građevina kod kojih je završni (zabatni) zid udaljen manje od 3,0 m od susjedne građevine (postojeće ili predviđene GUP-om)
* kod građevina velike duljine i zgrada u nizu (duljine veće od 60,0 m), osim kod građevina kod kojih to nije moguće iz funkcionalnih razloga (sportske, koncertne dvorane, industrijske građevine i slično)
* kod građevina različite visine koje se spajaju preko različitih požarnih odjeljaka
* kod građevina različite namjene.

(7) U svrhu spašavanja osoba iz građevina i gašenja požara na građevini i otvorenom prostoru, građevina mora imati vatrogasni pristup određen prema posebnom propisu. Vatrogasni pristupi moraju biti osigurani najmanje s jedne strane, i to duže, kod prizemnih i jednokatnih građevina stambene namjene te građevine koje imaju obostrano orijentirane stambene jedinice, a čija visina ne prelazi četiri kata. Slijepi vatrogasni pristupi duži od 100,0 m, moraju na svom kraju imati okretišta koja omogućavaju sigurno okretanje vatrogasnih vozila.

(8) Naselja, ulice unutar naselja potrebno je organizirati na način da se osiguraju evakuacijski putovi izlaska iz naselja za stanovništvo.

(9) Efikasnost gašenja požara postiže se funkcionalnom instalacijom obojene telefonske linije, vodovodne mreže, vanjske i unutarnje hidrantske mreže i uređaja koji trebaju osigurati potreban tlak i količinu vode.

(10) Novu gradnju građevina u kojima se pojavljuju opasne tvari i obavljaju potencijalno opasne djelatnosti, potrebno je planirati unutar gospodarskih zona odnosno izvan stambenih zona tako da se potencijalno ugrožavanje stanovništva smanji na najmanju moguću mjeru.

(11) Kao efikasne mjere zaštite su preventivne mjere zaštite vezane uz eksploatacijska polja, plinske bušotine, magistralne plinoopskrbne cjevovode na način da se spriječi mogućnost tehničko-tehnoloških katastrofa i velikih nesreća.

**11.5.6. Mjere zaštite od iscrpljenja ili uništenja prirodnih resursa i ekoloških onečišćenja**

**Članak 74.e**

(1) Iscrpljenje ili uništenje prirodnih resursa podrazumijeva se kao raspad tehničkih sustava - opskrba vodom, strujom i drugim vrstama energije, zbrinjavanje otpadnih voda i krutog otpada, prijevoz ljudi i materijalnih dobara, prijenos informacija. Prirodne izvore potrebno je očuvati na razini kvalitete koja nije štetna za čovjeka, biljni i životinjski svijet.

(2) Voda je jedan od najosjetljivijih prirodnih resursa, naročito pitka voda. Osnovni cilj je zaštititi izvorišta pitke vode i racionalno ih koristiti. Mjere zaštite voda sastoje se u ograničenju korištenja otvorenih vodenih površina i zemljišta u neposrednoj blizini izvorišta pitke vode, određivanja vodozaštitnih zona sa određenim aktivnostima koje se smiju ili ne smiju obavljati u pojedinoj zoni a sve prema posebnim propisima.

(3) Mineralne sirovine prirodni su resursi čija je eksploatacija u usponu. Istražne radove i radove eksploatacije potrebno je provoditi planski vodeći računa o zalihama mineralnih sirovina. Nakon eksploatacije određenog područja potrebno je provesti mjere sanacije i privesti područje odgovarajućoj namjeni.

(4) Ekološka zagađenja moguća su kao posljedica nesreće u cestovnom prometu s posljedicama ispuštanja opasnih tvari. Moguće je zagađenje čovjekove okoline zbog neodgovarajućeg zbrinjavanja uginulih životinja i otpadnih dijelova, neodgovarajućeg zbrinjavanja otpada i opasnih tvari, kao i neadekvatnog zbrinjavanja otpadnih voda.

**11.5.7. Mjere zaštite od ratnih opasnosti**

**Članak 74.f**

(1) Ratnim opasnostima smatraju se napad razornim, zapaljivim, nuklearnim, biološkim, kemijskim i drugim borbenim sredstvima koje uzrokuju rušenja, požare i radiološke, biološke i kemijske kontaminacije odnosno ugrožava živote i zdravlje ljudi.

(2) Mjere zaštite od ratnih opasnosti obuhvaćaju sklanjanje ljudi i materijalnih dobara u skloništa i druge zaštitne objekte, te na pogodna manje ugrožena mjesta u blizini rada i stanovanja, zbrinjavanje ugroženih i nastradalih, zamračivanje, radiološko-biološko-kemijsku zaštitu, efikasnu medicinsku pomoć, zaštitu od požara, rušenja i eksplozija i druge mjere utvrđene propisima.

(3) Skloništa se ne trebaju planirati u građevinama za privremenu uporabu, u neposrednoj blizini skladišta zapaljivih tvari, u zonama plavljenja i u područjima s nepovoljnim geološko-hidrološkim uvjetima.

(4) Skloništa se trebaju projektirati i graditi prema važećoj zakonskoj regulativi.

(5) Grad Koprivnica ima u svojem vlasništvu 4 (četiri) javna skloništa i to na lokacijama:

* Ulica Josipa Juraja Strossmayera 3
* Trg kralja Tomislava 8
* Trg kralja Tomislava 12
* Zrinski trg 1.

Prema utvrđenoj potrebi postoji obveza redovnog servisiranja i održavanja skloništa. Za skloništa koja su u vlasništvu privatnih poduzeća obvezu redovnog servisiranja i održavanja skloništa imaju vlasnici. Na području Grada Koprivnice postoji još 14 skloništa u stambeno-poslovnim građevinama te u uslužnim građevinama.

(6) Mreža skloništa treba biti ravnomjerno razmještena s obzirom na gustoću naseljenosti i stupanj ugroženosti. Najveća dozvoljena udaljenost do najudaljenijeg mjesta s kojeg se zaposjeda sklonište ne može biti veća od 250,0 m. Skloništa treba locirati tako da su udaljena od lako zapaljivih i eksplozivnih mjesta kako požar ili eksplozija tih građevina ne bi utjecala na sigurnost korisnika skloništa. Lokacija skloništa treba biti planirana tako da je pristup skloništu omogućen i u uvjetima rušenja građevine u kojem je smješteno sklonište.

(7) Skloništa se moraju planirati kao dvonamjenska te se trebaju koristiti u mirnodopske svrhe u suglasnosti s Ministarstvom unutarnjih poslova, a u slučaju ratnih opasnosti trebaju biti sposobna za potrebe sklanjanja stanovništva.

(8) Prilikom planiranja skloništa potrebno je voditi računa o racionalnosti izgradnje, prosječnom broju ljudi koji borave, rade ili su u poslovno-uslužnom odnosu u građevini, ugroženost građevine, geološko-hidrološke uvjete građenja. Broj sklonišnih mjesta višestambene zgrade određuje se prema broju stanara zgrade s tim da ne može biti manje od jednog sklonišnog mjesta na 50,0 m2 bruto razvijene površine stambene zgrade. Za individualne stambene građevine u naseljima planirati prostorije za sklanjanje (podrume), najmanje za tri osobe. Za skloništa pravnih osoba za dvije trećine ukupnog broja djelatnika, a pri radu s više smjena za dvije trećine broja djelatnika u najvećoj smjeni u vrijeme rada. Obveza izgradnje skloništa i točan broj sklonišnih mjesta unutar građevina određene namjene određivat će se sukladno važećoj zakonskoj regulativi vezano za skloništa.

**11.5.8. Mjere zaštite od klizišta**

**Članak 74.g**

(1)  **Klizište** je dio padine na kojem je došlo do kretanja tla ili stijenske mase, zbog poremećaja u stabilnosti padine kao posljedica geološke građe terena, geomorfoloških obilježja područja, hidrogeoloških uvjeta, meteoroloških uvjeta (količina padalina, topljenje snijega), vegetacijskih uvjeta, antropogenih utjecaja, ali i vrlo često drugih utjecaja (potresi, vibracije, utjecaj promjene nivoa akumulacije).

(2) Sukladno stručnim podacima i istraživanjima, a prema podacima Karte zoniranja rizika od klizišta Republike Hrvatske brežuljkasti dio GUP-a nalazi se djelomično u zoni srednjeg do visokog rizika od klizišta. Također, sukladno Karti podložnosti na klizanje Republike Hrvatske brežuljkasti dio GUP-a nalazi se u područjima visoke podložnosti na klizanje (klizišta su samo jedan oblik klizanja).

(3) Sukladno stavku 2. ovog članka predlaže se izrada podloga odnosno kartografskih prikaza aktivnih i mogućih klizišta.

(4) Na terenima s nagibom većim od 12°, do izrade karte aktivnih i mogućih klizišta, potrebno je provesti procjenu potencijalne opasnosti od klizanja, sukladno važećoj zakonskoj regulativi. U slučaju identificirane opasnosti, projektiranje i gradnja trebaju se provoditi u skladu s geotehničkim i inženjersko-geološkim smjernicama struke.

**11.5.9. Mjere ublažavanja utjecaja na klimatske promjene**

**Članak 74.h**

(1) Planiranu infrastrukturu i sadržaje razvijati prema niskougljičnim i klimatski adaptivnim rješenjima.

(2) Za projekte koji dosežu kriterije za procjenu ugljičnog otiska, provesti pregled, kvantifikaciju emisija stakleničkih plinova u uobičajenoj godini rada na temelju metode procjene ugljičnog otiska te usklađivanje planiranog projekta sa ciljevima niskougljičnog razvoja. Za manje projekte koji ne dosežu kriterije za procjenu ugljičnog otiska, potrebno je provoditi mjere postizanja klimatske neutralnosti putem poticanja razvoja niskougljičnog prometa.

(3) Planirati distribucijsku mrežu sukladno novim oblicima energije i goriva npr. infrastruktura za punjenje električnih vozila, mreže za distribuciju vodika i plinovoda za biometan.

(4) U području prve kategorije kvalitete zraka novi zahvati u okoliš ili rekonstrukcija postojećeg izvora onečišćivanja zraka iz nepokretnih izvora (točkasti i difuzni) ne smije ugroziti postojeću kvalitetu zraka.

**11.5.10. Mjere prilagodbe na/od klimatskih promjena**

**Članak 74.i**

(1) Za sve planove užih područja potrebno je ugraditi načela zelene infrastrukture i kružnog gospodarenja prostorom.

(2) Na otvorenim javnim prostorima kao što su prometnice, promet u mirovanju, javne zelene površine, zaštitne zelene površine, javni prostori (trg i slično) potrebna je implementacija zelene infrastrukture s ciljem zaštite od stvaranja efekta toplinskih otoka i zaštite od štetnog djelovanja voda.

(3) Propisati obvezu korištenja visoke vegetacije kao prilagodbu od/na klimatske promjene za javne zelene površine.

(4) Implementirati zaštitne zelene površine za sav promet u mirovanju unutar građevinskih područja naselja.

(5) Sva vegetacija koja se propisuje za sadnju mora biti autohtonih vrsta.

(6) Propisati obvezu uspostave drvoreda uz prometnice, gdje je to moguće obzirom na širinu koridora prometnice.

(7) Uz već planirane sustave javne odvodnje, dodatne kapacitete za oborinsku odvodnju na pogodnim mjestima (prometnice, promet u mirovanju, zone javne namjene, zelene površine, otvoreni javni prostori, zone gospodarske namjene itd.) planirati kao održive sustave odvodnje oborinskih voda (zeleni krovovi, vodopropusne površine, bioretencijski kanali, kišni vrtovi i sl.).

(8) Prilikom postavljanja i izgradnje infrastrukture uzeti u obzir efekte klimatskih promjena, posebice promjene u brzini vjetra uz prateće olujno nevrijeme.

(9) Pri planiranju infrastrukture, uslijed antropogenog utjecaja na okoliš, potrebno razmotriti mogućnost pojave procesa klizanja u ovisnosti o litološkom sastavu stijena u podlozi, nagibu padina te klimatskim projekcijama intenziteta i trajanja oborina.

(10) Interne prometnice (pristupne puteve) izvoditi na način da oborinska odvodnja u okolni teren ne uzrokuje pojačanu eroziju.

(11) Prilikom postavljanja EKI uzeti u obzir efekte klimatskih promjena, posebice promjene u brzini vjetra i olujnih nevremena koje prolazi područjima pojačane erozije i nestabilnosti tla projektirati u skladu s geotehničkim i inženjerskogeološkim pravilima struke.

(12) Izrada kartografskog prikaza evidentiranih aktivnih i mogućih klizišta.

(13) Nakon izgradnje cjevovoda (plinovodi, naftovodi) izvršiti revitalizaciju radi smanjivanja negativnog utjecaja na eroziju i klizanje tla.

(14) Prilikom odabira lokacije helidroma izbjegavati područja s ugroženim stanišnim tipovima, te poplavna područja. Prilikom odabira lokacije helidroma izbjegavati područja u neposrednoj blizini kulturnih dobara. Uzeti u obzir topografiju terena, klimatske promjene i prometne potrebe. Izgradnju helidroma planirati izvan POVS HR2001320 Crna gora i HR2000368 Peteranec.

Kao podlogu za izradu glavnog projekta, izraditi krajobrazni elaborat kojim će se osigurati zaštitni pojas vegetacije u svrhu vizualne barijere i zaštite krajobraznih značajki šireg područja unutar kojeg se smješta helidrom.“.

**Članak 133.**

Iza članka 74.i broj naslova poglavlja „**11.5.2.“** mijenja se i glasi: „**11.5.11.“**

**Članak 134.**

Iza članka 75. dodaju se novi naslovi poglavlja i njima pripadajući članci kako slijedi – „**11.6. POSEBNE MJERE**“, „**11.6.1. Područja posebnih ograničenja**“ i **članak 75.a**, „**11.6.2. Područja posebnog načina korištenja**“ i **članak 75.b**:

„**11.6. POSEBNE MJERE**

**11.6.1. Područja posebnih ograničenja**

**Članak 75.a**

(1) Ovim GUP-om određeni su zaštitni pojasevi oko građevina elektroenergetskog sustava te sustava za proizvodnju i prijenos ugljikovodika.

(2) Navedeni zaštitni pojasevi zasebno su iscrtani na kartografskim prikazima 3C. Prometna i komunalna infrastrukturna mreža Elektroenergetika i 3D. Prometna i komunalna infrastrukturna mreža Plin te kao područje posebnog ograničenja u korištenju na kartografskom prikazu 4A. Uvjeti korištenja, uređenja i zaštite prostora Područje primjene posebnih mjera uređenja i zaštite, sve u mjerilu 1:5000.

(3) Unutar iscrtanih zaštitnih pojaseva primjenjuju se posebne mjere ograničenja i zaštite koje je potrebno zatražiti od nadležnog javnopravnog tijela koje upravlja pojedinim infrastrukturnim sustavom.

(4) U slučaju izmještanja trase elektroenergetskog dalekovoda, odnosno cjevovoda za transport ugljikovodika, prostor zaštitnog pojasa izmještenog voda može se koristiti sukladno odredbama za osnovnu namjenu.

**11.6.2. Područja posebnog načina korištenja**

**Članak 75.b**

(1) Na području obuhvata GUP-a iscrtane su granice istražnog prostora ugljikovodika “Drava-02“ i eksploatacijskog polja ugljikovodika EPU Peteranec, neovisno o namjeni površina zemljišta na tlu.

(2) Uvjeti posebnog načina korištenja istražnog prostora i eksploatacijskog polja, odnosno izvođenja naftno-rudarskih radova u svrhu istraživanja i eksploatacije geotermalnih voda unutar navedenih granica, propisani su i provode se neposrednom provedbom Prostornog plana uređenja Grada Koprivnice, odnosno županijskog prostornog plana.

(3) Granica istražnog prostora ugljikovodika „Drava-02“ i granica eksploatacijskog polja ugljikovodika EPU Peteranec prikazane su na kartografskom prikazu 4A. Uvjeti korištenja, uređenja i zaštite prostora Područje primjene posebnih mjera uređenja i zaštite, u mjerilu 1:5000.“.

**Članak 135.**

Članak 76. mijenja se i glasi:

„(1) Urbanistički plan uređenja (UPU) detaljnije određuje prostorni razvoj naselja ili dijela naselja s osnovom prostornih i funkcionalnih rješenja, uvjeta i oblikovanja pojedinih prostornih cjelina naselja.

(2) Urbanistički plan uređenja donosi se obvezno za neuređene dijelove svih građevinskih područja i za izgrađene dijelove tih područja planiranih za urbanu preobrazbu ili urbanu sanaciju unutar svih građevinskih područja.

(3) Odlukom o izradi II. izmjena i dopuna Generalnog urbanističkog plana Koprivnice (GUP) određeno je sljedeće:

* provjera potrebe, a po potrebi i redefiniranje obuhvata planova užeg područja (Urbanistički planovi uređenja – UPU-i i detaljni planovi uređenja – DPU-i) utvrđenih važećim Generalnim urbanističkim planom Koprivnice („Glasnik Grada Koprivnice“ broj 4/08, 5/08, 7/14 i 1/15 – pročišćeni tekst)
* jedan od ciljeva je redefiniranje obuhvata planova užeg područja (UPU-i i DPU-ovi) utvrđenih važećim GUP-om radi korekcije postojećih te po potrebi ukidanja i uvođenja novih te preispitivanje smjernica za izradu urbanističkih planova uređenja.

(4) U skladu s prethodnim stavkom 3. ovoga članka, a vezano za razloge i ciljeve izrade II. izmjena i dopuna Generalnog urbanističkog plana Koprivnice (GUP) napravljena je analiza svih planiranih urbanističkih planova uređenja. Rezultat te analize nalazi se u dokumentu pod nazivom **Analiza planiranih urbanističkih planova uređenja na području Grada Koprivnice**, izrađivač Zavod za prostorno uređenje Koprivničko-križevačke županije, Koprivnica, lipanj 2023. i sastavni je dio ovog GUP-a te se nalazi u Prilozima ovog GUP-a. Analiza je obuhvatila važeću zakonsku regulativu, zaprimljene inicijative građana i zahtjeve javno-pravnih tijela. Svaki obuhvat planiranog urbanističkog plana uređenja analiziran je na sljedeći način:

* provjera i korekcija obuhvata izrade sukladno važećem katastru
* prijedlog novog obuhvata a vezano za situaciju na terenu te je prikazan prijedlog prometnog rješenja u slučaju ukidanja obveze izrade urbanističkog plana uređenja.

(5) Sukladno Analizi iz prethodnog stavka 4. ovoga članka određeno je sljedeće:

* GUP-om je ostala obveza izrade za osam (8) UPU-a, detaljnije objašnjeno u članku 76.a
* donošenje preostalih planiranih UPU-a njih pet (5), dva planirana UPU-a spojena su u jednu zonu, ovim GUP-om nije više obvezno jer su uvjeti provedbe zahvata u prostoru s detaljnošću propisanom za urbanistički plan uređenja određeni ovim GUP-om, a sve sukladno Zakonu o prostornom uređenju, detaljnije objašnjeno u članku 76.b.“.

**Članak 136.**

Iza članka 76. dodaju se novi naslovi poglavlja i njima pripadajući članci kako slijedi - **članak 76.a**, **članak 76.b**, „**12.2. Važeći dokumenti prostornog uređenja**“ i **članak 76.c**:

„**Članak 76.a**

(1) Na području GUP-a određene su površine za koje je planirana obveza izrade urbanističkih planova uređenja.

(2) Ovim GUP-om planirana je izrada sljedećih urbanističkih planova uređenja:

1. Urbanistički plan uređenja „Ledine“, P=11,91 ha
2. Urbanistički plan uređenja „Domagojeva - Herešinska“, P=6,63 ha
3. Urbanistički plan uređenja „Zeleni kvart“, P=12,64 ha
4. Urbanistički plan uređenja „Selingerova - Domagojeva“, P=7,42 ha
5. Urbanistički plan uređenja „Bjelovarska“, P=13,39 ha
6. Urbanistički plan uređenja „Zagorska-Crnogorska“, P=9,22 ha
7. Urbanistički plan uređenja „Podolice“, P=12,08 ha
8. Urbanistički plan uređenja „Peteranska-Čarda“, P=16,95 ha.

(3) U sklopu obuhvata urbanističkih planova uređenja planirano je sljedeće:

1. **Urbanistički plan uređenja „Ledine“**

* mješovita namjena
* pripadajuća prometna i ostala infrastruktura
* primjena uvjeta uređenja građevne čestice i uvjeta gradnje građevina određenih ovim GUP-om
* ostalo.

1. **Urbanistički plan uređenja „Domagojeva-Herešinska“**

* mješovita i stambena namjena
* pripadajuća prometna i ostala infrastruktura
* primjena uvjeta uređenja građevne čestice i uvjeta gradnje građevina određenih ovim GUP-om
* ostalo.

1. **Urbanistički plan uređenja „Lenišće–zeleni kvart“**

* stambena namjena
* pripadajuća prometna i ostala infrastruktura
* primjena uvjeta uređenja građevne čestice i uvjeta gradnje građevina određenih ovim GUP-om
* ostalo.

1. **Urbanistički plan uređenja „Selingerova-Domagojeva“**

* stambena namjena
* pripadajuća prometna i ostala infrastruktura
* primjena uvjeta uređenja građevne čestice i uvjeta gradnje građevina određenih ovim GUP-om
* ostalo.

1. **Urbanistički plan uređenja „Bjelovarska“**

* mješovita namjena
* pripadajuća prometna i ostala infrastruktura
* primjena uvjeta uređenja građevne čestice i uvjeta gradnje građevina određenih ovim GUP-om
* ostalo.

1. **Urbanistički plan uređenja „Zagorska-Crnogorska“**

* stambena namjena
* pripadajuća prometna i ostala infrastruktura
* primjena uvjeta uređenja građevne čestice i uvjeta gradnje građevina određenih ovim GUP-om
* ostalo.

1. **Urbanistički plan uređenja „Podolice“**

* mješovita namjena
* pripadajuća prometna i ostala infrastruktura
* primjena uvjeta uređenja građevne čestice i uvjeta gradnje građevina određenih ovim GUP-om
* ostalo.

1. **Urbanistički plan uređenja „Peteranska-Čarda“**

* mješovita i stambena namjena
* pripadajuća prometna i ostala infrastruktura
* primjena uvjeta uređenja građevne čestice i uvjeta gradnje građevina određenih ovim GUP-om
* ostalo.

(4) Sukladno zakonskoj regulativi do izrade urbanističkih planova uređenja unutar obuhvata planiranih urbanističkih planova uređenja ne smije se odvijati gradnja odnosno kako je određeno važećom zakonskom regulativom.

(5) Granice obuhvata planiranih urbanističkih planova uređenja prikazane su na kartografskom prikazu 4A Uvjeti za korištenje, uređenje i zaštitu PROSTORA, Područja primjene posebnih mjera uređenja i zaštite u M 1:5000.

**Članak 76.b**

(1) Odlukom o izradi II. izmjena i dopuna Generalnog urbanističkog plana Koprivnice (GUP) tražila se provjera potrebe, a po potrebi i redefiniranje obuhvata planova užeg područja (Urbanistički planovi uređenja – UPU-i i detaljni planovi uređenja – DPU-i) utvrđenih važećim GUP-om Koprivnice te redefiniranje obuhvata planova užeg područja (UPU-i i DPU-ovi) utvrđenih važećim GUP-om radi korekcije postojećih, po potrebi ukidanje i uvođenje novih te preispitivanje smjernica za izradu urbanističkih planova uređenja.

(2) Analizom planiranih urbanističkih planova uređenja na području Grada Koprivnice, a sukladno Zakonu o prostornom uređenju, odlučeno je da donošenje preostalih pet (5), dva planirana UPU-a spojena su u jednu zonu, ovim GUP-om nije više obvezno. Sukladno Zakonu o prostornom uređenju donošenje urbanističkog plana uređenja nije obvezno ako su GUP-om propisani uvjeti provedbe zahvata u prostoru s detaljnošću propisanom za urbanistički plan uređenja određeni ovim GUP-om.

(3) Sukladno stavku 2. ovog članka određene su sljedeće zone:

1. **Zona „Ledinska“, P=11,5 ha**

* umjesto obveze izrade UPU-a daje se prometno rješenje odnosno podjela prostora na blokove unutar kojih se mogu razvijati razni oblici i načini gradnje
* dominira stambena i mješovita namjena

1. **Zone „Pavelinska“ i Zona „Dravska II“, P=9,90 + 9,90=19,8 ha**

* nekadašnja dva planirana UPU-a spojena su u jednu zonu gospodarske namjene
* umjesto obveze izrade UPU-a daje se rješenje odnosno podjela prostora na blokove unutar kojih se mogu razvijati razni oblici i načini gradnje
* planirana je gospodarska namjena – proizvodno-poslovna (oznaka IK)
* građevina proizvodne i zanatske namjene
* građevina pretežito uslužne, trgovačke i komunalno servisne namjene.

1. **Zona „Kampus“, P=26,5 ha**

* umjesto obveze izrade UPU-a daje se prometno rješenje odnosno podjela prostora na blokove unutar kojih se mogu razvijati razni oblici i načini gradnje
* planirana je javna i društvena namjena u jednom dijelu zone, a u ostatku zone planirana je gospodarska namjena – proizvodno-poslovna (oznaka IK) - građevina proizvodne i zanatske namjene i građevina pretežito uslužne, trgovačke i komunalno servisne namjene.

1. **Zona “Radnička II“, P=9,61 ha**

* umjesto obveze izrade UPU-a daje se rješenje odnosno podjela prostora na blokove unutar kojih se mogu razvijati razni oblici i načini gradnje
* planirana je gospodarska namjena – proizvodno-poslovna (oznaka IK).

1. **Zona „Lenišće - B-4“, P=1,86 ha**

* umjesto obveze izrade UPU-a daje se rješenje odnosno podjela prostora na blok unutar kojeg se mogu razvijati razni oblici i načini gradnje
* dozvoljena je stambena namjena uz dodatnu namjenu koja ne ometa osnovnu namjenu stanovanja
* određena je mješovita namjena.

**12.2. Važeći dokumenti prostornog uređenja**

**Članak 76.c**

(1) Važeći detaljni planovi uređenja i urbanistički planovi uređenja na području GUP-a su:

1. Detaljni plan uređenja „Zona centralnih funkcija“
2. Detaljni plan uređenja centralnog gradskog područja „Dubovec“
3. Detaljni plan uređenja stambene gradske četvrti „Pri Sv. Magdaleni“
4. Detaljni plan uređenja „Zona A-11“
5. Detaljni plan uređenja „Lenišće - zona B-5“
6. Detaljni plan uređenja „Lenišće - zona Jug“
7. Detaljni plan uređenja „Lenišće - zona Istok“
8. Detaljni plan uređenja „Zagorska“
9. Detaljni plan uređenja „Cvjetna“

10. Urbanistički plan uređenja „Pri sv. Magdaleni I“.

(2) Detaljni planovi uređenja doneseni na temelju propisa koji su važili prije stupanja na snagu ovog Zakona o prostornom uređenju smatraju se urbanističkim planovima uređenja (UPU-i).

(3) Područja unutar GUP-a koja imaju važeći detaljni plan uređenja ili urbanistički plan uređenja uređivat će se sukladno tom važećem dokumentu.

(4) Granice obuhvata važećih detaljnih planova uređenja i urbanističkih planova uređenja prikazane su na kartografskom prikazu broj 4A Uvjeti za korištenje, uređenje i zaštitu PROSTORA, Područja primjene posebnih mjera uređenja i zaštite u M 1:5000.“.

**Članak 137.**

Iza članka 77. naslov poglavlja „**12.3. Rekonstrukcija građevina čija je namjena protivna planiranoj namjeni**“ mijenja se i glasi: „**12.3. Rekonstrukcija građevina**“.

**Članak 138.**

Članak 78. mijenja se i glasi:

„(1) Rekonstrukcija jest izvođenje građevnih radova na postojećoj građevini ili poduzimanje mjera radi uspostave primjerenog stanja postojeće građevine ako se tim radovima i mjerama utječe na temeljne zahtjeve za građevinu ili svojstva spomenika kulture ili kojima se mijenja usklađenost te građevine s lokacijskim uvjetima u skladu s kojima je izgrađena (dograđivanje, nadograđivanje, uklanjanje vanjskog dijela, izvođenje radova radi promjene namjene ili tehnološkog procesa), odnosno izvedba građevinskih i drugih radova na ruševini postojeće građevine u svrhu njene obnove.

(2) Radovi na zamjeni, dopuni i popuni opreme ako je to u skladu s namjenom građevine, te radovi koji su posebnim zakonom utvrđeni kao radovi na održavanju građevine, a kojima se ne utječe na temeljne zahtjeve građevine, ne smatraju se rekonstrukcijom.

(3) Sve rekonstrukcije unutar svih građevinskih područja provode se pod istim uvjetima kao i za nove građevine odnosno kako je određeno ovim člankom.

(4) Iznimno, kod postojećih građevina koje ne zadovoljavaju uvjete gradnje zadane ovim GUP-om (veća izgrađenost građevne čestice, veća ukupna visina, veći broj etaža, položaj građevine u odnosu na građevni pravac i drugo) dozvoljava se rekonstrukcija tih građevina sukladno člancima ovog poglavlja, a u slučaju gradnje nove građevine potrebno je zadovoljiti uvjete zadane ovim GUP-om. Unutar granica infrastrukturnih koridora moguće je graditi nove infrastrukturne građevine na mjestu postojećih i nove građevine druge namjene na mjestu postojeće samo uz odobrenje nadležnog tijela koje upravlja tim infrastrukturnim građevinama.

(5) Kod građevina sa statusom kulturnog dobra koja ne zadovoljavaju nove uvjete gradnje zadane ovim GUP-om dozvoljava se njihova rekonstrukcija sukladno uvjetima nadležnog Konzervatorskog odjela.

(6) Kod rekonstrukcije građevine sa statusom kulturnog dobra ili građevine koja se nalazi u zaštićenoj kulturno-povijesnoj cjelini, može se uz suglasnost nadležnog Ministarstva odstupiti od temeljnih zahtjeva za građevinu ako bi se njima narušila bitna spomenička svojstva.

(7) Rekonstrukcija građevine stambene namjene, poslovne namjene koja nije proizvodna ili nije namijenjena za obavljanje isključivo poljoprivredne djelatnosti, koja je ozakonjena kao završena s ravnim krovom, a kojoj se rekonstrukcija sastoji u izvođenju kosog ili zaobljenog krova bez nadozida može se izvoditi protivno odredbama za provedbu ovog GUP-a.

(8) Postupanje u slučaju kada građevine u sklopu neke namjene nisu sukladne odredbama za provedbu ovog GUP-a ili su građene protivno ovom GUP-u, u sklopu svake namjene navedeno je kako postupati s njima u slučaju rekonstrukcije ili nove gradnje te se mogu primijeniti uvjeti gradnje iz ovog poglavlja.

(9) U slučaju kad se postojeća građevina nalazi uz neizgrađenu građevnu česticu sa svim važećim odnosno potrebnim uvjetima za gradnju tada postojeća građevina i tražena rekonstrukcija ne smiju ugroziti mogućnost nove gradnje na susjednoj građevnoj čestici odnosno postupa se sukladno odredbama za provedbu ovog GUP-a.

(10) Podržati rekonstrukciju odnosno revitalizaciju nekorištenih prostora i zgrada, planiranje novih zgrada po načelu modela kružnog gospodarstva, s ciljem povećanja trajnosti i cjeloživotnog vijeka zgrada u prostoru, povećanja energetske učinkovitosti zgrada te smanjenja nastanka građevnog otpada.

(11)Revitalizacija prostora u naseljimabazira se napoboljšanju namjena i proširenja sadržaja u neposrednom okruženju društvenih domova, s naglaskom na aktivaciju njihovog boravišnog potencijala.“.

**Članak 139.**

Iza članka 78. dodaju se novi naslovi poglavlja i njima pripadajući članci kako slijedi – „**12.3.1. Rekonstrukcija građevina u građevinskom području**“ i **članak 78.a**, „**12.3.2. Posebni slučajevi rekonstrukcije u slučaju energetske obnove građevine**“ i **članak 78.b**, „**12.3.3. Rekonstrukcija građevina čija je namjena protivna planiranoj namjeni**“ i  **članak 78.c**:

„**12.3.1. Rekonstrukcija građevina u građevinskom području**

**Članak 78.a**

(1) Najveći dozvoljeni gabariti rekonstruiranih građevina odnosno najveća dozvoljena izgrađenost građevne čestice (kig) na kojoj se nalazi rekonstruirana građevina ne može biti veća od najvećih dozvoljenih gabarita građevina odnosno od najveće dozvoljene izgrađenosti građevne čestice (kig) na kojoj se nalazi rekonstruirana građevina koje je ovaj GUP propisao za područja unutar kojih se te rekonstruirane građevine nalaze.

(2) Odredbe za provedbu koje slijede u ovom članku odnose se na sve postojeće građevine – osnovna, prateća i/ili pomoćna.

(3) Iznimno od stavka 1. ovog članka, zahvati na postojećim građevinama koje **nisu usklađene s odredbama ovog GUP-a** utvrđuju se na način kako slijedi:

* Na postojećoj građevini koja premašuje najveći koeficijent izgrađenosti (kig) propisan ovim GUP-om za područje unutar kojega se građevina nalazi, a ne premašuje maksimalnu visinu građevine propisanu ovim GUP-om za isto područje, može se rekonstruirati nadogradnjom u okviru maksimalne visine građevine i najvećeg broja etaža koje je ovaj GUP propisao za područje unutar kojega se ta građevina nalazi. Nadograđeni dio može se izgraditi u okviru postojećih gabarita samo za jednu etažu, a sve ostale etaže koje se nadograđuju moraju biti usklađene s maksimalnom površinom gradivog dijela građevne čestice i izgrađenosti građevne čestice (kig) koje je ovaj GUP propisao za područje unutar kojega se ta građevina nalazi.
* Na postojećoj građevini koja premašuje maksimalnu visinu građevine propisanu ovim GUP-om za područje unutar kojega se građevina nalazi, a ne premašuje najveću površinu izgrađenosti odnosno koeficijent izgrađenosti građevne čestice (kig) propisano ovim GUP-om za isto područje, mogu se vršiti zahvati dogradnje u okviru najveće površine gradivog dijela građevne čestice i najvećeg koeficijenta izgrađenosti koje je ovaj GUP propisao za područje unutar kojega se ta građevina nalazi. Dograđeni dio mora biti usklađen s maksimalnom visinom građevine i najvećim brojem etaža koje je ovaj GUP propisao za područje unutar kojega se ta građevina nalazi.
* Na postojećoj građevini koja premašuje najveći broj dozvoljenih etaža propisan ovim GUP-om za područje unutar kojega se građevina nalazi, a ne premašuje najveću površinu izgrađenosti odnosno koeficijent izgrađenosti građevne čestice (kig) propisano ovim GUP-om za isto područje, mogu se vršiti zahvati rekonstrukcije - dogradnje u okviru najveće površine izgrađenosti i najvećeg koeficijenata izgrađenosti građevne čestice koje je ovaj GUP propisao za područje unutar kojega se ta građevina nalazi. Dograđeni dio mora biti usklađen s maksimalnom visinom građevine i najvećim brojem etaža koje je ovaj GUP propisao za područje unutar kojega se ta građevina nalazi.
* Kod rekonstrukcije postojeće individualne stambene zgrade, u slučaju povećanja broja stambenih jedinica (do maksimalno 3 samostalne funkcionalne jedinice), moguće je dozvoliti dogradnju vanjskog otvorenog stubišta. Najveća širina dograđenog otvorenog stubišta može biti 2,0 m. Kod dogradnje otvorenog bočnog stubišta udaljenost istog ne može biti manja od 1,0 m od granice građevne čestice uz osiguranje nužnog prolaza od 3,0 m do stražnjeg dijela građevne čestice, uz poštivanje zaštite od požara. Kod dogradnje prednjeg otvorenog stubišta, isto ne može izlaziti izvan građevnog pravca određenog sukladno postojećoj uličnoj morfologiji građevina. Dogradnja otvorenog stubišta mora biti u skladu s dozvoljenim koeficijentom izgrađenosti određenim za područje unutar kojeg se rekonstruirana građevina nalazi.
* Prilikom rekonstrukcije građevine na kojoj se nalaze balkoni, lođe i istaci (erkeri), a koji su izgrađeni suprotno odredbama za provedbu za nove građevine (nalaze se izvan regulacijske linije, bočno smješteni na manjoj udaljenosti od dozvoljene odredbama za provedbu ovog GUP-a i ostali uvjeti) dozvoljeni su radovi održavanja ali ne i gradnja novih na taj način.
* Prilikom rekonstrukcije građevine na kojoj se nalaze otvori, a koji su izgrađeni suprotno odredbama za provedbu za nove građevine, dozvoljeni su radovi održavanja takvih otvora ali ne i gradnja novih na taj način.

(4) U slučaju rekonstrukcije postojeći tlocrtni gabarit ili dio postojećeg tlocrtnog gabarita građevine može se zadržati i kada nije sukladan uvjetima gradnje ovog GUP-a. Nova dogradnja ili nadogradnja građevine mora biti sukladna odredbama za provedbu ovog GUP-a kako je određeno za svaku namjenu posebno.

**12.3.2. Posebni slučajevi rekonstrukcije u slučaju energetske obnove građevine**

**Članak 78.b**

(1) Kod rekonstrukcije građevine čije se pročelje nalazi na regulacijskoj liniji preporuča se zahvate energetske obnove izvoditi na unutarnjem dijelu zida pročelja te građevine odnosno na zidu pročelja u interijeru građevine, kako bi se izbjeglo zauzimanje javne površine za debljinu sloja izolacije.

(2) U slučaju kada se ne postupa sukladno preporuci iz stavka 1. ovog članka mogu se na postojećoj građevini izvoditi zahvati energetske obnove kojima se gabariti postojeće zgrade proširuju izvan površine građevne čestice tako da je moguće povećanje gabarita pročelja preko regulacijske linije za debljinu dodane toplinske ovojnice i to do 20 cm istaknuto u odnosu na ravninu pročelja postojeće zgrade i to jednom bez mogućnosti naknadnog proširenja. U slučaju da se takvim zahvatom proširuju gabariti građevine na susjednu javnu prometnu površinu ili drugu površinu javne namjene, potrebno je ishoditi suglasnost nadležnih javnopravnih tijela koje upravljaju prometnicama odnosno površinama javne namjene na koju se širi područje zahvata te javnopravnih tijela koje upravljaju drugom infrastrukturom prema posebnim propisima. U tom slučaju potrebno je riješiti imovinsko pravne odnose kako bi se sukladno proširenju gabarita zgrade uskladilo i proširenje novonastale građevne čestice odnosno kako bi rekonstruirana zgrada bila smještena na jednoj građevinskoj čestici.

(3) Na postojećoj građevini mogu se izvoditi zahvati energetske obnove kojima se gabariti postojeće zgrade proširuju izvan gradivog dijela građevne čestice i to do 20 cm izvučeno u odnosu na ravninu pročelja postojeće zgrade, ali unutar vlastite građevne čestice u skladu sa sveukupnim planskim rješenjem i odredbama koje je ovaj GUP propisao za područje unutar kojega se ta građevina nalazi, uz uvjet osiguranja nužnog prolaza od najmanje 3,0 m s barem jedne strane do dvorišnog dijela vlastite građevne čestice.

(4) Iznimno od stavka 3. ovog članka, u slučaju da se zbog tehničke prirode takvog zahvata prelazi na susjednu građevnu česticu u privatnom vlasništvu potrebno je riješiti imovinsko pravne odnose kako bi se sukladno proširenju gabarita zgrade uskladilo i proširenje novonastale građevne čestice odnosno kako bi rekonstruirana zgrada bila smještena na jednoj građevinskoj čestici. Proširenje na susjednu građevnu česticu nije moguće ako se na njoj nalazi postojeća zgrada kojoj bi se radi toga smanjio nužni prolaz od najmanje 3,0 m s barem jedne strane do dvorišnog dijela vlastite građevne čestice.

(5) Vezano za sve slučajeve rekonstrukcije kod energetske obnove zgrada, a navedene u ovom članku, odredbe koje se odnose na koeficijent izgrađenosti i potreban postotak zelenila se dodatno ne propituju.

**12.3.3. Rekonstrukcija građevina čija je namjena protivna planiranoj namjeni**

**Članak 78.c**

(1) Građevine čija je namjena protivna planom određenoj namjeni te građevine koje nisu u skladu s namjenom ovog GUP-a, mogu se iznimno rekonstruirati u opsegu neophodnom za poboljšanje uvjeta života i rada.

(2) Neophodni obim rekonstrukcija za poboljšanje uvjeta života građana smatra se:

* dogradnja sanitarnih prostorija (WC, kupaonice) uz postojeće stambene građevine, koje iste u svom sastavu ili na postojećoj građevnoj čestici nemaju izgrađene i to u najvećoj površini od 6,0 m²
* preinake u smislu otvaranja vanjskih otvora na postojećim građevinama
* konstruktivne sanacije na način zadržavanja osnovnog gabarita građevine
* preinake unutarnjeg prostora bez povećanja volumena građevine (promjena instalacije, promjena funkcije prostora)
* konstruktivne sanacije uz zadržavanje osnovnog gabarita građevine
* popravak postojećeg krovišta
* izmjena ravnih krovova u kose bez podizanja nadozida
* adaptacija tavanskog prostora unutar postojećeg gabarita građevine u stambeni prostor
* rekonstrukcija svih vrsta instalacija
* ograde i potporni zidovi radi saniranja terena
* priključenje na postojeću komunalnu infrastrukturu (elektro, vodovod, kanalizaciju i plinsku mrežu).

(3) Neophodni oblik rekonstrukcije za poboljšanje uvjeta rada smatra se:

* izmjena uređenja i instalacija vezanih za promjenu tehnoloških rješenja ugradnje nove opreme i tehnologije koja poboljšava ekološke uvjete, s tim da se građevine ne mogu dograđivati izvan postojećeg gabarita
* promjena namjene poslovnih prostora, ali pod uvjetom da novoplanirana namjena ne pogoršava stanje čovjekova okoliša i svojim korištenjem ne utječe na zdravlje ljudi u okolnim stambenim prostorima, ali samo unutar postojećeg gabarita
* pretvorba stambenog prostora u poslovne prostorije, ali unutar postojećeg gabarita, prema važećim propisima
* uređenje ili izgradnja sanitarnog čvora na dijelu poslovnog prostora unutar postojećeg gabarita građevine, ukoliko je ista neophodna za poboljšanje uvjeta rada ili uvjetovana promjenom namjene poslovnog prostora.“.

**Članak 140.**

Iza članka 78.c dodaju se novi naslovi poglavlja i njima pripadajući članci kako slijedi –

„**12.4. Uvjeti provedbe zahvata u prostoru s detaljnošću propisanom za urbanistički plan uređenja za Zone određene ovim GUP-om**“, „**12.4.1. Zona „Ledinska“**“, „**12.4.1.1. Uvjeti određivanja i razgraničavanja površina javnih i drugih namjena**“ i **članak 78.d**, „**12.4.1.2. Uvjeti i način gradnje stambenih građevina**“ i **članak 78.e**, „**12.4.1.3. Uvjeti uređenja odnosno gradnje, rekonstrukcije i opremanje prometne, elektroničke komunikacije i komunalne mreže s pripadajućim objektima i površinama**“ i **članak 78.f**, **članak 78.g**, „**12.4.2. Zona „Pavelinska“**“, „**Zona „Dravska II“**“,„**Zona „Radnička II“**“, „**12.4.2.1. Uvjeti određivanja i razgraničavanja površina javnih i drugih namjena**“ i **članak** **78.h**, „**12.4.2.2. Uvjeti smještaja građevina gospodarskih djelatnosti**“ i **članak 78.i**, „**12.4.2.3. Uvjeti uređenja odnosno gradnje, rekonstrukcije i opremanje prometne, elektroničke komunikacije i komunalne mreže s pripadajućim objektima i površinama**“ i **članak 78.j** i **članak 78.k**, „**12.4.3. Zona „Kampus“**“, „**12.4.3.1. Uvjeti određivanja i razgraničavanja površina javnih i drugih namjena**“ i **članak 78.l**, „**12.4.3.2. Uvjeti smještaja građevina gospodarskih djelatnosti i građevina javne i društvene namjene**“ i **članak 78.m**, „**12.4.3.3. Uvjeti uređenja odnosno gradnje, rekonstrukcije i opremanje prometne, elektroničke komunikacije i komunalne mreže s pripadajućim objektima i površinama**“ i **članak 78.n** i **članak 78.o**, „**12.4.4. Zona „Lenišće – B4“**“, „**12.4.4.1. Uvjeti određivanja i razgraničavanja površina javnih i drugih namjena**“ i **članak 78.p**, „**12.4.4.2. Uvjeti i način gradnje stambenih građevina**“ i **članak 78.r**, „**12.4.4.3. Uvjeti uređenja odnosno gradnje, rekonstrukcije i opremanje prometne, elektroničke komunikacije i komunalne mreže s pripadajućim objektima i površinama**“ i **članak 78.s** i **članak 78.t**:

„**12.4. Uvjeti provedbe zahvata u prostoru s detaljnošću propisanom za urbanistički plan uređenja za Zone određene ovim GUP-om**

**12.4.1. Zona „Ledinska“**

**12.4.1.1. Uvjeti određivanja i razgraničavanja površina javnih i drugih namjena**

**Članak 78.d**

(1) Područje **Zone „Ledinska“,** pretežito je mješovite namjene (oznaka M) i javne zelene površine (oznaka Z1).

(2) Površina mješovite namjene unutar Zone „Ledinska“ namijenjena je uređenju i gradnji građevina stambene namjene, stambeno-poslovne namjene, poslovne namjene.

(3) Na površinama mješovite namjene moguće je uređivati i graditi stambenu namjenu i poslovnu namjenu. U slučaju gradnje mješovite stambeno-poslovne građevine udio pojedine namjene u ukupnom GBP-u nije ograničen.

(4) U sklopu mješovite namjene može se na jednoj građevnoj čestici graditi osnovna građevina, arhitektonski kompleks ili složena građevina svih dozvoljenih namjena određenih u stavcima koji slijede ovog članka. Postotak zastupljenosti odnosno udio u ukupnom GBP-u građevne čestice nije određen i propisuje se niti za jednu namjenu.

(5) U sklopu površina **mješovite namjene** unutar Zone „Ledinska“ mogu biti zastupljene sljedeće namjene i površine:

* stambena namjena
* javna i društvena namjena
* sportsko-rekreacijska namjena
* javne zelene površine
* zaštitne zelene površine
* infrastrukturna namjena i
* ostalo sukladno **poglavlju 1.** ovog GUP-a.

(6) Na površinama **mješovite namjene**, na zasebnoj građevnoj čestici, sukladno **poglavlju 1.** ovog GUP-a, mogu se uređivati i graditi sljedeće građevine s djelatnostima, u okviru navedenih namjena i površina:

* **stambene namjene -** stambeno-poslovne namjene
* **gospodarske namjene – poslovna**
* financijske, tehničke i poslovne usluge i informacijske djelatnosti
* obrtničke usluge, uslužne djelatnosti i specijalizirane usluge
* tehnički servisi
* prodavaonice široke potrošnje, specijalizirane trgovine
* trgovački centri GBP-a do 1000 m2
* **javne i društvene namjene**
* **ugostiteljsko-turističke namjene**
* **sportsko-rekreacijske namjene**
* sportska tereni, igrališta i slično
* **javne zelene površine**
* parkovi, urbani vrtovi i slično
* dječja igrališta
* parkovi za pse
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže
* manje infrastrukturne građevine – trafostanice i slično.

(7) Površine **stambene namjene** unutar Zone „Ledinska“ namijenjene su uređenju i gradnji građevina stambene namjene i stambeno poslovne namjene.

(8) Na građevnim česticama **stambene namjene** mogu se pored stambene namjene uređivati i graditi prostori za **prateće sadržaje** stanovanja, sukladno **poglavlju 1.** ovog GUP-a, a to su:

* javne i društvene namjene
* gospodarska namjena - poslovna
* ugostiteljsko-turističke namjene
* javne zelene površine
* zaštitne zelene površine.

(9) Na površinama stambene namjene, na zasebnoj građevnoj čestici, sukladno **poglavlju 1.** ovog GUP-a, mogu se uređivati i graditi sljedeće građevine s djelatnostima, u okviru navedenih namjena i površina:

* javne zelene površine
* zaštitne zelene površine
* infrastrukturne namjene.

(10) **Javne zelene površine – javni park** unutar Zone „Ledinska“ namijenjene su javnom korištenju, šetnji i odmoru građana, a sukladno **poglavlju 1.** ovog GUP-a.

(11) Ostali uvjeti određivanja i razgraničenja površina koji nisu ovdje određeni nalaze se u **poglavlju 1.** ovog GUP-a.

**12.4.1.2. Uvjeti i način gradnje stambenih građevina**

**Članak 78.e**

(1) Na području Zone „Ledinska“ zastupljena je izgradnja stambenih građevina i stambeno-poslovnih građevina:

* na površinama mješovite namjene dozvoljena je izgradnja:
* **individualnih stambenih zgrada** s najviše 3 samostalne funkcionalne jedinice
* **manje višestambene zgrade** s 4 do 6 samostalnih funkcionalnih jedinica i
* **višestambene zgrade** sa 7 i više samostalnih funkcionalnih jedinica.

(2) **Uvjeti smještaja individualnih stambenih zgrada:**

* mogu se graditi kao slobodnostojeće
* najmanja veličina građevne čestice iznosi P=450,0 m2
* najmanja širina građevne čestice je 15,0 m
* primjenjuju se način i uvjeti gradnje za **centralno područje niske izgradnje (2N)** odnosno sukladno **poglavlju 9.** ovog GUP-a:
* najveći dopušteni koeficijent izgrađenosti je kig=0,5
* najveći koeficijent iskorištenosti je kis=3,0
* najveća etažna visina građevine osnovne namjene je E=Po/S+P+2K+Pk/UK odnosno najveća visina građevine je Vmax=12,0 m, a iznimno i više
* na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene
* najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* udaljenost građevine od regulacijske linije ne može biti manja od 5,0 m
* iznimno od prethodnog podstavka, u slučaju rekonstrukcije ili kod interpolacije u već izgrađenim dijelovima građevinskog područja udaljenost od regulacijske linije individualne stambene zgrade može biti i manja, a sukladno postojećoj uličnoj morfologiji građevina tog područja
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a
* pomoćne građevine mogu se graditi najmanje 1,0 m od granice građevne čestice ili za širinu strehe sukladno **poglavlju 9.5.**, ali se mogu graditi i na granici građevne čestice prema susjedima ukoliko se susjedna pomoćna građevina izgradi zrcalno
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a
* zaštitne zelene površine odnosno zaštitne pojaseve obvezno je saditi i održavati kao zaštita od negativnog utjecaja određene namjene na susjedne građevne čestice drugih namjena gdje ljudi borave, kao prilagodba klimatskim promjenama, a sukladno **poglavlju Zaštitne zelene površine** ovog GUP-a
* parkirališno-garažna mjesta za stambene građevine moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina stambene namjene određeni su u **poglavlju 5., 9. i 9.5.,** a koji u ovom članku nisu određeni.

(3) **Uvjeti smještaja za manje višestambene zgrade:**

* mogu se graditi kao slobodnostojeće odnosno sukladno članku 65.b
* najmanja veličina građevne čestice iznosi P=600,0 m2
* najmanja širina građevne čestice je 20,0 m
* primjenjuju se način i uvjeti gradnje za **centralno područje niske izgradnje (2N)** i **širi centar i rubno područje visoke izgradnje (3VC)** odnosno sukladno **poglavlju 9.** ovog GUP-a:
* najveći dopušteni koeficijent izgrađenosti je kig=0,5
* najveći koeficijent iskorištenosti je kis=3,0
* najveća etažna visina građevine osnovne namjene je E=Po/S+P+2K+Pk/UK odnosno najveća visina građevine je Vmax=12,0 m, a iznimno i više
* na istoj građevnoj čestici uz osnovnu građevinu dozvoljava se gradnja jedne i/ili više pomoćnih građevina u službi osnovne namjene
* najveća etažna visina pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* udaljenost građevine od regulacijske linije ne može biti manja od 5,0 m
* iznimno od prethodnog podstavka, u slučaju rekonstrukcije ili kod interpolacije u već izgrađenim dijelovima građevinskog područja udaljenost od regulacijske linije manje višestambene zgrade može biti i manja, a sukladno postojećoj uličnoj morfologiji građevina tog područja
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a
* pomoćne građevine mogu se graditi najmanje 1,0 m od granice građevne čestice ili za širinu strehe sukladno **poglavlju 9.5.**, ali se mogu graditi i na granici građevne čestice prema susjedima ukoliko se susjedna pomoćna građevina izgradi zrcalno
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a
* zaštitne zelene površine odnosno zaštitne pojaseve obvezno je saditi i održavati kao zaštita od negativnog utjecaja određene namjene na susjedne građevne čestice drugih namjena gdje ljudi borave, kao prilagodba klimatskim promjenama, a sukladno **poglavlju Zaštitne zelene površine** ovog GUP-a
* parkirališno-garažna mjesta za stambene građevine moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina stambene namjene određeni su u **poglavlju 5., 9. i 9.5.,** a koji u ovom članku nisu određeni.

(4) **Uvjeti smještaja višestambenih zgrada:**

* mogu se graditi kao slobodnostojeće odnosno sukladno članku 65.b
* najmanja veličina građevne čestice iznosi P=1 000,0 m2
* najmanja širina građevne čestice je 20,0 m
* primjenjuju se način i uvjeti gradnje za **širi centar i rubno područje visoke izgradnje (3VC)** odnosno sukladno **poglavlju 9.** ovog GUP-a:
* najveći dopušteni koeficijent izgrađenosti je kig=0,5
* najveći koeficijent iskorištenosti je kis=4,5
* najveća etažna visina građevine osnovne namjene je E=Po/S+P+6K odnosno najveća visina građevine je Vmax=24,0 m, a iznimno i više
* na istoj građevnoj čestici uz osnovnu građevinu dozvoljava se gradnja jedne i/ili više pomoćnih građevina u službi osnovne namjene
* najveća etažna visina pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* udaljenost građevine od regulacijske linije ne može biti manja od 5,0 m
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a
* pomoćne građevine mogu se graditi najmanje 1,0 m od granice građevne čestice ili za širinu strehe odnosno sukladno **poglavlju 9.5.** ovog GUP-a
* građevna čestica višestambene zgrade mora biti uređena kao zajednička uređena površina za korištenje svih stanara ili kao javna zeleno-pješačka površina. U sklopu građevne čestice predvidjeti popločane površine, dječje igralište, opremljenost urbanim mobilijarom i slično
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a
* zaštitne zelene površine odnosno zaštitne pojaseve obvezno je saditi i održavati kao zaštita od negativnog utjecaja određene namjene na susjedne građevne čestice drugih namjena gdje ljudi borave, kao prilagodba klimatskim promjenama, a sukladno **poglavlju Zaštitne zelene površine** ovog GUP-a
* parkirališno-garažna mjesta za stambene građevine moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina stambene namjene određeni su u **poglavlju 5., 9. i 9.5.,** a koji u ovom članku nisu određeni.

(5) **Uvjeti smještaja građevina ostalih namjena i površina,** koje mogu biti zastupljene na području Zone „Ledinska“ određenih u članku 78.d, primjenjuju se sukladno uvjetima smještaja građevina za svaku namjenu i površinu kako je određeno odredbama za provedbu ovog GUP-a.

**12.4.1.3. Uvjeti uređenja odnosno gradnje, rekonstrukcije i opremanje prometne, elektroničke komunikacije i komunalne mreže s pripadajućim objektima i površinama**

**Članak 78.f**

(1) **Uvjeti gradnje prometne mreže**

* Načelne širine koridora za planirane kategorije ulica na području Zone „Ledinska“ određene su:
* **glavna mjesna ulica** – širina koridora prometnice (KP) je 15,0 m
* **ostale ulice** - stambena ulica – širina koridora prometnice (KP1) je 12,0 m
* u planiranim koridorima prometnica potrebno je planirati drvorede, zelene površine i pješačko-biciklističke staze
* planirane prometnice unutar novo-planiranog naselja su dvosmjerne
* širina prometne trake za novoplanirane glavne gradske ulice je 3,50 m odnosno sukladno tehničkom rješenju
* ostali uvjeti gradnje prometne mreže određeni su u **poglavlju 6.2. Prometna mreža** ovog GUP-a.

(2) **Uvjeti gradnje komunalne infrastrukturne mreže**

* Ovim GUP-om određeno je da se prvenstveno unutar prometnih koridora, ali i na drugim površinama, odnosno građevnim česticama mogu graditi i uređivati građevine komunalne infrastrukture pod uvjetom da se omogući nesmetani pristup u svrhu izgradnje i/ili održavanja i to:
* građevine i uređaji za opskrbu vodom, odvodnju voda
* građevine za opskrbu energijom (plin, struja).
* U stavcima koji slijede dati su usmjeravajući uvjeti za komunalnu infrastrukturnu mrežu koja će se nalaziti unutar Zone „Ledinska“
* Ostali uvjeti gradnje komunalne infrastrukturne mreže nalaze se u **poglavlju 6.1.** ovog GUP-a, koji nisu ovdje obrađeni.

**Vodoopskrba**

* vodoopskrbna mreža izvodit će se sukladnoprojektnom rješenju
* ostali uvjeti za vodoopskrbu određeni su u **poglavlju 6.1.1.** ovog GUP-a

**Odvodnja**

* kanalizacijska mreža izvodit će se sukladnoprojektnom rješenju uz zadržavanje postojeće
* preporuka je izvođenje razdjelne kanalizacijske mreže
* ostali uvjeti za odvodnju određeni su u **poglavlju 6.1.1.** ovog GUP-a

**Elektroopskrba**

* u koridorima prometnica, preporuka planirati podzemno, gradit će se niskonaponska i srednjenaponska distribucijska mreža sukladno potrebama
* transformatorske stanice (trafostanice) i njihov položaj izvodit će se sukladno projektnom rješenju i potrebama u novim zonama
* ostali uvjeti za elektroopskrbu određeni su u **poglavlju 6.1.2.1.** ovog GUP-a.

**Plinoopskrba**

* koridore za distributivne plinovode planirati u zelenom pojasu u sklopu koridora planiranih prometnica uz zadržavanje postojećih
* izvodit će se sukladnoprojektnom rješenju
* ostali uvjeti za plinoopskrbu određeni su u **poglavlju 6.1.2.2.** ovog GUP-a.

(3) **Uvjeti uređenja javnih zelenih površina**

* **Javne zelene površine – javni park** unutar Zone „Ledinska“ namijenjene su javnom korištenju, šetnji i odmoru građana. Uređuje se hortikulturno, planski raspoređenom vegetacijom (visokom i niskom), izvedbom parternog opločenja u obliku šetnica, manjih trgova, rekreativnih površina te postavom urbane opreme sukladno prilagodbi klimatskim promjenama, a sukladno **poglavlju 1.** ovog GUP-a.
* Na građevnim česticama javne zelene površine – javni park omogućeno je uređenje i izgradnja:
* kolnih i pješačkih staza, biciklističkih staza
* sportsko-rekreacijskih površina i igrališta, dječjih igrališta i odmorišta
* parkovi za pse
* manjih građevina prateće namjene - odmorišta, fontana, vidikovaca, paviljona, nadstrešnica, pergola i ostale urbane opreme
* montažne građevine – kioska, pozornica, tribina i sličnih građevina
* komunalne građevine
* manje infrastrukturne građevine – trafostanice i
* slično, a sukladno **poglavlju 1.** ovog GUP-a.

**Članak 78.g**

(1) **Mjere zaštite prirodnih i kulturno-povijesnih cjelina i građevina i ambijentalnih vrijednosti**

* Postupa se sukladno **poglavlju 8.** ovog GUP-a.

(2) **Postupanje s otpadom**

* Postupa se sukladno **poglavlju 10.** ovog GUP-a.

(3) **Mjere sprječavanja nepovoljna utjecaja na okoliš**

* Postupa se sukladno **poglavlju 11.** ovog GUP-a.

(4) **Rekonstrukcija građevina čija je namjena protivna planiranoj namjeni**

* Na području obuhvata Zona „Ledinska“ nema građevina čija je namjena protivna planiranoj namjeni.
* Postupa se sukladno **poglavlju 12.3.3.** ovog GUP-a.

(5) **Kartografski prikazi za Zonu „Ledinska“:**

|  |  |  |
| --- | --- | --- |
| 5.1.A | Korištenje i namjena PROSTORA – ZONA LEDINSKA | M 1:2000 |
| 5.1.B | PROMETNA, ULIČNA I KOMUNALNA INFRASTRUKTURNA MREŽA – ZONA LEDINSKA | M 1:2000 |
| 5.1.C | NAČIN I UVJETI GRADNJE – ZONA LEDINSKA | M 1:2000 |

**12.4.2. Zona „Pavelinska“**

**Zona „Dravska II“**

**Zona „Radnička II“**

**12.4.2.1. Uvjeti određivanja i razgraničavanja površina javnih i drugih namjena**

**Članak 78.h**

(1) Područje **Zone „Pavelinska“, Zone „Dravska II“** i **Zone „Radnička II“,** je **gospodarske namjene - proizvodno-poslovna** (oznaka IK). U **Zoni „Radnička II“** treba prevladavati gospodarska namjena – poslovna, sa što manje zastupljenih proizvodnih pogona.

(2) Površine **gospodarske namjene – proizvodno-poslovna** namijenjene su uređenju i gradnji:

* građevina proizvodne i zanatske namjene
* građevina pretežito uslužne, trgovačke i komunalno servisne namjene.

(3) Na površinama **gospodarske namjene – proizvodno-poslovna,** na zasebnoj građevinskoj čestici, mogu se uređivati i graditi sljedeće građevine i površine:

* proizvodni pogoni svih vrsta bez ograničenja
* poslovne građevine
* uslužne građevine
* zanatske građevine i slično
* znanstveni istraživački i obrazovni centri vezani za tehnološke procese osnovne proizvodne namjene i slično
* građevine i uređaji komunalno-servisne namjene
* komunalno-servisne građevine
* reciklažno dvorište i građevine za gospodarenje neopasnim otpadom, centar za ponovnu uporabu i slično
* trgovine gorivom na malo, plinom i slično
* autopraonice
* trgovački i veletrgovački sadržaji/centri
* skladišta, servisi
* ugostiteljsko-turistička namjena – hotel, pansioni, hosteli i slični smještajni kapaciteti u funkciji osnovne namjene
* sportsko-rekreacijske površine i igrališta na otvorenom
* **javne zelene površine**
* parkovi i slično
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže – podzemne i nadzemne garaže
* manje infrastrukturne građevine - trafostanice i slično.

(4) Na građevnim česticama **gospodarske namjene – proizvodno-poslovna** mogu se pored proizvodne namjene uređivati i graditi sljedeći prateći sadržaji, a to su:

* prostor stambene namjene za boravak osoblja odnosno zaposlenika sukladno stavku 5. ovog članka
* uslužne, upravne, uredske, servisne i skladišne građevine
* kulturna namjena
* zdravstvena namjena
* predškolska namjena
* ugostiteljsko-turistička namjena - pansioni, hosteli i slični smještajni kapaciteti
* sportsko-rekreacijske površine i igrališta na otvorenom

(5) Prateći sadržaji iz stavka 4. ovog članka na površinama gospodarske namjene – proizvodno-poslovno mogu biti zastupljeni na sljedeći način:

* u sklopu proizvodne građevine na svim etažama do 35% udjela u ukupnom GBP-u građevne čestice
* na istoj građevnoj čestici uz osnovnu građevinu proizvodne namjene kao jedna prateća građevina do 35% ukupnog GBP-a na građevinskoj čestici
* u sklopu gospodarske namjene – proizvodno-poslovna može se smjestiti prostor stambene namjene za boravak osoblja odnosno zaposlenika na način da se ne može planirati niti graditi prije gradnje osnovne građevine namijenjene gospodarskoj namjeni – proizvodna i ne može zauzimati više od 35 % ukupne građevinske (bruto) površine na građevnoj čestici.

(6) Građevine i/ili prostori s pratećim sadržajima iz stavka 4. ovog članka mogu se uređivati i graditi istodobno ili nakon uređenja i izgradnje građevine osnovne namjene.

(7) Građevine i površine navedene u stavcima 2.,3. i 4. ovog članka i njihove namjene moraju zadovoljiti uvjet da razinom buke i emisijom u okoliš, sukladno posebnim propisima, ne smetaju okolini i ne umanjuju uvjete stanovanja, rada i boravka na vlastitoj i susjednim građevnim česticama.

**12.4.2.2. Uvjeti smještaja građevina gospodarskih djelatnosti**

**Članak 78.i**

(1) Na području **Zone „Pavelinska“, Zone „Dravska II“ i Zone „Radnička II“** zastupljena je izgradnja građevina gospodarske namjene – proizvodno-poslovna.

(2) **Uvjeti smještaja građevina gospodarske namjene – proizvodno-poslovna:**

* mogu se graditi kao slobodnostojeće
* najmanja veličina građevne čestice proizvodne namjene je P= 2 000,0 m2
* najmanja veličina građevne čestice poslovne namjene je P= 1 000,0 m2
* najmanja širina građevne čestice je 18,0 m
* iznimno od prethodnog podstavka i manje ako je to zatečeno stanje postojeće građevne čestice
* za **Zonu „Pavelinska“ i Zonu „Dravska II“** primjenjuju se način i uvjeti gradnje za **širi centar i rubno područje visoke izgradnje (3.V.)** odnosno sukladno **poglavlju 9.** ovog GUP-a:
* najveći dopušteni koeficijent izgrađenosti je kig=0,6
* najveći koeficijent iskorištenosti je kis=4,2
* najveća etažna visina građevine osnovne namjene je E=Po/S+P+4K odnosno najveća visina građevine je Vmax=18,0 m, a iznimno i više
* visina građevina koje radi tehnoloških procesa koji se u njima obavljaju kao što su silosi, dimnjaci, kotlovnice, strojarnice dizala i slično, može biti i viša od navedenih visina
* za **Zonu „Radnička II“** primjenjuju se način i uvjeti gradnje za **širi centar i rubno područje niske izgradnje (3.N.)** odnosno sukladno **poglavlju 9.** ovog GUP-a:
* najveći dopušteni koeficijent izgrađenosti je kig=0,6
* najveći koeficijent iskorištenosti je kis=3,6
* najveća etažna visina građevine osnovne namjene je E=Po/S+P+2K+Pk/UK odnosno najveća visina građevine je Vmax=12,0 m, a iznimno i više
* visina građevina koje radi tehnoloških procesa koji se u njima obavljaju kao što su silosi, dimnjaci, kotlovnice, strojarnice dizala i slično, može biti i viša od navedenih visina
* na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene
* najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* dozvoljena je izgradnja podzemnih etaža za potrebe odvijanja proizvodnih procesa, skladištenja, parkiranja i slično
* udaljenost građevine od regulacijske linije ne može biti manja od 7,0 m
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a
* udaljenost prateće i/ili pomoćne građevine od građevine osnovne namjene na istoj građevnoj čestici najmanje je 3,0 m odnosno kako je određeno u **poglavlju 9.5**. ovog GUP-a
* kod gradnje proizvodnih građevina, područje u širini najmanje 10,0 m prema površinama namijenjenim za izgradnju građevina stambene, mješovite, javne i društvene te sportsko-rekreacijske namjene mora se urediti kao zona zaštitnog zelenila
* kod gradnje poslovnih građevina područje u širini najmanje 5,0 m prema površinama namijenjenim za izgradnju građevina stambene, mješovite, javne i društvene te sportsko-rekreacijske namjene mora se urediti kao zona zaštitnog zelenila
* kontaktni dijelovi građevne čestice na kojoj se nalaze ili se planiraju graditi građevine **gospodarske namjene,** koji se graniče sa građevnim česticama stambene namjene, javne i društvene namjene, sportsko-rekreacijske namjene i sličnih namjena gdje boravi veći broj ljudi, obvezno moraju imati pojas zaštitnog zelenila najmanje širine 1,0 m i visine 1,50 m, a sukladno poglavlju **Zaštitne zelene površine**
* građevine gospodarske namjene – proizvodno-poslovne treba projektirati i oblikovati prema načelima suvremenog oblikovanja industrijskih građevina, uz upotrebu postojanih materijala te primjenu suvremenih tehnologija građenja
* građevine se mogu graditi i kao montažne, sukladno uvjetima ovog članka
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a
* građevna čestica mora imati osiguran neposredni kolni prilaz minimalne širine 3,0 m na prometnu površinu
* građevna čestica prema prometnoj površini može se urediti sadnjom ukrasnog zelenila i drveća ako se time ne ometa ulaz u građevnu česticu i preglednost prometnih površina, a u tom dijelu je moguć smještaj parkirnih mjesta za zaposlenike i posjetitelje
* na krovišta je moguće ugraditi kupole za prirodno osvjetljenje te kolektore sunčeve energije i fotonaponske ćelije
* parkirališno-garažna mjesta za građevine gospodarske namjene - proizvodno-poslovna moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina unutar gospodarske namjene - proizvodno-poslovna određeni su u **poglavlju 3., 9. i 9.5.,** a koji u ovom članku nisu određeni.

(3) **Uvjeti smještaja građevina ostalih namjena i površina,** koje mogu biti zastupljene na području Zona „Pavelinska“, Zona „Dravska II“ i Zona Radnička II“ određenih u članku 78.h, primjenjuju se sukladno uvjetima smještaja građevina za svaku namjenu i površinu kako je određeno odredbama za provedbu ovog GUP-a.

**12.4.2.3. Uvjeti uređenja odnosno gradnje, rekonstrukcije i opremanje prometne, elektroničke komunikacije i komunalne mreže s pripadajućim objektima i površinama**

**Članak 78.j**

(1) **Uvjeti gradnje prometne mreže**

* Načelne širine koridora za planirane kategorije ulica na području Zone „Pavelinska“, Zone „Dravska II“ i Zone „Radnička II“ određene su:
* **glavna mjesna ulica** – širina koridora prometnice (KP) je 14,0 m
* **ostale ulice** - širina koridora prometnice (KP1) je 8,0 m do 11,0 m
* u planiranim koridorima prometnica potrebno je planirati drvorede, zelene površine i pješačko-biciklističke staze
* planirane prometnice unutar novo-planiranog naselja su dvosmjerne
* širina prometne trake za novoplanirane glavne gradske ulice je 3,50 m odnosno sukladno tehničkom rješenju
* ostali uvjeti gradnje prometne mreže određeni su u **poglavlju 6.2. Prometna mreža** ovog GUP-a.

(2) **Uvjeti gradnje komunalne infrastrukturne mreže**

* Ovim GUP-om određeno je da se prvenstveno unutar prometnih koridora, ali i na drugim površinama, odnosno građevnim česticama mogu graditi i uređivati građevine komunalne infrastrukture pod uvjetom da se omogući nesmetani pristup u svrhu izgradnje i/ili održavanja i to:
* građevine i uređaji za opskrbu vodom, odvodnju voda
* građevine za opskrbu energijom (plin, struja).
* U stavcima koji slijede dati su usmjeravajući uvjeti za komunalnu infrastrukturnu mrežu koja će se nalaziti unutar Zone „Pavelinska“, Zone „Dravska II“ i Zone „Radnička II“
* Ostali uvjeti gradnje komunalne infrastrukture nalaze se u **poglavlju 6.1.** ovog GUP-a, koji nisu ovdje obrađeni.

**Vodoopskrba**

* vodoopskrbna mreža izvodit će se sukladnoprojektnom rješenju
* planirana vodoopskrba prikazana je na kartografskim prikazima 5.2.B i 5.3.B
* ostali uvjeti za vodoopskrbu određeni su u **poglavlju 6.1.1.** ovog GUP-a

**Odvodnja**

* kanalizacijska mreža izvodit će se sukladnoprojektnom rješenju uz zadržavanje postojeće
* preporuka je izvođenje mješovite kanalizacijske mreže
* planirana odvodnja prikazana je na kartografskim prikazima 5.2.B i 5.3.B
* ostali uvjeti za odvodnju određeni su u **poglavlju 6.1.1.** ovog GUP-a

**Elektroopskrba**

* u koridorima prometnica, preporuka planirati podzemno, gradit će se niskonaponska i srednjenaponska distribucijska mreža sukladno potrebama
* transformatorske stanice (trafostanice) i njihov položaj izvodit će se sukladno projektnom rješenju i potrebama u novim zonama
* ostali uvjeti za elektroopskrbu određeni su u **poglavlju 6.1.2.1.** ovog GUP-a.

**Plinoopskrba**

* koridore za distributivne plinovode planirati u zelenom pojasu u sklopu koridora planiranih prometnica uz zadržavanje postojećih
* izvodit će se sukladnoprojektnom rješenju
* planirana plinoopskrba prikazana je na kartografskom prikazu 5.3.B
* ostali uvjeti za plinoopskrbu određeni su u **poglavlju 6.1.2.2.** ovog GUP-a.

**Članak 78.k**

(1) **Mjere zaštite prirodnih i kulturno-povijesnih cjelina i građevina i ambijentalnih vrijednosti**

* Postupa se sukladno **poglavlju 8.** ovog GUP-a.

(2) **Postupanje s otpadom**

* Postupa se sukladno **poglavlju 10.** ovog GUP-a.

(3) **Mjere sprječavanja nepovoljna utjecaja na okoliš**

* Postupa se sukladno **poglavlju 11.** ovog GUP-a.

(4) **Rekonstrukcija građevina čija je namjena protivna planiranoj namjeni**

* Postupa se sukladno **poglavlju 12.3.3.** ovog GUP-a.

(5) **Kartografski prikazi:**

- **Kartografski prikazi za Zone „Pavelinska“ i Zone „Dravska II“:**

|  |  |  |
| --- | --- | --- |
| 5.2.A | Korištenje i namjena PROSTORA - ZONA PAVELINSKA I ZONA DRAVSKA II | M 1:2000 |
| 5.2.B | PROMETNA, ULIČNA I KOMUNALNA INFRASTRUKTURNA MREŽA - ZONA PAVELINSKA I ZONA DRAVSKA II | M 1:2000 |
| 5.2.C | NAČIN I UVJETI GRADNJE - ZONA PAVELINSKA I ZONA DRAVSKA II | M 1:2000 |

- **Kartografski prikazi za Zonu „Radnička II“:**

|  |  |  |
| --- | --- | --- |
| 5.3.A | Korištenje i namjena PROSTORA - ZONA RADNIČKA II | M 1:2000 |
| 5.3.B | PROMETNA, ULIČNA I KOMUNALNA INFRASTRUKTURNA MREŽA - ZONA RADNIČKA II | M 1:2000 |
| 5.3.C | NAČIN I UVJETI GRADNJE - ZONA RADNIČKA II | M 1:2000 |

**12.4.3. Zona „Kampus“**

**12.4.3.1. Uvjeti određivanja i razgraničavanja površina javnih i drugih namjena**

**Članak 78.l**

(1) Područje **Zone „Kampus“**,pretežito je **gospodarske namjene - proizvodno-poslovna** (oznaka IK) i **javne i društvene namjene** (oznaka D).

(2) Površine **gospodarske namjene – proizvodno-poslovna** namijenjene su uređenju i gradnji:

* građevina proizvodne i zanatske namjene
* građevina pretežito uslužne, trgovačke i komunalno servisne namjene.

(3) Uvjeti određivanja i razgraničenja površina za **gospodarsku namjenu - proizvodno-poslovna** sukladni su uvjetima određenim u članku 78.h te se mogu primijeniti za Zonu „Kampus“.

(4) Površine **javne i društvene namjene** namijenjene su uređenju i gradnji građevina javne i društvene namjene.

(5) Površine i građevine za javnu i društvenu namjenu služe za obavljanje sljedećih djelatnosti:

* društvena - odgoj, obrazovanje, prosvjeta, znanost, kultura, sport, rekreacija, zdravstvo i socijalna skrb
* upravna - rad državnih tijela i organizacija, tijela i organizacija lokalne i područne (regionalne) samouprave
* društvene organizacije - pravne osobe s javnim ovlastima
* udruge građana
* vjerske zajednice.

(6) Na građevnim česticama javne i društvene namjene pored osnovne namjene iz prethodnih stavaka ovog članka mogu se uređivati i graditi prostori za prateće sadržaje, a to su:

* **gospodarska namjena - poslovna**
* prostori trgovačkih djelatnosti - specijalizirane trgovine i slične trgovine koje su u službi osnovne namjene
* prostori uslužnih djelatnosti - pekare, kafići i slične usluge koje su u službi osnovne namjene
* uredski prostori čiji zbroj GBP-a ne smije prelaziti 10% od ukupne GBP-e cjelokupne građevine
* prostori stambene namjene do 100,0 m2  GBP-a isključivo za smještaj zaposlenih domara, čuvara i slično
* **ugostiteljsko-turističke namjene**
* pansioni, hosteli i slični smještajni kapaciteti kao prateći sadržaji zdravstvenoj namjeni, visokoškolskoj i znanstvenoj namjeni
* kavane, restorani i slično
* parkovi, dječja igrališta i slično
* zaštitne zelene površine.

(7) Prateći sadržaji iz stavka 6. ovog članka na površinama javne i društvene namjene mogu biti zastupljeni na sljedeći način:

* u sklopu građevine javne i društvene namjene na svim etažama do 35% udjela u ukupnom GBP-u
* na istoj građevnoj čestici uz osnovnu građevinu javne i društvene namjene kao građevina do 35% ukupnog GBP-a na građevinskoj čestici.

(8) Građevine i/ili prostori s pratećim sadržajima iz stavka 6. ovog članka mogu se uređivati i graditi istodobno ili nakon uređenja i izgradnje građevine osnovne namjene.

(9) Na površinama i građevnim česticama za javnu i društvenu namjenu ne mogu se uređivati i graditi građevine stambene, poslovne i gospodarske namjene koje nisu u službi osnovne namjene.

(10) Na površinama javne i društvene namjene, na zasebnoj građevnoj čestici, mogu se uređivati i graditi sljedeće građevine s djelatnostima, u okviru navedenih djelatnosti i površina:

* **ugostiteljsko-turističke namjene**
* pansioni, hosteli i slični smještajni kapaciteti
* kavane, restorani i slično
* natkrivene i/ili zastakljene terase i slično
* **sportsko-rekreacijske namjene**
* rekreacijska igrališta
* **javne zelene površine**
* parkovi, dječja igrališta, parkovi za pse i slično
* **zaštitne zelene površine**
* **infrastrukturne namjene**
* prometne površine
* pješačke i biciklističke površine
* javna parkirališta i garaže
* manje infrastrukturne građevine - trafostanice i slično.

(11) Prateći sadržaji iz stavka 6. i građevine navedene u stavku 10. ovog članka i njihove namjene s djelatnostima i površine, moraju zadovoljiti uvjet da razinom buke i emisijom u okoliš, sukladno posebnim propisima, ne smetaju okolini i ne umanjuju uvjete stanovanja, rada i boravka na vlastitoj i susjednim građevnim česticama.

**12.4.3.2. Uvjeti smještaja građevina gospodarskih djelatnosti i građevina javne i društvene namjene**

**Članak 78.m**

(1) Na području **Zone „Kampus“,** zastupljena je izgradnja građevina gospodarske namjene.

(2) **Uvjeti smještaja građevina gospodarske namjene – proizvodno-poslovna:**

* mogu se graditi kao slobodnostojeće
* najmanja veličina građevne čestice proizvodne namjene je P= 2 000,0 m2
* najmanja veličina građevne čestice poslovne namjene je P= 1 000,0 m2
* najmanja širina građevne čestice je 18,0 m
* iznimno od prethodnog podstavka i manje ako je to zatečeno stanje postojeće građevne čestice
* za **Zonu „Kampus“** primjenjuju se način i uvjeti gradnje za **širi centar i rubno područje visoke izgradnje (3.V.)** odnosno sukladno **poglavlju 9.** ovog GUP-a:
* najveći dopušteni koeficijent izgrađenosti je kig=0,6
* najveći koeficijent iskorištenosti je kis=4,2
* najveća etažna visina građevine osnovne namjene je E=Po/S+P+4K odnosno najveća visina građevine je Vmax=18,0 m, a iznimno i više
* visina građevina koje radi tehnoloških procesa koji se u njima obavljaju kao što su silosi, dimnjaci, kotlovnice, strojarnice dizala i slično, može biti i viša od navedenih visina
* na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene
* najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* dozvoljena je izgradnja podzemnih etaža za potrebe odvijanja proizvodnih procesa, skladištenja, parkiranja i slično
* udaljenost građevine od regulacijske linije ne može biti manja od 7,0 m
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a
* udaljenost prateće i/ili pomoćne građevine od građevine osnovne namjene na istoj građevnoj čestici najmanje je 3,0 m odnosno kako je određeno u **poglavlju 9.5**. ovog GUP-a
* kod gradnje proizvodnih građevina, područje u širini najmanje 10,0 m prema površinama namijenjenim za izgradnju građevina stambene, mješovite, javne i društvene te sportsko-rekreacijske namjene mora se urediti kao zona zaštitnog zelenila
* kod gradnje poslovnih građevina područje u širini najmanje 5,0 m prema površinama namijenjenim za izgradnju građevina stambene, mješovite, javne i društvene te sportsko-rekreacijske namjene mora se urediti kao zona zaštitnog zelenila
* kontaktni dijelovi građevne čestice na kojoj se nalaze ili se planiraju graditi građevine **gospodarske namjene,** koji se graniče sa građevnim česticama stambene namjene, javne i društvene namjene, sportsko-rekreacijske namjene i sličnih namjena gdje boravi veći broj ljudi, obvezno moraju imati pojas zaštitnog zelenila najmanje širine 1,0 m i visine 1,50 m, a sukladno poglavlju **Zaštitne zelene površine**
* građevine gospodarske namjene – proizvodno-poslovne treba projektirati i oblikovati prema načelima suvremenog oblikovanja industrijskih građevina, uz upotrebu postojanih materijala te primjenu suvremenih tehnologija građenja
* građevine se mogu graditi i kao montažne, sukladno uvjetima ovog članka
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a
* građevna čestica mora imati osiguran neposredni kolni prilaz minimalne širine 3,0 m na prometnu površinu
* građevna čestica prema prometnoj površini može se urediti sadnjom ukrasnog zelenila i drveća ako se time ne ometa ulaz u građevnu česticu i preglednost prometnih površina, a u tom dijelu je moguć smještaj parkirnih mjesta za zaposlenike i posjetitelje
* na krovišta je moguće ugraditi kupole za prirodno osvjetljenje te kolektore sunčeve energije i fotonaponske ćelije
* parkirališno-garažna mjesta za građevine gospodarske namjene - proizvodno-poslovna moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina unutar gospodarske namjene - proizvodno-poslovna određeni su u **poglavlju 3., 9. i 9.5.,** a koji u ovom članku nisu određeni.

(3) **Uvjeti smještaja građevina javne i društvene namjene:**

* mogu se graditi kao slobodnostojeće
* najmanja veličina građevne čestice je P= 500,0 m2, odnosno sukladno **poglavlju 4.** ovog GUP-a
* najmanja širina građevne čestice je 20,0 m, iznimno i manje sukladno djelatnosti koja će se obavljati
* za **Zonu „Kampus“** primjenjuju se način i uvjeti gradnje za **širi centar i rubno područje visoke izgradnje (3.V.)** odnosno sukladno **poglavlju 9.** ovog GUP-a:
* najveći dopušteni koeficijent izgrađenosti je kig=0,7
* najveći koeficijent iskorištenosti je kis=4,9
* **i**znimno, za gradnju svih građevina javne i društvene namjene, u okviru svih namjena gdje se smiju graditi, koeficijent izgrađenosti - kig i koeficijent iskoristivosti - kis može se povećati do 25% u odnosu na propisane za svaku namjenu u kojoj se planira gradnja tih građevina
* najveća etažna visina građevine osnovne namjene je E=Po/S+P+4K odnosno najveća visina građevine je Vmax=18,0 m, a iznimno i više
* visina građevina koje radi tehnoloških procesa koji se u njima obavljaju kao što su silosi, dimnjaci, kotlovnice, strojarnice dizala i slično, može biti i viša od navedenih visina
* na istoj građevnoj čestici uz osnovnu građevinu dozvoljava se gradnja jedne i/ili više pratećih odnosno pomoćnih građevina u službi osnovne namjene
* najveća etažna visina prateće odnosno pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* dozvoljena je izgradnja podzemnih etaža za potrebe odvijanja proizvodnih procesa, skladištenja, parkiranja i slično
* udaljenost građevine od regulacijske linije ne može biti manja od 5,0 m
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a
* udaljenost prateće i/ili pomoćne građevine od građevine osnovne namjene na istoj građevnoj čestici najmanje je 3,0 m odnosno kako je određeno u **poglavlju 9.5**. ovog GUP-a
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina, odnosno sukladno **poglavlju 9.5.** ovog GUP-a
* zaštitne zelene površine odnosno zaštitne pojaseve obvezno je saditi i održavati kao zaštita od negativnog utjecaja određene namjene na susjedne građevne čestice drugih namjena gdje ljudi borave, kao prilagodba klimatskim promjenama, a sukladno **poglavlju Zaštitne zelene površine** ovog GUP-a
* građevna čestica mora imati osiguran neposredni kolni prilaz minimalne širine 3,0 m na prometnu površinu
* parkirališno-garažna mjesta za građevine javne i društvene namjene moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina unutar javne i društvene namjene određeni su u **poglavlju 4., 9. i 9.5.,** a koji u ovom članku nisu određeni.

(4) **Uvjeti smještaja građevina ostalih namjena i površina,** koje mogu biti zastupljene na području Zona „Kampus“ određenih u članku 78.l, primjenjuju se sukladno uvjetima smještaja građevina za svaku namjenu i površinu kako je određeno odredbama za provedbu ovog GUP-a.

**12.4.3.3. Uvjeti uređenja odnosno gradnje, rekonstrukcije i opremanje prometne, elektroničke komunikacije i komunalne mreže s pripadajućim objektima i površinama**

**Članak 78.n**

(1) **Uvjeti gradnje prometne mreže**

* Načelne širine koridora za planirane kategorije ulica na području Zone „Kampus“, određene su:
* **glavna mjesna ulica** – širina koridora prometnice (KP) je 15,0 m
* **ostale ulice** - širina koridora prometnice (KP1) je 8,0 m do 11,0 m
* u planiranim koridorima prometnica potrebno je planirati drvorede, zelene površine i pješačko-biciklističke staze
* planirane prometnice unutar novo-planiranog naselja su dvosmjerne
* širina prometne trake za novoplanirane glavne gradske ulice je 3,50 m odnosno sukladno tehničkom rješenju
* prometna mreža prikazana je na kartografskom prikazu 5.3.B
* ostali uvjeti gradnje prometne mreže određeni su u **poglavlju 6.2. Prometna mreža** ovog GUP-a.

(2) **Uvjeti gradnje komunalne infrastrukturne mreže**

* Ovim GUP-om određeno je da se prvenstveno unutar prometnih koridora, ali i na drugim površinama, odnosno građevnim česticama mogu graditi i uređivati građevine komunalne infrastrukture pod uvjetom da se omogući nesmetani pristup u svrhu izgradnje i/ili održavanja i to:
* građevine i uređaji za opskrbu vodom, odvodnju voda
* građevine za opskrbu energijom (plin, struja).
* U stavcima koji slijede dati su usmjeravajući uvjeti za komunalnu infrastrukturnu mrežu koja će se nalaziti unutar Zone „Kampus“
* Ostali uvjeti gradnje komunalne infrastrukture nalaze se u **poglavlju 6.1.** ovog GUP-a, koji nisu ovdje obrađeni.

**Vodoopskrba**

* vodoopskrbna mreža izvodit će se sukladnoprojektnom rješenju
* ostali uvjeti za vodoopskrbu određeni su u **poglavlju 6.1.1.** ovog GUP-a

**Odvodnja**

* kanalizacijska mreža izvodit će se sukladnoprojektnom rješenju uz zadržavanje postojeće
* preporuka je izvođenje razdjelne kanalizacijske mreže
* ostali uvjeti za odvodnju određeni su u **poglavlju 6.1.1.** ovog GUP-a

**Elektroopskrba**

* u koridorima prometnica, preporuka planirati podzemno, gradit će se niskonaponska i srednjenaponska distribucijska mreža sukladno potrebama
* transformatorske stanice (trafostanice) i njihov položaj izvodit će se sukladno projektnom rješenju i potrebama u novim zonama
* ostali uvjeti za elektroopskrbu određeni su u **poglavlju 6.1.2.1.** ovog GUP-a.

**Plinoopskrba**

* koridore za distributivne plinovode planirati u zelenom pojasu u sklopu koridora planiranih prometnica
* izvodit će se sukladnoprojektnom rješenju uz zadržavanje postojećih
* na rubnom dijelu Zone „Kampus“ prolazi magistralni plinovod sa zaštitnim pojasom
* za zahvate unutar zaštitnog pojasa iz prethodnog podstavka, a vezanog za gradnju građevina, potrebno je zatražiti posebne uvjete gradnje od nadležnog javnopravnog tijela
* ostali uvjeti za plinoopskrbu određeni su u **poglavlju 6.1.2.2.** ovog GUP-a.

**Članak 78.o**

(1) **Mjere zaštite prirodnih i kulturno-povijesnih cjelina i građevina i ambijentalnih vrijednosti**

* Postupa se sukladno **poglavlju 8.** ovog GUP-a.

(2) **Postupanje s otpadom**

* Postupa se sukladno **poglavlju 10.** ovog GUP-a.

(3) **Mjere sprječavanja nepovoljna utjecaja na okoliš**

* Postupa se sukladno **poglavlju 11.** ovog GUP-a.

(4) **Rekonstrukcija građevina čija je namjena protivna planiranoj namjeni**

* Postupa se sukladno **poglavlju 12.3.3.** ovog GUP-a.

(5) **Kartografski prikazi za Zonu „Kampus“:**

|  |  |  |
| --- | --- | --- |
| 5.4.A | Korištenje i namjena PROSTORA- ZONA KAMPUS | M 1:2000 |
| 5.4.B | PROMETNA, ULIČNA I KOMUNALNA INFRASTRUKTURNA MREŽA - ZONA KAMPUS | M 1:2000 |
| 5.4.C | NAČIN I UVJETI GRADNJE - ZONA KAMPUS | M 1:2000 |

**12.4.4. Zona „Lenišće – B4“**

**12.4.4.1. Uvjeti određivanja i razgraničavanja površina javnih i drugih namjena**

**Članak 78.p**

(1) Područje **Zone „Lenišće - B4,** površine P=1,86 ha, je mješovite namjene (oznaka M).

(2) Površina mješovite namjene unutar Zone „Lenišće – B4“ namijenjena je uređenju i gradnji građevina stambene namjene, stambeno-poslovne namjene i poslovne namjene.

(3) Planirana je stambena namjena uz prateće sadržaje koji ne ometaju osnovnu stambenu namjenu.

(4) U sklopu mješovite namjene može se na jednoj građevnoj čestici graditi osnovna građevina, arhitektonski kompleks ili složena građevina svih dozvoljenih namjena određenih u stavcima koji slijede ovog članka. Postotak zastupljenosti odnosno udio u ukupnom GBP-u građevne čestice nije određen i ne propisuje se niti za jednu namjenu.

(5) U sklopu površina **mješovite namjene** unutar Zone „Lenišće – B4“ mogu biti zastupljene sljedeće namjene i površine:

* stambena namjena
* javna i društvena namjena
* sportsko-rekreacijska namjena
* javne zelene površine
* zaštitne zelene površine
* infrastrukturna namjena i
* ostalo sukladno **poglavlju 1.** ovog GUP-a.

(6) Na površinama **mješovite namjene**, na zasebnoj građevnoj čestici, sukladno **poglavlju 1.** ovog GUP-a, mogu se uređivati i graditi sljedeće građevine s djelatnostima, u okviru navedenih namjena i površina:

* **stambene namjene -** stambeno-poslovne namjene – manje višestambene građevine i višestambene građevine
* **gospodarske namjene – poslovna**
* financijske, tehničke i poslovne usluge i informacijske djelatnosti
* obrtničke usluge, uslužne djelatnosti i specijalizirane usluge
* tehnički servisi
* prodavaonice široke potrošnje, specijalizirane trgovine
* trgovački centri GBP-a ne većeg od 1 000 m2
* **javne i društvene namjene** – vrtići i slično
* **ugostiteljsko-turističke namjene**
* **sportsko-rekreacijske namjene -** igrališta i slično
* **javne zelene površine -** dječja igrališta
* **zaštitne zelene površine**
* **infrastrukturne namjene**
* prometne površine, pješačke površine, parkirališta i garaže.

**12.4.4.2. Uvjeti i način gradnje stambenih građevina**

**Članak 78.r**

(1) Na području Zone „Lenišće – B4“ zastupljena je izgradnja stambenih građevina i stambeno-poslovnih građevina:

* na površinama mješovite namjene dozvoljena je izgradnja:
* **manje višestambene zgrade** s 4 do 6 samostalnih funkcionalnih jedinica
* **višestambene zgrade** sa 7 i više samostalnih funkcionalnih jedinica.

(3) **Uvjeti smještaja za manje višestambene zgrade:**

* mogu se graditi kao slobodnostojeće, poluugrađene, dvojne, u nizu sukladno članku 65.b ovog GUP-a
* najmanja veličina građevne čestice iznosi P=600,0 m2
* najmanja širina građevne čestice je 20,0 m
* za **Zonu „Lenišće -B4“** primjenjuju se način i uvjeti gradnje za **širi centar i rubno područje visoke izgradnje (3.V.D)** odnosno sukladno **poglavlju 9.** ovog GUP-a:
* najveći dopušteni koeficijent izgrađenosti je kig=0,5
* najveći koeficijent iskorištenosti je kis=4,0
* najveća etažna visina građevine osnovne namjene je E=Po/S+P+4K+Pk/UK odnosno najveća visina građevine je Vmax=20,0 m, a iznimno i više
* visina građevina koje radi tehnoloških procesa koji se u njima obavljaju kao što su dimnjaci, kotlovnice, strojarnice dizala i slično, može biti i viša od navedenih visina
* na istoj građevnoj čestici uz osnovnu građevinu dozvoljava se gradnja jedne i/ili više pomoćnih građevina u službi osnovne namjene
* najveća etažna visina pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* udaljenost građevine od regulacijske linije ne može biti manja od 5,0 m
* iznimno od prethodnog podstavka, udaljenost od regulacijske linije manje višestambene zgrade može biti i manja, a sukladno postojećoj uličnoj morfologiji građevina tog područja
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a
* pomoćne građevine mogu se graditi najmanje 1,0 m od granice građevne čestice ili za širinu strehe sukladno **poglavlju 9.5.**, ali se mogu graditi i na granici građevne čestice prema susjedima ukoliko se susjedna pomoćna građevina izgradi zrcalno
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina
* zaštitne zelene površine odnosno zaštitne pojaseve obvezno je saditi i održavati kao zaštita od negativnog utjecaja određene namjene na susjedne građevne čestice drugih namjena gdje ljudi borave, kao prilagodba klimatskim promjenama, a sukladno **poglavlju Zaštitne zelene površine** ovog GUP-a
* parkirališno-garažna mjesta za stambene građevine moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina stambene namjene određeni su u **poglavlju 5., 9. i 9.5,** a koji u ovom članku nisu određeni.

(4) **Uvjeti smještaja višestambenih zgrada:**

* mogu se graditi kao slobodnostojeće, poluugrađene, dvojne, u nizu sukladno članku 65.b ovog GUP-a
* najmanja veličina građevne čestice iznosi P=1 000,0 m2
* najmanja širina građevne čestice je 20,0 m
* za **Zonu „Lenišće -B4“** primjenjuju se način i uvjeti gradnje za **širi centar i rubno područje visoke izgradnje (3.V.D)** odnosno sukladno **poglavlju 9.** ovog GUP-a:
* najveći dopušteni koeficijent izgrađenosti je kig=0,5
* najveći koeficijent iskorištenosti je kis=4,0
* najveća etažna visina građevine osnovne namjene je E=Po/S+P+4K+Pk/UK odnosno najveća visina građevine je Vmax=20,0 m, a iznimno i više
* visina građevina koje radi tehnoloških procesa koji se u njima obavljaju kao što su dimnjaci, kotlovnice, strojarnice dizala i slično, može biti i viša od navedenih visina
* najveća etažna visina građevine osnovne namjene je E=Po/S+P+4K+Pk/UK odnosno najveća visina građevine je Vmax=20,0 m, a iznimno i više
* na istoj građevnoj čestici uz osnovnu građevinu dozvoljava se gradnja jedne i/ili više pomoćnih građevina u službi osnovne namjene
* najveća etažna visina pomoćne građevine je E=Po/S+P+Pk, odnosno najveća visina građevine je Vmax=6,0 m, a iznimno i više
* udaljenost građevine od regulacijske linije ne može biti manja od 5,0 m
* iznimno od prethodnog podstavka, udaljenost od regulacijske linije višestambene zgrade može biti i manja, a sukladno postojećoj uličnoj morfologiji građevina tog područja
* udaljenost osnovne građevine od bočnih granica građevne čestice je najmanje pola visine građevine (h/2), ali ne manje od 3,0 m odnosno kako je određeno u **poglavlju 9.5**. ovog GUP-a
* pomoćne građevine mogu se graditi najmanje 1,0 m od granice građevne čestice ili za širinu strehe sukladno **poglavlju 9.5.**
* građevna čestica višestambene zgrade mora biti uređena kao zajednička uređena površina za korištenje svih stanara ili kao javna zeleno-pješačka površina. U sklopu građevne čestice predvidjeti popločane površine, dječje igralište, opremljenost urbanim mobilijarom i slično
* najmanje 25% građevne čestice potrebno je urediti kao zelenu površinu uređenu niskim i visokim zelenilom namijenjenu za odmor i rekreaciju korisnika prostora, a najmanje 15% ukupne površine građevne čestice treba biti jedinstvena zelena površina
* zaštitne zelene površine odnosno zaštitne pojaseve obvezno je saditi i održavati kao zaštita od negativnog utjecaja određene namjene na susjedne građevne čestice drugih namjena gdje ljudi borave, kao prilagodba klimatskim promjenama, a sukladno **poglavlju Zaštitne zelene površine** ovog GUP-a
* parkirališno-garažna mjesta za stambene građevine moraju se osigurati sukladno **poglavlju Parkirališta i garaže** ovog GUP-a
* ostali uvjeti uređenja građevne čestice te gradnja i oblikovanje građevina stambene namjene određeni su u **poglavlju 5., 9. i 9.5,** a koji u ovom članku nisu određeni.

(5) **Uvjeti smještaja građevina ostalih namjena i površina,** koje mogu biti zastupljene na području Zona „Lenišće – B4“ određenih u članku 78.p, primjenjuju se sukladno uvjetima smještaja građevina za svaku namjenu i površinu kako je određeno odredbama za provedbu ovog GUP-a.

**12.4.4.3. Uvjeti uređenja odnosno gradnje, rekonstrukcije i opremanje prometne, elektroničke komunikacije i komunalne mreže s pripadajućim objektima i površinama**

**Članak 78.s**

(1) **Uvjeti gradnje prometne mreže**

* uvjeti gradnje prometne mreže određeni su u **poglavlju 6.2. Prometna mreža** ovog GUP-a.

(2) **Uvjeti gradnje komunalne infrastrukturne mreže**

* Ovim GUP-om određeno je da se prvenstveno unutar prometnih koridora, ali i na drugim površinama, odnosno građevnim česticama mogu graditi i uređivati građevine komunalne infrastrukture pod uvjetom da se omogući nesmetani pristup u svrhu izgradnje i/ili održavanja i to:
* građevine i uređaji za opskrbu vodom, odvodnju voda
* građevine za opskrbu energijom (plin, struja).

**Vodoopskrba**

* vodoopskrbna mreža izvodit će se sukladnoprojektnom rješenju
* ostali uvjeti za vodoopskrbu određeni su u **poglavlju 6.1.1.** ovog GUP-a.

**Odvodnja**

* kanalizacijska mreža izvodit će se sukladnoprojektnom rješenju
* ostali uvjeti za odvodnju određeni su u **poglavlju 6.1.1.** ovog GUP-a.

**Elektroopskrba**

* uvjeti za elektroopskrbu određeni su u **poglavlju 6.1.2.1.** ovog GUP-a.

**Plinoopskrba**

* uvjeti za plinoopskrbu određeni su u **poglavlju 6.1.2.2.** ovog GUP-a.

**Članak 78.t**

(1) **Mjere zaštite prirodnih i kulturno-povijesnih cjelina i građevina i ambijentalnih vrijednosti**

* Postupa se sukladno **poglavlju 8.** ovog GUP-a.

(2) **Postupanje s otpadom**

* Postupa se sukladno **poglavlju 10.** ovog GUP-a.

(3) **Mjere sprječavanja nepovoljna utjecaja na okoliš**

* Postupa se sukladno **poglavlju 11.** ovog GUP-a.

(4) **Rekonstrukcija građevina čija je namjena protivna planiranoj namjeni**

* Postupa se sukladno **poglavlju 12.3.3.** ovog GUP-a.

(5) **Kartografskim prikazi Zone „Lenišće – B4“:**

- Svi kartografski prikazi u M 1:5000 ovog GUP-a primjenjuju se za Zonu „Lenišće – B4“.“.

**III. PRIJELAZNE I ZAVRŠNE ODREDBE**

**Članak 141.**

(1) Praćenje provedbe ovog GUP-a obavljat će Gradsko vijeće Grada Koprivnice, preko dokumenta praćenja stanja u prostoru (Izvješće o stanju u prostoru) čime će se utvrditi mjere koje treba predvidjeti i provesti u daljnjem razdoblju njegove primjene.

(2) U slučajevima izmjene i dopune odnosno zamjene novim propisom svih propisa navedenih u ovoj Odluci koji su osnova za utvrđivanje uvjeta provedbe zahvata u prostoru, u primijeni ove Odluke primjenjuju se važeći propisi.

**Članak 142.**

(1) Elaborat GUP-a izrađen je u šest (6) izvornika te su ovjereni pečatom Gradskog vijeća Grada Koprivnice i potpisom predsjednika Gradskog vijeća.

(2) Izvornici iz stavka 1. ovog članka, dostavit će se:

* Ministarstvu prostornoga uređenja, graditeljstva i državne imovine – jedan (1) primjerak
* Koprivničko-križevačkoj županiji – Upravnom odjelu za prostorno uređenje, gradnju, zaštitu okoliša i zaštitu prirode - jedan (1) primjerak
* Zavodu za prostorno uređenje Koprivničko-križevačke županije - jedan (1) primjerak
* Arhiva Grada Koprivnice – tri (3) primjerka.

(3) Elaborat GUP-a izrađen u elektroničkom obliku pohranit će se u arhivi Grada.

**Članak 143.**

(1) Danom stupanja na snagu ove Odluke prestaju važiti kartografski prikazi:

1 Korištenje i namjena površina M 1:5000

2 MREŽA GOSPODARSKIH I DRUŠTVENIH DJELATNOSTI M 1:5000

3A Prometna i komunalna infrastrukturna mreža

Promet M 1:5000

3B Prometna i komunalna infrastrukturna mreža

Elektroničke komunikacije M 1:5000

3C Prometna i komunalna infrastrukturna mreža Elektroenergetika M 1:5000

3D Prometna i komunalna infrastrukturna mreža

Plin ....M 1:5000

3E Prometna i komunalna infrastrukturna mreža

Vodoopskrba M 1:5000

3F Prometna i komunalna infrastrukturna mreža

Odvodnja M 1:5000

4A Uvjeti korištenja, uređenja i zaštite površina

Područja primjene posebnih mjera uređenja i zaštite M 1:5000

4B Uvjeti korištenja, uređenja i zaštite površina

Način i uvjeti gradnje M 1:5000

(2) Grafički prikazi iz stavka 1. ovoga članka zamjenjuju se novim grafičkim prikazima koji su izrijekom navedeni u članku 3. ove Odluke i čine sastavni dio ove Odluke.

**Članak 144.**

(1) Ova Odluka stupa na snagu osmoga dana od dana objave u „Glasniku Grada Koprivnice“.

**GRADSKO VIJEĆE**

**GRADA KOPRIVNICE**

KLASA: 350-02/16-01/0008

URBROJ: 2137-1-07-01/3-25-240

Koprivnica, 25. 02. 2025.

**PREDSJEDNIK:**

**Ivan Pal, prof.**