

**OBRAZLOŽENJE PRIJEDLOGA I. IZMJENA I DOPUNA PRORAČUNA GRADA KOPRIVNICE ZA 2025. GODINU**

**I PROJEKCIJA ZA 2026. I 2027. GODINU**

*Sadržaj:*

[OBRAZLOŽENJE OPĆEG DIJELA 3](#_Toc190697646)

[Obrazloženje prihoda i rashoda, primitaka i izdataka 3](#_Toc190697647)

[Prihodi i primici, rashodi i izdaci prema ekonomskoj klasifikaciji 3](#_Toc190697648)

[Prihodi i primici, rashodi i izdaci prema izvorima financiranja 4](#_Toc190697649)

[Rashodi prema funkcijskoj klasifikaciji 4](#_Toc190697650)

[Rezultat poslovanja 5](#_Toc190697651)

[OBRAZLOŽENJE POSEBNOG DIJELA 6](#_Toc190697652)

[RAZDJEL 010 – Služba ureda gradonačelnika 6](#_Toc190697653)

[RAZDJEL 012 – Upravni odjel za financije, gospodarstvo i europske poslove 7](#_Toc190697654)

[RAZDJEL 020 – Upravni odjel za društvene djelatnosti 9](#_Toc190697655)

[RAZDJEL 040 – Upravni odjel za izgradnju grada, upravljanje nekretninama i komunalno gospodarstvo 10](#_Toc190697656)

# OBRAZLOŽENJE OPĆEG DIJELA

## Obrazloženje prihoda i rashoda, primitaka i izdataka

Metodologija za izradu proračuna jedinice lokalne samouprave propisana je Zakonom o proračunu („Narodne novine“, br. 144/21, dalje u tekstu: Zakon) i podzakonskim aktima kojima se regulira provedba navedenog Zakona, ponajprije Pravilnikom o proračunskim klasifikacijama („Narodne novine“, br. 4/24) i Pravilnikom o proračunskom računovodstvu i računskom planu („Narodne novine“, br. 158/23).

Navedenim Zakonom propisana je obveza ponovnog uravnoteženja proračuna ako se tijekom proračunske godine, zbog nastanka novih izvanrednih nepredviđenih okolnosti, ili promjena gospodarskih kretanja, povećaju ili smanje rashodi i izdaci, odnosno prihodi i primici proračuna. Proračun se mora uravnotežiti (ukupni prihodi pokrivaju ukupne rashode) izmjenama i dopunama proračuna prema postupku za donošenje proračuna. Izmjene i dopune vezane su uz postojeće aktivnosti te osiguravanje dodatnih sredstava za njihovo provođenje, a sve sukladno postupcima nabave.

Prijedlog I. Izmjena i dopuna Proračuna Grada Koprivnice za 2025. godinu i projekcija za 2026. i 2027. godinu utvrđen je u iznosu od 87.256.675 EUR.

### Prihodi i primici, rashodi i izdaci prema ekonomskoj klasifikaciji

**Prihodi i primici**

**PRIHODI POSLOVANJA (Razred 6)**

Ukupni prihodi poslovanja planiraju se u iznosu od 73.095.854 EUR što je za 158.275 EUR više od prvotnog plana.

**Prihodi od poreza (skupina** **61)**

Prihod od poreza planiraju se za 129.675 EUR na više u odnosu na prvotni plan. Posljedica je to pozitivnog trenda naplate prihoda te vrste na početku 2025. godine.

**Pomoći iz inozemstva i od subjekata unutar općeg proračuna (skupina 63)**

Pomoći iz inozemstva i od subjekata unutar općeg proračuna planirane su za 28.600 EUR više sukladno preraspodjeli planiranih izvora financiranja unutar dviju aktivnosti („Izgradnja dječjih igrališta i sportsko rekreacijskih sadržaja“ te „Postrojenje za sortiranje odvojeno prikupljenog otpada Sortirnica Herešin)“.

Ostale skupine prihoda poslovanja se nisu mijenjale.

**PRIMICI OD FINANCIJSKE IMOVINE I ZADUŽIVANJA (Razred 8)** planiraju se na razini od 11.036.851 EUR što je za 1.036.825 EUR više u odnosu na početni plan. Povećanje je posljedica angažiranja kratkoročnih sredstava revolving kredita kojim grad planira premostiti jaz između različite dinamike priljeva sredstava i dospijeća obveza.

**Rashodi i izdaci**

**RASHODI POSLOVANJA (Razred 3)** planiraju se za 83.900 manje u odnosu na prvotni plan Proračuna.

**Materijalni rashodi (Skupina 32)**

Navedena skupina umanjuje se za 115.900 EUR. Posljedica je to korekcije kod korisnika Muzej Grada Koprivnice koje je napravio preraspodjelu sredstava unutar svog financijskog plana za potrebe osiguravanja dodatnih sredstava za energetsku obnovu zgrade Muzeja.

.

**Subvencije (Skupina 35)**

Subvencije se planiraju za 32.000 EUR više u odnosu na početni plan. Posljedica je to preraspodjele plana na način da se skupina 32 umanjila za 32.000 EUR, a skupina 35 uvećala za 32.000 EUR u sklopu Službe ureda gradonačelnika zbog provođenja Programa javih potreba u sklopu financiranja medija

Ostale skupine rashoda poslovanja se nisu mijenjale.

**RASHODI ZA NABAVU NEFINANCIJSKE IMOVINE (Razred 4)** planirani su za 1.279.000 EUR više u odnosu na početni plan

**Rashodi za nabavu proizvedene dugotrajne imovine (Skupina 42)**

Rashodi ove vrste planiraju se za 1.065.000 EUR više u odnosu na plan. Do povećanja je došlo unutar dvije aktivnosti Upravnog odjela za izgradnju grada, upravljanje nekretninama i komunalno gospodarstvo i to: Izgradnja dječjih igrališta i sportsko rekreacijskih sadržaja – za potrebe osiguranja sredstava za projekt izgradnje teniskih terena na Cerinama te projekte Energetske obnove OŠ Đuro Ester. Dodatna sredstva potrebno je osigurati obzirom da je provedbom postupka javne nabave ekonomski najpovoljnija ponuda veća od procijenjene vrijednosti.

**Rashodi za dodatna ulaganja na nefinancijskoj imovini (Skupina 45)**

Rashodi ove vrste planiraju za 214.000 EUR više u odnosu na početni plan. Stavka je to koja se mijenja unutar financijskog plana Muzeja Grada Koprivnice kako bi se osigurala dodatna sredstva za energetsku obnovu zgrade Muzeja (djelomično preraspodjelom sa stavke materijalnih rashoda, a djelomično osiguranjem dodatnih sredstava iz nadležnog proračuna).

### Prihodi i primici, rashodi i izdaci prema izvorima financiranja

Što se tiče plana prihoda prema izvorima financiranja iz **općih prihoda i primitaka** koji predstavljaju nenamjenske prihode Proračuna planira se iznos 22.480.752 EUR što je za 129.675 EUR više u odnosu na početni plan. Posljedica je to pozitivnog trenda naplate poreznih prihoda u prva 2 mjeseca 2025. godine.

**Pomoći** se planiraju u iznosu od 41.714.063 EUR što je za 28.600 EUR više u odnosu na plan. Došlo je do povećanja plana skupine 51 – Pomoći iz drugih proračuna za 250.000 EUR. Povećanje je posljedica Odluke o odabiru projektnih prijedloga za sufinanciranje izgradnje, obnove, odražavanja, opremanja i rekonstrukcije sportskih građevina za 2025. godinu Ministarstva turizma i sporta kojom su Gradu Koprivnica dodijeljena sredstva od 250.000 EUR za izgradnje teniskih terena Cerine. Skupina 53 – Pomoći temeljem prijenosa EU sredstava su smanjena za 221.400 EUR jer se njihova naplata očekuje tijekom 2026. godine. Riječ je o projektu „Postrojenje za sortiranje odvojeno prikupljenog otpada Sortirnica Herešin“.

Rashodi prema izvorima financiranja mijenjaju se u dijelu izvora Opći prihodi i primici i to za 944.675 EUR. Posljedica je to povećanja sredstava za energetsku obnovu zgrade Muzeja i OŠ Đuro Ester te povećanja za potrebe provođenja projekta izgradnje teniskih terena na Cerinama.

Kada govorimo o rashodima financiranih iz namjenskih primitaka govorimo o povećanju od 221.825 EUR. Iznos je to povećanja rashoda u sklopu aktivnosti „Postrojenje za sortiranje odvojeno prikupljenog otpada Sortirnica Herešin“ koje se financiraju iz dugoročnog kredita.

### Rashodi prema funkcijskoj klasifikaciji

Kada govorimo o rashodima prema funkcijskoj klasifikaciji važno je naglasiti da se u izvještaju prikazuju samo rashodi razreda 3 i 4, dok izdaci (razred 5) nemaju dodijeljenu funkcijsku klasifikaciju stoga su izuzeti iz tabelarnog prikaza.

Opće javne usluge (01) – bilježe povećanje plana od 15.600 EUR, a isto se odnosi na naknade za obradu 3 kredita (dva dugoročna i 1 kratkoročni kredit)

Rekreacija, kultura i religija (08) – bilježe povećanje plana od 914.000 EUR.

Za 800.000 EUR raste plan funkcije sporta zbog izgradnje teniskih terena na Cerinama, dok se za 114.000 EUR povećava rashod potreban za projekt energetske obnove zgrade Muzeja Grada Koprivnice.

Obrazovanje (09) – bilježi povećanje plan od 265.500 EUR. Riječ je o sredstvima potrebnim za provođenje projekta energetske obnove OŠ „Đuro Ester“.

## Rezultat poslovanja

Ovim izmjenama i dopunama Proračuna za 2025. godinu preneseni rezultat se nije mijenjao. Isti će se uskladiti sa ostvarenim konsolidiranim rezultatom poslovanja prilikom izrade sljedećih izmjena i dopuna proračuna Grada Koprivnice.

# OBRAZLOŽENJE POSEBNOG DIJELA

## RAZDJEL 010 – Služba ureda gradonačelnika

Ustrojstvo i nadležnosti u obavljanju poslova iz samoupravnog djelokruga Grada propisuju se Odlukom o ustrojstvu i djelokrugu Upravnih tijela Grada Koprivnice za svaki upravni odjel. Sukladno navedenoj Odluci u Službi ureda gradonačelnika obavljaju se slijedeći poslovi:

* Služba ureda gradonačelnika (u daljnjem tekstu: Služba ) obavlja poslove koji se odnose na financijsko praćenje svih investicija koje provodi Grad Koprivnica (u daljnjem tekstu: Grad);
* prati i nadzire rad i financijsko poslovanje te fiskalnu odgovornost proračunskih korisnika, prati poslovanje trgovačkih društava u kojima Grad ima udjele u kapitalu ili dionice, a sve u svrhu osiguranja zakonitog, svrhovitog i pravodobnog korištenja proračunskih sredstava te ostvarivanja očekivanih rezultata poslovanja;
* obavlja administrativne i tehničke poslove za gradonačelnika i zamjenika gradonačelnika; poslove organizacije i upravljanja informatičkim sustavom; obavlja poslove, odnosno delegirane funkcije i zadaće posredničkog tijela za odabir operacija u okviru mehanizma integriranih teritorijalnih ulaganja;
* obavlja stručne poslove koji se odnose na provedbu postupaka javne nabave za sve postupke nabave iz nadležnosti Grada, te provedbu objedinjenih postupaka javne nabave za ustanove kojima je osnivač Grad Koprivnica, poslove izrade plana nabave i izvješća o izvršenju nabave te vođenje registra sklopljenih ugovora o javnoj nabavi;
* poslove vezane uz rad Savjeta mladih, te radnih tijela gradonačelnika koja nisu u nadležnosti drugih upravnih odjela, poslove u svezi ostvarivanja prava na pristup informacijama te provođenje savjetovanja sa zainteresiranom javnošću za opće akte u skladu sa zakonom o pravu na pristup informacijama; poslove protokola, informiranja i odnosa s javnošću, organizacije manifestacija i raznih događanja iz nadležnosti Grada;
* poslove uređivanja web stranice Grada i objave podataka na web stranici Grada;
* poslove mjesne samouprave vezane uz rad Vijeća mjesnih odbora, pružanje stručne i tehničke pomoći u radu Vijećima mjesnih odbora;
* poslove u području zaštite i spašavanja, poslove zaštite od požara i civilne zaštite, izrade nacrta prijedloga planova i drugih akata iz tog područja;
* poslove izrade općih i pojedinačnih akata i druge poslove iz nadležnosti Odjela u skladu sa zakonom.

I. Izmjenama i dopunama Proračuna grada Koprivnice za 2025. godinu financijska sredstva u području djelokruga rada Službe ureda gradonačelnika planiraju se u ukupnom iznosu od **4.380.516 EUR**, a raspodjeljuju se na 5 programa: redovni rad ureda gradonačelnika, manifestacije, zaštita i spašavanje, redovna djelatnost službi protupožarne zaštite i posredničko tijelo integriranih teritorijalnih ulaganja. **Nije bilo izmijene Pokazatelja rezultata, ostvarenje pokazatelja detaljno će se obrazložiti u Obrazloženju Izvršenja proračuna za 2025. godinu.**

**Izmjene su se isključivo radile unutar jedne aktivnosti bez promjene iznosa ukupnih rashoda po aktivnosti.**

**REDOVNI RAD UREDA GRADONAČELNIKA**

**Opis i cilj programa:**

Program obuhvaća aktivnosti Službe ureda gradonačelnika kojima se osigurava redovan rad gradonačelnika i njegove zamjenice sa svrhom osiguranja transparentnog poslovanja grada. Ciljevi koji se ostvaruju su:

* Organizacija rada gradonačelnika kroz aktivnosti usmjerene prema građanima, pravnim subjektima i javnosti
* Informiranje javnosti o radu gradonačelnika i gradskih upravnih odjela u svrhu povećanja transparentnosti, kvalitete i pristupačnosti svih informacija bitnih za javnost kroz dostavu pravovremenih, točnih i cjelovitih informacija
* Stvaranje, održavanje i ažuriranje vizualnog identiteta Grada u skladu sa razvojem društva
* Ostvarivanje zavidne razine digitalne komunikacije s građanima, poslovnim i ostalim subjektima
* Zakonito, transparentno i pravovremeno izrada i ažuriranje akata, donošenje novih iz djelokruga rada Službe

**Pravna osnova za provođenje programa:**

* Statut Grada Koprivnice
* Zakon o medijima (NN 59/04, 84/11, 81/13);
* Zakon o elektroničkim medijima (NN 111/2021);
* Zakon o Hrvatskoj radioteleviziji (NN 137/10, 76/12, 78/16, 46/17, 73/17);
* Zakon o Hrvatskoj izvještajnoj novinskoj agenciji (NN 96/01);
* Zakon o pravu na pristup informacijama (NN 25/13, 85/15);
* Zakon o zaštiti osobnih podataka (NN 103/03, 118/06, 41/08, 130/11, 106/12 - pročišćeni tekst);
* Zakon o tajnosti podataka (NN 79/07, 86/12);
* Zakon o državnim potporama (NN 47/14, 69/17);
* Zakon o audiovizualnim djelatnostima (NN 61/18);
* Zakon o državnim potporama (NN 47/14, 69/17);
* Poslovnik o radu gradonačelnika Grada Koprivnice (Glasnik grada Koprivnice 9/10 i 7/18) te ostale važeće propise i druge akte kojima se regulira ovo područje.

Planirana sredstva po aktivnostima

Sredstva unutar aktivnosti ostaju ista.

**Aktivnost A110002 Informiranje i odnosi s javnošću**

U sklopu aktivnosti predlaže se preraspodjela sredstva između konta zbog provođenja Programa javnih potreba u sklopu financiranja medija.

## RAZDJEL 012 – Upravni odjel za financije, gospodarstvo i europske poslove

Ustrojstvo i nadležnosti u obavljanju poslova iz samoupravnog djelokruga Grada propisuju se Odlukom o ustrojstvu i djelokrugu Upravnih tijela Grada Koprivnice za svaki upravni odjel. Sukladno navedenoj Odluci u Upravnom odjelu za financije, gospodarstvo i europske poslove obavljaju se slijedeći poslovi:

1. **Poslovi iz područja financija koji uključuju:**

* izradu proračuna i financijskih izvješća u skladu sa zakonskom regulativom,
* praćenje izvršavanja proračuna kroz knjigovodstvene evidencije,
* vođenje knjigovodstvenih evidencija,
* vođenje financijskog poslovanja,
* fiskalna odgovornost,
* financijsko upravljanje i kontrole
* popis imovine i obveza Grada Koprivnice
* Naplata gradskih prihoda

1. **Poslovi iz područja gospodarstva koji uključuju:**

* suradnju s poduzetnicima i javnim institucijama,
* poduzetničke zone
* poljoprivreda i potpore male vrijednosti

1. **Poslovi iz područja razvoja međunarodne suradnje koji uključuju:**

* priprema dokumentacije u svrhu prijave na projekte sufinancirane od strane Europske unije,
* poslovi vezani uz Strategiju Grada
* priprema, provedba i razvoj programa i aktivnosti u području održivog razvoja,

Upravni odjel sastoji se od tri odsjeka i to: odsjeka za financije, odsjeka za gospodarstvo i odsjeka za europske poslove.

**Zakonska osnova za provođenje programa unutar Odsjeka za financije**

* Zakon o proračunu („Narodne novine“, br. 144/21),
* Zakon o financiranju jedinica lokalne i područne (regionalne) samouprave („Narodne novine“, br. 127/17, 138/20, 151/22 i 114/23),
* Zakon o porezu na dohodak („Narodne novine“, br. 115/16, 106/18, 121/19, 32/20, 138/20, 151/22 i 114/23),
* Pravilnik o proračunskom računovodstvu i Računskom planu („Narodne novine“, br. 158/23),
* Pravilnik o financijskom izvještavanju u proračunskom računovodstvu („Narodne novine“, br. 37/22),
* Pravilnik o proračunskim klasifikacijama („Narodne novine“, br. 4/24),
* Pravilnik o polugodišnjem i godišnjem izvještaju o izvršenju proračuna („Narodne novine“ , br. 85/23),
* Zakon o fiskalnoj odgovornosti („Narodne novine“, br. 111/18 i 83/23),
* Pravilnik o planiranju u sustavu proračuna („Narodne novine“, br. 1/24).

**Zakonska osnova za provođenje programa unutar Odsjeka za gospodarstvo**

* Zakon o državnim potporama („Narodne novine“, br. 47/14, 69/17),
* Zakon o ugostiteljskoj djelatnosti („Narodne novine“, br. 85/15, 121/16, 99/18, 25/19, 98/19, 32/20, 42/20 i 126/21),
* Zakon o poljoprivrednom zemljištu („Narodne novine“, br. 20/18, 115/18, 98/19 i 57/22),
* Zaključak o davanju prethodne suglasnosti za zaključenje Sporazuma o realizaciji projekta javno-privatnog partnerstva „KOPRIVNICA-ŠKOLE“ (GGK 2/13),
* Zaključak o davanju prethodne suglasnosti za zaključenje Sporazuma o osnivanju prava građenja u svrhu realizacije projekta javno-privatnog partnerstva „KOPRIVNICA-ŠKOLE“ (GGK 2/13).

**Zakonska osnova za provođenje programa unutar Glave 01202 Poticana stanogradnja:**

* Zakonom o društveno poticanoj stanogradnji („Narodne novine“, br. 109/01, 82/04, 76/07, 38/09, 86/12, 07/13, 26/15, 57/18, 66/19 i 58/21).

**Aktivnost A200103 Otplata kredita**

Cilj aktivnosti

Opći cilj je osiguranje preduvjeta za ispunjenje ugovornih obveza Grada Koprivnice temeljem zaključenih ugovora o dugoročnim kreditima za financiranje investicija, kao i redovno podmirenje navedenih obveza sukladno dospijećima.

Opis aktivnosti:

Sukladno odlukama vezanim uz nova kreditna zaduženja potrebno je bilo povećati planirana sredstva za naknade vezane uz obradu kredita.

## RAZDJEL 020 – Upravni odjel za društvene djelatnosti

**GLAVA 02001 UPRAVNI ODJEL ZA DRUŠTVENE DJELATNOSTI**

Ustrojstvo i nadležnosti u obavljanju poslova iz samoupravnog djelokruga Grada propisuju se Odlukom o ustrojstvu i djelokrugu Upravnih tijela Grada Koprivnice za svaki upravni odjel. Sukladno navedenoj Odluci u Upravnom odjelu za društvene djelatnosti obavljaju se slijedeći poslovi: predškolskog odgoja i brige za djecu, osnovnog, srednjeg i visokog školstva i znanosti, kulture, športa, tehničke kulture, informiranja, socijalne skrbi, zdravstva, suradnje sa ustanovama i udrugama kojim se zadovoljavaju javne, opće i posebne potrebe građana kroz programe i aktivnosti za koje se sredstva osiguravaju u proračunu, pripremanje nacrta općih i pojedinačnih akata te obavljanje drugih poslova iz svoje nadležnosti u skladu sa zakonom.

I. Izmjenama i dopunama Proračuna Grada Koprivnice za 2025. godinu financijska sredstva u području djelokruga rada Upravnog odjela za društvene djelatnosti planiraju se u ukupnom iznosu od **34.204.252,00 EUR**, a raspodjeljuju se na 34 programa: program predškolskog odgoja, osnovni program osnovnoškolskog odgoja i obrazovanja, dodatni programi odgoja i obrazovanja, cjeloživotno obrazovanje, ostali programi obrazovanja, očuvanje kulturne baštine, knjižnična i književno-nakladnička djelatnost, glazbeno-scenska i filmska djelatnost, ostali kulturni projekti, tehnička kultura, turizma, poticanje amaterskog sporta i rekreacije, osiguravanje uvjeta za vrhunski sport, socijalni program, zdravstvo, javna sigurnost, sufinanciranje programa udruga, unapređenje kvalitete života, organizirano stanovanje, sretno dijete – sretan grad, program kulturne baštine, Erasmus+ i Centralizirani obračun plaća (u daljnjem tekstu: COP). Nije bilo izmjene Pokazatelja rezultata, ostvarenje pokazatelja detaljno će se obrazložiti u Obrazloženju Izvršenja proračuna za 2025. godinu.

|  |  |  |  |
| --- | --- | --- | --- |
| **UPRAVNI ODJEL ZA DRUŠTVENE DJELATNOSTI** | **PLAN 2025.** | **SMANJENJE/ POVEĆANJE** | **NOVI PLAN 2025.** |
| **GLAVA 02001 UPRAVNI ODJEL ZA DRUŠTVENE DJELATNOSTI** | **7.821.423,00** | **0,00** | **7.821.423,00** |
| Program 3001 Program predškolskog odgoja | 874.612,00 | 0,00 | 874.612,00 |
| Program 3003 Dodatni programi odgoja i obrazovanja | 260.793,00 | 0,00 | 260.793,00 |
| Program 3005 Ostali programi obrazovanja | 377.000,00 | 0,00 | 377.000,00 |
| Program 3009 Ostali kulturni projekt | 48.870,00 | 0,00 | 48.870,00 |
| Program 3010 Tehnička kultura | 35.000,00 | 0,00 | 35.000,00 |
| Program 3011 Turizam | 305.000,00 | 0,00 | 305.000,00 |
| Program 3013 Poticanje amaterskog sporta i rekreacije | 2.059.000,00 | 0,00 | 2.059.000,00 |
| Program 3014 Osiguravanja uvjeta za vrhunski sport | 14.000,00 | 0,00 | 14.000,00 |
| Program 3015 Socijalni program | 716.700,00 | 0,00 | 716.700,00 |
| Program 3016 Zdravstvo | 53.040,00 | 0,00 | 53.040,00 |
| Program 3018 Javna sigurnost | 5.900,00 | 0,00 | 5.900,00 |
| Program 3019 Sufinanciranje programa udruga | 462.078,00 | 0,00 | 462.078,00 |
| Program 4004 Program kulturne baštine | 1.904.000,00 | 0,00 | 1.904.000,00 |
| Program 3021 Unapređenje kvalitete života | 683.860,00 | 0,00 | 683.860,00 |
| Program 3023 Sretno dijete-sretan grad | 21.570,00 | 0,00 | 21.570,00 |
| **GLAVA 02002 VRTIĆI** | **5.999.065,00** | **0,00** | **5.999.065,00** |
| Program 3001 Program predškolskog odgoja | 5.981.465,00 | 0,00 | 5.981.465,00 |
| Program 6002 Erasmus+ | 17.600,00 | 0,00 | 17.600,00 |
| **GLAVA 02003 OSNOVNE ŠKOLE** | **13.449.301,00** | **0,00** | **13.449.301,00** |
| Program 3002 Osnovni program osnovnoškolskog odgoja i obrazovanja | 903.382,00 | 0,00 | 903.382,00 |
| Program 3003 Dodatni programi odgoja i obrazovanja | 2.428.196,00 | 0,00 | 2.428.196,00 |
| Program 3015 Socijalni program | 606.438,00 | 0,00 | 606.438,00 |
| Program 9000 COP | 9.511.285,00 | 0,00 | 9.511.285,00 |
| **GLAVA 02004 USTANOVE U KULTURI** | **4.542.921,00** | **114.000,00** | **4.656.921,00** |
| Program 3004 Cjeloživotno obrazovanje | 156.715,00 | 0,00 | 156.715,00 |
| Program 3006 Očuvanje kulturne baštine | 2.394.004,00 | 114.000,00 | 2.508.004,00 |
| Program 3007 Knjižnična i književno-nakladnička djelatnost | 1.307.512,00 | 0,00 | 1.307.512,00 |
| Program 3008 Glazbeno-scenska i filmska djelatnost | 653.745,00 | 0,00 | 653.745,00 |
| Program 6002 Erasmus+ | 30.945,00 | 0,00 | 90,945,00 |
| **GLAVA 02007 ODGOJ, OBRAZOVANJE, REHABILITACIJA** | **2.277.542,00** | **0,00** | **2.277.542,00** |
| Program 3001 Program predškolskog odgoja | 262.036,00 | 0,00 | 262.036,00 |
| Program 3002 Osnovni program osnovnoškolskog odgoja i obrazovanja | 70.920,00 | 0,00 | 70.920,00 |
| Program 3003 Dodatni programi odgoja i obrazovanja | 710.586,00 | 0,00 | 710.586,00 |
| Program 3015 Socijalni program | 4.000,00 | 0,00 | 4.000,00 |
| Program 9000 COP | 1.230.000,00 | 0,00 | 1.230.000,00 |
| **UKUPNO RAZDJEL:** | **34.090.252,00** | **114.000,00** | **34.204.252,00** |

**GLAVA 02004 USTANOVE U KULTURI**

Razdjel 20 sadrži navedene glave u kojima su planirana sredstva proračunskih korisnika i to cjelokupnog poslovanja. Obrazloženja I. Izmjena i dopuna Proračuna Grada Koprivnice za 2025. godinu u dijelu proračunskih korisnika nalaze se u prilogu i čine sastavni dio ovog Obrazloženja.

## RAZDJEL 040 – Upravni odjel za izgradnju grada, upravljanje nekretninama i komunalno gospodarstvo

Ustrojstvo i nadležnosti u obavljanju poslova iz samoupravnog djelokruga Grada propisuju se Odlukom o ustrojstvu i djelokrugu Upravnih tijela Grada Koprivnice za svaki upravni odjel. Sukladno navedenoj Odluci u Upravnom odjelu za izgradnju grada, upravljanje nekretninama i komunalno gospodarstvo obavljaju se slijedeći poslovi:

Upravni odjel za izgradnju grada, upravljanje nekretninama i komunalno gospodarstvo čine:

1. Odsjek za izgradnju grada
2. Odsjek za komunalno gospodarstvo
3. Odsjek za upravljanje nekretninama.

**U odsjeku za izgradnju grada obavljaju se sljedeći poslovi:**

- izrada programa i izvješća u skladu sa zakonskom regulativom,

- priprema i praćenje provedbe poslova održavanja komunalne infrastrukture,

- priprema i provođenje investicija izgradnje i rekonstrukcije komunalne infrastrukture i objekata javne namjene:

* priprema i provođenje postupaka javne nabave za izradu projektne dokumentacije, građenje i stručni nadzor,
* izrada ugovora za izradu projektne dokumentacije, građenje i stručni nadzor,
* ishođenje akata za građenje,
* praćenje izrade projektne dokumentacije,
* praćenje gradnje u tehničkom i financijskom smislu,
* priprema i organiziranje tehničkih pregleda,
* provođenje primopredaje i okončanih obračuna po završetku gradnje,
* sudjelovanje u pripremi i provedba kapitalnih projekata (projekti vezani uz EU fondove, projekti unutar državnih programa i sl.),

**U odsjeku za upravljanje nekretninama obavljaju se sljedeći poslovi:**

- imovinsko pravni poslovi vezani uz otuđenje i stjecanje nekretnina u vlasništvu Grada,

- imovinsko pravni poslovi vezani uz provođenje investicijskih projekata izgradnje i rekonstrukcije objekata,

- zakup, najam i korištenje nekretnina u vlasništvu Grada,

- izdavanje brisovnih očitovanja,

- pravni poslovi vezani uz ošasnu imovinu,

- procjena vrijednosti nekretnina,

- osnivanje prava služnosti za linijske infrastrukturne građevine,

- administrativni poslovi vezani uz organiziranje i provođenje tekućeg i investicijskog održavanja nekretnina u vlasništvu Grada,

- održavanje zemljišta,

- vođenje registra nekretnina,

- zaštita od požara,

- korištenje službenih vozila,

- otklanjanje nedostataka tehničke prirode u gradskim objektima,

- ostali poslovi vezani uz upravljanje nekretninama sukladno pozitivno pravnim propisima

**U odsjeku za komunalno gospodarstvo obavljaju se sljedeći poslovi:**

- donošenje rješenja o komunalnoj naknadi i komunalnom doprinosu,

- donošenje rješenja o naknadi za ozakonjenje nezakonito izgrađenih zgrada,

- održavanje zelenih i javnih površina,

- provođenje projekata i aktivnosti iz područja zaštite okoliša,

- provođenje komunalnog reda,

- održavanje objekata komunalne infrastrukture,

- poslovi iz područja prometa u skladu s nadležnostima,

- izrada programa i izvješća u skladu sa zakonskom regulativom,

- sudjelovanje u provođenju postupaka javne nabave iz nadležnosti odjela,

- sudjelovanje u provođenju i provođenje postupaka jednostavne nabave iz nadležnosti odjela.

**Zakonske i druge pravne osnove za provedbu programa:**

* Zakonske i druge pravne osnove za provedbu programa:
* Zakon o prostornom uređenju ( „Narodne novine“ broj 153/13., 65/17., 114/18., 39/19., 98/19., 67/23.)
* Zakon o gradnji („Narodne novine“ broj 153/13., 20/17., 39/19. i 125/19.)
* Zakon o komori arhitekata i komorama inženjera u graditeljstvu i prostornom uređenju („Narodne novine“ broj 78/15., 114/18 i 110/19.)
* Zakon o poslovima i djelatnostima prostornog uređenja i gradnje („Narodne novine“ broj 78/15., 118/18 i 110/19)
* Zakon o postupanju s nezakonito izgrađenim zgradama („Narodne novine“ broj 86/12, 143/13, 65/17 i 14/19)
* Zakon o obveznim odnosima („Narodne novine“ broj 35/05., 41/08., 125/11., 78/15., 29/18 126/21, 156/22, 145/23., 155/23)
* Zakon o zaštiti na radu („Narodne novine“ broj 71/14., 118/14., 154/14., 94/18. i 96/18.)
* Posebne uzance u građenju („Narodne novine“ broj 137/21)
* Pravilnik o jednostavnim i drugim građevinama i radovima („Narodne novine“ broj  112/17, 34/18, 36/19, 98/1, 31/20, 74/22, 155/23)
* Pravilnik o manje složenim radovima („Narodne novine“ broj 14/20.)
* Pravilnik o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“ broj [111/14](http://narodne-novine.nn.hr/clanci/sluzbeni/2014_09_111_2135.html)., [107/15](http://narodne-novine.nn.hr/clanci/sluzbeni/2015_10_107_2091.html)., [20/17](http://narodne-novine.nn.hr/clanci/sluzbeni/2017_03_20_484.html)., 98/19. i 121/19)
* Pravilnik o geodetskim elaboratima („Narodne novine“ broj  59/18., 112/18.)
* Pravilnik o obveznom sadržaju i opremanju projekata građevina („Narodne novine“ broj 118/19. i 65/20.)
* Pravilnik o obveznom sadržaju idejnog projekta („Narodne novine“ broj 92/24.)
* Pravilnik o zaštiti na radu na privremenim gradilištima („Narodne novine“ broj 48/18.)
* Pravilnik o sadržaju, namjeni i razini razrade prometnog elaborata za ceste („Narodne novine“ broj 140/13.)
* Zakon o uređivanju imovinskopravnih odnosa u svrhu izgradnje infrastrukturnih građevina („Narodne novine“ broj 80/11., 144/21.)
* Zakon o cestama („Narodne novine“ broj 84/11., 22/13., 54/13., 148/13., 92/14., 110/19., 144/21, 114/22, 4/23., 133/23)
* Zakon o sigurnosti prometa na cestama („Narodne novine“ broj 67/08., 48/10., 74/11., 80/13., 158/13., 92/14., 64/15., 108/17., 70/19., 42/20., 85/22, 114/22 i 133/23)
* Pravilnik o održavanju cesta („Narodne novine“ broj 90/1[4](http://narodne-novine.nn.hr/clanci/sluzbeni/2013_07_94_2123.html). i 3/21)
* Pravilnik o biciklističkoj infrastrukturi („Narodne novine“ broj 28/16. )
* Zakon o javnoj nabavi („Narodne novine“ broj 120/16. i 114/22)
* Zakon o zaštiti od svjetlosnog onečišćenja („Narodne novine“ broj 14/19.)
* Zakon o općem upravnom postupku („Narodne novine“ broj 47/09. i 110/21)
* Zakon o zaštiti okoliša („Narodne novine“ broj 80/13.,153/13., 78/15., 12/18 i 118/18)
* Uredba o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08., 80/13)
* Uredba o informacijskom sustavu zaštite okoliša („Narodne novine“ broj 68/08.)
* Uredba o okolišnoj dozvoli („Narodne novine“ broj 8/14. i 5/18.)
* Uredba o procjeni utjecaja zahvata na okoliš („Narodne novine“ broj 61/14. i 3/17.)
* Uredba o strateškoj procjeni utjecaja strategije, plana i programa na okoliš („Narodne novine“ broj 3/17.)
* Zakon o zaštiti zraka („Narodne novine“ broj 127/19. i 57/22)
* Zakon o gospodarenju otpadom („Narodne novine“ broj 84/21 i 142/23)
* Odluka o donošenju Plana gospodarenja otpadom Republike Hrvatske za razdoblje 2017. - 2022. godine („Narodne novine“ broj 3/17.)
* Uredba o gospodarenju komunalnim otpadom („Narodne novine“ broj 50/17., 84/19., 14/20., 31/21., 84/21., 106/22.)
* Pravilnik o gospodarenju otpadom („Narodne novine“ broj 106/22.)
* Naputak o glomaznom otpadu („Narodne novine“ broj 79/15.)
* Pravilnik o građevnom otpadu i otpadu koji sadrži azbest („Narodne novine“ broj 69/16., 84/21.)
* Zakon o zaštiti prirode („Narodne novine“ broj 80/13., 15/18., 14/19., 127/19., 155/23.),
* Uredba o ekološkoj mreži i nadležnostima javnih ustanova za upravljanje područjima ekološke mreže („Narodne novine“ broj 80/19., 119/23.)
* Pravilnik o ocjeni prihvatljivosti za ekološku mrežu („Narodne novine“ broj 146/14.)
* Zakon o normizaciji („Narodne novine“ broj 80/13.)
* Zakon o komunalnom gospodarstvu („Narodne novine“ broj 68/18, 110/18 i 32/20)
* Zakon o vlasništvu i drugim stvarnim pravima („Narodne novine“ broj 91/96., 96/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12., 152/14., 81/15-pročišćeni tekst i 94/17 - ispravak),
* Zakon o zakupu i kupoprodaji poslovnog prostora („Narodne novine“ broj 125/11., 64/15., 112/18, 123/24)
* Zakon o najmu stanova („Narodne novine“ broj 91/96., 48/98., 66/98., 22/06., 68/18., 105/20, 36/24)
* Odluka o upravljanju, raspolaganju i korištenju nekretnina u vlasništvu Grada Koprivnice („Glasnik Grada Koprivnice“ broj 3/16., 1/17, 2/17., 9/19., 8/22.)
* Odluka o zakupu i kupoprodaji poslovnog prostora u vlasništvu Grada Koprivnice („Glasnik Grada Koprivnice“ broj 3/12., 3/18)
* Odluka o davanju u najam stanova u vlasništvu Grada Koprivnice („Glasnik Grada Koprivnice“ broj 7/10.)
* Odluka o davanju stanova u najam osobama koje su od posebnog interesa za Grad Koprivnicu („Glasnik Grada Koprivnice“ broj 7/10.)
* Odluka o nerazvrstanim cestama na području Grada Koprivnice („Glasnik Grada Koprivnice“ broj 3/12, 2/14, 2/16, 10/18., 3/19 i 6/19)
* Odluka o uređenju prometa na području Grada Koprivnice („Glasnik Grada Koprivnice“ broj 1/21.)
* Odluka o komunalnoj naknadi („Glasnik Grada Koprivnice“ broj 10/18, 10A/18 i 3/19),
* Odluka o komunalnom doprinosu na području Grada Koprivnice („Glasnik Grada Koprivnice“ broj 10/18., 6/19., 3/22, 8/22),
* Odluka o visini spomeničke rente na području Grada Koprivnice („Glasnik Grada Koprivnice“ broj 7/14., 2/16, 8/22),
* Odluka o komunalnom redu („Glasnik Grada Koprivnice“ broj 6/19, 8/22),
* Odluka o komunalnim djelatnostima na području Grada Koprivnice („Glasnik Grada Koprivnice“ broj 3/19. i 9/21),
* Zakon o veterinarstvu („Narodne novine“ br. [82/13](http://narodne-novine.nn.hr/clanci/sluzbeni/2013_07_94_2123.html), 148/13., 115/18, 52/21 i 83/22),
* Zakon o zaštiti životinja (“Narodne novine” broj 102/17 i 32/19),
* Zakon o građevinskoj inspekciji („Narodne novine“ broj 153/13),
* Pravilnik o označavanju pasa („Narodne novine“ broj 72/1[0](http://narodne-novine.nn.hr/clanci/sluzbeni/2013_07_94_2123.html)),
* Pravilnik o načinu provedbe obavezne dezinfekcije, dezinsekcije i deratizacije („Narodne novine“ broj 35/07, 76/12),
* Odluka o dimnjačarskim poslovima na području Grada Koprivnice („Glasnik Grada Koprivnice“ broj 3/13. i 4/17),
* Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama na području Grada Koprivnice („Glasnik Grada Koprivnice“ broj 6/18 i 9/20.),
* Odluke o prostornom razmještanju i osnovnim kriterijima za postavu kioska i pokretnih naprava na javnim površinama u Gradu Koprivnici („Glasnik Grada Koprivnice“ broj 1/12 i 2/23),
* Oduka o agrotehničkim mjerama u poljoprivredi, mjerama za uređenje i održavanje poljoprivrednih rudina i mjerama zaštite od požara na poljoprivrednom zemljištu na području grada Koprivnice („Glasnik Grada Koprivnice“ broj 9/20),
* Odluke o grobljima („Glasnik Grada Koprivnice“ broj 9/98, 2/02, 9/02, 2/10 i 5/15),
* Odluke o odvodnji otpadnih voda na području Grada Koprivnice („Glasnik Grada Koprivnice“ broj 4/12 i 2/16),
* Odluka o načinu pružanja javne usluge sakupljanja komunalnog otpada na području Grada Koprivnice („Glasnik Grada Koprivnice“ 1/22 i 4/22)
* Odluka o autotaksi prijevozu na području grada Koprivnice („Glasnik Grada Koprivnice“ broj 11/18).

**Procjena i ishodište potrebnih sredstava za aktivnosti unutar programa:**

Unutar razdjela UO za izgradnju grada, upravljanje nekretninama i komunalno gospodarstvo, u I. Izmjenama i dopunama Proračuna Grada Koprivnice za 2025. godinu (u daljnjem tekstu: Izmjene i dopune Proračuna) izvršeno je usklađivanje planiranih rashoda s dinamikom provedbe poslova i projekata i elementima utvrđenim u proteklom dijelu godine.

Izmjenama i dopunama Proračuna u razdjelu Upravnog odjela za izgradnju grada, upravljanje nekretninama i komunalno gospodarstvo planiraju se financijska sredstva u ukupnom iznosu od 39.982.280 EUR, a raspodjeljuju se po programima:

|  |  |  |  |
| --- | --- | --- | --- |
| **RAZDEL 040 UPRAVNI ODJEL ZA IZGRADNJU GRADA, UPRAVLJANJE NEKRETNINAMA I KOMUNALNO GOSPODARSTVO** | **PLAN 2025.** | **Povećanje/smanjenje** | **NOVI PLAN 2025.** |
| **Glava 04001**  **UPRAVNI ODJEL ZA IZGRADNJU GRADA, UPRAVLJANJE NEKRETNINAMA I KOMUNALNO GOSPODARSTVO** | **38.916.780** | **1.065.500** | **39.982.280** |
| **Program 1002**  **Redovni rad mjesne samouprave** | **44.000** | **0.000** | **44.000** |
| Aktivnost A100201  Djelokrug mjesne samouprave | 37.000 | 0.000 | 37.000 |
| Aktivnost A100202  Kapitalna ulaganja u mjesnoj samoupravi | 7.000 | 0.000 | 7.000 |
| **Program 2004**  **Rekonstrukcija i upravljanje objektima Grada** | **889.500** | **0.000** | **889.500** |
| Aktivnost A200401  Dom mladih | 5.000 | 0.000 | 5.000 |
| Aktivnost A200402  Sportski objekti | 321.000 | 0.000 | 321.000 |
| Aktivnost A200403  Društveni domovi | 168.000 | 0.000 | 168.000 |
| Aktivnost A200404  Mrtvačnice | 2.000 | 0.000 | 2.000 |
| Kapitalni projekt K200406  Groblja | 5.000 | 0.000 | 5.000 |
| Aktivnost A200407  Održavanje ostalih objekata | 50.500 | 0.000 | 50.500 |
| Aktivnost A200408  Tekući rashodi | 238.000 | 0.000 | 238.000 |
| Kapitalni projekt K200409  Kapitalni rashodi | 100.000 | 0.000 | 100.000 |
| **Program 4001**  **Održavanje objekata komunalne infrastrukture** | **5.573.950** | **0.000** | **5.573.950** |
| Kapitalni projekt K400102  Godišnje održavanje nerazvrstanih cesta | 3.050.000 | 0.000 | 3.050.000 |
| Aktivnost A400104  Održavanje semafora | 50.000 | 0.000 | 50.000 |
| Aktivnost A400101  Održavanje javnih površina i čistoće | 1.380.000 | 0.000 | 1.380.000 |
| Aktivnost A400107  Održavanje i uređenje dječjih igrališta | 25.000 | 0.000 | 25.000 |
| Aktivnost A400111  Sanacija divljih deponija | 2.500 | 0.000 | 2.500 |
| Aktivnost A400128  Odvoz ostalog otpada | 27.000 | 0.000 | 27.000 |
| Aktivnost A400106  Održavanje javne rasvjete | 340.000 | 0.000 | 340.000 |
| Aktivnost A400136  Održavanje građevina i uređaja javne namjene | 67.000 | 0.000 | 67.000 |
| Aktivnost A400133  Djelatnost elektroničkih komunikacijskih mreža i usluga | 13.500 | 0.000 | 13.500 |
| Aktivnost A400129  Upravljanje reciklažnim dvorištem | 26.000 | 0.000 | 26.000 |
| Aktivnost A400126  Javni prijevoz | 98.000 | 0.000 | 98.000 |
| Aktivnost A400109  Informatički sustav i mjere sigurnsoti u prometu | 22.000 | 0.000 | 22.000 |
| Aktivnost A400113  Veterinarski poslovi-hvatanje, azil | 223.000 | 0.000 | 223.000 |
| Aktivnost A400114  Veterinarski poslovi- mikročipiranje | 5.000 | 0.000 | 5.000 |
| Aktivnost A400115  Sanitarno komunalni poslovi-deratizacija, uklanjanje lešina | 65.000 | 0.000 | 65.000 |
| Aktivnost A400137  Poslovi provedbe programa zaštite divljači | 10.000 | 0.000 | 10.000 |
| Aktivnost A400108  Prigodno uređenje grada | 80.000 | 0.000 | 80.000 |
| Aktivnost A400116  Tekući rashodi | 15.000 | 0.000 | 15.000 |
| Aktivnost A400132  Ozelenjavanje javnih površina kao prilagodba klimatskim promjenama | 50.000 | 0.000 | 50.000 |
| Aktivnost A400135  Nabva opreme i rasadnog materijala za uzgoj sadnica u rasadničkoj proizvodnji | 24.950 | 0.000 | 24.950 |
| **Program 5001**  **Izgradnja objekata komunalne infrastrukture** | **6.649.880** | **800.000** | **7.449.880** |
| Kapitalni projekt K500101  Izgradnja i rekonstrukcija prometnica, staza, javne rasvjete i oborinske odvodnje | 2.756.500 | 0.000 | 2.756.500 |
| Kapitalni projekt K500105  Izgradnja staze Štaglinec – Draganovec | 420.200 | 0.000 | 420.200 |
| Kapitalni projekt K500103  Izgradnja rotora u Starogradskoj ulici | 330.000 | 0.000 | 330.000 |
| Kapitalni projekt K500107  Postrojenje za sortiranje odvojeno prikupljenog otpada Sortirnica Herešin | 2.973.180 | 0.000 | 2.973.180 |
| Kapitalni projekt K500104  Izgradnja rotora Trg mladosti | 15.000 | 0.000 | 15.000 |
| Kapitalni projekt K500108  Izgradnja dječjih igrališta i sportsko – rekreacijskih sadržaja | 155.000 | 800.000 | 955.000 |
| Kapitalni projekt K500109  Proširenje groblja | 0 | 0.000 | 0 |
| **Program 4005**  **Program izgradnje i rekonstrukcije objekata** | **12.168.800** | **0.000** | **12.168.800** |
| Aktivnost K4005056  Izgradnja i opremanje dječjeg vrtića Bajer | 5.541.400 | 0.000 | 5.541.400 |
| Aktivnost K400508  Znanstveno inovacijski park - ITU | 4.840.000 | 0.000 | 4.840.000 |
| Aktivnost K400507  Građenje i opremanje kompleksa tržnice i polivalentnog centra - ITU | 1.674.300 | 0.000 | 1.674.300 |
| Aktivnost K400502  Izgradnja objekata | 60.000 | 0.000 | 60.000 |
| Aktivnost K400501  Rekonstrukcija objekata | 50.000 | 0.000 | 50.000 |
| Aktivnost K4005056  Projektiranje i izgradnja dječjeg vrtića u naselju Herešin | 3.100 | 0.000 | 3.100 |
| **Program 3020**  **Kapitalna ulaganja u školstvo** | **13.469.800** | **265.500** | **13.469.800** |
| Aktivnost K302009  Dogradnja OŠ „Braća Radić“ | 9.001.250 | 0.000 | 9.001.250 |
| Aktivnost K302009  Energetska obnova OŠ „Đuro Ester“ | 1.804.800 | 265.500 | 2.070.300 |
| Aktivnost K302007  Rekonstrukcija i opremanje podučne škole Starigrad | 1.026.250 | 0.000 | 1.026.250 |
| Aktivnost K302008  Rekonstrukcija i opremanje podučne škole Reka | 1.001.250 | 0.000 | 1.001.250 |
| Aktivnost K302004  Kapitalna ulaganja u školstvo | 636.250 | 0.000 | 636.250 |
| **Program 4006**  **Program zaštite okoliša** | **120.850** | **0.000** | **120.850** |
| Aktivnost A400608  Naknada za odlaganje otpada | 80.000 | 0.000 | 80.000 |
| Aktivnost A400601  Nabava vozila za odvojeno prikupljanje otpada | 24.850 | 0.000 | 24.850 |
| Aktivnost A400605  Ostali nespomenuti rashodi | 1.000 | 0.000 | 1.000 |
| Aktivnost A400603  Studije iz područja zaštite okoliša | 15.000 | 0.000 | 15.000 |
| **UKUPNO RAZDJEL 040** | **38.916.780** | **1.065.500** | **39.982.280** |

**PROGRAM 5001 – IZGRADNJA I REKONSTRUKCIJA PROMETNICA, STAZA, JAVNE RASVJETE I OBORINSKE ODVODNJE**

**Ciljevi provedbe programa:**

Cilj provođenja programa je sukladno Zakonu o komunalnom gospodarstvu izgradnja i uređenje komunalne infrastrukture u svrhu povećanja kvalitete i sigurnosti postojeće prometne infrastrukture i javne rasvjete, širenje mreže nerazvrstanih cesta, staza, javne rasvjete i oborinske odvodnje, u skladu s potrebama i ostalim gradskim projektima. Cilj obuhvaća planiranje i izgradnju prometnih površina, pješačko-biciklističkih staza, kao i širenje mreže nerazvrstanih cesta, javne rasvjete i oborinske odvodnje unutar novih zona.

Ulaganje u komunalnu infrastrukturu su prioritet, a sve s ciljem da se stvore svi potrebni preduvjeti za razvoj gospodarstva i bolji standard svih stanovnika Grada Koprivnice. Postizanje razvojnih prioriteta ovisi od ostvarenju strateških ciljeva koji će se ostvariti provedbom određenih mjera. Svaka pojedina mjera razrađena je do najniže razine odnosno do aktivnosti ili projekata koij su detaljno navedeni i opisani u Programu građenja komunalne infrastrukture na području grada Koprivnice za tekuću godinu.

**Opis programa:**

Program se sastoji od aktivnosti i projekata:

- Kapitalni projekt - Izgradnja i rekonstrukcija prometnica, staza, parkirališta, javne rasvjete i oborinske odvodnje

- Aktivnost – Izgradnja staze Štaglinec – Draganovec

- Aktivnost – Izgradnja rotora u Starogradskoj ulici,

- Aktivnost – Postrojenje za sortiranje odvojeno prikupljenog otpada Sortirnica Herešin

- Aktivnost – Izgradnja rotora trg Mladosti

- Aktivnost – izgrdnja dječjih igrališta i sportsko – rekreacijskih sadržaja i

- Aktivnost – Proširenje groblja

u kojem su uključeni poslovi vezani uz izradu projektne dokumentacije i izvođenje radova na izgradnji i/ili rekonstrukciji prometnica, staza, parkirališta, kabelske kanalizacije (EKI), javne rasvjete i oborinske odvodnje, te ostali i prateći troškovi pripreme i provedbe investicija.

**Sredstva za realizaciju programa planirana po aktivnostima – Izmjena I. rebalansom Proračuna 2025.g:**

***Aktivnost K500108: Izgradnja dječjih igrališta i sportsko – rekreacijskih sadržaja***

U Proračunu za 2025.g planirana su sredstva za izradu projektne dokumentacije za izgradnju novog atletskog stadiona te ishođenje akta za građenje, dok za realizaciju izgradnje te sve ostale prateće troškove planirana su sredstva u projekcijama za 2026. i 2027. godinu. Također predviđena su sredstva unutar plana za 2025.g za rekonstrukciju postojećih dječjih igrališta po ukazanoj potrebi. Ovim I. Rebalansom proračuna dodatno se osiguravaju sredstva za provedbu investicije „Izgradnja teniskih terena – Cerine” obzirom da je ostvareno sufinanciranje projekta od strane Ministarstva turizma i sporta.

**Pokazatelji uspješnosti provedbe aktivnosti:**

|  |  |  |  |  |
| --- | --- | --- | --- | --- |
| **Pokazatelj rezultata K500108** | **Jedinica mjere** | **Planirani postotak provedbe aktivnosti** | | |
| **2025.** | **2026.** | **2027.** |
| Rekonstrukcija postojećih dječjih igrališta radi održavanja kvalitete opreme te sigurnosti u uporabi | % planirane realizacije | 100% | 100% | 100% |
| Provedba investicije izgradnje novih sportsko – rekreacijskih sadržaja – projektna dokuemntacija za atletski stadion | % realizacije | 20% | 80% | 100% |
| Provedba investicije izgradnje novih sportsko – rekreacijskih sadržaja – teniski tereni | % realizacije | 100% | / | / |

**PROGRAM 3020 – KAPITALNA ULAGANJA U ŠKOLSTVO**

**Ciljevi provedbe programa:**

Cilj Programa je zadovoljavanje javnih potreba u području školstva na razini utvrđenog državnog standarda. Ulaganjem u školstvo omogućuje se poticanje znanja i izvrsnosti te održiva kvaliteta obrazovnog i odgojnog sustava. Planiranim zahvatima rekonstrukcije i izgradnje namjera je osigurati jedno smjenski rad i cjelodnevnu školu u svim osnovnim matičnim i područnim školama na administrativnom području grada Koprivnice. Projekti su planirani financiranjem od strane Ministarstva znanosti i obrazovanja u sklopu Nacionalnog programa oporavka i otpornosti 2021. - 2026.

**Opis programa:**

Program se sastoji od:

- Aktivnost – Dogradnja OŠ „Braća Radić”

- Aktivnost – Energetska obnova OŠ „Đuro Ester”

- Aktivnost – Rekonstrzkcija i opremanje područne škole Starigrad,

- Aktivnost – Rekonstukcija i opremanje područne škole Reka i

- Aktivnost – Kapitalna ulaganja u školstvo,

A obuhvaća poslove vezane uz izradu projektne dokumentacije, ishođenje akta za gradnju ili rekonstrukciju i izvođenje radova na izgradnji i/ili rekonstrukciji sa svim pratećim troškova neophodnim za provedbu investicije do pune gotovosti.

**Sredstva za realizaciju programa planirana po aktivnostima:**

***Aktivnost K302003: Energetska obnova OŠ „Đuro Ester“***

U 2025. godini planiraju se sredstva za izvođenje dijela radova energetske obnove osnovne škole „Đuro Ester“ koja se sufinancira od strane Ministarstva prostornog uređenja, graditeljstva i državne imovine u sklopu Nacionalnog programa oporavka i otpornosti 2021. – 2026. dok su u projekcijama proračuna za 2026.g troškovi za dovršetak provedbe investicije. Ovim rebalansom proračuna osiguravaju se dodatna sredstva koja omogućuju sklapanje ugovora za izvedbu radova energetske obnove, obzirom da je provedbom postupka javne nabave ekonomski najpovoljnija ponuda veća od procijenjene vrijednosti izvedbe radova u skladu s kojom su osigurana sredstva u proračunu za 2025 i projekcijama za 2026.g.

**Pokazatelji uspješnosti provedbe aktivnosti:**

|  |  |  |  |  |
| --- | --- | --- | --- | --- |
| **Pokazatelj rezultata K302203** | **Jedinica mjere** | **Ciljane vrijednosti (postotak provedbe aktivnosti)** | | |
| **2025.** | **2026.** | **2027.** |
| Energetski obnovljena zgarda škole radi poboljšanja standarda odvijanja nastave | % realizacije | 84% | 100% | 100% |