**Obrazloženje**

1. **ZAKONSKA OSNOVA ZA DONOŠENJE ODLUKE**

* Članak 120. Zakona o proračunu („Narodne novine“, br. 144/21),
* Članak 40. Statuta Grada Koprivnice („Glasnik Grada Koprivnice“, br. 4/09, 1/12, 1/13, 3/13 – pročišćeni tekst, 1/18, 2/20 i 1/21),
* Pravilnik o postupku zaduživanja te davanja jamstva i suglasnosti jedinica lokalne i područne (regionalne) samouprave („Narodne novine“, br. 67/22).

1. **OSNOVNA PITANJA KOJA SE UREĐUJU ODLUKOM**

Zakonom o proračunu, člankom 120. propisano je da se jedinica lokalne i područne (regionalne) samouprave može dugoročno zadužiti uzimanjem kredita, zajmova i izdavanjem vrijednosnih papira i to samo za investiciju koja se financira iz njezina proračuna, za kapitalne pomoći trgovačkim društvima i drugim pravnim osobama u većinskom vlasništvu ili suvlasništvu JLS, za financiranje obveza na ime povrata neprihvatljivih troškova koji su bili sufinanciranih iz fondova Europske unije, a koju potvrdi njezino predstavničko tijelo uz suglasnost Vlade Republike Hrvatske, a na prijedlog ministra financija.

Unutar Strategije razvoja Grada Koprivnice do 2030. godine, Prioritetom 3 . Zeleni razvoj definirani su strateški ciljevi Prioriteta 3; Uspostava kružnog gospodarstva te povećanje energetske učinkovitosti i proizvodnje energije iz obnovljivih izvora, Modernizacija prometnih procesa kroz uspostavu sustava održive mobilnosti te Digitalna tranzicija društva.

Cilj 3.1. Uspostava kružnog gospodarstva te povećanje energetske učinkovitosti i proizvodnje energije iz obnovljivih izvora kao mjeru 3.1.1. ima sljedeće: izgradnja postrojenja za sortiranje odvojenog prikupljenog papira, kartona, metala, stakla, plastike i dr. (sortirnica) koja nedostaje na području grada te korištenje sortirnog materijala u svrhu oporabe (upcycling). Trenutni postotak odvajanja otpada na području grada Koprivnice je 56%, a provedbom aktivnosti planirano je povećanje postotka na 60%.

1. **FINANCIJSKA SREDSTVA POTREBNA ZA IZVRŠENJE ODLUKE**

Ukupna nominalna vrijednost kredita iznosi 1.100.000,00 EUR

Ukupan trošak potreban za provođenje ove odluke iznosi 1.329.090,11 EUR, od čega naknada za obradu kredita iznosi 2.200,00 EUR, kamata u iznosu od 226.890,11 EUR te glavnica od 1.100.000,00 EUR,

Nositelj izrade akta: Predlagatelj: Upravni odjel za financije, gospodarstvo

i europske poslove

Pročelnik Gradonačelnik

Zdravko Punčikar, dipl. oec. Mišel Jakšić, dipl. oec