OBRAZLOŽENJE

1. **Zakonska osnova**

Program o izmjenama Programa građenja komunalne infrastrukture na području grada Koprivnice za 2025. godinu u daljnjem tekstu: „izmjena Programa“),), donosi se temelju članka 67. Zakona o komunalnom gospodarstvu (“Narodne novine” broj 68/18., 110/18., 32/20. i 145/24) i članka 40. Statuta Grada Koprivnice (“Glasnik Grada Koprivnice” broj 4/09., 1/12., 1/13., 3/13. – pročišćeni tekst 1/18, 2/20. i 1/21).

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Programom se određuje slijedeće:

I. građevine komunalne infrastrukture koje će se graditi radi uređenja neuređenih dijelova

građevinskog područja

II. građevine komunalne infrastrukture koje će se graditi u uređenim dijelovima

građevinskog područja

III. građevine komunalne infrastrukture koje će se graditi izvan građevinskog područja

IV. postojeće građevine komunalne infrastrukture koje će se rekonstruirati i način

rekonstrukcije

V. ostalo

Vrijednost sredstava za gradnju objekata i uređaja komunalne infrastrukture za javne površine, staze, nerazvrstane ceste, javnu rasvjetu i odvodnju oborinskih voda planiranih unutar izmjene Programa obuhvaća troškove izrade projektne dokumentacije i troškove izgradnje za planirane investicijske projekte. Planirani troškovi osim samih troškova izrade projektne dokumentacije, izvođenja radova i nabavke opreme, sadrže i sve prateće troškove – troškove ishođenja dozvola za građenje, stručnog nadzora i ostale troškove za poslove propisane regulativom vezanom uz gradnju.

Troškovi su planirani ovisno o obimu zahvata i dinamici odnosno planiranoj fazi provođenja pojedinog investicijskog projekta. Dio planiranih troškova tako se odnosi na nastavak provedbe i dovršetak već započetih investicijskih projekata, a dio na pripremu i provedbu investicijskih projekata čija realizacija je planirana u 2025. godini ili u narednom razdoblju.

Prioriteti odabira investicijskih projekata planiranih izmjenom Programa i dinamika njihovog provođenja utvrđeni su na temelju kriterija temeljenih na stvaranju uvjeta za daljnji razvoj, usklađivanju s ostalim razvojnim projektima Grada, iskazanim zahtjevima građana, stanju postojećih objekata, te potrebnim zahvatima na povećanju sigurnosti i osiguranju odgovarajuće kvalitete postojeće komunalne infrastrukture itd.

*Ovim Programom o izmjenama Programa građenja komunalne infrastrukture na području grada Koprivnice za 2025. godinu dodana je aktivnost provedbe izgradnje teniskih terena u poglavlju II. Građevine komunalne infrastrukture koje će se graditi u uređenim dijelovima građevinskog područja, dio Javne zelene površine – dječja igrališta i sportsko rekreacijski sadržaji, točka 11. Razvoj rekreacijske zone Cerine – Građenje novih teniskih terena i sve popratne radnje u smislu zakona. Za provedbu navedene aktivnosti, s Ministarstvom turizma i sporta sklopljen je Ugovor za sufinanciranje izgradnje, obnove, održavanja, opremanja i rekonstrukcije sportskih građevina za 2025.godinu – Izgradnja teniskih terena Cerine na sveukupan iznos od 250.000,00 EUR dok će se razlika sredstva za provedbu investicije osigurati sredstvima Proračuna.*

1. **Potrebna sredstva za provedbu akta**

Za sveukupnu provedbu Programa o izmjenama Programa u Proračunu Grada Koprivnice za 2025. godinu potrebno je osigurati sveukupno 7.378.300,00 EUR.

Izvori financiranja planirani su na slijedeći način:

* sredstva komunalne naknade u iznosu od 2.078.000,00 eura,
* sredstva komunalnog doprinosa u iznosu od 452.000,00 eura,
* sredstva Proračun - opći prihodi i primici u iznosu 660.000,00 eura,
* sredstva od prodaje nefinancijske imovine u iznosu od 345.000,00 eura
* namjenski prihodi od zaduživanja u iznosu od 1.098.175,00 eura,
* sredstva kapitalnih pomoći iz državnog proračuna u iznosu od 250.000,00 eura te
* sredstva kapitalnih pomoći od izvanproračunskih korisnika u iznosu od 2.495.125,00 eura,

U skladu sa svime naprijed navedenim predlaže se donošenje Programa o izmjenama Programa građenja komunalne infrastrukture na području Grada Koprivnice za 2025. godinu u priloženom tekstu.

Nositelj izrade:

Predlagatelj:

Gradonačelnik:

Mišel Jakšić, dipl. oec.

Upravni odjel za izgradnju grada,

upravljanje nekretninama i

komunalno gospodarstvo

Pročelnik:

Mario Perković, dipl. ing. građ.