**Obrazloženje**

1. **PRAVNA OSNOVA**

* Članak 48. stavak 3. Zakon o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20).
* Članak 40. Statuta Grada Koprivnice ("Glasnik Grada Koprivnice", br. 4/09, 1/12, 1/13, 3/13 - pročišćeni tekst, 1/18, 2/20 i 1/21).
* Članak 110. Pravilnika o proračunskom računovodstvu i Računskom planu („Narodne novine“, br. 158/2023).

1. **OCJENA STANJA I OSNOVNA PITANJA KOJA SE UREĐUJU AKTOM I OBJAŠNJENJE POJEDINIH ODREDBI**

Grad Koprivnica, Osnovna škola „Podolice“, Koprivnica i Ministarstvo znanosti i obrazovanja su dana 31.07.2023. godine zaključili Sporazum o realizaciji infrastrukturne komponente 2.1. i postupcima javne nabave roba i usluga te ustupanju javnih radova u sklopu Projekta „Hrvatska: Ususret održivom, pravednom i učinkovitom obrazovanju“ iz Zajma Svjetske banke br. 9303- HR kojim su definirale svoje međusobne odnose vezane uz infrastrukturna ulaganja u osnovne škole koje sudjeluju u provedbi Eksperimentalnog programa „Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja“.

Grad Koprivnica pokrenuo i uspješno proveo sve postupke javne nabave vezane uz projekt. U trenutku pokretanja postupaka jedina mogućnost vezana uz vlasništvo nad imovinom bila je ta da grad kao investitor knjiži vrijednost tako nabavljene imovine u svojim poslovnim knjigama. Naknadno su te odredbe promijenjene, međutim Grad je sve postupke nabave morao završiti prema uvjetima koji su bili na snazi u trenutku pokretanja nabava. Kako bi se imovina ispravno vodila u knjigama korisnika koji ju zaista i koristi potrebno je izvršiti prijenos imovine iz poslovnih knjiga Grada u poslove knjige škole.

**FINANCIJSKA SREDSTVA POTREBNA ZA IZVRŠENJE ODLUKE**

Za izvršenje ove Odluke nisu potrebna financijska sredstva.

Nositelj izrade akta : Predlagatelj akta:

Upravni odjel za financije,

gospodarstvo i europske poslove

Pročelnik: Gradonačelnik: Zdravko Punčikar, dipl. oec. Mišel Jakšić, dipl. oec.