**OBRAZLOŽENJE**

**I. Zakonska osnova**

Zakon o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23) (u daljnjem tekstu: ZPU)

Odluka o izradi II. izmjena i dopuna Generalnog urbanističkog plana Koprivnice („Glasnik Grada Koprivnice“ broj 1/21)

Članak 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21).

**II. Ocjena stanja i osnovna pitanja**

Gradsko vijeće Grada Koprivnice je na sjednici održanoj 22. veljače 2021. godine donijelo Odluku o izradi II. izmjena i dopuna Generalnog urbanističkog plana Koprivnice KLASA: 350-02/16-01/0008, URBROJ: 2137/01-07-01/4-21-102 od 22.02.2021..

Grad Koprivnica je pokrenuo proceduru izrade II. izmjena i dopuna Generalnog urbanističkog plana Koprivnice uz utvrđenu potrebu provedbe postupka Strateške procjene utjecaja plana na okoliš, temeljem provedenog postupka ocjene o potrebi provedbe strateške procjene (OSPUO postupak) kojim se utvrdila potreba provedbe glavne ocjene sukladno posebnim propisima s područja zaštite od prirode, koja se provodi u sklopu postupka strateške procjene utjecaja II. izmjena i dopuna Generalnog urbanističkog plana Koprivnice na okoliš.

U proteklom razdoblju usvojene su III. izmjene i dopune Prostornog plana uređenja Grada Koprivnice, te je nacrt prijedloga II. izmjena i dopuna Generalnog urbanističkog plana Koprivnice usklađen s navedenim prostornim planom kao prostornim planom lokalne razine, šireg obuhvata.

Radi uvrštavanja zelene infrastrukture u ZPU, najave programa s područja zelene tranzicije, boljeg sagledavanja mogućih utjecaja na okoliš, izrađene su za potrebe prostornih planova stručne podloge koje su korištene pri izradi predmetnih izmjena i dopuna, a to su, Strategija zelene urbane obnove Grada Koprivnice, Krajobrazna osnova Grada Koprivnice i Konzervatorska podloga Grada Koprivnice.

Gradonačelnik Grada Koprivnice donio je Odluku o utvrđivanju Prijedloga II. izmjena i dopuna Generalnog urbanističkog plana Koprivnice i Strateške studije utjecaja II. izmjena i dopuna Generalnog urbanističkog plana Koprivnice na okoliš KLASA: 350-02/16-01/0008, URBROJ: 2137-1-07-01/3-24-146, od 17.12.2024., te je sukladno Prijedlogu plana provedena Javna rasprava sve prema, Obavijesti o javnoj raspravi o prijedlogu II. izmjena i dopuna Generalnog urbanističkog plana Koprivnice i Strateškoj studiji o utjecaju prijedloga II. izmjena i dopuna Generalnog urbanističkog plana Koprivnice na okoliš KLASA: 350-02/16-01/0008, URBROJ: 2137-1-07-01/3-24-148, od 17.12.2024..

Nakon provedene javne rasprave temeljem nacrta Izvješća s javne rasprave i nacrta konačnog prijedloga plana te završnog očitovanja ovlaštenika za izradu strateške studije utjecaja II. izmjena i dopuna Generalnog urbanističkog plana na okoliš, dobiveno je mišljenje o provedenoj strateškoj procjeni od Upravnog odjela za prostorno uređenje, gradnju, zaštitu okoliša i zaštitu prirode Koprivničko križevačke županije, kao nadležnog upravnog tijela za zaštitu okoliša u županiji KLASA: 351-05/24-01/21, URBROJ: 2137-05/03-25-8, od 18. veljače 2025..

S obzirom da je provedena javna rasprava, izrađeno Izvješće o javnoj raspravi KLASA: 350-02/16-01/0008, URBROJ: 2137-1-07-01/3-25-202, od 19.02.2025., izrađen nacrt konačnog prijedloga plana, te je člankom 105. ZPU, propisano da gradonačelnik utvrđuje konačni prijedlog prostornog plana prije upućivanja konačnog prijedloga prostornog plana lokalne razine predstavničkom tijelu na donošenje, te s obzirom da su poslane pisane obavijesti sudionicima javne rasprave sukladno čl. 106. ZPU, i da nije potrebno pribaviti mišljenje Zavoda za prostorno uređenje županije sukladno čl. 107. st. 4. ZPU, predlaže se donošenje Odluke o II. izmjenama i dopunama Odluke o donošenju Generalnog urbanističkog plana Koprivnice.

**III. Potrebna sredstva za provedbu akta**

Za izradu II. izmjena i dopuna Generalnog urbanističkog plana Koprivnice osigurana su sredstva u Proračunu Grada Koprivnice.

Slijedom navedenog, predlaže se donošenje Odluke o II. izmjenama i dopunama Odluke o donošenju Generalnog urbanističkog plana Koprivnice.

|  |  |  |
| --- | --- | --- |
| |  | | --- | |  | | Predlagatelj akta:  GRADONAČELNIK  Mišel Jakšić, dipl. oec. |